
incit nu poate să-și dirijeze propriile ei fapte nici pînă la 
a doua ori a treia consecinţă? l-am vorbit atit de mult 
și-atit am stăruit pe lîngă Vergard Vaeradal să-l convingă 
pe rege s-o surghiunească pe Inga, încit pină la urmă așa 
s-a și întimplat. Fapta a fost înţeleaptă în prima ei conse- 
cință ; dar dacă n-aş fi dat acest sfat, Inga nu s-ar fi aflat 
acum la Varteig, scrisoarea nu ar fi ajuns la timp în miinile 
mele și n-aş fi avut nici un jurămint de implinit... deci 
fapta n-a fost înţeleaptă în a doua consecinţă a ei. De-aş 
mai avea totuşi timpul de partea mea! Dar nu mai am 
timp decit pină în zorii acestei nopţi, și asta e tare puţin. 
Eu trebuie, eu vreau să mai trăiesc. (Bate cu cirja; din 
dreapta intră un preot.) Să vină magistrul Sigard! (Preotul 
pleacă; episcopul mototoleşte scrisoarea în pumn.) Aici, sub 
pecetea subţire, e inchisă saga Norvegiei pentru sute de 
ani. Zace aici și visează ca un plod de pasăre in găoace! O, 
de-a avea acum mai multe suflete... sau dacă n-aş avea 
nici unul! (Stringînd sălbatic scrisoarea la piept.) O, de n-ar 

veni atit de grabnic sfirşitul peste mine... şi judecata, și 
pedeapsa... te-aş cloci pină ar ieşi din tine un vultur care-ar 
arunca umbra groazei asupra intregii ţări şi şi-ar infige 
ghearele ascuţite în inima fiecărui om! (Incovoindu-se. ) 
Dar ultimul ceas e aici! (fipd.) Nu, nu, ai să fii o lebădă 
albă! (Aruncă jos scrisoarea și strigă.) Magistre Sigard! 
Magistre Sigard ! 

MAGISTRUL SIGARD (intrind prin dreapta) Cum te 
mai simți, cucernice stăpine? 

EPISCOPUL NIKOLAS Magistre Sigard... vinde-mi trei 
zile de viață! 

MAGISTRUL SIGARD Ți-am spus... 

EPISCOPUL NIKOLAS Da, da; dar glumeai; era o mică 
răfuială. Am fost un stăpin aspru față de domnia-ta; şi 
vrei să mă sperii. Ah, nu se cuvine... Ba da, ba da... asta-i 
ceea ce mi se cade! Dar acum fii bun și îngăduitor! Plătesc 
bine... Trei zile de viaţă, magistre Sigard, numai trei zile 
de viaţă! 

MAGISTRUL SIGARD De-ar fi să mă călătoresc și eu 
pe lumea cealaltă o dată cu domnia-ta, tot n-aş putea să-ţi 
mai dau trei zile. 

EPISCOPUL NIKOLAS O zi, atunci; numai o zi! Să se 
facă ziuă, să strălucească soarele cînd voi muri! Ascultă, 
Sigard ! (Îi face un semn cu mina să se apropie și să se așeze 
pe laviţă.) Am dăruit bisericii aproape tot aurul şi argintul 
meu, ca să se citească mari slujbe pentru mine. Mă răzgindesc; 
iți las totul! Hai, Sigard, nu vrei să-i înșelăm pe cei de colo, 
din capelă? He, he, he! Ai să fii bogat, Sigard, şi vei pleca 
de-aici; iar eu voi avea răgaz şi voi putea să chibzuiesc 
oleacă și nu voi mai avea nevoie să mă ajut cu-atitea rugă- 
ciuni. Hai, Sigard, se poate? (Sigard îi ia pulsul; episcopul 
izbucnește cu teamă.) Ei, nu-mi răspunzi? 

MAGISTRUL SIGARD (ridicindu-se) N-am timp, stăpine. 
Vreau să pregătesc o băutură care să-ţi uşureze ultimele clipe. 

EPISCOPUL NIKOLAS Nu, mai tirziu! Aştept... să-mi 
răspunzi! 

= MAGISTRUL SIGARD N-am timp; băutura trebuie să 
fie gata intr-un ceas. (lese prin dreapta.) 

EPISCOPUL NIKOLAS Într-un ceas! (Izbind înnebunit 
cu cîrja.) Viljam! Viljam! (Sira Viljam vine din capelă.) 
Cheamă ajutoare acolo! Mai mulți! Opt nu sint destui ! 

SIRA VILJAM Stăpine!... 

EPISCOPUL NIKOLAS Cheamă mai mulţi, spun! Fra- 
tele Kolbein a zăcut cinci săptămîni... N-a putut să păcă- 
tuiască prea mult in acest răstimp... 

SIRA VILJAM S-a spovedit ieri. 

EPISCOPUL NIKOLAS (cu înfrigurare) Da, ele potrivit; 
cheamă-l! (Viljam se duce în capelă.) Un ceas! (Ștergîndu-și 
sudoarea de pe frunte.) Uf, ce cald e aici!... Javra puturoasă... 
la ce-i bună toată învăţătura, dacă nu-mi poate dărui un 
ceas de viaţă! Stă zile-n șir închis în chilia lui și îmbină 
roți ciudate şi scripeți şi pirghii; vrea să meșterească un 
aparat care să meargă şi să tot meargă ș și să nu se mai oprească 
niciodată... Perpetuum mobile, cică. De ce nu-și stoarce 
măiestria și deşteptăciunea ca să facă mai degrabă din 
om un perpetuum mobile?... (Rămine pe ginduri; ochii i se 
luminează. ) Perpetuum mobile... nu sint eu prea tare in 
latină... dar asta înseamnă ceva care are puterea dea acţiona 
veșnic, de-a lungul tuturor timpurilor. Dacă eu insumi aș 
putea acum?... Asta ar fi infăptuirea cu care să-mi inchei 
viaţa, da, asta! Ar însemna să făptuieşti cea mai mare 
faptă în ultimul tău ceas! Să pui în mișcare toate roțile 
și scripeţii și pirghiile din sufletul regelui şi al herţogului, 
să le pui în mișcare în așa fel, încît nici o putere de pe 
pămînt să nu le mai poată opri; dacă înfăptuiese lucrul 
acesta, voi trăi, voi trăi prin opera mea... şi, la urma urmei, 
poate asta- i ceea ce se numește nemurire... Ginduri mîngiie- 
toare, odihnitoare — ce bine-i prindeţi unui moșneag! 
(Oftează şi se întinde mulțumit pe laviţă.) Rău mi-a mai dat 
tircoale diabolus în seara asta. Așa-i cind zaci şi n-ai nimic 
de făcut. Otium est pulvis... pulveris... eh, la ce-i bună 
latina?... Diabolus nu mai are nici o putere impotriva mea; 
vreau să lucrez pină în ultima clipă; vreau... ce mai răcnese 
ăia acolo!... (Isbește cu cirja; intră Viljam. ) Spune-le să 
tacă; m-au ameţit. Regele ȘI herţogul vor sosi indată. sint 
pricini grele asupra cărora trebuie să chibzuiesc. 

SIRA VILJAM Stăpine, atunci să... 

EPISCOPUL NIKOLAS Porunceşte-le să se mai poto- 
lească oleacă, să pot gîndi in linişte. la ridică scrisoarea 
aia de pe jos... Aşa. Dă-mi hirtiile... 


1 În traducere liberă: Tihna e deșertăciunea... dezertăciunilor (|. lat.) 

SIRA VILJAM (ducîndu-se la masa de scris) Pe care, 

:tănîne? 
AP EPISCOPUL NIKOLAS Pe toate... pe cele pecetluite; 
alea de deasupra... Așa; acum du-te in capelă și spune-le 
să tacă. (Viljam iese.) Să mori şi, totuşi, să domnești peste 
Norvegia! Să mori şi, totuşi, să faci așa incit nimeni să 
nu izbutească să se ridice peste ceilalţi. Mii de căi pot să 
ducă la această ţintă; dar numai una poate îi cea bună... 
pe ea trebuie s-o găseşti... pe ea trebuie să pornești... Hei! 
Drumu-i tare aproape, tare aproape! Da, așa voi face! Îmi 
voi respecta jurămîntul; herţogul va avea scrisoarea în 
mină; dar regele... hm, el va primi în inimă ghimpele in- 
doielii. Håkon e cinstit, cum spun ei, odată cu prăbușirea 
credinţei în sine însuşi și in dreptatea lui, multe se vor 
prăbuși in el. Amindoi se vor îndoi şi vor crede, bălăbănin- 
du-se cind în sus, cind în jos, fără să simtă vreodată pămint 
tare sub picioare... perpetuum mobile... Ci Håkon se va 
lăsa prins de vorbele mele? Se va lăsa; eu sint un muribund; 
am să-i servesc mai întii cîteva adevăruri... Puterile mă 
părăsesc, dar sufletul mi se întăreşte... nu mai vreau să 
zac in pat bolind; vreau să merg în odaia mea de lucru, 
vreau să lucrez în această ultimă noapte, să lucrez... pină 
ce lumina se va stinge... 

HERȚOGUL SKULE (intră din dreapta şi pornește către 
episcop) Mă închin cu pace, preacucernice! Am auzit că 
ţi-e rău! 

EPISCOPUL NIKOLAS Sint un cadavru în mugur, iubite 
hertog; la noapte voi crăpa; miine se va vedea ce mi- 
reasmă am. 

HERȚOGUL SKULE Chiar noaptea asta? 

EPISCOPUL NIKOLAS Magistrul Sigard cică peste 
un ceas. 

HERȚOGUL SKULE Și scrisoarea preotului Trond?... 

EPISCOPUL NIKOLAS Tot te mai gindești la ea? 

HERȚOGUL SKULE Nu pot să mi-o gonesc din minte. 
ia P NIKOLAS Regele te-a numit herțog ; nimeni 

a! purtat titlul de herțog în Norvegia pină la măria-ta. 


E HERȚOGUL SKULE Nu-i destul. Dacă Hâkon nu-i os 
e domn, trebuie să capăt totul! 
EPISCOPUL NIKOLAS U 


de tot. f, da’ frig e-aici; am îngheţat 

HERȚOGUL SKULE Scrisoarea preotului Trond, epis- 
cope! Pentru Dumnezeu atotputernicul — o ai? 

EPISCOPUL NIKOLAS Ştiu unde poate fi găsită. 

HERȚOGUL SKULE Hai spune-mi, spune-mi! 

EPISCOPUL NIKOLAS Aşteaptă... 

HERȚOGUL SKULE Nu, nu... nu mai e timp; văd că 
ți se apropie grabnic sfirşitul... şi vine şi regele, după cite 
mi s-a spus. 

EPISCOPUL NIKOLAS Da, vine şi regele; cum vezi, 
slujesc cauza măriei-tale, chiar şi acum. 

HERȚOGUL SKULE Ce-ai de gind? 

EPISCOPUL NIKOLAS Îţi aminteşti?... La nunta re- 
gelui... spuneai că ceea ce-l face puternic pe Håkon este 
credința nestrămutată în el însuși. 

HERȚOGUL SKULE Şi? 

EPISCOPUL NIKOLAS Dacă i-aș mărturisi, i-aş stirni 
îndoielile şi i s-ar prăbuși credinţa, şi-o dată cu ea și puterea. 

HERȚOGUL SKULE Episcope, n-ar fi cinstit, n-ar fi 
cinstit dacă el este adevăratul fiu al regelui! 

EPISCOPUL NIKOLAS E în puterea măriei-tale să-i 
redai încrederea. Înainte de a părăsi lumea, îţi voi spune 
unde poate fi găsită scrisoarea preotului Trond. 

SIRA VILJAM (din dreapta) cu facle şi alaiul său, 
regele urcă strada. 

EPISCOPUL NIKOLAS Fie binevenit. (Viljam iese.) 
Herţogule, fă-mi cel din urmă bine. Fii imputernicitul meu 
impotriva tuturor dușmanilor pe care-i am. (Scoţind la 
iveală o scrisoare.) l-am însemnat pe toţi aici. Primii dintre 
ei, de s-ar putea, mi-ar plăcea să fie spinzuraţi. 

HERȚOGUL SKULE Nu te mai gindi la răzbunări acum; 
nu mai ai mult... 

EPISCOPUL NIKOLAS Nu la răzbunări, ci la pedeapsă!... 
Făgăduieşte-mi că vei ridica spada pedepsei împotriva 
tuturor dușmanilor mei, după ce eu nu voi mai fi. Sint 
duşmani și-ai măriei-tale, tot atit cit sint şi ai mei; cind 
vei fi rege, trebuie să-i pedepseșşti; imi făgăduieşti? 

HERȚOGUL SKULE Făgăduiesc şi jur... dar scrisoarea 
preotului Trond!... 

EPISCOPUL NIKOLAS Ai să afli unde este... dar iată, 
vine regele... Ascunde lista duşmanilor noștri! 

(Herțogul ascunde documentul, în clipa cind 
Håkon intră din dreapta.) 


EPISCOPUL, NIKOLAS Bine-ai venit la pomană, măria-ta! 

HÅKON Crunt potrivnic mi-ai fost întotdeauna; dar 
fie totul uitat şi iertat acum; moartea șterge și cele mai 
mari răfuieli. 

EPISCOPUL NIKOLAS Asta mă ușurează! O, ce mare 
e bunătatea regelui! Măria-ta, ceea ce ai făcut pentru un 
bătrin păcătos astă-seară, înzecit ţi se va... 

HÅKON Mai bine lasă; dar trebuie să-ţi spun că sînt 
foarte uimit. Mă chemi aici ca să-ţi dau iertarea, şi-mi 
pregăteşti o intilnire neașteptată. 

EPISCOPUL NIKOLAS Întilnire, măria-ta? 

HERȚOGUL SKULE De mine vorbeşte regele. Bine- 
voieşte, domnule episcop, să-l asiguri pe regele Håkon de 
credința şi cinstea mea şi că eu nu am ştiut nimic despre 
venirea măriei-sale înainte de a fi pus piciorul pe cheiul 
din Oslo. 

EPISCOPUL NIKOLAS Vai, vai; numai eu sînt vinovat! 
Am fost bolnav, zac la pat de-un an; nu m-am mai interesat 
decit puţin sau de loc de treburile ţării; credeam că între 
inaltele rude e pace şi bunăînvoire acum! 

HÅKON Am băgat de seamă că prietenia dintre herţog 
și mine merge mai bine cînd stăm departe unul de celălalt; 
de aceea, rămas bun, episcope Nikolas, și Dumnezeu să-ți 
fie alături acolo unde te duci acum. (Vrea să plece.) 

HERȚOGUL SKULE (în șoaptă, liniștit) Episcope, 
episcope!... A plecat! 

EPISCOPUL NIKOLAS (repezit și cu o putere sălbatică) 
Rămii, rege Håkon! 

HÅKON (se oprește) Ce e? 

EPISCOPUL NIKOLAS Să nu ieşi din această odaie, pînă 
ce bătrinul episcop Nikolas nu-şi va spune ultimul cuvint! 

HAKON (punind involuntar mina pe spadă) Ai venit 
poate intovărăşit de oameni înarmaţi din Viken, herţoge? 

HERȚOGUL SKULE Nuam niciun amestec în treaba asta. 

EPISCOPUL NIKOLAS Voi şti să te opresc prin puterea 
cuvîntului. Într-o casă în care moare un om, cel care moare 
are cel dintii dreptul la cuvint; poate să facă ce vrea, sau 
să nu mai facă... după cum îl ţin puterile. De aceea vreau 

să-mi ţin propriul meu discurs funerar acum: pe vremuri. 
m-am temut grozav să nu fie regele Sverre cel care să mi-l 
ină... 

HÅKON Nu vorbi atit de pătimaş, cucernice! 

HERȚOGUL SKULE Risipeşti cele citeva clipe pe care 
le mai ai. 

HÅKON i s-au incețoşat de tot ochii! 

EPISCOPUL NIKOLAS Da, privirile mi s-au inceţoșat... 
de-abia vă mai zăresc; dar în mine însumi văd viața lim- 
pede, ca pe o lumină. Sint plin de vedenii... Ascultă și 
învață, regel... Neamul meu era cel mai puternic din ţară; 
multe căpetenii vestite se trăgeau din el; iar eu voiam să 
ajung cel mai mare dintre toţi. Nu eram decit un băieţel 
cind am inceput să fiu însetat de fapte măreţe; mi se părea 
că n-am să pot aştepta pină voi deveni bărbat; se ridicau 
regi cu drepturi mai puţine decit ale mele. Magnus Erlingssen, 
preotul Sverre... Şi eu vream să fiu rege; dar mai intii 
trebuia să fiu căpitan de oaste, nu se putea altfel. Bătălia 
urma să se dea la Ilevollene; acolo am luat parte prima dată 
la o luptă. Soarele strălucea şi miile de arme lucitoare ful- 
gerau în lumină. Magnus şi toţi oamenii lui înaintau ca la 
un joc; doar eu simţeam cum un cleşte imi stringea inima. 
Ceata noastră își croia drum luptind din greu, dar eu nu 
izbuteam să ţin pasul cu ei... mi-era frică! Toţi căpitanii lui 
Magnus au luptat bărbăteşte și mulţi au căzut în bătălie; 
dar eu m-am furișat peste munţii Sten, am fugit şi-am tot 
fugit, şi nu m-am mai oprit decit atunci cind am ajuns 
iarăşi jos, în fiord, departe de luptă. Mulţi au trebuit să-şi 
spele de singe in seara aceea hainele in fiordul Trondhjem... 
Şi eu a trebuit să mi le spăl, dar nu de singe. Da, doamne, 
mi-a fost frică; născut să fiu căpetenie... eram un fricos. 
Asta m-a lovit ca un trăsnet; din ceasul acela am devenit 
rău faţă de orice om; m-am rugat în biserici tainic, am in- 
genuncheat şi-am plins la altar, am făcut daruri bogate, am 
făcut jurăminte sfinte; m-am indirjit şi m-am incercat în 
bătălii după bătălii, la Saltesund, la Jonsvollene, în vara 
in care baglerienii au intrat in Bergen... Zadarnic! Cel 
dintii a băgat de seamă Sverre, care a spus-o in gura mare 
şi în bătaie de joc, și din ziua aceea fiecare om din ceată 
izbucnea în ris cind Nikolas Arnessan apărea în armură... 
Laş, laş şi, totuși, vrind să fiu căpetenie, vrind să fiu rege, 

simțindu-mă creat să fiu rege, putind să ajut la înscăunarea 
împărăției lui Dumnezeu pe pămint; dar sfinţii înşişi mi-au 
închis drumul. 
HAKON Nu învinui cerul, episcope! Prea ai urit mult! 
EPISCOPUL NIKOLAS Da, am urit mult; am urit orice 
cap din țară ridicat deasupra mulţimii. Dar uram pentru 
că nu puteam să iubesc. Femeile frumoase... oh, le-aș putea 
sorbi cu ochi de foc încă şi-acum! Am optzeci de ani și tot 
mai visez să ucid bărbaţi şi să îmbrăţișez femei... dar şi-n 
privinţa asta mi-a mers ca şi-n război... numai doruri și 
jinduiri, castrate din născare... Dăruit cu pofte carnale în 
clocot... Şi totuşi, un schilod! Aşa am devenit preot; sau 
preot sau rege trebuie să fie cel ce vrea să stăpinească deplin. 
(Rizind.) Eu, preot! Eu, om al bisericii! Da, numai pentru 
biserică mă crease cerul anume... îmi dăruise harul de a lua 
glasurile cele mai de sus... de a cinta cu o voce femeiască 
la marile slujbe bisericeşti. Și, totuși, cei din slavă pretind 
de la mine — cel care nu-s decit o jumătate de om — ceea 
ce n-au dreptul să pretindă decît de la cel dăruit cu toate 
insuşirile pentru ţinta vieţii lui! Uneori imi spun că 
asemenea pretenţie ar fi indreptățită; zăceam aici, pe patul 
meu de suferinţă, in prada spaimei de pedeapsă şi de jude- 
cată! Acum mi-a trecut; am iar măduvă în oasele sufle- 
tului! Eu n-am păcătuit cu nimic; față de mine s-a făptuit 
nedreptatea; eu acuz! 
HERȚOGUL SKULE (în şoaptă) Episcope... scrisoarea! 
Nu mai ai mult! 
HÅKON Gindește-te la suflet și pocăieşte-te! 
EPISCOPUL NIKOLAS Faptele omului sint sufletul 
lui — şi faptele mele vor rămîne să trăiască mai departe 
pe pămînt. Dar tu, rege Håkon, să te păzeşti, căci aşa cum 
cerul mi-a stat mie potrivnic, de n-am cules decit ponoase 
ca răsplată, aşa-i ești şi măria-ta potrivnic celui ce ţine în 
miinile lui fericirea ţării... 
HAKON A... herţogule, herţogule! Acum pricep întil- 
nirea de-aici! 
HERȚOGUL SKULE (miînios, către episcop) Nici un 
cuvint mai mult! 
„EPISCOPUL NIKOLAS (către Håkon) Îţi va fi potrivnic 
cit timp îi va sta capul pe umeri. Împarte puterea cu el! 
N-am să am pace nici în sicriu, mă voi întoarce ca strigoi, 

dacă nu veți împărți puterea. Nici unul să nu adune mărirea 
celuilalt lingă mărirea lui; căci s-ar ivi în ţară un uriaş, 
şi aici nu trebuie să fie nici un uriaș; căci nici eu n-am fost 
niciodată un uriaş. (Cade istovit pe laviță.) 

HERȚOGUL SKULE (se aruncă în genunchi lingă laviţă 
şi-i strigă lui Håkon) Fugi după ajutor! Pentru numele lui 
Dumnezeu, episcopul nu trebuie să moară acum. 

EPISCOPUL NIKOLAS Ce negură mi se coboară peste 
ochi! Măria-ta, pentru ultima oară: vrei să imparţi puterea 
cu herţogul?... 

HĂ KON Nu dau nici un obol din ceea ce am primit de 
la Dumnezeu! 

EPISCOPUL NIKOLAS Prea bine! (Îndbușit.) Dar 
increderea în tine tot o vei pierde. (Strigă.) Viljam! 

HERȚOGUL SKULE (în șoaptă) Scrisoarea! Scrisoarea! 

EPISCOPUL NIKOLAS (fără să-l audă) Viljam! (Sira 
Viljam intră, episcopul îl trage aproape de el şi ii şușotește.) 
Cînd am primit mirul din urmă, oare toate păcatele mi-au 
fost iertate? 

SIRA VILJAM Toate păcatele, de la naştere pină în 
clipa în care-ai fost miruit. 

EPISCOPUL NIKOLAS Nu mai mult? Nu pină cînd mă 
voi săvirși? 

SIRA VILJAM Stăpîne, n-ai ce mai păcătui in noaptea 
asta. 

EPISCOPUL NIKOLAS Hm, nimeni nu poate să știe... 
la potirul de aur pe care l-am moștenit de la episcopul 
Absalon... Îl dăruiesc bisericii... şi să-mi mai citească şapte 
slujbe mari... 

SIRA VILJAM Stăpine, Dumnezeu are să fie milostiv 
cu tine! 

EPISCOPUL NIKOLAS Încă șapte rugăciuni, îţi spun... 
pentru ceea ce voi păcătui în noaptea asta! Du-te, du-te! 
(Viljam pleacă, episcopul se întoarce către Skule.) Măria-ta 
herţoge, dacă vei citi cindva scrisoarea preotului Trond, și 
dacă se va arăta că Hâkon e într-adevăr fiul regelui... ce 
vei face? 

HERȚOGUL SKULE În numele lui Dumnezeu — atunci 
să fie rege! 

EPISCOPUL NIKOLAS Mai gindește-te! Aici sint multe 
de socotit. Cercetează-ţi fiecare cută a inimii, răspunde-ţi 

ca și cum te-ai afla la judecata de apoi! Ce vei face, dacă el 
este fiul cel adevărat? 

HERȚOGUL SKULE Mă supun şi-l slujesc. 

EPISCOPUL NIKOLAS (mormăind) Da, da, culege-ţi 
deci roadele. (Către Skule.) Herţogule, sînt slăbit şi sfirșit, 
mă năpădește moleşeala și impăcarea... 

HERȚOGUL SKULE E moartea! Scrisoarea preotului 
Trond! Unde-i? 

EPISCOPUL NIKOLAS Mai intii altceva... Ți-am dat 
lista cu dușmanii mei... 

HERȚOGUL SKULE (nerăbdător) Da, da; te voi răz- 
buna impotriva lor... 

EPISCOPUL NIKOLAS Nu; mă simt mai milostiv acum; 
vreau să-i iert, cum scrie in sfinta carte. Așa cum renunţi 
măria-ta la putere, vreau să renunţ şi eu la răzbunare. Arde 
lista! 

HERȚOGUL SKULE Bine, bine; cum vrei. 

EPISCOPUL NIKOLAS Aici, în sobiţa cu mangal; ca să 
văd şi eu... 

HERȚOGUL SKULE (aruncă lista în foc) Priveşte, 
arde! Și-acum, spune, spune! Sint în joc mii de vieţi, dacă 
nu spui acum! 

EPISCOPUL NIKOLAS (cu ochi scăpărători) Mii de 
vieți! (Țipind.) Lumină! Aer! 

HÅKON (aleargă la ușă şi strigă) Ajutor! Moare epis- 
copul! 


(Intră Sira Viljam și cițiva dintre oamenii epis- 
copului.) 


HERȚOGUL SKULE (zgilțiind brațul episcopului) E 
in joc fericirea Norvegiei pentru sute de ani, poate chiar 
toată măreţia ei în veci de veci! 

EPISCOPUL NIKOLAS În veci de veci! (Triumfător.) 
Perpetuum mobile! 

HERȚOGUL SKULE Pe mintuirea sufletului tău — unde-i 
scrisoarea preotului Trond? 

EPISCOPUL NIKOLAS (strigind) Încă şapte rugăciuni, 
Viljam! 

HERȚOGUL SKULE (ieşit din fire) Scrisoarea! Scri- 
soarea ! 

EPISCOPUL NIKOLAS (în luptă cu moartea, surîde) 
Ai ars-o, bunule herţog. (Cade pe spate și moare.) 

HERȚOGUL SKULE (scoate un țipăt, dindu-se îndărăt 
şi acoperindu-și fața cu miinile) Doamne atotputernic! 

CĂLUGĂRII (vin în fugă din capelă) Mintuiască-se 
cine poate! 

VOCI RĂZLEȚE Toate relele s-au dezlănțuit in noaptea 
asta! 

ALTELE Toate colţurile răsunară de chicoteli!... Chiui 
un glas: „L-am înhăţat!“... Toate luminările se stinseră! 

HÅKON Muri episcopul Nikolas. 

CĂLUGĂRII (ies fugind prin dreapta) Pater noster!... 
Pater noster! 

HAKON (se apropie de Skule și-i spune cu voce scăzută) 
Herţogule, nu voi cerceta ce sfat tainic ai ținut cu episcopul 
înainte de moartea lui; dar miine trebuie să predai in miinile 
mele toate împuternicirile și rangurile pe care le ai; văd 
limpede acum: noi doi nu putem să mergem inainte impreună. 

HERŢȚOGUL SKULE (îl priveşte cu gindurile aiurea) 
Să mergem înainte împreună»... 

HÅKON Miine ţin divan de judecată in cetatea de 
scaun; trebuie să se limpezească totul între noi. (Iese prin 
dreapta.) 

HERȚOGUL SKULE Episcopu-i mort șiscrisoarea arsă! 
O viață grea de îndoieli, şi de lupte, şi de grozăvii! O, de-aș 
putea să mă rog... Nu... trebuie să acţionez; astă-seară 
trebuie să fac pasul decisiv! (Către Viljam.) Încotro s-a dus 
regele? 

SIRA VILJAM (speriat) Mintuieşte-mă, Cristoase — ce 
vrei de la el? 

HERȚOGUL SKULE Ți-i fi inchipuind poate că vreau să-l 
ucid la noapte? (Iese prin dreapta.) 

SIRA VILJAM (privind după el, clatină din cap în timp 
ce oamenii de casă scot cadavrul prin stinga) Episcopul spusese: 
incă șapte rugăciuni; eu zic că e mai potrivit să-i citim 
paisprezece. (Îi urmează pe ceilalţi.) 


(O încăpere în castelul regal. 
În ultim plan, uşă de intrare; în pereţii late- 
rali, uși mai mici; în primplan, în dreapta, o 


fereastră. O lampă aprinsă atiîrnă sub tavan. 
Lingă uşa din stinga e o laviță şi, puţin mai 
spre fund, un leagăn in care doarme pruncul 
regesc; Margrete stă ingenuncheată lingă copil.) 


MARGRETE (leagănă copilul şi cîntă) 
Spre cer spuzit de stele 
tavanul s-a deschis; 
și zboară micul Håkon 
pe aripă de vis. 


O scară-albastră suie 
de la pămînt la rai; 
şi urcă micul Håkon 
cu îngerii bălai. 


Și îngerii-l veghează, 
și Domnul, surizind; 
şi doarme micul Håkon, 
și mama-i cîntă blind. 


(Scurtă pauză. Herţogul Skule intră din fund.) 


MARGRETE (sare în sus cu un strigăt de bucurie şi se 
repede în întinpinarea lui) Tată! ... O, cît am suspinat şi-am 
tinjit după această intilnire! 

HERȚOGUL SKULE Pacea Domnului fie cu tine, Mar- 
grete! Unde-i regele? 

MARGRETE La episcopul Nikolas. 

HERȚOGUL SKULE Hm... da, deci are să se întoarcă 
repede. 

MARGRETE Și veţi vorbi şi vă veţi împăca, redevenind 
prieteni, ca in zilele de demult? 

HERȚOGUL SKULE Aș vrea din toată inima. 

MARGRETE Şi Håkon vrea; iar eu mă rog zilnic lui 
Dumnezeu să se întimple aşa. O, dar vino şi priveşte... (Îl 
ia de mină și îl duce spre leagăn.) 

HERȚOGUL SKULE Copilul tău! 

MARGRETE Da, copilul acesta scump e al meu; nu-i 
minunat? Îl cheamă Håkon, ca pe rege! Privește-i ochii... 
Nu, nu-i poţi vedea acum, că doarme... Are ochi mari şi 
albaştri; și ştie să ridă și să întindă mînuţele și să mă caute 

şi să se agațe de mine... și mă şi recunoaşte! (Hinduieşte cu 
grijă scutecele.) 

HERȚOGUL SKULE Håkon va avea băieţi, prorocise 
episcopul. 

MARGRETE Plodul ăsta dulce mi-e mai drag de-o mie 
de ori decit ţara şi regatul... la fel și lui Håkon... Nu, parcă 
nici nu-mi vine să cred că-i adevărată fericirea mea; noaptea, 
aşez leagănul lingă pat și, cind mă trezesc, mă uit să văd 
dacă mai e acolo... Parcă mi-e frică să nu fie un vis. 

HERȚOGUL SKULE (ascultă ceva și se duce la fereastră) 
Nu e regele?... 

MARGRETE Ba da, urcă pe scara cealaltă; mă duc să-l 
chem aici! (Îşi ia tatăl de mină şi-l conduce iarăși, fericită, la 
leagăn.) Herţoge Skule! Rămii de strajă lingă fiul regelui... 
da, el e și fiul regelui... asta uit întotdeauna! Și dacă se 
trezeşte, înclină-te adînc şi salută-l cum trebuie să fie salutaţi 
regii! Mă duc să-l aduc pe Hâkon; o, Doamne, Doamne! 
Acum, în sfirşit, va cobori lumina şi pacea asupra neamului 
meu! (lese prin dreapta.) 

HERȚOGUL SKULE (după o tăcere posomorită şi scurtă) 
Hâkon are un fiu. Neamul lui va dăinui şi după el. Dacă moare 
Håkon, feciorul lui va fi pretendentul la tron cel mai îndrep- 
tăţit. Toate îi merg din plin lui Håkon. Şi poate că el nici nu 
este fiu de rege; dar încrederea în sine îi e tot atit de neclin- 
tită ca mai-nainte; a vrut episcopul să i-o dărime, dar n-a 
mai avut răgaz înainte de moarte, n-a ingăduit Dumnezeu. 
Dumnezeu il ocroteşte pe Håkon, lui i-a hărăzit briul pute- 
rii, Să-i pomenesc acum despre această putere? Să-i spun de 
jurămîntul şi de destăinuirile episcopului? La ce-ar folosi? 
Nimeni nu m-ar crede, nici Hâkon, nici ceilalţi. Pe episcop 
l-ar fi crezut în ceasul morţii; îndoiala l-ar fi otrăvit; 
dar a fost scris să nu se intimple așa. Şi pe cît de neclintită 
e încrederea lui Håkon, tot pe-atit de neclintită sălășluiește 
îndoiala în mine; cine din lumea asta ar putea să le smulgă? 
Nimeni, nimeni. Proba cu fierul înroșit s-a făcut, Dumnezeu 
a glăsuit şi, totuși, Hâkon poate că nu-i fiu de rege, iar eu 
imi irosesc viaţa. (Se așază, meditind, lingă masa din dreapta.) 
Și chiar dacă aş căpăta acum ţara şi regatul, oare îndoiala 
nu mi-ar rămine tot atît de întreagă, și nu m-ar mistui, și 
m-ar roade, și m-ar siredeli cu veşnica ei picurare de gheaţă?... 
Ba da, ba da; dar e mai bine să stai în jilţul regesc şi să te 

indoieşti de tine, decit să stai in gloata de jos și să te îndo- 
ieşti de cel ce domnește... Trebuie să se incheie socotelile 
dintre mine și Håkon ! Să se incheie? Dar cum? ( Ridicîndu-se. 
Atotputernice, tu, cel care m-ai hărăzit astfel, tu să porţi vina 
pentru cele ce vor urma! (Se plimbă de colo-colo, chibzuiește. ) 
Trebuie să distrugi toate punţile, să nu mai păstrezi decit 
una, și să izbindeşti sau să cazi acolo — aşa spunea episcopul 
Nikolas la nunta regelui, la Bergen; au trecut trei ani, şi 
de-atunci mi-am risipit şi mi-am pierdut puterile veghind 
toate podurile... ( Brusc.) Acum voi urma sfatul episcopului; 
acum, ori niciodată! Sintem amindoi aici, în Oslo; de data 
asta, am mai mulţi ostaşi decit Håkon; de ce să nu folosesc 
superioritatea — atit de arareori e de partea mea! (Ezitind.) 
Ci oare chiar în noaptea asta — chiar acum?... Nu, nu! Nu 
în noaptea asta! Ha, ha, ha... iat-o, şovăiala... neîncrederea! 
Håkon n-o cunoaşte; el merge înainte, și biruie. (Face cîțiva 
paşi prin încăpere şi se opreşte deodată lingă leagăn.) Fiul 
regelui !... Ce frunte frumoasă! Visează. (Așază mai bine 
cuvertura peste copil şi-l privește îndelung.) Unul ca tine poate 
să impiedice de la multe sufletul unui om. Eu n-am nici un 
fiu. ( Aplecîndu-se deasupra leagănului. ) Seamănă cu Håkon... 
( Dindu-se deodată înapoi.) „Fiul regelui“, spunea regina! 
„Înclină-te adine şi salută-l cum trebuie să fie salutaţi 
regii!“ Dacă Hâkon ar muri înaintea mea, pruncul ăsta ar fi 
suit în jilţul regesc; și eu... eu voi rămine jos şi mă voi 
inclina adînc, salutindu-l ca pe un rege! (Cu o agitație 
crescîndă.) Pruncul ăsta, fiul lui Håkon, va sta sus, în jilţul 
la care poate că eu am mai multe drepturi... iar eu voi sta cu 
părul alb, încovoiat de bătrineţe, în faţa scăunașşului său, 
cu viaţa mea neiîmplinită... murind fără să fi ajuns rege!... 
Am mai mulţi ostaşi decit Håkon... furtuna urlă în noaptea 
asta, vintul bate de-a lungul fiordului!... Dacă-aș răpi 
pruncul? Pe cei din Trond mă pot bizui... Ce-ar mai indrăzni 
Håkon, cînd copilul s-ar afla în mîinile mele? Oamenii mei 
mă vor sprijini, vor lupta pentru mine și vor birui. Am să-i 
răsplătesc regeşte, dacă mă urmează. Fie! Haide, treci peste 
prăpastie pentru întiia oară !... De-aş putea să văd dacă are 
ochii lui Sverre... sau ai lui Hâkon, sau ai lui Sverre... 
Doamne! N-am cum să-i văd. (Pauză.) Somnul e pavăză! 
Dormi in pace, tu, micule pretendent la tron! (Trecînd la 
masă.) Håkon va hotări; vreau să mai vorbesc o dată cu el. 

MARGRETE (vine cu regele dinspre odaia din partea 
dreaptă) Episcopu-i mort! O, crede-mă; toate necazurile 
vor muri acum cu el. 

HĂKON Du-te să te culci, Margrete; vei fi fiind obosită 
după călătorie. 

MARGRETE Da, da! (Către hertog.) Tată, fii înţelegător 
şi bun — Hâkon mi-a făgăduit că va fi! Noapte bună, 
noapte bună, noapte bună! (Face un semn cu mina spre ușa 
din stinga și citeva slujnice vin să ia leagănul şi să-l ducă 
dincolo.) 

HERȚOGUL SKULE Håkon, măria-ta, nu trebuie să ne 
despărțim duşmani de data asta. Ar urma numai rele; ar 
incepe vremuri de prăpăd pentru țară. 

HĂKON Cu astea țara e obișnuită din neam în neam; 
dar, cum vezi, Dumnezeu e de partea mea; se prăbușește 
orice dușman care-mi stă împotrivă. Nu mai sint nici bagle- 
rienii, nici slittungienii, nici ribbungienii; jarlul Jon a fost 
ucis, Guthorm Ingessen e mort, Sigurd Ribbung la fel — 
toţi pretendenţii care s-au ridicat in Sfatul ţării de la Bergen 
s-au prăbușit... Cine să mai stirnească acum vremurile de 
prăpăd? 

HERȚOGUL SKULE Håkon, mă tem că eu! 

HÅ KON Cind am devenit rege, ţi-am dat a treia parte din 
regat... 

HERȚOGUL SKULE Şi pentru măria-ta ai păstrat două 
treimi! 

HÅKON Totdeauna ai fost insetat de mai mult; îţi 
măresc partea de stăpinire; iți dau jumătate din regat! 

HERȚOGUL SKULE Mai trebuie zece porturi la mare. 

HÅKON Te-am numit herţog; nimeni pină la măria-ta 
n-a mai avut acest titlu in Norvegia! 

HERȚOGUL SKULE Dar măria-ta ești rege! Eu nu 
vreau să fie nici un rege deasupra mea. Nu m-am născut ca să 
slujesc; trebuie să domnesc și să cirmuiesc eu insumi! 

HAKON (îl priveşte o clipă şi spune rece) Cerul să-ţi lumi- 
neze mintea, măria-ta. Noapte bună! (Vrea să plece.) 

HERȚUGUL SKULE (tăindu-i calea) Nu-mi scapi aşa! 
Ascultă-mă, sau mă declar desfăcut de măria-ta; nu mai poţi 
să-mi fii rege. Noi doi trebuie să împărţim! 

HAKON Îndrăzneşti să mi-o spui? 

HERȚOGUL SKULE Am venit la Oslo cu mai mulţi 
ostaşi decit măria-ta, Håkon Hâkonssan. 

HÅKON Poate ai de gind să... 

HERȚOGUL SKULE Ascultă-mă! Aminteşte-ţi de vorbele 
episcopului! Haisă împărțim; dă-mi și cele zece porturi; 
dă-mi libertatea regatului meu, fără nici un bir ori obligaţie 
față de măria-ta. Norvegia a mai fost împărţită în două re- 
gate... să stăm cu bună-credinţă unul lingă celălalt... 

HÅKON Măria-ta, herţoge, pesemne ţi-e sufletul bolnav, 
dacă-mi ceri aşa ceva! 

HERȚOGUL SKULE Da, mi-e sufletul bolnav, şi nu 
există alt leac pentru mine. Noi doi trebuie să fim egali; 
nu trebuie să fie nimeni: deasupra mea! 

HÅKON Fiece insuliţă, chiar cea mai pustie, e o 
piatră a edificiului pe care Harald Hårfagre şi sfintul rege 
Olav l-au durat; şi măria-ta vrei să destrami ceea ce ei au 
strins? Niciodată! 

HERȚOGUL SKULE Atunci să împărțim numai puterea; 
să domnim fiecare pe rind cite trei ani! Ai domnit destul, 
acum e rîndul meu. Pleacă din ţară timp de trei ani... Voi 
rămîne eu rege in răstimp ; îţi voi netezi calea pentru cînd te 
vei reintoarce; vo! cîrmui și voi orîndui totul spre maibinele 
țării... A sta veşnic deoparte, te slăbește şi te mistuie. 
Hâkon, ascultă-mă... trei ani fiecare, hai să schimbăm între 
noi coroana! 

HÅKON Crezi că se potrivește pe timplele măriei-tale 
coroana mea? 

HERȚOGUL SKULE Nici o coroană nu mi-e destul 
de grea. 

HÀ KON E necesar un drept de la Dumnezeu și o chemare 
de la Dumnezeu pentru a purta o coroană. 

HERȚOGUL SKULE Şi măria-ta crezi din toată inima că 
al un drept de la Dumnezeu? 

HÅKON Despre aceasta a judecat chiar Dumnezeu! 

HERȚOGUL SKULE Nu te bizui atît de mult pe asta. 
De-ar mai îi apucat episcopul să vorbească... acum însă e în 
zadar, nu m-ai crede. Da, într-adevăr, măria-ta ai aliaţi 
puternici acolo, sus, dar eu, oricum, am să te înfrunt!... 
Nu vrei să domnim pe rînd? Da, da... trebuie să alegem deci 
ieşirea cea mai hotărită... Håkon, hai să ne luptăm amindoi, 
numai no! doi, cu arme grele, pe viaţă şi pe moarte! 

HÅKON Vorbeşti serios, măria-ta? 

HERȚOGUL SKULE Vorbesc pentru întregul rost al 
vieţii mele și pentru mintuirea sufletului meu! 

HÅKON Atunci, sint puţine nădejdi că-ţi vei mintui 
sufletul. 

HERȚOGUL SKULE Deci nu vrei să lupţi cu mine! 
Dar trebuie, trebuie! 

HÅKON Orb ce ești! Nu-mi poţi stirni decit milă. 
Măria-ta crezi că o chemare dumnezeiască te impinge în sus, 
spre jilțul regesc, şi nu vezi că este numai mindria. Ce riv- 
nești? Coroana regală, mantia de purpură, dreptul de a sta 
pe-un jeț la trei trepte deasupra podelei... Ce josnicie, ce 
josnicie!... Dacă asta ar însemna să fii rege, ţi-aș arunca 
regatu-n pălărie ca pe-un ban unui cerșetor. 

HERȚOGUL SKULE Mă cunoşti de cînd erai copil; 
de ce mă judeci astfel? 

HÅKON Ai toate darurile minţii, deșteptăciune și 
curaj, ești născut să stai de-a dreapta regelui; dar nu ca să 
fii rege. 

HERȚOGUL SKULE Voi incerca acum! 

HÅKON Spune-mi o singură faptă regală pe care ai 
infăptuit-o în anii cînd ai cirmuit ţara în numele meu! Au 
mai fost vreodată baglerienii sau ribbungienii mai puternici 
decit atunci? Erai om în toată puterea, dar ţara era pustiită 
de hoardele răzvrătiţilor; ai infrint oare vreuna dintre ele? 
Eu eram tinăr şi fără experienţă cind am luat domnia; şi 
priveşte-mă ! Pe toate le-am supus sub picioare cind am ajuns 
rege; nu mai e nici un ribbungian, nici un baglerian! 

HERȚOGUL SKULE Cu asta ar trebui să te lauzi cel mai 
puţin; căci într-asta stă cea mai mare primejdie. Hoarda 
trebuie să se ridice împotriva hoardei, ambiția împotriva 
ambiţiei, o parte a ţării impotriva celeilalte părţi, dacă regele 
vrea să fie cel mai puternic. Fiecare sat, fiecare neam trebuie 
să se bizuie pe rege sau să se teamă de rege. Dacă stirpești 
orice discordie, îţi dai şi puterea din mină. 

HÅKON Și vrei să fii rege... măria-ta, cel care judeci 
astfel? Ai fi fost, poate, căpetenie vrednică pe vremea lui 
Erling Skakke; dar timpurile te-au depășit şi nu-ţi dai seama. 
Nu vezi că regatul Norvegiei, așa cum l-au durat Harald 
şi Olav, se poate asemui cu o biserică netirnosită încă? 
Zidurile se înalţă pe stilpi puternici, tavanul se bolteşte 

larg deasupră-i, turla impunge cerul ca bradul din pădure; 
dar viaţa, bătăile i inimii, șuvoiul proaspăt de singe nu trece 
prin această înfăptuire; 'duhul viu al Domnului n-a suflat 
peste ea; încă n-a fost tirnosită... Eu ii voi face sfinţirea! 
Norvegia a fost un regat; va deveni o națiune! Locuitorul 
din Trond îl dușmănea pe "cel din V ikvaer, cel din Agdevaer, 
pe cel din Hordalend, cel din Hålogaland, pe cel din Sogndøl ; 
toți trebuie să alcătuiască un intreg de-acum înainte și toţi 
trebuie să știe şi trebuie să înțeleagă că nu sînt decit un 
singur întreg! Aceasta este misiunea pe care Dumnezeu a 
aşezat-o pe umerii mei; aceasta-i opera pe care trebuie s-o 
infăptuiască acum regele Norvegiei. Această operă, herţogule, 
nu cred că o vei lua în seamă, pentru că nu vei putea s-o 
implineşti ! 

HERȚOGUL SKULE (prăbușit) Să-i unești?... Să-i uneşti 
pe cei din Trend și pe cei din Vikvaer.. . toată Norvegia?... 

( Neincrezător. ) Nu se poate! Despre așa ceva în Norvegia 
nu se pomenește în nici o sagă! 

HÅKON Pentru măria-ta nu se poate, căci măria-ta 
de-abia poți să înfăptuiești vechea sagă; dar pentru mine e 
ușor, cum îi e ușor vulturului să spintece norii. 

HERȚOGUL SKULE (cu tulburare, neliniștit) Să uneşti 
tot poporul... să-l trezeşti, să-l faci să priceapă că e un tot?! 
De unde-ţi vin astfel de ginduri — care mă îngheaţă și mă 
ard? (Poticnut.) De la diavol vin, Håkon; ele nu se vor 
implini cît timp voi mai avea putere să-mi pun coiful de oțel 
pe cap! 

HÅKON Gindul meu vine de la Dumnezeu, şi nu voi 
renunţa la el cit timp voi mai purta pe îrunte coroana de rege 
a sfintului Olav! 

HERȚOGUL SKULE Să cadă, aşadar, cununa de rege a 
sfintulu: Olav! 

HÅKON Şi cine s-o doboare? 

HERȚOGUL SKULE Eu, dacă nu-i altcineva! 

HÅKON ie, Skule, ţi se vor reteza toate puterile în 
Sfatul ţării de miine! 

HERȚOGUL SKULE Håkon! Nu-l ispiti pe Dumnezeu! 
Nu mă impinge pe marginea prăpastiei! 

HÅKON (arătînd ușa) Du-te, măria-ta ; şi uitat să fie că 
astă-seară ne-au fost limbile ascuţite. 

HERȚOGUL SKULE (îl privește o clipă ţintă şi spune) 
Data viitoare vom vorbi cu limbi și mai ascuţite. (Iese prin 
fund. ) 

HÅKON (după o scurtă pauză) Ameninţă!... Nu, nu, 
atit de departe nu va ajunge. Va trebui să se supună și să-mi 
cadă la picioare; am nevoie de acest braț puternic, de această 
minte ageră... Oriunde există curaj, și deșteptăciune, şi 
tărie în această ţară sint insușiri pe care Dumnezeu le-a dat 
oamenilor ca să-mi slujească mie; ca să mă slujească pe mine 
a primit herţogul Skule toate mindrele lui daruri; a mă 
infrunta pe mine, înseamnă a infrunta cerul. E datoria 
mea să pedepsesc pe oricine se ridică împotriva voinţei 
cereşti, căci cerul a făcut totul pentru mine. 

DAGFINN BONDE (intrînd din fund) Stăpine, fii pre- 
văzător în noaptea asta; herţogul nutrește ginduri rele. 

HÅKON Ce spui? 

DAGFINN BONDE Nu știu ce-are de gind, dar se pune 
ceva la cale, fără-ndoială. 

HÅKON Oare plănuiește să ne atace? Nu se poate, nu 
se poate! 

DAGFINN BONDE Nu, altceva-i! Corăbiile lui stau gata 
să ridice pinzele; vor ţine un sfat pe bord. 

HÅKON Te-nşeli:!... Du-te, Dagfinn, şi întoarce-te cu 
veşti sigure. 

DAGFINN BONDE Da, da, bizuie-te pe mine. (Jese.) 

HÅKON Nu... nu-i de crezut! Herţogul nu va îndrăzni 
să se ridice impotriva mea. Dumnezeu nu-i va îngădui... 
Dumnezeu, care pină acum a potrivit totul atit de bine în 
favoarea mea. Acum am nevoie de pace, căci abia acum 
începl... Prea puţin am înfăptuit; dar aud vocea nestrămutată 
a Domnului cum strigă în mine: Tu vei împlini o mare mi- 
siune regească în Norvegia. 

GREGORIUS JONSSON (intrind din fund) Stăpine şi 
rege al meu! 

HAKON Gregorius Jonssen! Domnia-ta aici! 

GREGORIUS  JONSSON Vin în faţa măriei-tale să fiu 
omul măriei-tale preasupus; de mult îl urmez pe herţog; 
acum nu mai îndrăznesc să-l urmez. 

HÅKON Ce s-a petrecut? 

GREGORIUS JONSSON Ceea ce nici un om nu va crede, 
cînd vestea se va răspîndi in ţară. 

HÅKON Spune, spune! 

GREGORIUS JONSSON Mă tem să-mi aud pînă și sunetul 
vorbelor mele... Aflaţi că... (Îl apucă de braţ şi-i şoptește ceva.) 

HÅKON (dindu-se înapoi, cu un strigăt) Ce? Nu eşti 
în toate minţile! 

GREGORIUS JONSSON Să dea Dumnezeu așa să fiu! 

HÅKON Nemaiauzit! Nu, nu poate să fie așa! 

GREGORIUS JONSSON Pe sfintul sînge al lui Cristos, 
așa este! 

HÅKON Du-te, du-te; porunceşte să sune adunarea 
pilcurilor de oșteni; să se stringă toţi oamenii mei. (Grego- 
rius Jonssen iese.) 

HÅKON (se plimbă de citeva ori de colo-colo, apoi se 
repede la ușa care dă spre odaia Margretei, bate, îşi reia mersul 
de sus în jos, se duce iar la ușă, bate şi strigă) Margrete! 
(Continuă să umble de colo-colo.) 

MARGRETE (în pragul uşii, îmbrăcată în cămașă de 
noapte, cu părul despletit; pe umeri poartă o mantie roșie cu 
șireturi, pe care o ţine strinsă peste piept) Håkon! Tu eşti? 

HÀKON Da, da; trebuie să vii aici. 

MARGRETE O, dar să nu te uiţi la mine; mă culcasem. 

HÂKON La altele mi-e acum gindul. 

MARGRETE Ce s-a-ntimplat? 

HÅKON Dă-mi un sfat bun! Am primit cea mai proastă 
veste. 

MARGRETE (cu frică) Ce veste, Hâkon? 

HÅKON Că in Norvegia sînt doi regi acum. 

MARGRETE Doi regi în Norvegial... Håkon, unde-i 
tata? 

HAKON La bordul corăbiei, şi-a luat titlul de rege; 
acum navighează spre Nidaros, unde vrea să se încoroneze. 

MARGRETE O, Dumnezeule atotputernic... (Se pră- 
bușeşte pe laviţă, îşi acoperă faţa cu mîinile și plinge.) 

HAKON Doi regi în ţară! 

MARGRETE Soţul meu e unul — şi tatăl meu e celălalt! 

HÅKON (plimbindu-se neliniștit încolo şi încoace) 

Dă-mi un sfat bun, Margrete! Să mă indrept spre Ţările-de- 
sus, sau să mă duc intii in regiunea Trønd și să impiedic 
încoronarea? Nu, nu se poate; n-am acum destui ostași; 
acolo, în nord, el e mai puternic decit mine... Dă-mi un sfat; 

cum să fac să-l ucid pe herţog in drum, mai înainte ca el să 
ajungă la Nidaros? 

MARGRETE (rugătoare, cu miinile împreunate) Hâkon, 
Håkon! 

HÅKON Nu poți să-mi dai un sfat înțelept cum să-l ucid 
pe herțog? Te-ntreb! 

MARGRETE (se prăbuşeşte de durere de pe laviţă și 
rămîne îngenuncheată) O, ai uitat că imi este tată! 

HÅKON Tatăl tău... da,da, aşa e... uitasem ( Ridicind-o.) 
Stai aşa, Margrete; linişteşte-te; nu plinge, tu nu ai nici o 
vină. (Se duce dincolo, la fereastră.) Herţogul Skule e cel mai 
primejdios dintre toţi dușmanii mei... Doamne-Dumnezeule, 
de ce mă loveşti atît de aspru, pe mine, care n-am săvirșit 
nici o crimă? (Se aud bătăi în fundul scenei; Håkon tresare, 
ascultă și strigă.) Cine bate la ora asta tirzie de noapte? 

VOCEA INGĂI (de afară) O femeie care tremură de 
frig, Håkon! 

HAKON (cu un strigăt) Mama! 

MARGRETE (sare în sus) Inga? 

HÅKON (se repede la ușă şi deschide; Inga şade jos, pe 
pragul uşii) Mamă! Stai ca un ciine în faţa uşii fiului tău! 
Și nu ştiam de ce mă bate Dumnezeu! 

INGA (întinzînd mîinile spre el) Håkon, fiul meu! Fii 
binecuvîntat! 

HÅKON  (ridicînd-o) Vino... vino înăuntru; aici e 
lumină şi cald! 

INGA Pot să vin la tine? 

HÅKON Nu ne vom mai despărţi niciodată. 

INGA Fiul meu... regele meu... o, cit de bun și cit de 
iubitor ești! Am stat într-un ungher şi te-am văzut cînd ai 
plecat de la episcop; erai tare îndurerat; n-am putut să mă 
despart de tine așa. 

HÅKON Îţi mulţumesc, Doamne! Mamă, tu eşti, 
intr-adevăr, fiinţa de care am cea mai mare nevoie acum! 
Margrete... Mamă... Am păcătuit greu; mi-am închis inima 
faţă de voi amindouă, voi, care mă iubiţi atit. 

MARGRETE (aruncindu-i-se de git) O, Håkon, sotul 
meu iubit, îţi sint eu dragă acum? 

HÅKON Da, da, îmi ești; nu ca să-mi dai sfaturi în- 
țelepte, ci ca să răspîndești lumină și strălucire în calea mea. 
Vie orice, puterea lui Dumnezeu zvicnește în mine! 

DAGFINN BONDE (vine fuga prin fund) Măria-ta, 
măria-ta! Chiar acum s-a făptuit cea mai rea faptă! 

HÅKON (surizind plin de încredere şi tinind strîns la 
piept pe Margrete şi pe Inga) Ştiu; dar nu-i nici-o primejdie, 
bătrine Dagfinn! Dacă sint doi regi în Norvegia, în cer nu-i 
decit unul... și acela va orindui ceea ce se cuvine! 


Actul IV 


(Marea sală a palatului regal din Oslo. Regele 
Skule ospătează cu ceata şi cu căpitanii săi. În 
prim-plan, la stînga, e jilţul înalt pe care şade 
Skule înveşmîntat bogat, cu mantie de purpură 
şi coroană regală pe cap. Masa la care stau oaspeţii 
pe laviţe se intinde de la jilt pină către fund. În 
faţa lui Skule, stau Pål Flida şi Bård Bratte. 
Oaspeți mai puţin însemnați sînt serviţi în picioare, 
de partea cealaltă, în dreapta. Seara, tîrziu. Sala 
e luminată puternic. Ospăţul e pe sfirşite; oamenii 
sînt foarte veseli şi mulţi sint beți; beau închinînd 
între ei, rid şi vorbesc de-a valma, întrerupîndu-se 
unul pe altul.) 


PAL FLIDA (se ridică și bate în palme ca să facă tăcere) 
Liniște! Scaldul Jatgeir (lovind în pahar) vrea să-şi spună 
cîntecul în cinstea regelui Skule. 

JATGEIR (se duce în mijlocul sălii) 

Herţogul Skule-adună Sfatul ţării din Øre, 

la slujba liturghiei în Nidaros; şi-apoi 

herțogul Skule se proclamă rege în sunete de 

clopote şi-n larmă 

de paloşe izbite de scuturi ca-n război. 


Regele Skule trece peste zăpezi la Dovre, 
cu mii de viteji pe schiuri vislind, 
gudbransdalenii tremură de spaimă 

și libertatea şi-o răscumpără cu argint. 

Regele Skule visleşte spre sud, peste Mjøsen; 
cei din ţările-de-sud dirdiie ca de friguri avane; 
regele Skule se-avintă spre regatul Rauma 

pînă la Lăka in capitala districtului Nanne. 


În săptămîna postului-cel-mare 

oștile birkebeinene sosesc; 

jarlul Knut e comandantul lor — paloșele grăiră 
și hotăriră dreptul regesc. 


Din vremea lui Sverre, se spune, 
n-a fost un război mai cumplit; 
ca straiele-ostașilor pline de sînge, 
cîmpia de nea a-nflorit. 


Deteră dosul birkebeinenii, 

scuturi şi securi lepădară; 

ci mulţi nu mai izbutiră să fugă, 
zac înghețaţi de-a morţii reci gheară. 


Nimeni nu știe pe unde rătăcește regele Hâkon; 
regele Skule-n cetăţi și orașe stăpin e pe veci. 
Slavă ţie, preaviteazule crai! Mulţi ani să domneşti, 
rege al Norvegii-ntregi! 


OAMENII LUI SKULE (se scoală brusc, cu strigăte de 
bucurie furtunoasă, ciocnesc cănile şi cupele ridicate, își izbesc 
armele şi repetă) „Slavă ţie, preaviteazule crai! Mulţi ani ă 
domneşti, rege al Norvegii-ntregi!“* 

REGELE SKULE Mulţumesc pentru cîntec, scaldule 
Jatgeir! E intocmai pe gustul meu: îi slăveşte pe oamenii 
mei tot atit de mult ca şi pe mine. 

JATGEIR E o mindrie a regelui că oamenii lui pot să fie 
slăviţi. 

REGELE SKULE Primește ca răsplată pentru cintec 
brăţara aceasta. Stai lingă mine şi nu mai pleca din preajma 
mea; aș vrea să am mai mulţi scalzi imprejurul meu. 

JATGEIR Va fi nevoie de ei, stăpine, dacă va să se 
intocmească balade despre toate faptele măriei-tale. 

REGELE SKULE Voi fi de trei ori mai darnic decit Håkon; 
cîntecele scalzilor vor fi cinstite și răsplătite ca orice altă 

lucrare de artist, atita timp cit eu voi fi rege. Așază-te; acum 
aparţii casei mele regale; ţi se va da tot ce-ţi trebuie. 

JATGEIR (se așază) De ceea ce îmi trebuie mie cel mai 
mult vei duce cea mai mare lipsă în curind, stăpîne. 

REGELE SKULE Adică? 

JATGEIR De dușmani ai regelui, despre fuga şi pră- 
buşirea cărora să pot eu cînta. 
| MULȚI DINTRE OAMENI (rîzînd şi aplaudind) Bine spus, 
islandezule! 

_PĂL FLIDA (către Jatgeir) Cîntecul a fost bun; dar 
puţină minciună se găsește în orice cintec de scald, așa că și 
in al tău trebuia să fie. 

JATGEIR Minciună, domnule comis? 

PÅL FLIDA Da; spui că nimeni nu știe pe unde rătăceşte 
regele Hăkon ; nu-i adevărat; se știe prea bine că Håkon e în 
Nidaros. 

REGELE SKULE (surizind) Da, a poruncit să i se jure 
credinţă plodului regal și l-a numit rege. 

JATGEIR Am auzit și eu ; dar n-am ştiut că cineva poate 
să dăruiască ceea ce el însuşi nu are. 

REGELE SKULE E mai uşor să dăruieşti ceea ce nu ai. 

BÅRD BRATTE Grea trebuie să fie călătoria in miez 
de iarnă de la Bergen la Nidaros, atunci cînd trebuie să 
inaintezi cerșind. 

JATGEIR Totul le merge în cerc birkebeinenilor; au în- 
ceput cu foamea şi cu gerul; acum sfirșesc în același fel. 

PÅL FLIDA Umblă zvonuri prin Bergen că Håkon s-a 
lepădat de biserică şi de tot ce e sfint; n-a fost la slujbă în 
ziua de Anul nou. 

BARD BRATTE Era îndreptăţit, Pål; stătuse toată 
ziua să-şi zdrobească în bucățele vasele și farfuriile de argint 

— că nu mai avea cu ce să-și răsplătească ostașii. 


(Risete și aprobări zgomotoase printre meseni.) 


REGELE SKULE (ridicind pocalul) Beau în sănătatea 
ta, Bård Bratte, şi-ţi mulțumesc ţie, şi tuturor oamenilor 
mei cei noi. Aţi luptat vitejește pentru mine la Lâka şi-aţi 
dobindit biruinţa. 

BÀRD BRATTE M-am războit pentru întiia oară sub 
porunca măriei-tale; dar am priceput îndată că e ușor să 
învingi cind în frunte călăreşte un astfel de conducător. Dar 

n-am făcut vine că am ucis atiţia și i-am gonit atit de de- 
parte; mi-e frică acum că o să treacă multă vreme pină vor 
ma! cuteza să pornească împotriva noastră. 

REGELE SKULE Așteaptă pină la primăvară, şi-i vom 
găsi noi. Jarlul Knut se află acum printre cei care-au scăpat 
la poalele muntelui Tuns, iar Arnbjørn Jonssøn adună oa- 
meni la răsărit de Viken; cind se vor crede destul de 
numeroşi, o să auzim veşti de la ei. 

BÅRD BRATTE Nu vor mai cuteza, după marele măcel 
de la Lâka. 

REGELE SKULE Îi vom momi prin vicleșug. 

MULTE VOCI Da, da, aşa să faci, măria-ta! 

BÅRD BRATTE La vicleșuguri te pricepi, rege Skule. 
Duşmanii măriei-tale nu-şi dau niciodată seama inainte 
de a fi năvălit asupra lor, şi întotdeauna te afli acolo unde 
s-ar aştepta ei cel mai puţin. 

PÅL FLIDA De aceea birkebeinenii ne-au poreclit 
„blăni de primăvară“. 

REGELE SKULE Alţii ne spun „blăni de lup“; dar jur 
că atunci cînd ne vom mai întilni, birkebeinenii vor pricepe 
ce greu e să jupoi blana de pe astfel de lupi. 

BÂRD BRATTE De bunăvoie nu se mai intilnesc ei cu 
noi; o să fie o hăituială prin toată ţara. 

REGELE SKULE Aşa să fie! Întii curăţim Vikenul și 
supunem ţinutul de la răsărit, apoi adunăm vasele, ocolim 
promontoriul și navigăm de-a lungul coastei pină sus, la 
Nidaros. 

BÅRD BRATTE Şi cînd vei sosi astfella Nidaros, fra- 
ţii cruciați nu cred că s-or mai împotrivi să scoată racla 
sfîntului Olav pe cimpul Dietei, cum au făcut astă-toamnă 
cînd ţi s-a depus jurămiîntul. 

REGELE SKULE Racla va fi scoasă afară; vreausă ca- 
păt titlul de rege după toată pravila. 

JATGEIR lar eu făgăduiesc să cint o mare pogribanie 
cînd îl vei ucide pe adormitul! 


(Izbucnire de risete printre oameni.) 
REGELE SKULE Adormitul! 
JATGEIR Măria-ta, nu ştii că regele Hâkon e poreclit 
„Hâkon cel adormit“, din pricină că stă ca lovit de boală 
de cînd ai luat puterea? 

BÂRD BRATTE Cică stă tot cu ochii închiși. Pesemne 
visează că mai e şi-acum rege. 

REGELE SKULE Lăsaţi-l să viseze; visind n-o să mai 
domnească niciodată. 

JATGEIR Fă-l să adoarmă pe veci și fără de vise, ca să 
pot să-l pun într-un cîntec. 

OAMENII Da, da, fă cum spune scaldul! 

REGELE SKULE Dacă te sfătuiesc atiţia bărbaţi de 
ispravă, sfatul trebuie să fie bun; dar să nu mai vorbim des- 
pre asta acum. Ci vreau să vă fac o făgăduială ; toţi oamenii 
mei vor primi ca răsplată de veci armele și îmbrăcămintea, 
aurul şi argintul, dușmanului pe care îl vor dobori; 
şi fiecare va primi rangul celui pe care l-a ucis. Cel care 
omoară un boier va fi făcut boier; celui ce va ucide un șoltuz 
i se va da ocirmuirea celui ucis; iar cei care au asemenea dre- 
gătorii și ranguri de mai- -nainte, vor fi răsplătiți într-alt 
fel regesc. 

OAMENII (se ridică toţi, cu o bucurie sălbatică) Trăiască, 
trăiască regele Skule! Du-ne împotriva birkebeinenilor! 

BÅRD BRATTE Acum eşti sigur de izbindă în 
orice luptă. 

PÅL FLIDA Eu il vreau pe Dagfinn Bonde; are un paloş 
pe care-l jinduiesc de mult. 

BÅRD BRATTE Eu vreau cămaşa de zale a lui Bård 
Tosteinssen; ea l-a scăpat de moarte la Lâka; n-o pătrunde 
nici sulița, nici săgeata. 

JATGEIR Lasă-mi-o mie; mi se potriveşte mai bine; 
iți dau cinci galbeni pe ea. 

BÅRD BRATTE Deundesă ai tu cinci galbeni, scaldule? 

JATGEIR Îi iau de la Gregorius Jonsson, cind vom 
ajunge la miazănoapte. 

OAMENII (vorbind toți laolaltă) Şi eu vreau...eu vreau... 
( Restul se pierde în hărmălaie. ) 

PAL FLIDA Să plecăm, fiecare să se ducă la casa lui; 
nu uitaţi că sinteți în sala tronului. 

OAMENII Da, da... Trăiască regele, trăiască regele 
Skule! 

REGELE SKULE La culcare acum, oameni buni! Astă- 
noapte am ospătat destul. 

UN OM DIN SUITĂ (în timp ce mulțimea pleacă) Miine 
tragem la sorţi bunurile birkebeinenilor. 

ALTUL Să lăsăm mai bine să hotărască soarta! 
CÎȚIVA Nu, nu! 

ALȚII Ba da, ba da! 

BÅRD BRATTE Se bat pieile de lup pe blana ursului. 
PÅL FLIDA Şi pe urmă ucid ursul. 


(Toţi ies prin fund.) 


REGELE SKULE (așteaptă pînă cind oamenii s-au dus; 
încordarea de pe faţa sa se destinde, se lasă să cadă pe una din- 
tre laviţe) Ce istovit sint; istovit de moarte. Zi de zi, din 
zori şi pină-n noapte, să stai în larma asta, să priveşti suri- 
zător inainte, de parcă nu m-aş îndoi nicicum de dreptatea, 
de izbinda şi de norocul meu. Fără nici un om căruia să-i 
pot vorbi despre ceea ce mă roade şi mă doare. (Se scoulă, 
cu o expresie de spaimă pe faţă. ) Şi bătălia aceea de la Lăka! 
Eu am biruit acolo! Håkon işi trimisese armata impotriva 
mea ; Dumnezeu avea să decidă şi să judece între cei doi regi — 
— şi eu am biruit, am biruit așa cum niciodată nimeni nu-i 
mai biruise pe birkebeineni! Scuturile stăteau înţepenite 
în zăpadă, dar în spatele lor nu se afla nimeni; birkebeinenii 
fugiseră în pădure, peste platouri, şi mlaștini, şi dealuri, 
pînă unde i-au dus picioarele. Ceea ce era de necrezut s-a 
intimplat; Håkon a pierdut şi eu am ciştigat. Dar în iz- 
binda asta e o spaimă tainică. O, sfinte Dumnezeule din 
ceruri, deci acolo sus nu există o lege hotărită după care să 
se călăuzească toate? Nici o putere. biruitoare nu clocoteşte 
in faptul de a avea dreptate? (Întrerupindu-se minios.) 
Sint bolnav, bolnav! De ce n-ar fi de partea mea dreptatea? 
Nu-i ca şi cum Dumnezeu însuşi a vrut să mi-o arate, lăsin- 
du-mă să înving? (Chibzuind.) Puterile noastre sint la fel; 
nici un fulg în plus de-o parte, ori de cealaltă, şi totuși... 
( Scuturind capul.) Totuşi, cumpăna se înclină de partea 
lui Håkon. Ură şi dorinţi arzătoare arunc în talgerul meu 
şi, totuşi, cumpăna se pleacă de partea lui Håkon. De cite 
ori, pe neașteptate, îmi vine în minte obirșia regelui, intot- 
deauna el este cel care mi se pare adevăratul rege, niciodată 
eu. Ca să mă cred eu însumi pe drept rege, trebuie să mă pre- 
fac, trebuie să clădesc un edificiu ingenios, o operă măsluită; 
trebuie să-mi alung amintirile şi să mă silesc să cred. 
Niciodată nu era așa inainte. Ce s-a întimplat, de mă indoiesc 
atit? Pentru că a rupt episcopul scrisoarea? Nu, indoiala 

mea a devenit veşnică; dar n-a sporit. A săvirşit oare Hå- 
kon vreo faptă regească măreaţă în ultimul timp? Nu, 
cele mai măreţe fapte le-a săvirșit cind eu nu credeam 
aproape de loc in el. (Se așază în partea dreaptă a sălii.) 
Ce-i asta? Ha, ciudat; parcă apare și dispare o lumină al- 
bastră. Îmi stă pe limbă, ca atunci cind ai uitat un cuvint 
și nu-l poţi regăsi. ( Ridicîndu- -se deodată.) Ha, acum îl 
am! Nu!... Ba da, ba da! acum îl am!... „Norvegia a fost 
un regat, va deveni o națiune: toţi trebuie să alcătuiască un 
intreg de-acum inainte şi toţi trebuie să știe și trebuie să în- 
ţeleagă că nu sînt decit un singur tot!“ De cînd mi-a spus 
aceste cuvinte nebune, Hâkon imi apare mereu ca regele 
cel adevărat. ( Priveşte cu teamă înainte şi şopteşte.) Oare 
in aceste cuvinte ciudate nu strălucește chemarea dumne- 
zeiască? Oare Dumnezeu și-a păstrat pentru el pină acum 
acest gind, şi, vrind să-l semene, şi l-a ales pe Håkon se- 
mănător? 

PAL FLIDA (vine din fund) Doamne, măria-ta, am vești 
noi. 

REGELE SKULE Noi? 

PAL FLIDA Un om care vine din josul fiordului pove- 
steşte că din muntele Tuns birkebeinenii au pornit cu 
corăbiile lor şi că s-a strîns o mulțime de oameni în oraş 
in ultimele zile. 

REGELE SKULE Bine, îi vom întimpina — miine 
sau poimiine. 

PÀL FLIDA Măria-ta, s-ar putea ca birkebeinenii să 
plănuiască a ne ieși ei mai întii în întimpinare. 

REGELE SKULE Nu au destule vase şi nici destui oameni. 

PAL FLIDA Arnbjørn Jonssøn adună și oșteni şi vase 
imprejurul Vikenului. 

REGELE SKULE Cu-atit mai bine; astfel îi vom zdrobi 
pe toţi de-a valma întocmai ca la Lâka. 

PAL FLIDA Măria-ta, nu-i chiar atit de uşor să-i zdro- 
bești pe birkebeineni: de două ori la rind. 

REGELE SKULE Și pentru ce nu? 

PÅL FLIDA Pentru că saga Norvegiei nu pomeneşte că 
s-a mai intimplat aşa vreodată... Să trimit citeva iscoade la 
Hovedo? 

REGELE SKULE Nu-i nevoie; noaptea e intunecoasă 
și învăluită în ceaţă. 

PAL FLIDA Da, bine; regele poruncește; dar ia aminte, 
măria-ta; la Viken toţi sînt împotriva măriei-tale. Locui- 
torii din Oslo te urăsc şi, dacă vin birkebeinenii, se intovă- 
rășesc cu el. 

REGELE SKULE (insuflețit) Pål Flida, nu s-ar putea 
face cumva să-i atragem de partea noastră pe locuitorii din 
Viken? 

PÅL FLIDA (privindu-l mirat şi clătinind din cap) Nu, 
măria-ta, nu se poate! 

REGELE SKULE Și de ce nu? 

PÅL FLIDA Nu, fiindcă îi ai de partea măriei-tale pe 
cei din Trend. | 

REGELE SKULE Vreau să-i am și pe cei din Viken și 
pe cei din Trend! 

PÅL FLIDA Nu, stăpîne, asta nu se poate. 

REGELE SKULE Nu se poate, nu se poate! Şi dece... 
de ce nu? 

PÅL FLIDA Fiindcă cei din Viken sînt cei din Viken, 
iar cei din Trend sint cei din Trend, şi niciodată saga nu 
pomenește despre altceva, și niciodată n-a fost altfel. 

REGELE SKULE Da, da, ai dreptate. Du-te. 

PÅL FLIDA Și să nu trimit nici o iscoadă? 

REGELE SKULE Aşteaptă pină în zori. (Pål Flida 
iese.) Saga Norvegiei nu pomeneşte... niciodată n-a fost alt- 
fel... På] Flida mi-a răspuns așa cum i-am răspuns eu lui 
Hâkon. Aceleași trepte duc la fel şi în sus și in jos. Hâkon 
se înalță oare tot atit de mult deasupra mea, cit mă inalț 
eu deasupra lui Pål Flida? Să fi primit Håkon darul unor gin- 
duri nemaigîndite și eu nu? Cine a fost la fel de mare ca 
Harald Hårfager pe vremea cînd sălășluia cite un rege pe 
fiecare limbă de pămînt şi cînd el a spus: acum ei trebuie să 
se prăbușească și să nu mai fie decit unul singur? Ela răs- 
turnat vechea sagă, creind o nouă sagă. (Pauză; umblă gin- 
ditor încolo şi încoace; apoi se opreşte. ) Oare poate un om să-şi 
insuşească misiunea dată de Dumnezeu altuia, aşa cum 
își poate insuși armele și aurul de la inamicul ucis? Poate un 
pretendent la coroană să ia asupra lui o sarcină regească, 
așa cum îmbracă mantia regească? Stejarul, doborit pentru 
a se face din el chila corăbiei, poate să spună: vreau să fiu 
catarg, vreau să iau locul lemnului de pin, să mă înalţ către 
cer, drept şi strălucitor, cu o flamură aurie în virf, cu vele 

albe fluturind in lumina soarelui, să mă zărească oamenii 
de la mari depărtări?...Nu, nu, locul tău, trunchi greoi şi 
noduros de stejar, e sub carenă; acolo trebuie să stai și să 
slujeşti, tăcut şi nevăzut de nici un ochi de sus, de la lumina 
zilei; tu eşti cel care ţine nava să nu se răstoarne pe timp 
de furtună; catargul cu flamura aurie și cu velele fluturind 
conduce corabia spre noi zări, către necunoscut, către țăr- 
muri străine şi către saga ce va să fie! (Aprig.) De cind Hå- 
kon mi-a mărturisit mărețul lui gind regesc, nu mai ştiu alt 
gind pe lume decit pe acesta. Dacă nu mi-l pot însuși ca 
să-l infăptuiesc eu, nu am pentru ce să mai lupt. (Gînditor.) Şi 
dacă nu pot? Dacă n-aş putea, de ce îndrăgesc gindul lui 
Håkon? 

JATGEIR (intrind din fund) Îmi îngădui, măria-ta, 
să intru?... 

REGELE SKULE Bine-ai venit, scaldule! 

JATGEIR l-am auzit pe tirgoveţi vorbind tainic prin 
hanuri că... 

REGELE SKULE Stai. Spune-mi, scaldule, tu, care-ai 
călătorit departe, în ţări străine, ai văzut vreodată vreo 
femeie indrăgind un copil străin? Nu numai să-i fie drag... 
nu asta vreau să spun; ci să-l iubească, să-l iubească cu dra- 
gostea cea mai fierbinte a sufletului ei? 

JATGEIR Asta o fac femeile numai dacă nu au copiii 
lor pe care să-i iubească. 

REGELE SKULE Numai atunci?... 

JATGEIR Şi mai ales femeile sterpe. 

REGELE SKULE Mai ales cele sterpe?... Ele iubesc pe 
copilul alteia cu dragostea lor cea mai fierbinte? 

JATGEIR Se-ntimplă deseori. 

REGELE SKULE Şi nu se întîmplă ca o astfel de femeie 
stearpă să ucidă copilul alteia pentru că ea însăşi nu are 
copil? 

JATGEIR O, ba da; dar e o proastă dacă face așa. 

REGELE SKULE O proastă? 

JATGEIR Da, fiindcă se împovărează cu darul suferin- 
ței celei căreia i-a ucis copilul. 

REGELE SKULE Și tu crezi că darul suferinţei este un 
dar atit de grozav? 

JATGEIR Da, măria-ta! 

REGELE SKULE (privindu-l țintă) Parcă ar sălăşlui 
doi oameni în tine, islandezule. Cind eşti în mijlocul celor- 
lalţi, în vesela lor tovărășşie, tragi mantia şi pieptarul peste 
gindurile tale; iar cînd rămine cineva singur cu tine, te 
porţi ca unul cu care ai vrea să fii prieten. Cum se explică? 

JATGEIR Cind te duci să te scalzi la riu, măria-ta, nu 
te despoi de haine tocmai acolo pe unde trebuie să treacă 
mulţimea de credincioși spre biserică; iţi cauţi un ascunziş. 

REGELE SKULE Se-nţelege. 

JATGEIR Eu am o sfială sufletească, de aceea nu mă 
dezbrac cînd se află mulţi in sală. 

REGELE SKULE Hm! (Scurtă pauză.) Spune-mi, Jat- 
geir, cum ai ajuns scald? De la cine ai învățat arta poeziei? 

JATGEIR Poezia nu se învaţă, măria-ta. 

REGELE SKULE Nu se învaţă? Atunci cum?... 

JATGEIR Am căpătat darul suferinţei și-așa am deve- 
nit scald. 

REGELE SKULE Aşadar, de darul suferinţei are nevoie 
un scald? 

JATGEIR Eu am nevoie de suferinţă; alţii poate au 
nevoie de credinţă sau de bucurie... sau de îndoială... 

REGELE SKULE Și de îndoială? 

JATGEIR Da; dar cel ce se îndoiește trebuie să fie 
puternic și sănătos. 

REGELE SKULE Și pe cine numeşti tu indoielnic? 

JATGEIR Pe acela care se îndoiește și de propria lui 
îndoială. 

REGELE SKULE (rar) Îmi pare că asta ar fi moartea. 

JATGEIR Mai rău; e amurgul! 

REGELE SKULE (iute, în timp ce parcă ar vrea să se scu- 
ture de ginduri) Unde-mi sînt armele? Vreau să lupt și să ac- 
ţionez... nu să gindesc. Ce voiai să-mi vesteşti cind ai venit? 

JATGEIR Voiam să-ţi spun ceea ce am băgat de seamă la 
han. Tirgoveţii vorbesc tainic între ei; își bat joc şi ne in- 
treabă dacă știm bine că regele Håkon se află in apus; nu- 
tresc o bucurie tainică. 

REGELE SKULE Sint din Viken, și Vikenul e impo- 
triva mea. 

JATGEIR Rideau că racla sfintului Olav n-a putut îi 
adusă pe cimpul Dietei cind vi s-a depus jurămint; cică e 
semn rău. 

REGELE SKULE Cind voi ajunge iar la Nidaros, racla 
va fi scoasă afară; va sta sub cerul liber, chiar de-ar fi să 
dărim biserica lui Olav şi să întind cimpul Dietei și peste 
pămintul pe care stă biserica. 

JATGEIR Va fi o faptă vitejească, iar eu voi compune 
un cîntec tot atit de viteaz ca și fapta. 

REGELE SKULE Porţi în tine multe cîntece necîntate, 
Jatgeir? 

JATGEIR Nu, dar multe care nu s-au născut încă; rind 
pe rind se incheagă, prind viaţă şi se nasc. 

REGELE SKULE Dar dacă eu, ca un rege și stăpin aș 
da poruncă să fii ucis, n-ar muri, odată cu tine, toate gindu- 
rile poetice pe care le porţi în tine și care nu s-au născut încă? 

JATGEIR Măria-ta, e păcat să ucizi un gind frumos. 

REGELE SKULE Nu întreb dacă-i păcat, ci întreb dacă 
poate să fie ucis! 

JATGEIR Nu ştiu. 

REGELE SKULE Ai fost prieten cu vreun scald, care 
să-ți fi împărtășit un cintec minunat, măreț, pe care voia 
să-l compună? 

JATGEIR Da, măria-ta! 

REGELE SKULE Și n-ai fost ispitit să-l ucizi ca să-ţi 
insușești gindul lui şi să compui tu însuţi cintecul? 

JATGEIR Măria-ta, eu nu sint sterp; eu am copiii mei; 
nu am nevoie să-i iubesc pe-ai altora. (Jese.) 

REGELE SKULE (după o pauză) Islandezul e într-a- 
devăr scald. A rostit cele mai adinci adevăruri dumneze- 
iești și nici nu ştie... Eu sint ca o femeie stearpă. De aceea 
iubesc gindul regesc, copilul lui Hâkon; îl iubesc cu dra- 
gostea cea mai fierbinte a sufletului meu. O, dacă l-aş putea 
infia! Ar muri în mîinile mele. Cum e mai: bine: să moară 
în miinile mele, sau să crească în ale lui? Și dacă s-ar în- 
timpla după voia mea, voi căpăta pacea sufletească? Pot 
oare să renunţ? Pot eu să privesc cum Håkon dobindeşte 
gloria? Ce uscăciune și pustietate e în mine... şi împrejurul 
meu. Nici un prieten...a, islandezul! (Se duce la ușă și 
strigă.) Scaldul a plecat» 

UN OM DIN SUITĂ (de afară) Nu, măria-ta, e în pridvor, 
stă de vorbă cu straja. 

REGELE SKULE Spune-i să vină la mine. (Stă lingă 
masă; după puțin sosește Jatgeir.) Nu pot să dorm, Jatgeir; 

vezi tu, toate aceste mari ginduri regești nu mă lasă să 
dorm. 

JATGEIR Gindurile regilor seamănă cu ale scalzilor, 
mi se pare. Zboară în înălțimi și se desfășură bogat cind e 
liniște și noapte împrejur. | 

REGELE SKULE Aşa-i și cu gindurile scalzilor? 

JATGEIR Da, stăpine; cintecele nu se zămislesc la 
lumina zilei; pot fi închipuite doar la raza soarelui; dar se 
făuresc în ceasul de tăcere al nopţii. , 

REGELE SKULE Cine ţi-a dat harul suferinței, Jatgeir? 

JATGEIR Aceea pe care am iubit-o. 

REGELE SKULE A murit? 

JATGEIR Nu, m-a trădat. 

REGELE SKULE Şi aşa ai devenit scald. 

JATGEIR Da, așa am devenit scald. l 

REGELE SKULE (apucindu-l de braț) Ce har îmi tre- 
buie mie ca să fiu rege? 

JATGEIR Nu al îndoielii; căci nu mi-ai pune o astfel 
de intrebare. 

REGELE SKULE Ce har imi trebuie deci mie? 

JATGEIR Stăpine, măria-ta, ești rege. 

REGELE SKULE Tu crezi, întotdeauna, fără să te îndo- 
ieşti vreodată, că eşti scald? 

JATGEIR (după ce îl privește o clipă tăcut) N-ai iubit 
niciodată? 

REGELE SKULE Ba da,o dată — mistuitor, răpit de 
frumuseţe şi de păcat. 

JATGEIR Ai o soție. 

REGELE SKULE Am luat-o ca să-mi nască fii. 

JATGEIR Ai o fiică, stăpîne...o fiică frumoasă și bună. 

REGELE SKULE Dacă fiica mea ar fi fecior, nu te-aş 
mai întreba ce har îmi trebuie. (/zbucnind.) Trebuie să am 
lingă mine pe cineva care să mă asculte întru totul... care 
să creadă neclintit în mine, care din adincul fiinţei lui să 
vrea să treacă, împreună cu mine, prin rău şi prin bine, care 
să nu trăiască decit pentru a răspindi lumină şi căldură asu- 
pra vieţii mele, care să moară dacă eu aş cădea. Dă-mi un 
sfat, Jatgeir, scaldule! 

JATGEIR Cumpără-ţi un ciine, stăpîne. 

REGELE SKULE Un om nu ar fi potrivit? 

JATGEIR Mult va trebui să cauţi un astfel de om. 

REGELE SKULE (dintr-o dată) Vrei tu să fii pentru 
mine omul acela, Jatgeir? Vrei tu să fii fiul meu? Vei că- 
păta coroana Norvegiei drept moștenire... vei căpăta ţara ŞI 
regatul, dacă vrei să-mi fii fiu, să trăieşti pentru opera vie- 
tii mele și să crezi in mine! 

JATGEIR Şi ce dovadă ar trebui să aduc că nu te inșel?... 

REGELE SKULE Părăsește-ţi chemarea; nu mai scrie 
niciodată versuri, şi te voi crede! 

JATGEIR Nu, măria-ta; ar însemna să plătesc prea 
scump coroana. 

REGELE SKULE Mai gindeşte-te! A fi rege inseamnă 
mai mult decit a fi scald! 

JATGEIR Nu întotdeauna. 

REGELE SKULE Ai de jertfit doar cîntecele tale 
necîntate! 

JATGEIR Cintecele necintate sint adesea cele mai 
frumoase. 

REGELE SKULE Dar mie îmi trebuie... îmi trebuie un 
om care să creadă in mine! Numai unul! Simt că, dacă l-aş 
avea, aș fi mintuit! 

JATGEIR Crede în măria-ta, și vei fi mîntuit! 

PAL FLIDA (vine grăbit) Rege Skule, acum trebuie să 
te aperi! Håkon Hâkonssan se află la Elgjarnes cu toată 
flota lui! 

REGELE SKULE La Elgjarnes!...Atunci nu-i departe! 

JATGEIR Acum vor vorbi platoșa şi paloșul! Dacă în 
noaptea asta va fi aici un măcel, voi fi bucuros să cad cel 
dintii pentru măria-ta. 

REGELE SKULE Tu, care n-ai vrut să trăieşti pentru 
mine? 

JATGEIR Un om poate să cadă pentru opera vieţii 
altuia; dar dacă trăieşte, trebuie să trăiască pentru pro- 
pria-i operă. (Jese.) 

PAL FLIDA (nerăbdător) Ce poruncești, măria-ta? Bir- 
kebeinenii pot fi la Oslo pină-ntr-un ceas! 

REGELE SKULE Cel mai bine ar fi să putem pleca la 
mormîntul sfintului Thomas Beckett; el a uşurat multe su- 
flete în suferință şi pocăință. 

PÅL FLIDA (mai cu tărie) Măria-ta, nu vorbi fără rost 
acum! Ne atacă birkebeinenii, îți spun! 

REGELE SKULE Dă porunci să se deschidă toate bise. 
ricile ca să ne adăpostim înlăuntrul lor și să căpătăm 
îndurare. 

PÅL FLIDA Poţi zdrobi dintr-o dată pe toţi dușmanii 
măriei-tale — și vrei să te adăposteşti în biserici? 

REGELE SKULE Da,da,să se deschidă toate bisericile. 

PAL FLIDA Să nu crezi că Håkon nu va încălca pacea 
bisericii cînd e vorba de „blănile de lup“. 

REGELE SKULE Nu o va încălca; Dumnezeu il va feri 
de un astfel de păcat; Dumnezeu îl ocroteşte intotdeauna pe 
Hâkon. 

PĂL FLIDA (cu o furie adincă și dureroasă) Cine te-ar 
auzi cum vorbeşti acum, artrebui să se intrebe cine e rege 
în ţara asta. 

REGELE SKULE (surizind cu tristeţe) Da, Pål Flida, 
aceasta este marea întrebare: cine e rege? 

PÅL FLIDA (rugător) Ţi-e sufletul bolnav în noaptea 
asta, măria-ta; lasă-mă să hotărăsc în locul măriei-tale. 

REGELE SKULE Da, da, așa să faci. 

PÅL FLIDA (dînd să plece) Mai întii, voi distruge toate 
podurile. 

REGELE SKULE Om smintit! Stai!... Cum să distrugi 
toate podurile?! Ştii tu ce înseamnă asta? Euam incercat; 
ferește-te s-o facil 

PÅL FLIDA Atunci ce vrei, măria-ta? 

REGELE SKULE Vreau să vorbesc cu Hâkon. 

PÅL FLIDA Îţi va răspunde cu tăișul spadei. 

REGELE SKULE Du-te, du-te; vei afla mai tirziu ce 
vreau. 

PÅL FLIDA Fiecare clipă e scumpă acum! (Apucîndu-i 
mîna.) Rege Skule, lasă-ne să distrugem toate podurile,să 
ne luptăm ca lupii și să ne bizuim pe ocrotirea cerului! 

REGELE SKULE (înăbuşit) Cerul nu se bizuie pe mine; 
nici eu nu îndrăznesc să mă bizui pe cer. 

PÅL FLIDA Scurtă a fost saga „blănilor de lup“. (ese 
prin fund.) 

REGELE SKULE Domnesc peste sute de capete inţelepte; 
peste mii de braţe inarmate; dar nu am nici o inimă credin- 
cioasă şi iubitoare. Aceasta este sărăcia regească, aceasta; 
nici mai mult, nici mai puţin. 

BÅRD BRATTE (din fund) Afară sint niște oameni ve- 
niți de departe care cersă fie lăsaţi să vorbească măriei-tale... 

REGELE SKULE Cine sint? 

BARD BRATTE O femeie și un preot. 

REGELE SKULE Să intre femeia şi preotul. 


(Bård pleacă; regele Skule se așază ginditor 

in dreapta. Intră o femeie îmbrăcată în negru; 

poartă o mantie lungă, glugă și un văl des care îi 

ascunde faţa; e urmată de un preot care rămine în 
picioare lingă ușă.) 

REGELE SKULE Cine ești? 

FEMEIA Una pe care ai iubit-o. 

REGELE SKULE (scutură din cap) Nu-mi amintesc de 
o asemenea fiinţă. Te intreb, cine eşti? 

FEMEIA Una care te iubeşte. 

__ REGELE SKULE Atunci, de bună seamă, eşti dintre 
cei morți. 

FEMEIA (se apropie şi spune încet, cu adincă simțire) 
Skule Bârdssan! 

REGELE SKULE (se ridică cu un strigăt) Ingebjørg! 

INGEBJORG Acum mă recunoşti, Skule? 

REGELE SKULE Ingebjørg!... Ingebjørg! 

INGEBJØRG O, lasă-mă să te privesc... să te privesc 
indelung, indelung! (fi apucă mîinile; pauză.) Tu, om mîn- 
dru, om iubit și amăgitor! 

REGELE SKULE Dă-ţi jos vălul; uită-te la mine cu ochii 
care altădată erau limpezi şi albaştri cum e cerul. 

INGEBJORG Ochii aceia au fost un cer apăsător de 
ploaie timp de douăzeci de ani; nu-i vei recunoaște şi nu-ţi 
va mai fi dat să-i vezi vreodată. 

REGELE SKULE Dar vocea ţi-e proaspătă, tinerească 
și blindă ca atunci! 

INGEBJØRG N-am folosit-o decit ca să şoptesc numele 
tău, ca să intipăresc măreţia ta într-o inimă tînără şi ca să mă 
rog Dumnezeului celor ce păcătuiesc pentru a ne mîntui pe 
noi doi, care am iubit cu păcat. 

REGELE SKULE Aşa ai făcut tu? 

INGEBJØRG Am fost o mută care n-a rostit decit cu- 
vinte de dragoste despre tine; de aceea vocea mea şi-a păstrat 
prospeţimea, şi blindeţea, și tinereţea. 

REGELE SKULE O viaţă a trecut de atunci. Toate amin- 
tirile frumoase din acele vremi le-am risipit şi le-am uitat... 

INGEBJØRG Era dreptul tău. 

REGELE SKULE lar între timp, tu, Ingebjørg, tu, femeie 
bună şi credincioasă, ai stat la miazănoapte, în singurăta- 
tea de gheaţă, adunindu-le şi tăinuindu-le. 

INGEBJORG Erau fericirea mea. 

REGELE SKULE Și pe tine te-am părăsit eu, ca să ciștig 
putere și bogăţie. De mi- -ai fi stat alături ca soţie, mi-ar fi 
fost mai uşor să devin rege. 

INGEBJØRG Dumnezeu a fost bun cu mine, neingăduind 
să se intimple așa. Unui suflet ca al meu îi trebuia un mare 
păcat ca să se trezească la pocăință şi remuşcare. 

REGELE SKULE Şi acum tu vii.. 

INGEBJORG Ca văduvă a lui Andres Skjaldarband. 

REGELE SKULE Soţul tău a murit?! 

INGEBJØRG Pe drumul Ierusalimului. 

REGELE SKULE Pocăindu-se pentru uciderea lui Vegard. 

INGEBJORG Nu pentru aceasta nobilul meu soţ a luat 
crucea. 

REGELE SKULE Nu pentru aceasta? 

INGEBJØRG Nu; păcatul meu l-a luat el pe umerii lui 
puternici și dragi; pe el s-a dus să-l spele in apele Iordanului; 
pentru el şi-a vărsat sîngele. 

REGELE SKULE (încet) Ştia tot? 

INGEBJØRG Din primul ceas. Și episcopul Nikolas a 
ştiut, căci lui m-am spovedit; și a mai fost unul căruia i-a 
fost dat să ştie; dar în ce fel, rămine o taină pentru mine. 

REGELE SKULE Cine? 

INGEBJØRG Vegard Vaeradal. 

REGELE SKULE Vegard? 

INCEBJØRG A șuşotit la urechea soţului meu o vorbă de 
batjocură despre mine; atunci Andres Skjaldarband a tras 
spada şi l-a tăiat pe loc. 

REGELE SKULE El a apărat-o pe aceea pe care eu am 
părăsit-o şi am uitat-o... Și pentru ce mă cauţi acum? 
INGEBJØRG Pentru a-ţi aduce ultima mea jertfă. 

REGELE SKULE Ce vrei să spui? 

INGEBJØRG (arătind către preotul care a stat lingă 
ușă) Priveşte-l! Peter, fiul meu, vino! 

REGELE SKULE Fiul tău?... 

INGEBJØRG Și al tău, rege Skule! 
REGELE SKULE (pe jumătate buimăcut) Ingebjørg! 


(Peter se apropie emoţionat, tăcut, și se aruncă 
in genunchi in fața lui Skule.) 


INGEBJØRG la-l! El a fost lumina și mîngiierea zilelor 
mele timp de douăzeci de ani. Acum ești regele Norvegiei; 
fiul regelui trebuie să-şi primească moștenirea; eu nu mai 
am nici un drept asupra lui. 

REGELE SKULE (ridicindu-l la piept, cu o bucurie 
nestăpinută) Sus, lingă inima mea, tu, cel după care am tîn- 
jit fierbinte! (Îl stringe în braţe, îl lasă, îl îmbrățișează din 
nou.) Fiul meu! Fiul meu! Am un fiu! Ha, ha, ha; cine-mi 
va mai sta acum împotrivă?! (Se duce la Ingebjørg și îi 
apucă mina.) lar tu, tu mi-l dai, Ingebjørg! Nu-ţi vei lua 
indărăt cuvintul? Mi-l dai? 

INGEBJØRG Grea e jertfa și nu ştiu de-aş fi putut-o îm- 
plini, dacă episcopul Nikolas nu l-ar fi trimis la mine cu o 
scrisoare și cu vestea morţii lui Andres Skjaldarband. Epis- 
copul mi-a poruncit această jertfă grea, ca ispășire pentru 
păcatele mele. 

REGELE SKULE Astfel păcatul e şters, și de acum 
inainte e numai al meu, nu-i așa? Numai al meu! 

INGEBJØRG Da, dar îţi cer un jurămînt. 

REGELE SKULE Pe cer și pe pămint, cere-mi tot ce vrei! 

INGEBJØRG El e curat ca mielul lui Dumnezeu, acum, 
cînd îl dau în miinile tale. E o cale plină de primejdii calea 
care duce la tronul regesc; nu-l lăsa să-și întineze sufletul. 
Mă auzi, tu, rege Skule, nu-l lăsa pe copilul meu să-şi înti- 
neze sufletul! 

REGELE SKULE Îţi făgăduiesc și îţi jur! 

INGEBJØRG (apucîndu-i braţul) Îndată ce-ai să bagi 
de seamă că sufletul ii e în primejdie, lasă-l mai bine să 
moară ! 

REGELE SKULE Mai bine să moară! Îţi făgăduiesc şi 
iti jur! 

INGEBJØRG Mă întorc liniştită în nord, la Hålogaland. 

REGELE SKULE Da, poți să te întorci liniștită. 

INGEBJØRG Mă voi căi şi mă voi ruga pînă ce Domnul 
mă va chema la el. Şi cind ne vom întilni în faţa lui Dumne- 
zeu, va sta neprihănit şi nepătat lingă mama lui! 

REGELE SKULE Neprihănit şi nepătat! (Întorcîndu-se 
către Peter.) Lasă-mă să te privesc! Da, semeni cu mama ta 
și cu mine; tu ești cel după care am tinjit. 

PETER Tată, măreţul, minunatul meu tată; lasă-mă 
să trăiesc şi să lupt pentru tine! Cauza ta să fie şi a mea; ori- 
care ar fi să fie, voi ști că lupt pentru o cauză dreaptă! 

REGELE SKULE (cu un strigăt de bucurie) Tu crezi în 
mine! Tu crezi in mine! 

PETER Cu neclintire! 

REGELE SKULE Atunci totul e bine; atunci, fără în- 
doială, voi fi mintuit! Ascultă, vei lepăda haina preoțească; 
arhiepiscopul te va dezlega de jurămintul făcut față de bise- 
rică; fiul regelui va purta paloșul, şi va înainta neabătut 
spre putere şi glorie. 

PETER Împreună cu tine, preaînaltul meu tată! Vom 
merge împreună! 

REGELE SKULE (stringindu-l la piept) Da, amindoi, 
impreună |! 

INGEBJØRG (aparte) A iubi, a jertfi totul şi a fi uitată, 
așa a fost saga mea. (Iese tăcută prin fund.) 

REGELE SKULE Vom înfăptui acum o mare operă 
regească in Norvegia. Peter, fiul meu, ascultă ! Întregul popor 
il vom trezi şi îl vom stringe într-un singur tot; vikvaeringi 
și trondeni, hâlogalanzi şi agdevaeringi, opplandeji şi sogn- 
dali, cînd toţi nu vor mai fi decit un mare neam, țara va 
lua un avint uriaş. 

PETER Ce gind măreț şi ameţitor!... 

REGELE SKULE Îl înţelegi? 

PETER Da... da!.. Limpede! 

REGELE SKULE Şi crezi în el? 

PETER Da, da; căci cred în tine! 

REGELE SKULE (sălbatic) Håkon Håkonssøn trebuie să 
cadă! 

PETER Dacă vrei tu, atunci e drept să cadă. 

REGELE SKULE Va curge singe; dar altfel nu se poate. 

PETER Nu se va risipi în zadar singele care va curge 
pentru cauza ta 

REGELE SKULE A ta va fi toată puterea cînd voi reuși 
să întăresc domnia. Vei sta în jilțul regesc, cu cununa pe cap, 
cu mantia de purpură revărsindu-se larg peste umerii tăi; 
toată ţara se va înclina în faţa ta. (Se aud în depărtare sunete 

de trimbiţe.) A, ce-i asta! (Cu un strigăt.) Oastea birkebei- 
nenilor. Ce spusese Pâl Flida?... (Se duce grabnic către fund.) 

PAL FLIDA (intră şi strigă) Acum ne-a sosit ceasul, 
rege Skule! 

REGELE SKULE (zăpăcit) Birkebeinenii! Oastea lui 
Håkon! Unde sint? 

PÅL FLIDA Năvălesc cu miile, coborind de pe mun- 
tele Eke. 

REGELE SKULE Sună adunarea oştilor! Sună, sună! 
Dă-mi un sfat: unde să năvălim? 

PÅL FLIDA Toate bisericile ne sint deschise. 

REGELE SKULE De birkebeineni, te întreb... 

PÂL FLIDA Pentru ei, toate podurile sint deschise. 

REGELE SKULE Blestematule, ce-ai făcut? 

PÂL FLIDA M-am supus regelui meu! 

REGELE SKULE Fiule! Fiule! Vai mie, ţi-am prăpădit 
regatul! 

PETER Nu, tu vei învinge! Un gind regesc atit de uriaş 
nu moare. 

REGELE SKULE Taci, taci! (Sunetele de trîimbiţă şi 
strigătele se aud mai aproape.) Pe cai! La arme! E în cumpănă 
mai mult decit viaţa şi moartea oamenilor! (Se îndreaptă 
grăbit spre fund; ceilalți îl urmează.) 


O stradă în Oslo 
(De ambele părţi, case joase de lemn cu streşini. 
În fund, biserica Sfintului Hallvard, împrejmuită 
de un zid înalt, cu portal. Pe partea stingă, la 
capătul zidului, se înalţă biserica, a cărei intrare 
principală este deschisă. E încă noapte; începe să 
se lumineze de ziuă. Bat clopote de alarmă; de 
departe, din dreapta, se aud strigătele ostașilor 
în luptă și hărmălaie.) 


TRİMBIȚAŞUL REGELUI SKULE (pine din dreapta, sună 
din trimbiţă şi strigă) La arme! Toţi oamenii regelui Skule, la 
arme! (Sună iar și pleacă mai departe; peste puţin, este auzit 
cum sună şi strigă pe o stradă alăturată.) 

O FEMEIE (ieșind dintr-o casă din dreapta) Dumnezeule 
milostiv şi mare, ce-o mai fi? 

__ UN TIRGOVEȚ (care a ieșit, pe jumătate îmbrăcat, 
dintr-o casă de pe partea cealaltă a străzii) Birkebeinenii 

sint in oraş! Acum Skule o să-și primească plata pentru 
toate nelegiuirile lui. 

UNUL DINTRE OAMENII LUI SKULE (vine de pe o 
stradă lăturalnică, din stinga, cu alți cîțiva, purtind în braţe 
platoşe şi arme) Unde sînt birkebeinenii? 

UN ALTUL DINTRE OAMENII LUI SKULE (dintr-o casă 
din dreapta) Nu ştiu! 

PRIMUL Sst! Ascultă !... Trebuie să fie jos, spre podul 
Geite. 


ALTUL Atunci, haidem jos, la podul Geite! 


(Pleacă toți grabnic prin dreapta. Un tirgoveţ 
vine fugind din aceeași parte.) 

PRIMUL TÎRGOVEȚ Hei, vecine, de unde vii? 

AL DOILEA TÎRGOVEȚ De jos, de la riul Lo; merge 
prost acolo. 

FEMEIA Sfinte Olav şi sfinte Hallvard! Sint birkebei- 
nenii, sau cine-s? 

CELĂLALT TÎRGOVEȚ De bună seamă că-s birkebei- 
nenii; regele Hâkon e cu ei; toată îlota a tras la chei; el 
însuși a debarcat, cu cei mai buni oameni ai lui la pălimarul 
de la muntele Eke. 


PRIMUL TÎRGOVEȚ Ai, ce-o să se mai răzbune pentru 
măcelul de la Lâka. 


CELĂLALT TÎIRGOVEȚ Aşa-i, de bună seamă! 
PRIMUL TÎRGOVEȚ la uite colo — fug „blănile de pri- 
măvară“! 


(O ceată de oameni de-ai lui Skule vin fugind din- 
f spre dreapta.) 
UNUL DINTRE EI În biserică! Nimeni nu poate să 
stăvilească năvala birkebeinenilor în noaptea asta. 


(Ceata se refugiază în biserică şi inchide uşa in 
urma ei.) 


CELĂLALT TÎRGOVEȚ (privind înspre dreapta) Se vede 
în josul străzii, departe de tot, un steag; trebuie să fie al 
regelui Hâkon! 


PRIMUL TiRGOVEȚ Uite, uite cum fug „blănile de pri- 
măvară“! 


(O nouă ceată vine din dreapta.) 

UNUL DIN CEATĂ Hai să ne ascundem în biserică şi să 
cerem îndurare! 


(Năvălesc spre poartă.) 


MAI MULȚI DIN CEATA „BLĂNILOR DE PRIMĂVARĂ“ 
E încuiată, e încuiată! 

PRIMUL Hai în sus, spre Martestokke! 

ALTUL Unde e regele Skule? 

PRIMUL Nu ştiu. S-o luăm din loc, văd steagurile 
birkebeinenilor. 


(Fug in goană mare pe lingă biserică și ies prin 

stinga. Håkon intră din dreapta cu stegarii lui, 

cu Gregorius Jonssen, Dagfinn Bonde și mulţi 
alţi.) 


DAGFINN BONDE Ascultaţi larma bătăliei! Skule îşi 
grămădeşte oamenii în spatele bisericii. 

UN BĂTRIN TÎRGOVEȚ (de pe balconul său îi strigă 
lui Håkon) Păzeşte-te, stăpine scump; „blănile de lup“ 
luptă cu cruzime, luptă pe viață şi pe moarte! 

HÅKON Tu eşti, bătrine Guthorm Erlendssen? Ai 
luptat pentru tatăl meu şi pentru tatăl tatălui meu. ` 

TIRGOVEȚUL De-ar da Dumnezeu să mai pot lupta și 
pentru măria-ta. 

HÅKON Eşti prea bătriîn pentru asta, şi nu-i nevoie; 
de pe toate drumurile vin oamenii la mine. 

DAGFINN BONDE (arătind spre zidul din dreapta) lată 
steagul jarlului! 

GREGORIUS JONSSON Ba e chiar jarlul! Călare pe 
calul lui alb de bătălie. 

DAGFINN BONDE Trebuie să-i tăiem ieșirea prin poarta 
de-aici! 

HÀ KON Sună, sună! (Trimbiţașul sună.) Trimbiţai mai 
bine, ciine, cind trimbiţai pe bani, la podul de la Bergen! 


(Trimbiţașul sună din nou, mai puternic decit 
prima dată; se string mulți ostași.) 


UNUL DIN CEATA „BLĂNILOR DE PRIMĂVARĂ“ (oine 
fugind din dreapta, urmărit de un birkebeinian și se îndreaptă 
spre biserică) Cruţă-mi viaţa! Cruţă-mi viaţa! 

BIRKEBEINIANUL Nici dacă te-ai ascunde în altar! 
(Îl doboară dintr-o lovitură.) S-ar părea că ai o platoşă de 
preț; mi-ar fi de folos. (Vrea să ia platoșa, dar scoate un țipăt 
şi-şi aruncă paloşul. ) Stăpine, măria-ta! Nu mai dau nici o 
lovitură pentru măria-ta! 

DAGFINN BONDE Şi o spui într-un ceas ca ăsta? 

BIRKEBEINIANUL Nu mai dau nici o lovitură! 

DAGFINN BONDE (îl doboară cu o lovitură) Na, acum 
poţi să nu-ţi mai dai nici o osteneală! | 

BIRKEBEINIANUL (arătînd spre cel ucis) Vream să zic 
că a fost destul că l-am omorit pe frate-meu. ( Moare.) 

HÅKON Fratele lui! 

DAGFINN BONDE Ce? (Cercetează leșul primului ucis.) 

HÅKON Adevărat? 

DAGFINN BONDE Adevărat! 

HÅKON (cutremurat) lată, limpede, ce fel de război 
ducem. Fratele împotriva îratelui, tatăl impotriva fiului; 
pe Dumnezeu cel atotputernic, va trebui să-i punem capăt 
odată! 

GREGORIUS JONSSØN Vine jarlul, luptind din greu 
cu ceata jarlului Knut! 

DAGFINN BONDE Tăiați-i drumul către poartă, ostaşi 
ai regelui! 


(De cealaltă parte a zidului apar luptătorii. „Blă- 
nile de primăvară“ iși croiesc drum spre stinga, 
impingind pas cu pas pe  birkebeineni. Regele 
Skule, călare pe calul său alb, cu paloșul tras. 
Peter merge alături de el, ţinind calul de căpăstru, 
iar în mina stingă are un crucifix, inălțat foarte sus. 
Pâl Flida poartă steagul lui Skule, albastru, cu un 
leu care stă ridicat în două picioare.) 


REGELE SKULE Tăiaţi-i în bucăţi! Nu cruțaţi pe 
nimeni! E un nou pretendent la tron in Norvegia! 

BIRKEBEINENII Un nou pretendent, spune? 

HÅKON Skule Bărdssan, hai să împărţim regatul! 

REGELE SKULE Tot sau nimic! 

HAKON Gindeşte-te la regină, e fiica măriei-tale! 

REGELE SKULE Am un fiu, am un fiu! Nu mă gindesc 
decit la el! 

HÅKON Și eu am un fiu; dacă voi cădea eu, el va 
moșteni regatul! 

REGELE SKULE Ueideţi copilul regelui, oriunde l-aţi 
găsi! Leideţi-l în jilţul regesc; ucideţi-l în altar; ucideţi-], 
ucideţi-l in braţele reginei. 

HÅKON Ţi-ai rostit singur pedeapsa! 

REGELE SKULE (lovind cu paloșul în jurul lui) 
Ucideţi, ucideţi, tăiaţi-i in bucăţi! Regele Skule are un fiu! 
Ucideţi! ucideţi! 


(Lupta se îndepărtează afară, spre stinga.) 


GREGORIUS JONSSON „Blănile de primăvară” işi 
croiesc drum lovind în dreapta şi în stinga! 

DAGFINN BONDE Da, dar numai ca să fugă. 

GREGORIUS JONSSON Da, pe ceruri! Cealaltă poartă 
e deschisă ; scapă toţi pe acolo! 

DAGFINN BONDE În sus, spre Martestokke! (Strisă.) 
După ei, după ei, jarle Knut! Răzbună-te pentru măcelul 
de la Låka! 

HAKON Aţi auzit; mi-a osindit copilul, nevinovatul 
meu copil, ales să fie rege al Norvegiei după moartea mea! 

OAMENII REGELUI Da, da, am auzit! 

HÅKON Şi ce pedeapsă se dă pentru-o astfel de crimă? 

OAMENII Moartea! 

HÅKON Atunci, să moară! (Ridică mîna și jură.) Jur 
aici: Skule Bârdssen să fie ucis, oriunde va fi găsit pe loc 
nesfint ! 

DAGFINN BONDE E datoria oricărui om de credinţă 
să-l ucidă. 

UN BIRKEBEINIAN (din stinga) Jarlul Skule fuge! 

TÎRGOVEȚII Birkebeinenii au biruit! 

HAKON Încotro a luat-o? 

BIRKEBEINIANUL Pe lingă Martestokke, în sus, spre 
Eidsvoll; pe cei mai mulţi îi aşteptau caii acolo sus, în 
stradă, că de nu, nici unul n-ar fi scăpat cu viaţă. 

HÅKON Mulţumescu-ţi ţie, Doamne, pentru ajutorul 
pe care mi l-ai dat și-acum! Regina poate să coboare fără 
teamă de pe vas la țărm. 

GREGORIUS JONSSON (arătind afară, spre dreapta) A și 
coborit la țărm, măria-ta; iat-o că vine. 


HÅKON (către cei din preajma lui) Ne aşteaptă un 
lucru greu; e o fiică iubitoare; ascultați: nici un cuvint faţă 
de ea despre primejdia care-l pindeșşte pe copil. Făgăduiţi-mi 
toți ca unul, că-l veţi apăra pe fiul regelui vostru; dar ea 
să nu afle nimic. 

OAMENII (în șoaptă) Făgăduim! 

MARGRETE (intră din dreapta, cu femeile şi suita) 
Håkon, soţul meu! Cerul te-a ocrotit; ai biruit şi eşti nevă- 
tămat! 

HÅKON Da, am biruit. Unde e copilul? 

MARGRETE Pe corabia regală, în miinile unor oameni 
de credinţă. 

HAKON Mergeţi mai mulţi acolo. 


(Ciţiva oameni pleacă.) 


MARGRETE Håkon, unde este... herţogul Skule? 

HAKON A luat drumul spre Țara-de-sus. 

MARGRETE Așadar, trăieşte! Soţul meu, îmi e îngăduit 
să-i mulțumesc lui Dumnezeu că trăieşte? 

HÅKON (ducînd o luptă dureroasă cu sine însuși) Ascultă- 
mă, Margrete; mi-ai fost soţie credincioasă, m-ai urmat 
la bine şi la rău, ai fost plină de iubire; acum trebuie să-ţi 
pricinuiesc o grea suferință; n-aş fi vrut s-o fac; dar sint 
rege, de aceea trebuie să... 

MARGRETE (încordată) E vorba de... herţog? 

HÅKON Da. N-ar fi putut să mă lovească o soartă mai 
dureroasă decit a trăi toată viaţa departe de tine; dar dacă, 
după cele ce-ţi voi spune acum, vei socoti că așa trebuie 
să fie, dacă vei socoti că nu vei mai indrăzni niciodată să 
stai alături de mine, să mă mai priveşti vreodată fără a păli, 
atunci ne vom despărţi... vom trăi fiecare singur; iar eu 
nu te voi învinui niciodată. 

MARGRETE Să mă despart de tine! Cum poţi să gin- 
dești asemenea gind? Dă-mi mina!... 

HÅKON Să n-o atingi... Am ridicat-o pentru un jură- 
mint... 

MARGRETE Pentru un jurămint? 

HÅKON Un jurămiínt ca o pecete de neşters pentru o 
osindire la moarte. 

MARGRETE (cu un strigăt) Tata! O, tatăl meu! (Se 
clatină; cîteva femei vin graPnic lingă ea și o sprijină.) 

HÄKON Da, Margrete ; eu, regele, l-am osindit la moarte 


pe tatăl tău. l l l | 
MARGRETE A făptuit o crimă mai rea decit aceea de 


a-şi lua titlul de rege. 
= HÅKON Da! Şi acum, dacă socoteşti că trebuie să ne 
despărțim, aşa să fie! 

MAGRETE (vine lingă el, hotărită) Noi nu putem să ne 
despărțim niciodată! Eu sint soţia ta, nimic altceva pe 
lume decit soţia ta. 

HAKON Eşti tu îndeajuns de tare? Ai auzit şi ai inţeles 
totul? Ți-am osindit tatăl. 

MARGRETE Am auzit şi-am priceput totul. L-ai osindit 
pe tata. 

HÅKON Și nu vrei să ştii ce crimă a făptuit? 

MARGRETE Ajunge să ştii tu. 

HÅKON Dar l-am osîndit la moarte. 

MARGRETE (îngenunchează în faţa regelui şi-i sărută 
mina) Soţul meu şi înaltul meu stăpîn, tu osindeşti numai 
după dreptate! 


Actul V 


(O încăpere în palatul regal din Nidaros. Uşa 
de intrare se află în dreapta; în prim-plan, de 
aceeași parte, o fereastră. La stînga, o ușă mai 
mică. Este pe seară; Pål Flida, Bård Bratte şi 
alți cîțiva dintre oamenii cei mai de seamă ai 
regelui Skule stau la fereastră şi privesc în sus.) 


UN CĂPITAN Ce roșu luminează! 

ALTUL Se întinde peste jumătate de cer, ca un palog 
de foc. 

BÂRD BRATTE Sfinte Olav, ce să prevestească acest 
semn de groază? 

UN BĂTRIN Prevesteşte pesemne moartea vreunei mari 
căpetenii. 

PÂL FLIDA Moartea lui Håkon, oameni buni. Ele 
acum în preajma fiordului cu flota lui; îl aşteptăm să intre 
in oraș pe seară; de data asta, nouă ni se cuvine biruinţa. 

BÀRD BRATTE Nu te bizui pe asta. Curajul oastei nu-i 
prea mare acum. 

BĂTRÎNUL E lesne de înţeles. De cind cu fuga de la 
Oslo, regele Skule stă ferecat şi nu vrea nici să-i vadă, nici 
să stea de vorbă cu oamenii lui. 

PRIMUL DIN SUITĂ În oraș, unii nici nu știu ce să mai 
creadă ; poate e viu, poate e mort. 

PÅL FLIDA Regele trebuie să apară, oricît de bolnav 
ar fi. Vorbește-i tu, Bård Bratte — e vorba de scăparea 
tuturor. 

BÂRD BRATTE Nu foloseşte la nimic; i-am vorbit 
adineauri. 

PÅL FLIDA Am să încerc și eu. (Se duce la ușa din stinga 
şi bate.) Măria-ta, trebuie să treci în fruntea noastră; nu se 
mai poate altfel. 

REGELE SKULE (dinăuntru) Sint bolnav, På] Flida. 

PÅL FLIDA Şi ce vrei să faci? De două zile n-ai mincat; 
trebuie să te înzdrăvenești şi să te îngrijești... 

REGELE SKULE Sint bolnav. 

PÅL FLIDA Pe Dumnezeu cel atotputernic, asta nu 
ajută ! Regele Håkon e în fiord, și ne putem trezi cu el aici, 
la Nidaros, din clipă în clipă. 

REGELE SKULE Bateţi-l pentru mine! Biruiţi-l în 
locul meu! Omoriţi-l, pe el şi copilul regesc! 

PAL FLIDA Trebuie să vii, măria-ta, cu noi, stăpine! 

REGELE SKULE Nu, nu, nu; o să aveţi izbindă şi 
noroc dacă nu sînt eu cu voi. 

PETER (intră din dreapta; este îmbrăcat cu armura) 
Tirgoveţii sint neliniștiţi; se string in cete mari în faţa 
curţii regale. 

BÂRD BRATTE Dacă nu le vorbeşte, îl vor părăsi 
tocmai cind va fi mai mare ananghia. 

PETER Trebuie să le vorbească. (Privind spre ușa din 
stînga.) Tată! Trondenii, oamenii tăi cei mai de credință, 
te părăsesc dacă nu-i imbărbătezi! 

REGELE SKULE Ce spunea scaldul? 

PETER Scaldul? 

REGELE SKULE Scaldul care a murit pentru mine, la 
Oslo. Nimeni nu poate să dăruiască ceea ce nu are, aşa spunea. 

PETER Deci, nici tu nu poţi să dărui regatul; e moşte- 
nirea pe care mi-o laşi tu! 

REGELE SKULE Bine, vin! 

PAL FLIDA Domnul fie lăudat! 

REGELE SKULE (apare în uşă; e palid şi slăbit; părul 
i-a încărunțit mult) Să nu vă uitaţi la mine! Nu-mi place să 
vă uitaţi la mine acum, cînd sint bolnav! (Se duce către 
Peter.) Să-ţi pierd regatul, zici? Dumnezeule mare, ce era 
să fac! 

PETER O, iartă-mă; ştiu că ceea ce faci tu este lucrul 
cel mai drept. 

REGELE SKULE Nu, nu; pînă acum, nu; dar acum mă 
voi inzdrăveni şi insănătoşi ; vreau să trec la fapte. 

STRIGĂTE PUTERNICE (de afară, din dreapta) Regele 
Skule! Regele Skule! 

REGELE SKULE Ce-i asta? 

BARD BRATTE (lingă fereastră) Se adună tirgoveţii, 
toată curtea palatului regal e plină de oameni; trebuie să le 
vorbeşti. 

REGELE SKULE Arăt eu oare ca un rege? Pot eu acum 
să vorbesc? 

PETER Trebuie, preainaltul meu tată! 

REGELE SKULE Bine, fie! (Se duce la fereastră și dă 
în lături perdeaua, dar o lasă repede să cadă și se dă înapoi 
înspăimiîntat.) Paloșul de foc stă iar deasupra mea! 

PETER Prevestind că paloșul izbinzii a fost tras din 
teacă pentru tine. 

REGELE SKULE Da, numai de-ar fi așa! (Se duce la 
fereastră şi le vorbeşte celor d» afară.) Trandenilor, ce vreţi?... 
lată, aici, în faţa voastră, stă regele vostru. 

UN TÎRGOVEȚ (de afară) Plecaţi din oraş! Birkebei- 
nenii îl vor pirjoli şi îl vor pustii, dacă te găsesc aici. 

REGELE SKULB Trebuie să luptăm cu toţii. V-am fost 
rege blind; v-am luat biruri mici pentru război... 

VOCEA UNUI BĂRBAT (de jos, din mulţime) Dar sîngele 
care a curs la Lâka și la Oslo ce-a fost? 

O FEMEIE Dă-mi înapoi logodnicul! 

UN BĂRBAT Dă-mi-i înapoi pe tata şi pe fratele meu! 

O FEMEIE Rege Skule, dă-mi-i înapoi pe cei trei fii 
ai mei! 

UN BĂRBAT El nici nu e rege; nu i s-a jurat credință 
pe racla sfintului Olav! l 

MULTE VOCI Nu, nu, nu i s-a jurat credință pe racla 
lui Olav! Nu e rege! 

REGELE SKULE (se trage îndărătul perdelei) Nu î s-a 
jurat credinţă !... Nu e rege! 

PĂL FLIDA A fost o greşeală de moarte că n-am scos 
afară racla sfintului cind aţi fost ales. 

BARD BRATTE Dacă tirgoveţii se rup de noi, nu vom 
izbuti să rezistăm la Nidaros cînd vor veni birkebeinenii. 

REGELE SKULE Și se vor rupe de noi, cită vreme nu 
mi se va jura credinţă pe racla sfintului. 

PETER Atunci, să scoatem racla și să ţi se jure credinţă! 

PAL FLIDA (clătinind din cap) Cum să facem? 

PETER Oare e ceva care să nu se poată face, cind e 
vorba de el? Porunceşte să se sune adunarea pentru Dietă şi 
să se scoată afară racla. 

MAI MULȚI DINTRE OAMENI (dindu-se înapoi) Nele- 
giuire! 

PETER Nu-i nelegiuire; haideţi, haideţi! Fraţii 
cruciați sint de partea regelui Skule; nu ne vor sta împotrivă. 

PÅL FLIDA Nu, nu, le e frică de arhiepiscop. 

PETER Voi, ostași ai regelui, nu vreţi să-l ajutaţi 
intr-o pricină atit de mare! Bine, sînt alţii acolo jos care vor 
arăta mai multă bunăvoință. Părinte şi rege al meu, frații 
cruciați nu se vor impotrivi; ii voi ruga, le voi cădea in 
genunchi! Porunceşte să se sune adunarea Dietei. Îţi vei 
purta titlul de rege după toată pravila! (Jese repede prin 
dreapta.) 

REGELE SKULE (strălucind de bucurie) L-aţi văzut! 
L-aţi văzut pe viteazul meu fiu! Cum ii mai străluceau 
ochii! Da, să luptăm cu toţii și să izbindim! Ce forţe au 
birkebeinenii? 

PAL FLIDA Nu atit de mari incit să nu-i putem înfringe; 
numai de-ar fi tirgoveţii de partea noastră! 

REGELE SKULE Vor fi de partea noastră. Trebuie să 
fim uniţi cu toţii acum şi să punem capăt acestui război 
cumplit. Nu vedeţi că e un semn al cerului, vestindu-ne să-l 

incheiem? Corul e miniat p2 întreaga Norvegie din pricina 
prăpădurilor care de-atita timp nu mai contenesc. În fiecare 
noapte, paloşul de foc luminează acolo, sus; femeile leșină 
și nasc in biserici. Peste preoţi şi călugări s-a abătut nebu- 
nia, aleargă pe străzi şi strigă că a sosit ziua de apoi. Da, pe 
Dumnezeu cel atotputernic, trebuie să se sfirșească în- 
dată! 

PÅL FLIDA Ce porunceşti? 

REGELE SKULE Toate podurile trebuie tăiate. 

PĂL FILDA Du-te şi pune să se taie toate podurile. 


(Unul dintre oștenii din suită iese prin dreapta.) 


REGELE SKULE Toţi oamenii să se adune jos, la ostrov; 
nici un birkebeinian nu va pune piciorul în Nidaros. 

PAL FLIDA Aşa, măria-ta! 

REGELE SKULE Cînd racla va fi afară, să se sune adu- 
narea Dietei. Să se stringă toţi tirgoveţii și toată oastea. 

PÅL FLIDA (către unul dintre oameni) Du-te şi spune-le 
trimbiţașilor să trimbiţeze pe străzi. (Omul iese.) 

REGELE SKULE (vorbește de la fereastră mulțimii) Voi, 
cei de jos, care vă jeluiţi și vă ingrijoraţi, staţi dirji alături 
de mine. Pacea și lumina vor cobori iar peste ţară, ca în 
primele zile ale lui Hâkon, ca în vremurile lui frumoase, 
cind bucatele rodeau de două ori în fiecare vară; staţi dirji 
alături de mine și credeţi în mine. Am mare nevoie de voi. 
lar eu o să veghez și o să lupt pentru voi; o să singerez şi o 
să cad pentru voi, dacă aşa se va cere; dar să nu mă părăsiţi 
şi să nu vă îndoiți de mine... (Strigăte ascuţite de spaimă 
răzbat din mijlocul mulțimii.) Ce-i asta? 

O VOCE ÎNNEBUNITĂ Pocăiţi-vă, pocăiţi-vă! 

BÀRD BRATTE (privind afară) E un preot pe care a 
pus stăpiînire diavolul! 

PAL FLIDA Își sfişie straiele în bucăţi şi se biciuieşte 
cu biciul. 

VOCEA Pocăiţi-vă, pocăiţi-vă; ziua de apoi a sosit! 

MULTE VOCI Fugiţi, fugiţi. Vai şi-amar de Nidaros! 
O, ce nelegiuire! 

REGELE SKULE Ce-i? 

BÂRD BRATTE Toţi, toţi dau inapoi de parcă o fiară 
sălbatică ar fi năvălit peste ei. 

REGELE SKULE Da, toţi fug... (Cu un strigăt de bucu- 
rie.) He, totuna-i; sintem mintuiţi; priviţi, priviţi !... Racla 
regelui Olav e în mijlocul curţii regești! 

PAL FLIDA Racla regelui Olav? 

BÅRD RBATTE Da, pe ceruri; acolo-i! 

REGELE SKULE Fraţii cruciați îmi sînt credincioşi; 
niciodată n-au mai săvirşit o faptă atit de bună! 

BÅRD BRATTE Ascultaţi, se sună adunarea Dietei. 

REGELE SKULE Acum mi se va jura credinţă după 
pravilă. 

PETER (venind din dreapta) Pune-ţi mantia regală; 
racla sfintului e aici. 

REGELE SKULE Ai izbăvit regatul pentru mine și 
pentru tine; îi vom răsplăti înzecit pe fraţii cruciați că nu 
s-au împotrivit. 

PETER Fraţilor cruciați n-ai de ce să le mulţumești, 
tată. 

REGELE SKULE Nu ei te-au ajutat? 

PETER Au afurisit pe oricine-ar îndrăzni să se atingă 
de sfintele moaşte. 

REGELE SKULE Dar arhiepiscopul!... El nu s-a impo- 
trivit. 

PETER Arhiepiscopul împroșca anateme mai cumplite 
decit toţi fraţii cruciați. 

REGELE SKULE O, văd totuși că maiam și oameni cre- 
dincioși. Voi staţi aici infricoșaţi şi daţi înapoi, voi, care-ar 
trebui să-mi fiţi cei mai apropiaţi... iar acolo, jos, în 
mulțime, îi am pe cei ce-au îndrăznit pentru mine să ia 
asupra lor un păcat atit de mare. 

PETER N-ai nici un singur om credincios care să fi 
îndrăznit să ia asupra lui păcatul. 

REGELE SKULE Dumnezeule atotputernic, s-a întim- 
plat o minune; cine-a scos racla? 

PETER Eu, tată! 

REGELE SKULE (cu un strigăt) Tu? 

OAMENII (dindu-se înapoi, cu teamă) Nelegiuitul! 

(Pål Flidu, Bård Brotte și încă alţi ciţira ics.) 

PETER Fapta trebuia săvirșită. Nu te poţi bizui pe 

nici un om înainte de a-ţi fi depus jurămiîntul de credinţă. 

M-am rugat, am cerşit de la fraţii cruciați; zadarnic! Atunci, 
am deschis cu forţa uşa bisericii şi nimeni n-a cutezat să mă 
urmeze. Am năvălit în altar, am apucat racla şi m-am 
opintit; parcă o putere vrăjită mi-ar fi dat o tărie neome- 
nească. Racla s-a slobozit, am tirit-o după mine prin bise- 
rică, pe cind ploaia de afurisenii curgea ca un potop pe capul 
meu; am tras-o afară din biserică; toţi fugeau și se fereau 
din calea mea; cind am ajuns în mijlocul curții regeșşti, s-a 
rupt toarta raclei, iat-o! (O ridică în aer.) 

REGELE SKULE (împietrut de groază) Nelegiuire! 

PETER Pentru tine, pentru marele tău gind regesc! Tu 
vei stinge păcatul, vei stinge orice greşeală. Tu vei aduce 
pacea şi lumina; va răsări o zi de strălucire peste ţară... se va 
uita că a inceput printr-o noapte de furtună. 

REGELE SKULE Cind te-a adus la mine maică-ta, 
parcă o aureolă de sfint plutea în jurul capului tău... acum 
îmi pare că văd fulgerind blestemele. 

PETER Tată, tată, nu te gindi la mine; nu te teme din 
pricina fericirii sau nefericirii mele. A împlini voinţa ta... 
poate fi păcat? 

REGELE SKULE Aş vrea să cred în mine cum crezi tu, 
dar credinţa ta a devenit păcat. 

PETER (sălbatic) Pentru tine, pentru tine! Dumnezeu 
nu va pregeta să mă spele! 

REGELE SKULE Neprihănit și nepătat, aşa i-am 
făgăduit lui Ingebjarg să-l păstrez; iar el batjocoreşte cerul! 

PĂL FLIDA (intrînd) Toţi se frămiîntă! Pe oamenii tăi 
i-a cuprins spaima în urma groaznicei fapte; fug să se 
ascundă în biserici. 

REGELE SKULE Vor ieși; trebuie să iasă! 

BARD BRATTE (intrând) Tirgoveţii se ridică împotriva 
măriei-tale; peste tot îţi ucid oamenii: pe străzi, în case, 
oriunde ii găsesc. 

UN OM DIN SUITĂ (intrind) Corăbiile birkebeinenilor 
urcă pe riu in sus. 

REGELE SKULE Sunaţi adunarea ostașilor mei. Nimeni 
să nu mă părăsească! 

PAL FLIDA Nu se mai poate; frica i-a betejit pe toţi. 

REGELE SKULE (desperat) Eu nu pot să cad acum! 
Fiul meu nu trebuie să piară avind pe suflet un păcat de 
moarte! 

PETER Nu te gindi la mine; trebuie să invingi! Să ne 
retragem in sus, către Innherred, unde oamenii ne sint 
credincioşi ! 

REGELE SKULE Da, să fugim! Să mă urmeze toţi cei 
ce vor să-și scape viaţa! 

BÅRD BRATTE Pe unde? 

REGELE SKULE Peste pod! 

PÅL FLIDA Toate podurile sint tăiate, măria-ta! 

REGELE SKULE Tăiate?... Toate podurile sint tăiate, 
spui? 

PÅL FLIDA Dacă le-am îi tăiat la Oslo, am fi putut să 
le lăsăm neatinse la Nidaros. 

REGELE SKULE Oricum, vom trece peste riu... Tre- 
buie să ne apărăm şi să ne scăpăm viaţa! Să fugim, să fugim! 
(El şi Peter ies grăbiţi prin stinga.) 

BÅRD BRATTE Mai bine-i aşa, decit să cazi doborit 
de tirgoveţi și birkebeineni. 

PAL FLIDA În numele lui Dumnezeu, să fugim! 


(Toţi il urmează pe Skule. Încăperea rămine scurtă 

vreme goală; se aude larmă dinspre stradă, înde- 

părtată și confuză; apoi năvălește pe ușa din 
dreapta o ceată de tirgoveți înarmaţi.) 


UN TÎRGOVEȚ Aici! Aici trebuie să fie! 

ALTUL Omoriţi-l! 

MAI MULȚI Omoriţi-l și pe cel ce-a săvirşit nelegiuirea! 

UNUL Înaintaţi cu băgare de seamă; or să se apere şi 
cu dinţii... 

PRIMUL TIRGOVEȚ Nici o primejdie... birkebeinenii 
au şi răzbit pe străzi. 

UN TÎRGOVEȚ (intrînd) Prea tirziu...Regele Skule a 
fugit. 

MAI MULȚI Încotro? Încotro? 

CEL SOSIT În vreo biserică, socotesc; toate sint pline 
de oamenii lor. 

PRIMUL TÎRGOVEȚ Haideţi să-i căutăm ; regele Håkon 
o să-l răsplătească bine pe cine-l va ucide pe Skule. 

ALTUL Vin birkebeinenii!... 

AL TREILEA Regele Hâkon! 

MULȚI DIN MULȚIME (strigă) Trăiască regele Håkon. 
Hâkonssen! 

HÅKON (intrind din dreapta, urmat de Gregorius Jons- 
søn, Dafinn Bond: şi mulți alți) Da, acum toți vă smeriţi, 
trandenilor. Destul mi-aţi stat împotrivă. 

PRIMUL TÎRGOVEȚ (îngenunchind) Îndurare, stăpinel 
Skule Bârdssan a fost tare aspru cu noi! 

UN ALTUL (îngenunchind şi el) Ne-a silit, căci într-alt- 
fel niciodată nu l-am fi urmat. 

PRIMUL Ne-a răpit bunurile și ne-a silit să ne războim 
pentru o tilhărie. 

AL DOILEA O, prea înalte stăpine, a fost un pirjol şi 
pentru prietenii şi pentru duşmanii lui! 

MULTE VOCI Da, da, Skule Bårdssøn a fost o urgie 
pentru întreaga ţară. 

DAGFINN BONDE Par a fi vorbe adevărate. 

HÅKON Bine; cu voi, tirgoveţilor, oi vorbi mai pe 
urmă. Am de gind să pedepsesc crunt toate crimele făptuite 
aici; ci la altceva mi-e gindul acum. Ştie careva unde e 
Skule Bârdssan? 

MAI MULȚI S-a ascuns în vreo biserică, stăpine! 

HAKON Aşa să fie? 

TIRGOVEȚII Da, da, toţi s-au ascuns prin biserici. 

HÅKON (încet, către Dagfinn Bonde) Trebuie să-l 
găsim; pune strajă la toate bisericile din oraș. 

DAGFINN BONDE Și cînd va fi găsit, să fie ucis fără 
zăbavă. 

HÅKON (înăbușit) Ucis? Dagfinn, Dagfinn, mi-e 
tare greu. 

DAGFINN BONDE Stăpine, ai jurat la Oslo că aşa 
vei face! 

HÅKON Și tot omul va cere moartea lui! (Se întoarce 
către Gregorius Jonssan și vorbeşte în așa fel încit să nu fie 
auzit de ceilalți.) Du-te; i-ai fost prieten cîndva; caută-l 
și sfătuieşte-l să fugă din ţară. 

GREGORIUS JONSSON Vrea măria-ta astfel? 

HÅKON Pentru supusa şi blinda mea soţie... 

GREGORIUS JONSSON Și dacă nu va fugi? Dacă nu va 
voi sau nu va putea? 

HAKON Atunci, în numele lui Dumnezeu, nici eu nu-l 
pot cruța. Porunca regelui trebuie să se împlinească. Du-te!... 

GREGORIUS JONSSON Mă voi duce şi voi face cum voi 
putea mai bine. Facă cerul să izbindesc! (Tese prin dreapta.) 

HÅKON Tu, Dagfinn Bonde, du-te cu citiva oameni de 
credinţă la vasul regesc; veghează pe regină şi pe copil, 
pină sus, la mănăstirea Elgeseter. 

DAGFINN BONDE Măria-ta, socotești că acolo sint 
in pază bună? 

HAKON Nicăieri nu e mai ocrotită decit acolo. Dușma- 
nii s-au închis în biserici, iar ea s-a rugat tare mult de mine; 
mama ei e la Elgeseter. 

DAGFINN BONDE Da, da, ştiu. 

HÅ KON Salut-o pe regină cu toată dragostea din partea 
mea, și salut-o şi pe doamna Ragnhild. Spune-le că indată 
ce dușmanii îmi vor cădea la picioare și-și vor căpăta iertarea, 
toate clopotele din Nidaros vor suna în semn că s-a întors 
iar pacea în ţară... Voi, tirgoveţilor, să vă înfăţişaţi miine 
înaintea judecății mele, să vă primiţi pedeapsa după fapte. 
(lese cu suita.) 

PRIMUL TÎRGOVEȚ Vai de noi, ce-o să fie miine! 

CELĂLALT TÎRGOVEȚ O să ne fie dat să trecem printr-o 
răfuială grea. 

PRIMUL Noi, care-atita vreme ne-am împotrivit lui 
Hâkon... care l-am slăvit pe Skule cind a luat numele de 
rege... 

CELĂLALT Care i-am dat lui Skule şi vase, şi biruri 
pentru război... care-am cumpărat toate bunurile furate de 
la dregătorii lui Hâkon. 

PRIMUL O, vai de noi miine! 

UN TÎIRGOVEȚ (intrind grăbit prin stinga) Unde-i 
Hâkon? Unde-i regele? 

PRIMUL TÎIRGOVEȚ Ce ai cu el? 

CEL CE-A VENIT Îi aduc o veste mare! 

MAI MULȚI Ce veste? 

CEL CE-A VENIT Nu i-o spun decit regelui. 

MAI MULȚI Ba, spune şi-acum, spune! 

CEL CE-A VENIT Skule Bârdssen fuge în sus, către 
Elgeseter. 

PRIMUL TÎRGOVEȚ Nu se poate! Skule s-a ascuns în 
vreo biserică. 

CEL CE-A VENIT Nu, nu; el și fiu-său au trecut riul 
într-o luntre. 

PRIMUL TÎRGOVEȚ Ha, păi aşa ne putem izbăvi de 
furia lui Håkon. 

CELĂLALT TÎRGOVEȚ Da, hai să-l vestim degrabă 
unde e Skule. SER SER 

PRIMUL Nu, mai bine să nu spunem nimic, ci să alergăm 
chiar noi sus, la Elgeseter şi să-l ucidem pe Skule. 

CELALALT Da, da... aşa să facem. 

AL TREILEA Nu l-a urmat peste rìu şi ceata lui? 

CEL CE-A VENIT Nu, nu erau decit vreo ciţiva inși în 
luntre. 

PRIMUL TÎRGOVEȚ Înarmaţi-vă cit mai bine. O, acum 
tirgoveţii vor scăpa! Nu mai spune nimănui ce-am plănuit. 
Sintem destui — și-acum, în sus! Spre Elgeseter! 

TOȚI (înăbuşit) Da, spre Elgeseter! 


(Pleacă prin stinga, grăbiţi, dar cu băgare de 
seamă.) 


Pădure de brazi pe înălțimile din fata Nida- 
rosului 
(Clar de lună; dar noaptea este atit de ceţoasă, 
incit planul al doilea abia se întrezăreşte, iar 
citeodată aproape nici nu se vede. Cioturi de 
copaci şi pietre mari zac de jur împrejur. Regele 
Skule, Peter, Pâl Flida, Bârd Bratte și mai mulţi 
oameni ai lor vin din stînga prin pădure.) 


PETER ezi şi te odihnește, tată! 

REGELE SKULE Da! Să mă odihnesc, să mă odihnesc! 
(Se prăbuşește pe o piatră.) 

PETER Cum te simţi? 

REGELE SKULE Mi-e foame! Sint bolnav, bolnav! 
Văd umbrele celor morţi! 

PETER (ridicindu-se brusc) Daţi-mi o mină de ajutor, 
un dărab de piine pentru rege. 

BÅRD BRATTE Acum fiecare om e rege; acum e vorba 
de viaţa fiecăruia. Ridică-te, Skule Bârdssen, dacă eşti 
rege, nu zăcea acolo, ci cirmuieşte-ţi ţara. 

PETER Dacă-ţi baţi joc de tata, te ucid! 

BÅRD BRATTE Oricum voi fi ucis; regele Håkon n-are 
să mă ierte că i-am fost dregător şi m-am dat de partea lui 

Skule. Născocește o izbăvire. Orice faptă, cît de nebunească 
ar fi, mă leg s-o cutez acum. 

UNUL DIN CEATA „BLĂNILOR DE PRIMĂVARĂ“ De 
ne-am putea strecura măcar pină la mănăstirea de pe Holm. 

PAL FLIDA Mai bine-ar fi la Elgeseter. 

BARD BRATTE (izbucnind) Mai bine-ar fi să coborim 
la corabia lui Håkon şi să-i furăm copilul. 

PĂL FLIDA Ai înnebunit? 

BARD BRATTE Nu, nu; e singura noastră scăpare; şi 
nu e greu de săvirşit. Birkebeinenii scotocesc toate casele și 
țin sub pază bisericile. Nu le dă în gind că vreunul dintre 
noi ar fi putut să fugă, odată ce toate podurile au fost 
tăiate. N-au de ce să fie prea mulţi oameni la bordul corăbiei: 
şi cînd moștenitorul regal va fi în puterea noastră, Håkon 
va primi pacea; iar de nu, urmaşul lui va muri odată cu 
noi. Cine vrea să meargă să-şi scape viaţa? 

PĂL FLIDA Eu nu, dacă-i să mi-o scap astfel. 

MAI MULȚI Nici eu! Nici eu! 

PETER Ha, dar dacă-ar fi ca să-l scăpăm pe tata? 

BÅRD BRATTE Dacă vrei să mă întovărăşești, vino! 
Cobor la Hladehammer, la ceata pe care-am întilnit-o la 
poalele dealului. Sint războinicii cei mai sălbatici dintre 
„blănile de lup“; trecuseră riul înot; ştiau că nu vor căpăta 
îndurare ascunzindu-se în biserici. Ei, voinicii ăștia, vor 
cuteza să calce vasul regal! Cine dintre voi vrea să meargă? 

CÎŢIVA Eu, eu! 

PETER Poate vin și eu; dar mai intii să-l ştiu pe tata 
la adăpost. 

BÅRD BRATTE Înainte de a se lumina de ziuă, pornim 
în susul apei. Veniţi, pe-aici taie o scurtătură pină jos, la 
Hlade. (El şi alţi cîţiva ies prin dreapta.) 

PETER (către Pål Flida) Nu-i spune nimic tatii în 
noaptea asta; îi e sufletul bolnav, trebuie să lucrăm noi 
pentru el. Există o scăpare cu planul lui Bârd Bratte. Înainte 
de a miji de ziuă, pruncul regesc va fi in miinile noastre. 

PAL FLIDA Şi gindesc că are să fie ucis. Nu pricepeţi 
că e un păcat... 

PETER Nu poate să fie nici un păcat; tata l-a osindit 
încă la Oslo. Oricum, el trebuie să fie dat la o parte din 
drumul nostru; îl stinjenește pe tata; părintele meu are un 

măreț gind regesc de implinit; și trebuie să-l împlinească, 
oricine şi oriciîţi ar cădea pentru el. 

PÀL FLIDA Blestemată a fost ziua în care ai aflat că 
eşti fiul regelui Skule. (Ascultind.) Sst!... Culcaţi-vă la 
pămînt; vin oameni. 


(Toţi se aruncă la pămint, ascunzindu-se după stinci 

și trunchiuri de copaci; un grup de oameni, parte 

călări, parte pe jos, se zărește nelămurit, venind din 
stinga, prin ceaţă, trece şi iese prin dreapta.) 


PETER E regina. 

PÅL FLIDA Da, da; impreună cu Dagfinn Bonde. Sst! 

PETER Se duc la Elgeseter. Pruncul e cu ei! 

PAL FLIDA Şi doamnele de curte ale reginei. 

PETER Şi numai patru bărbaţi. Sus, sus, rege Skule, 
regatul tău e salvat! 

REGELE SKULE Regatul meu? E întunecat ca al inge- 
rului care s-a ridicat împotriva lui Dumnezeu. 


(O ceată de fraţi cruciați intră din dreapta.) 


UN FRATE CRUCIAT Cine-i acolo? Să fie oare oamenii 
regelui Skule? 

PAL FLIDA Ba e chiar regele Skule! 

FRATELE CRUCIAT Dumnezeu fie lăudat că v-am întil- 
nit, slăvite doamne! Am aflat de la nişte tirgoveţi că ai 
luat drumul ce trece pe-aici în sus; sîntem și noi tot atit de 
fără apărare ca și măria-ta la Nidaros. 

PETER Aţi fi meritat moartea, voi, care n-aţi vrut să 
dați racla lui Olav. 

FRATELE CRUCIAT Arhiepiscopul ne-a poruncit; no: 
bucuros l-am fi slujit pe regele Skule, noi am ţinut totdeauna 
cu măria-sa. lată, am adus straie călugăreşti pentru măria-sa 
și pentru oamenii măriei-sale; luaţi-le, că îmbrăcaţi așa o 
să vă strecuraţi mai uşor pină la vreo mănăstire de unde 
să încercaţi să căpătaţi îndurarea lui Håkon. 

REGELE SKULE Da, daţi-mi straiele călugărești. Eu 
și fiul meu trebuie să răzbatem pe pămîntul sfint al vreunei 
mănăstiri. Trebuie să ajung la Elgeseter. 

PETER (incet, către Pål Flida) Ai grijă ca tata să 
ajungă acolo... 

PAL FLIDA Ai uitat că birkebeinenii sint la Elgeseter? 

PETER Nu au decit patru ostași; o să-i infruntaţi uşor, 
iar în dosul zidurilor mănăstirii nu se vor incumeta să se 
atingă de voi. Eu mă duc să-l caut pe Bârd Bratte. 

PAL FLIDA Mai chibzuiește! 

PETER Nu pe corabia regelui, ci la Elgeseter vom 
izbăvi regatul tatălui meu! (/ese repede prin dreapta.) 

UN VÂRBELG (în șoaptă către altul) Tu te duci la 
Elgeseter cu Skule? 

ALTUL Sst, mai încet! Nu; acolo sint birkebeinenii. 

PRIMUL Nici eu nu mă duc; da’ nu le spune nimic 
celorlalţi. 

UN FRATE CRUCIAT Și-acum, la drum, doi cite doi, 
un oștean şi-un frate călugăr... 

UN ALT FRATE CRUCIAT (stind pe un ciot de copac, în 
urma celorlalți) Eu merg cu regele Skule. 

REGELE SKULE Ştii drumul? 

FRATELE CRUCIAT Drumul cel larg. 

PRIMUL FRATE Grăbiţi-vă; să ne răspîndim şi să 
umblăm pe cărări osebite. Ne întilnim la poarta mănă- 
stirii. 

(les, pierzindu-se printre copacii din dreapta; ceața 
se risipește și cometa se arată iar, roșie și străluci- 
toare, în văzduhul piclos.) 


REGELE SKULE Peter, fiul meu!... (Dindu-se înapoi.) 
Ha! sabia de foc s-a ivit iar pe cer. 

FRATELE CRUCIAT (stind mai în urmă, pe un ciot) Dar 
eu sînt aici! 

REGELE SKULE Cine eşti tu? 

FRATELE CRUCIAT Un vechi cunoscut. 

REGELE SKULE N-am mai văzut vreodată om atit de 
palid. 

FRATELE CRUCIAT Ci nu mă cunoşti?... 

REGELE SKULE Nu ești cel care vrea să mă călăuzeas- 
că pină la Elgeseter? 

FRATELE CRUCIAT Eu sint cel care vrea să te călău- 
zească la tronul regesc. 

REGELE SKULE Poţi tu s-o faci? 

FRATELE CRUCIAT Pot, dacă şi tu vrei. 

REGELE SKULE Şi cum? 

FRATELE CRUCIAT Așa cum am făcut și altădată; te 
voi duce sus, pe un munte inalt, şi-ţi voi arăta toate minunile 
pămintului. 

REGELE SKULE Toate minunile pămîntului le-am 
văzut eu, in visele mele ispititoare. 

FRATELE CRUCIAT Eu ţi-am dăruit aceste vise. 

REGELE SKULE Cine eşti tu? 

FRATELE CRUCIAT Sint solul celui dintii pretendent la 
coroană din lume. 

REGELE SKULE Cel dintii pretendent la coroană? 

FRATELE CRUCIAT Sint solul celui dintii jarl care s-a răz- 
vrătit impotriva celui mai mare rege şi care-a-ntemeiat o im- 
părăție ce va dăinui şi dincolo de ziua judecății de apoi! 

REGELE SKULE (strigind) Episcopul Nikolas!... 

FRATELE CRUCIAT (ridicindu-se) 

Mă recunoşti? Pentru cauza ta, 

mă-ntore, din ţara morţii, pe pămint. 

Zile şi ani noi am plutit cîndva 

pe-aceeaşi luntre, duşi de-același vînt. 

Cind dintre voi, în noapte și-n furtună, 

mă smulse-a groazei pasăre nebună, 

cerșisem mila-n rugi și-n zvon de clopot ne-ncetat, 

de la călugări imnuri și psalmi am cumpărat; 

plătisem şapte slujbe — citiră paisprezece; 

ci poarta strimtă nu o putui trece. 
REGELE SKULE Şi vii de dincolo, din adîncuri, acum?... 
FRATELE CRUCIAT 

Da, vin din regatul acela, de jos; 

regatul de-a pururi urit zugrăvit. 

O, crede-mă, nu e atit de cumplit; 

nu arde pojarul chiar pînă la os. 

REGELE SKULE Acolo, precum văd, ai deprins domnia- 
la veche căpetenie a baglerienilor şi arta scalzilor? 

FRATELE CRUCIAT 

Arta scalzilor? Da! Și-o groază de latină! 

Îţi aminteşti că nu prea știam eu latineşte; 
acum, mai bun, un altul nu cred că se găseşte. 
Acolo, ca să capeţi o funcţie deplină, 

ori ca să scapi pe poartă, îţi trebuie latină. 

Și, zi de zi, la mese, omul face progrese, 

lingă alţi mari maeştri şi-atitea feţe-alese: 

cincizeci de inși pe care drept papi pe-aici ìi scalzi, 
și cardinali cinci sute, și șapte mii de scalzi. 
REGELE SKULE Salută-l din partea mea pe stăpinul tău 
şi spune-i că-i mulțumesc pentru prietenie. Mai spune-i căel e 
singurul rege care-i trimite ajutor regelui Skule al Norvegiei. 
FRATELE CRUCIAT 
Ascultă, rege Skule, de ce-s trimis la tine: 
El, cel de jos, el are foarte mulţi slujitori, 
şi fiecare-și are pe lume un sector; 
Norvegia a mea e, pentru că o știu bine. 
Håkon Hâkonsson nu e om potrivit cu noi, 
nu e pe placul nostru, ne şi-nfruntă apoi; 
el trebuie să cadă, iar tu să te ridici, 
doar tu coroana scumpă s-o porţi pe frunte-aici. 
REGELE SKULE Da, dă-mi coroana! Cind o voi avea, 
voi domni în aşa fel incit să mă pot răscumpăra. 
FRATELE CRUCIAT 
Despre coroană, da, de ea vorbim. 
Ci-n noaptea asta, hai să ne grăbim: 
la Elgeseter doarme pruncul lui Hâkon rege; 
vei izbuti ca laţul morţii acum să-l lege; 
orice împotrivire va fi ca fulgu-n vint; 
tu vei fi rege, Skule, biruind pe pămînt. 
REGELE SKULE Crezi hotărit că eu voi invinge? 
FRATELE CRUCIAT 
Toţi oamenii-n Norvegia cer pace; 
vor prunc regesc, și tuturor le place 
la tronul țării-un drept moştenitor; 
de lupte e sătul acest popor. 
Hai, rege Skule, dușmanul ţi-l gată! 
În noapte, -acum ! Acum, ori niciodată! 
Spre nord se luminează-a ziuă-bună; 
priveşte cum se risipeşte ceața; 
luntre cu luntre-n taină se adună, 
şi, dedesubt, pămintul, surd, detună! 
Vei căpăta tot ce poate da viaţa; 
cu un cuvint stringi mii de luptători, 
mii de corăbii în fiord cobori! 
REGELE SKULE Spune-mi cuvintul! 
FRATELE CRUCIAT 
Pe scara lumii-n virf dacă vrei să-ți faci cale, 

slujeşte-ţi doar ambițiile tale; 
cetățile, oraşele, ţara ţi-s date ţie, 
dacă il laşi întru domnie 

pe fiul tău, rege-al Norvegiei să fie. 

REGELE SKULE (ridică mina, pregătindu-se de jură- 
mint) Fiul meu să fie... (Se oprește deodată și izbucnește 
îngrozit.) Pingăritorul celor sfinte!! El să capete întreaga 
putere? !... Ha! Acum pricep eu cine eşti; tu vrei pierzania 
sufletului său! Piei de lingă mine, piei de lingă mine! 
(Întinzind miinile către cer.) Și îndură-te de mine, tu, cel 
pe care il chem într-ajutor în clipe de grea cumpănă! (Se 
prăbușește la pământ.) 

FRATELE CRUCIAT 

Ei, fir-ar! Totul mergea strună, părea; 

mi se părea că îl şi am în mina mea; 
lumina îmi jucă un renghi cumplit, 

cum n-am mai cunoscut — și jocul s-a sfîrșit. 
Ci lasă, lasă; graba nu e prea mare; 
perpetuum mobile e pus în mişcare; 

am zăpisul puterii prin veacuri pentru cei 
ce-niruntă lumina, sînt rege peste ei; 
Puterea-mi stăpinește peste Norvegia toată, 
Puterea mea în taină-ntemeiată. 


(Îndepărtindu-se.) 


Cind norvegienii mi se vor supune, 

nemairivnind nimic a vrea ori spune — 

cu inimi frînte și cu frunţi plecate, 

ca trestiile-n vint încovoiate — 

un singur lucru doar unindu-i strîns, anume: 

de-a nărui orice putere-n lume — 

cu zdrenţele mizeriei drept steag, 

sfărmind și alungind tot ce-i onoare, 

episcopului Nikolas slujindu-i cu drag — 

atunci episcopul baglerian își va fi împlinit a lu: 
chemare! 


( Dispare in ceaţă, printre pomi.) 


REGELE SKULE (după o scurtă pauză, se ridică pe jumă- 
tate și privește împrejur) Unde-i intunecatul? (Ridicindu-se 
brusc.) Povăţuitorule, unde ești, povăţuitorule? S-a dus! 

Totuna-i; acum știu drumul pină la Elgeseter şi mai de- 
parte. (lese prin dreapta.) 


Curtea mânăstirii de la Elgeseter 
(În stinga e capela, cu intrarea spre grădină; 
ferestrele sînt luminate. De partea cealaltă, de-a 
lungul grădinii, se înşiruiesc citeva clădiri mai 
mărunte; în fund, zidul mănăstirii, cu o poartă 
solidă, încuiată. E o noapte luminată de lună. 
Trei căpetenii din ceata birkebeinenilor stau 
lingă poartă; Margrete, Ragnhild şi Dagfinn 
Bonde ies din capelă.) 


DOAMNA RAGNHILD (scoasă din fire) Regele Skule a 
fost silit să se ascundă într-o biserică, spui? El, el, pus pe 
fugă, cerșind pacea la altar... cerșindu-și viaţa, poate... o, 
nu, nu, nu se poate; Dumnezeu are să vă pedepsească pentru 
că ați cutezat atit de mult! 

MARGRETE Mamă, mamă, stăpineşte-te; nu ştii ce 
spui; durerea te face să vorbeşti așa. 

DOAMNA RAGNHILD Să știți voi, birkebeinenilor! 
Håkon Hâkonssan ar îi trebuit să stea în faţa altarului și 
să-și cerşească de la regele Skule viaţa şi pacea! 

UN BIRKEBEINEAN Nu se cade ca nişte oameni de 
credință să asculte vorbele astea. 

MARGRETE Înclină-te în faţa durerii unei soţii! 

DOAMNA RAGNHILD Regele Skule osîndit!... Luaţi 
seama, luaţi seama, voi toţi, cînd va lua iarăşi puterea!... 

DAGFINN BONDE Puterea n-o mai capătă el niciodată, 
doamnă Ragnhild. 

MARGRETE Taci, taci! 

DOAMNA RAGNHILD Crezi tu că Håkon Hâkonssen 
va cuteza să lase să se împlinească osinda, dacă are să-l 
prindă pe rege? 

DAGFINN BONDE Håkon Hâkonssen știe mai bine dacă 
un jurămînt de rege poate fi călcat. 

DOAMNA RAGNHILD (către Margrete) Şi pe un asemenea 
călău l-ai urmat tu cu credinţă și dragoste! Nu eşti fiica 
tatălui tău! Pedeapsa să te ajungă!... Plecaţi de lingă mine, 
plecaţi de lingă mine! 

MARGRETE Binecuvintată fie-ţi gura, cu toate că acum 
mă gonești. 

DOAMNA RAGNHILD Trebuie să cobor la Nidaros, să 
pătrund in biserică şi să-l găsesc pe regele Skule. M-a înde- 
părtat de lingă el cind era fericit; atunci nu avea nevoie de 
mine... acum nu se va supăra că mă întorc la el. Deschideţi-mi 
poarta, lăsați-mă să mă duc la Nidaros! 

MARGRETE Mamă, pentru numele milostivului Dum- 
nezeu! ... 


( Bătăi puternice in poarta mănăstirii.) 


DAGFINN BONDE Cine bate? 

REGELE SKULE (afară) Un rege! 

DAGFINN BONDE Skule Bârdssen! 

DOAMNA RAGNHILD Regele Skule! 

MARGRETE Tata! 

REGELE SKULE Deschideţi, deschideţi! 

DAGFINN BONDE Nu deschidem celor osîndiţi! 

REGELE SKULE E un rege cel care bate, vă spun; 
un rege fără adăpost; un rege care cere ocrotire pe pămintul 
sfint, ca să-şi scape viaţa. 

MARGRETE Dagfinn, Dagfinn, e tatăl meu. 

DAGFINN BONDE (se duce la poartă și deschide o mică 
vizelă ) Ai venit la mănăstire cu mulţi oameni? 

REGELE SKULE Cu toţi cei ce mi-au mai rămas cre- 
dincioşi în ceasul de amar. 

DAGFINN BONDE Și cîţi sint? 

REGELE SKULE Nici unul. 

MARGRETE E singur, Dagfinn! 

DOAMNA RAGNHILD Minia cerului să te lovească, 
dacă nu-l lași să intre pe pămînt sfint! 

DAGFINN BONDE Atunci, în numele Domnului... 
( Deschide; birkebeinenii se descoperă respectuos; regele Skule 
intră în curtea mănăstirii.) 

MARGRETE (cu braţele după situl lui) Tată! Bine- 
cuvintatul meu tată, şi nenorocitul meu tatăl 

DOAMNA RAGNHILD (se întrepune sălbatică între rege 
și birkebeineni) Voi vă prefaceţi numai că-l cinstiţi, voi vreţi 
să-l trădaţi ca Iuda. Să nu îndrăzniţi să vă apropiaţi de el! 
Nu vă veţi atinge de el, atita timp cit eu mai sint în 
viaţă ! 


112 


DAGFINN BONDE Aici e la adăpost, căci se află pe 
pămint sfint. 

MARGRETE Nici unul dintre oamenii tăi nu a avul 
curaj să te urmeze-n noaptea asta? 

REGELE SKULE Şi fraţii cruciați şi oștenii m-au urmat 
la drum; dar s-au furişat de lingă mine unul cite unul, 
ştiind că birkebeinenii se află la Elgeseter. Pål Flida m-a 
părăsit cel din urmă; m-a urmat pină la poarta mănăstirii, 
mi-a strins pentru ultima oară mina şi mi-a mulțumit pentru 
timpurile cind se mai găseau „blăni de lup” in Norvegia. 

DAGFINN BONDE (către birkebeineni) Voi, căpetenii, 
duceţi-vă inăuntru și staţi de pază lingă fiul regelui; eu 
trebuie să mă duc la Nidaros, să-l inştiinţez pe rege că Skule 
Bârdssan se află la Elgeseter; in treaba asta grea, trebuie să 
hotărască el singur. 

MARGRETE O Dagfinn, Dagfinn, poţi tu să vrei așa! 

DAGFINN BONDE Nu mi-aş sluji cum se cuvine regele 
și țara dacă aș face altfel. (Către ostași.) Închideţi poarta in 
urma mea, vegheaţi asupra copilului și nu deschideţi nimănui 
pină ce va sosi regele. (Cu voce coborită, către Skule.) Rămii 
cu bine, Skule Bârdssoen... și Dumnezeu să-ţi dea un sfirșit 
creştinesc. (Iese pe poartă, birkebeinenii încuie poarta în 
urma lui şi intră în capelă.) 

DOAMNA RAGNHILD Da, las’ să vină Håkon; eu nu te 
părăsesc, te cuprind în braţele mele, cu o iubire mai mare 
decit oricind. 

MARGRETE O, ce galben eşti... şi cit de imbătrinit, 
ţi-e frig... 

REGELE SKULE Nu mi-e frig... dar sint obosit, obosit. 

MARGRETE Atunci hai, intră şi odihnește-te. 

REGELE SKULE Da, da, ar trebui să vină și timpul de 
odihnă. 

SIGRID (din capelă) În sfirşit, ai venit, frate! 

REGELE SKULE Sigrid! Tu eşti aici? 

SIGRID Ți-am făgăduit că ne vom mai intilni cind vei 
avea cea mai mare nevoie de mine, la ceas de grea cumpănă. 

REGELE SKULE Unde ţi-e copilul, Margrete? 

MARGRETE Doarme in capelă. 

REGELE SKULE Așadar, tot neamul nostru e strins 
in noaptea asta la Elgeseter! 

SIGRID Da, după vreme lungă de tulburări. 

REGELE SKULE Nu mai lipsește decit Håkon Hå- 
konssen. 

MARGRETE şi DOAMNA RAGNHILD (agăţindu-se cu 
putere de el, într-o izbucrure îndurerată) Tată 1... Soţul meu!... 

REGELE SKULE (privindu-le înduioşat) Aşa de mult 
mă iubiţi voi? Căutam fericirea in afară și n-am luat in 
seamă niciodată că aveam un cămin unde aş fi găsit-o. 
Alergam după dragoste ca un păcătos şi-un blestemat, fără 
să văd vreodată că o aveam de la Dumnezeu şi după legile 
omeneşti... lar tu, Ragnhild, soția mea, faţă de care am 
făptuit atîtea păcate, tu stai lingă mine, caldă și blindă, în 
ceasul de grea cumpănă, ca să tremuri și să te îngrijorezi 
pentru viaţa celui care n-a aruncat niciodată o rază de soare 
în drumul tău. 

DOAMNA RAGNHILD Tu ai greșit?... O, Skule, nu 
vorbi aşa; crezi că aş indrăzni vreodată să te învinuiesc? Eu 
întotdeauna am fost prea măruntă faţă de tine, slăvitul 
meu soţ; nici o vină nu poate să întunece vreuna dintre 
faptele tale. 

REGELE SKULE Atita credinţă ai tu în mine, Ragn- 
hild? 

DOAMNA RAGNHILD Din prima zi cînd te-am văzut. 

REGELE SKULE (insuflețit) Am să-i cerşesc lui Håkon 
indurarea! Bunele, scumpele mele... e, totuși, frumos să 
trăieşti ! 

SIGRID (cu o expresie de teamă) Skule, fratele meu! 
Vai ţie dacă-n noaptea asta rătăceşti drumul! 


(Larmă afară; îndată după aceea, bătăi în poartă.) 


MARGRETE Auziţi, auziţi! Cine dă năvală la poartă? 

DOAMNA RAGNHILD Cine bate în poartă? 

VOCI (de afară) Tirgoveţii din Nidaros! Deschideţi! 
Știm că Skule Bârdssan se află aici! 

REGELE SKULE Da, e aici. Ce vreţi de la el? 

VOCI GĂLĂGIOASE (de afară) leşi afară, ieşi afară! 
S-a sfirsit cu tine, ticălosule! 

MARGRETE  Îndrăzniţi voi, tirgoveţilor, să-l ame- 
nin'aţi?!... 

UNUL Regele Håkon l-a osîndit la Oslo. 

ALTUL Tot omul e dator să-l ucidă. 

MARGRETE Eu sint regina. Vă poruncesc să plecaţi! 

O VOCE Nu regina vorbeşte acum, ci fiica lui Skule 
Bârdssan. 

UN ALTUL N-aveţi drept de viaţă şi de moarte; regele 
l-a osindit! 

DOAMNA RAGNHILD Intră in biserică, Skule! Pe Dum- 
nezeu cel milostiv, nu voi lăsa tirgoveţii să se apropie detine! 

REGELE SKULE Da, în biserică, nu vreau să fiu căsăpit. 
Soţia mea, fiica mea, acum mi-am găsit pacea și lumina; o, 
nu vreau să le pierd iar atit de repede. (Dă să intre în capelă.) 

PETER (de afară, din dreapta) Tată, regele meu! În 
curînd vei birui! 

REGELE SKULE (cu un strigăt) El! El! (Se prăbușește 
pe treptele bisericii.) 

RAGNHILD Cine e? 

UN TÎRGOVEȚ (de afară) Priviţi, priviți, nelegiuitul se 
caţără pe acoperiş. 

ALȚII Daţi cu pietre in el! Daţi cu pietre în el! 

PETER (apare pe un acoperiș din dreapta şi sare jos 
în curte) Bine te-am găsit, tată! 

REGELE SKULE (îl priveşte îngrozit) Pe tine... pe tine 
te uitasem... De unde vii? 

PETER (cu sălbăticie) Unde-i pruncul regesc? 

MARGRETE Pruncul regesc! 

REGELE SKULE (ridicindu-se brusc) Te-am întrebat 
de unde vii? 

PETER De la Hladehammare; i-am dat de ştire lui 
Bârd Bratte şi „blănilor de lup“ că pruncul regesc, in noaptea 
asta, e la Elgeseter. 

MARGRETE Dumnezeule! 

REGELE SKULE Aşa ai făcut tu?... Acum?... 

PETER Bârd stringe cetele, pe urmă va sui coasta către 
mănăstire. Unde-i pruncul regelui, femeie? 

MARGRETE (care s-a aşezat în fața ușii bisericii) 
Doarme în capelă! 

PETER Puțin îmi pasă, de-ar dormi și-n altar! Am 
scos din biserică moaștele sfintului Olav, n-o să mă sperii 
acum de plodul regesc! 

DOAMNA RAGNHILD (îi strigă lui Skule) Pe el l-ai 
indrăgit tu atita! 

MARGRETE Tată, tată! Cum de-ai putut, de dragul 
lui, să ne uiţi pe noi! 

REGELE SKULE Era curat ca mielul Domnului atunci 
cind femeia cea pocăită mi l-a adus; credinţa în mine l-a 
făcut ceea ce este acum. 

PETER (fără să-l asculte) Trebuie să-l smulgem de- 
acolo! Leideţi-l, ucideţi-l in braţele reginei — așa a spus 
regele Skule la Oslo! 

MARGRETE Ce ticăloșşie, ce ticăloşie! 

PETER Și-un sfint ar putea s-o facă fără teamă depă- 
cat, odată ce tata a poruncit! Tata e rege; al lui e măreţul 
gind regesc! 

TIRGOVEȚII (bătind în poartă) Deschideţi! leşi afară, 
tu, cu nelegiuitul acela, ori dăm foc mănăstirii să ardă 
din temelii. 

REGELE SKULE (ca în urma unei mari hotărîri) Mă- 
reţul gind regesc?... Da, el ţi-a otrăvit sufletul tînăr şi în- 
flăcărat de dragoste! Neprihănit și nepătat trebuia să te 
păstrez. Credința în mine te-a împins nebunește din crimă în 
crimă, din nelegiuire în nelegiuire! Ci mai pot să te mintu- 
iese; pot să vă mîntuiesc pe voi, toţi! (Strigă către fundul 
scenei.) Voi, tirgoveţi, aşteptaţi, aşteptaţi că vin! 

MARGRETE (îngrozită, îl apucă de mină) Tată, ce 
vrei să faci? 

DOAMNĂ RAGNHILD (cu un strigăt, se agaţă de el) 
Skule! 

SIGRID (se smulge în lături și strigă cu o bucurie siră- 
lucitoare, sălbatică) Femeilor, daţi-i drumul, lăsați-l; gîn- 
dul lui se înaripează acum! 

REGELE SKULE (hotărît şi energic, către Peter) Tu ai 
văzut în mine pe alesul cerului, pe acela care avea să înfăp- 
tmiască o faptă regească, măreaţă, pentru ţară. Priveşte-mă 
bine, rătăcitule! Zdrenţele de rege cu care m-am impodobit 
sint de imprumut, sînt furate; acum le dau jos, una cîte una. 

PETER (înfricoşat) Preaînaltul, preaminunatul meu 
tată, nu vorbi așa! 

REGELE SKULE Gindul regesc e al lui Hâkon, nu al 
meu. Numai el a primit de la Dumnezeu puterea de a-l 
înfăptui. Ai crezut într-o minciună; întoarce-ţi inima de la 
mine, și mintuiește-ţi sufletul. 

PETER (cu vocea zdrobită) Gindul regesc e al lui 
Håkon! 

REGELE SKULE Am rivnit să fiu cel mai puternic din 
tară. Dumnezeule, Dumnezeule; iată, mă umilesc şi stau 
in faţa ta, eu, cel mai neinsemnat dintre oameni. 

PETER la-mă de pe pămint, Atoatefăcătorule! Pedep- 
seşte-mă pentru păcatele mele, dar ia-mă de pe pămint, 
căci sint un blestemat! (Se prăbușește pe treptele bisericii.) 

REGELE SKULE Am avut un prieten care şi-a vărsat 
singele pentru mine, la Oslo. El spunea: un om poate să cadă 
pentru implinirea visului vieţii altui om, dar nu poate să 
trăiască decit pentru împlinirea propriului său vis. Eu nu 
am nici un vis pentru care să trăiesc şi nici nu pot trăi pentru 
visul lui Hâkon; dar pot să cad pentru el. 

MARGRETE Nu, nu, niciodată n-ai să faci aşa! 

REGELE SKULE (luind-o de mină şi privind-o blind) 
Îți iubeşti soţul, Margrete? 

MARGRETE Mai presus de orice pe lume. 

REGELE SKULE Ai putut să înduri ca el să mă osin- 
dească ; dar ai putea să induri implinirea osindei? 

MARGRETE Dumnezeule din ceruri, întărește-mă! 

REGELE SKULE Margrete, ai putea)... 

MARGRETE (încet și cutremurindu-se) Nu, nu, tre- 
buie să ne despărţim... n-aş mai putea să-l mai privesc 
vreodată | 

REGELE SKULE Ar insemna să stingi cea mai frumoasă 
lumină din viaţa lui și-a ta. Linişteşte-te, Margrete, nu se va 
intimpla așa. 

DOAMNA RAGNHILD Pleacă din ţară, Skule; te voi 
urma oriunde şi oricît de departe. 

REGELE SKULE (scuturind din cap) Cu umbra umilin- 
tei între noi? Pentru prima dată te-am cunoscut azi-noapte; 
nu trebuie să dăinuie nici o umbră între tine și mine, tăcuta, 
credincioasa mea soţie. De-aceea, viaţa noastră laolaltă nu 
mai e cu putinţă pe pămînt. 

SIGRID Măria-ta, frate al meu! Văd că nu mai ai nevoie 
de mine, văd că știi pe ce drum să mergi. 

REGELE SKULE Sint oameni hărăziţi vieţii şi oameni 
hărăziţi morţii. Voința mea a năzuit intotdeauna spre alt 
tel decit cel către care arăta degetul lui Dumnezeu. Liniştea 
şi viaţa casei mele le-am spulberat şi nu le mai pot căpăta. 
Vina pe care-o am faţă de Håkon, o mai pot indrepta, izbă- 
vindu-l de o îndatorire de rege care l-ar despărţi de tot ce-i 

e mai scump pe lume. Tirgoveţii sint la poartă; nu vreau 
să-l aştept pe regele Håkon! „Blănile de lup“ sînt pe-aproape; 
cît timp eu încă rămin în viaţă, nu-şi vor părăsi planul. 
Dacă mă află aici, nu voi putea să-ţi scap copilul, Margrete. 
Priviţi, priviţi pe cer! lată, paloșul de foc ridicat deasupra 
mea păleşte ş și piere! Da, da, Dumnezeu a grăit, eu l-am pri- 
ceput și furia lui s-a potolit. Nu mă voi arunca în genunchi 
la altarul din Elgeseter ca să implor smerit îndurarea unui 
rege pămintesc; eu trebuie să intru in biserica fără de mar- 
gini, cu boltă de stele; iar îndurarea şi izbăvirea pentru 
toate faptele vieţii mele le voi cere de la regele regilor! 

SIGRID Nu vă impotriviţi! Nu vă impotriviţi chemării 
lui Dumnezeu! Se luminează də ziuă; se luminează de ziuă 
în Norvegia şi în sufletul lui zbuciumat. N-am stat destul, 
noi, bietele femei, în cămăruţe tainice, bintuite de spaimă, 
ascunse în unghere intunecoase, ast ultind grozăviile care 
se săvirşeau afară, ascultind cum trece de la un cap la 
celălalt al ţării tăvălugul de singe? N-am stat destul, păli- 
te de groază, în biserici, neîndrăznind să privim afară, ca 
ucenicii lui Cristos la Ierusalim, în vinerea patimilor, cînd 
alaiul urca pe Golgota? Dəsfăşură- -ți aripile, și vai de cel 
care-ar vrea să ţi le reteze acum! 

DOAMNA RAGNHILD Du-te in pace, soțul meu! Du-te 
acolo unde nici o umbră de umilință nu va sta între noi cînd 
ne vom intilni iar. (Intră grăbită în capelă.) 

MARGRETE Cu bine, tată, cu bine... bun rămas! 
(O urmează pe doamna Ragnhild.) 

SIGRID (deschide ușa bisericii şi strigă) Adunaţi-vă, 
adunaţi-vă, toate femeile. Adunaţi-vă și rugaţi-vă; înăl- 
țaţi slavă lui Dumnezeu și vestiți-l că acum, pocăindu-se, 
soseşte acasă Skule Bârdssan, după zilele de răzvrătire pe- 
trecute pe pămint! 

REGELE SKULE Sigrid, credincioasa mea soră, salută-l 
pe Hâkon pentru mine; spune-i că nici în ultimul meu ceas 
nu ştiu dacă el e os domnesc, dar ştiu nestrămutat că el 
este cel pe care Dumnezeu l-a ales. 

SIGRID Îi voi spune. 

REGELE SKULE Şi mai trebuie să te rog ceva. O femeie, 
care-şi ispăşeşte păcatele, trăieşte undeva, în nord, la Hå- 
logaland : spune-i că fiul său a plecat inaintea ei, împreună 
cu mine, căci sufletul lui era în mare primejdie. 

SIGRID Aşa voi face. 

REGELE SKULE Spune-i că n-a păcătuit cu sufletul: 
il va întilni cindva, fără indoială, neprihănit şi neintinat. 

SIGRID Așa voi facel... (Arătind către fundul scenei.) 
Auzi, sparg poarta! 

REGELE SKULE (arătind către capelă) Auzi cum il 
slăvesc pe Dumnezeu, cerindu-i mintuire și pace! 

SIGRID Ascultă, ascultă! În Nidaros toate clopotele 
sună!... 

REGELE SKULE (cu un suris trist) Sună pentru moartea 
unui rege. 

SIGRID Nu, sună pentru adevărata ta incununare! 
Cu bine, frate; lasă însingerata mantie de purpură să se re- 
verse larg peste umerii tăi; ea iți poate acoperi toate pă- 
catele! Du-te, du-te în biserica cea fără de sfirșit şi primește 
cununa vieţii. (Intră repede în biserică.) 


(Cintecele și dangătul clopotelor continuă în timpul 
scenelor ce urmează.) 


VOCI (din faţa porții) Am spart zăvoarele. Nu ne sili 
să încălcăm pacea bisericii. 

REGELE SKULE Sosesc îndată. 

TÎRGOVEȚII Să vină şi pingăritorul bisericii! 

REGELE SKULE Pingăritorul va veni şi el, da! (Se 
apropie de Peter.) Fiul meu, ești pregătit? 

PETER Da, tată, sint pregătit. 

REGELE SKULE (privind în sus) Dumnezeule, sint un 
om sărac, nu am decit o viaţă; dar ia-o, şi ocrotește marele 
gind regesc al lui Hâkon... Așa, acum dă-mi mina! 

PETER lată mina mea, tată. 

REGELE SKULE Și să nu te temi de ceea ce vine. 

PETER Nu, tată, nu mă tem, dacă merg alături de tine. 

REGELE SKULE Niciodată n-am mai mers noi impre- 
ună pe un drum mai greu ca acum. (Deschide poarta: apare 
ceata de tirgoveți cu armele ridicate.) Sintem aici; venim de 
bunăvoie... să nu-l izbiţi în obraz. (Ies amindoi, mină în 
mînă; poarta se închide în urma lor.) 

O VOCE Nu șovăiţi; daţi fără cruţare .. Loviţi-i unde 
apucaţi... | l | 

VOCEA REGELUI SKULE Nemernic vă mai purtaţi cu 
nişte căpetenii | 

(Scurtă zarvă; după aceea se aude zgomotul greu 
al trupurilor prăbușindu-se. O clipă de liniște 
totală.) 


O VOCE Sint morți amindoi! 
( Răsună goarna vestind sosirea regelui.) 


O ALTĂ VOCE Vine regele Hâkon cu oastea! 

MULȚIMEA Mărire ţie, Håkon Hâkonssen ; acum nu mai 
ai nici un duşman! 

GREGORIUS JONSSON (oprindu-se o clipă lingă cei doi 
morți) Aşadar, am ajuns prea tirziu! (Strigă.) Pe-aici, pe- 
aici, măria-ta! 

HAKON (oprindu-se) Îmi stă în drum leşul! 

DAGFINN BONDE Dacă Håkon Hâkonssen vrea să pă- 
șească inainte, trebuie să treacă peste leşul lui Skule 
Bårdssøn ! 

HÅKON Atunci, cu Dumnezeu înainte! (Pășește peste 
leş și intră în curtea mănăstirii. ) 

DAGFINN BONDE Măria-ta, acum, cu miinile desfere- 
cate, poţi să începi desăvirşirea gîndului regesc. Te aşteaptă 
aici toţi cei pe care îi iubeşti. La Nidaros clopotele sună ves- 
tind pacea întregii țări, iar dincoace zace el, acela ce ţi-a 
fost cel mai aprig duşman. 

HÅKON Toţi îl socoteau nebun; a fost o taină. 

DAGFINN BONDE O taină? 

HÅKON (îl ia de braț şi-i şoptește ) Skule Bârdssan a fost 
copilul din flori al lui Dumnezeu pe pămint, aceasta a fost 
taina lui. 


(Se aude cintecul femeilor din capelă; toate clopo- 
tele continuă să sune în Nidaros.) 


Brand 


Poem dramatic 


(1866) 


În româneşte de H. GRÄMESCU 


Personajele 


BRAND. 

MAMA LUI. 

EINAR, pictor. 

AGNES. 

PRIMARUL. 

DOCTORUL. 
PRIM-PASTORUL. 
PARACLISERUL. 
ÎNVĂȚĂTORUL. 

GERD. 

UN ȚĂRAN. 

FIUL LUI, un băiețandru. 
UN ALT ȚĂRAN. 

O FEMEIE. 

O ALTĂ FEMEIE. 

UN CONȚOPIST. 
PASTORI ŞI FUNCȚIONARI. 


POPOR, BĂRBAȚI, FEMEI SI COPII. 


ISPITITORUL DIN PUSTIU. 
Cor nevăzut. 
O voce. 


(Acţiunea se petrece în zilele noastre, de o parte și 
de alta a țărmului unui fiord de pe coasta de vest a 


Norvegiei.) 


Actul | 


(Sus, pe un platou înzăpezit din munţi. Ceaţă 
deasă şi grea; vreme de ploaie şi întunecime. 
Brand, îmbrăcat în negru, cu toiag şi raniţă, se 
trudeşte să înainteze spre apus. 
Un ţăran şi tinărul său fiu vin la cîţiva paşi în 
urma lui.) 
ȚĂRANUL 


(strigind după Brand) 


Străinule, stai! Unde-alergi? 
Pe unde eşti? 


BRAND 
Aici! 
TĂRANUL 
o. Ce-ncerci 
nu-l bine! Nu vezi pîn’ la ghete 
de-atiia ceață și nămăstii. 
FIUL 
Aci-s genuni adînci! 
ȚĂRANUL 
Prăpăstii ! 

BRAND 


Și nici un drum nu se mai vede. 


ȚĂRANUL 
(strigind) 
Stai! Doamne-ajută! Ho, străine! 
Sub nea, gheţaru-abia se ţine! 
BRAND 
(ascultind) 
Se-aude-un gilgiit de ape. 
TĂRANUL 
E un piriu pe dedesubt, 
un hău adinc, prin gheaţă rupt, 
din el nu-i nimeni să ne scape! 
BRAND 


Eu trebuie să merg nainte. 


ȚĂRANUL 
Nu-i chip: să judecăm cuminte: 
Pe-aici sînt hăuri, găuri sparte; 
un pas — și treci din viaţă-n moarte! 
BRAND 


Eu merg trimis de Domnul meu. 


ȚĂRANUL 


Da’ cine-o îi el? 


BRAND 


Dumnezeu. 

ȚĂRANUL 


Și tu? 
BRAND 
Eu? Pastor! 
ȚĂRANUL 


Bine, fie! 
Dar şi prim-pastorul să vie, 
ba şi-un episcop de-ar veni, 
nainte de-a miji de zi, 
de-ncerci să calci peste gheţuş, 
te duci alături de cei duşi. 


(Apropriindu-se blind de Brand, incearcă să-t 
convingă.) 
Fii înţelept, părinte-frate: 
ce nu se poate — nu se poate! 
Fii de-nţeles. Îţi dau povaţă 
din suflet. N-ai decit o viaţă — 
de-o pierzi, pe urmă ce mai ai? 
E-o negură de poţi s-o tai; 
iar pin” la prima casă, vai, 
o leghe-i; poţi să pieri prin ceaţă. 


BRAND 


De-i negură, nu-ţi mai năzare 
nici o lumină-nşelătoare. 


ȚĂRANUL 


Da-s lacuri peste tot sub gheaţă, 
şi lacurile te înhaţă. 


BRAND 
Vom trece peste lacuri. 

ȚĂRANUL 
Ha, 
călcind pe valuri? Auzi minte! 


BRAND 


Dar unul a trecut cindva, 
dus de credinţa lui fierbinte. 


ȚĂRANUL 


Cindva, de, poate; dar acum 
te duci la fund, şi încă cum! 


BRAND 


Rămas bun! 
(Vrea să plece.) 


ȚĂRANUL 


Pieri necomîndat ... 


BRAND 
De-mi cere Domnu-o jertfă nouă, 
hai, mlaștini, gheţuri, slavă vouă! 
ȚĂRANUL 
(în șoaptă) 
Nebunul ăsta a turbat! 
FIUL 


(aproape plingind) 
Hai, tată, repede-ndărăt. 
Începe ploaia. E prăpăd. 


BRAND 


(oprindu-se şi întorcindu-se spre ei) 
Măi bade, ai o fată — zace, 
Jos, în fiord; şi mai spuneai 

că nu vrea să se stingă-n pace 

cit timp asupră-i nu vei face 

tu semnul despărțirii, -aşa-i? 
ȚĂRANUL 


Aşa-i, pe viul Dumnezeu! 


BRAND 


Și-acum e-n ceasul cel mai greu? 


TĂRANUL 


BRAND 


Ultimul ceas? 
ȚĂRANUL 
Da! 
BRAND 


Hai, deci! 


ȚĂRANUL 
Nu-i chip nicicum! N-ai cum să treci! 
BRAND 


(privindu-l drept în ochi) 


Să moară-n pace — de s-ar cere 
galbeni, o sută chiar, ai da? 


ȚĂRANUL 
Dau ! 

BRAND 


Două? 


ȚĂRANUL 
Da, părinte, da! 
Dau tot, şi casă, şi avere, 
să știu că-adoarme-n tihnă ea! 
BRAND 


Ci viaţa, viața nu ţi-ai da? 


ȚĂRANUL 


Ce? Viaţa? Cum, măi îrate...? 


BRAND 


ȚĂRANUL 
(scărpinindu-se la ceafă) 
Păi, totul are un temei! 
Isuse bun! Am o nevastă 
acasă; şi-un copil; m-adastă... 
BRAND 


Isus! ... Şi el avea o mamă! 


ȚĂRANUL 


De, mai de mult, de bună-seamă, 
se petreceau minuni mai multe; 
azi, cine stă să mai le-asculte? 


BRAND 


Ți-e viața drum al morţii, biete! 
Nu-l vezi, nici Domnul nu te vede. 

ȚĂRANUL 
Că aspru eşti! 
FIUL 
(stringindu-se lingă el) 
Hai, lasă-l, tată! 
ȚĂRANUL 


Ba! Și el trebuie să meargă! 


BRAND 


Cum, trebuie? 


ȚĂRANUL 


Pe-o vreme parcă 
de iad, ca asta, blestemată, 
de piei prin mlaștini — într-o zi, 
şi asta n-am cum ocoli, 
va tăbări pe capul meu 
tot satul să scornească basne 
și mă va osindi la cazne. 


BRAND 

Spre gloria lui Dumnezeu. 
ȚĂRANUL 

A lui, a ta — nu-mi ies din piele; 


sînt prea sătul eu de belele. 
Hai! 


BRAND 
Plec! 


(Bubuie surd in depărtare.) 

FIUL 
(ţipind) 
O avalanșă! Stai! 


BRAND 


(către ţăranul care l-a apucat de guler) 


la mina! 


ȚĂRANUL 
Nu! 


BRAND 


Dă-mi drumul! 


FIUL 
Hai! 


ȚĂRANUL 


(luptindu-se cu Brand) 
Nu, dracu să mă ial 


BRAND 


(se descotorosește de el, repezindu-l in zăpadă) 
Aşa, 
fii sigur, se va şi-ntimpla! 


ȚĂRANUL 


(frecindu-și braţele, fără să se ridice) 


Ho, ho! da’ ştie să lovească! 
Bă, ce mai glorie cerească! 


(Strigă, ridicindu-se.) 
Părinte | 

FIUL 
A plecat! 


ȚĂRANUL 
l Ca fumul 
se mal zăreşte. 
(Strigă iar.) 
Hei, părinte! 


Ja spune, -ți mai aduci aminte 
de unde rătăcirăm drumul? 


BRAND 
(din ceaţă) 
Pe drumul cel mai larg te duci — 
tu n-ai nevoie să-ți faci cruci. 
ȚĂRANUL 
Dea Domnu-așa să fie dară— 
şi sint acasă pînă-n seară! 
(El și băiatul se intorc indărăt spre răsărit.) 


BRAND 


(apare mai sus, trăgind cu urechea în direcția in 
care a dispărut țăranul) 


Biet rob, te duci spre casă, drept! 
De-ai fi avut voinţă-n piept, 

dar nu şi îndestulă vlagă, 

eu ţi-aș fi dus povara-ntreagă; 
grumazul meu, trudit de moarte, 

ar fi fost mindru să te poarte; 
ci-ajuţi numai pe cineva 

ce — chiar cînd nu mai poate — vrea! 


(După ciţiva pași.) 
Hm, viaţa! Oamenii — ce preţ 
pun ei pe seama bietei vieți! 

Şi-un slăbănog pe viaţa lui 
atita preţ pune de parcă 

sint subrezii lui umeri arcă 

de mintuire neamului. 

Orice jertfesc, o, Doamne sfint! 
Dar viaţa, viaţa nu! Nicicind! 


(Zimbește parcă unei amintiri.) 


De două ginduri cam bizare, 

fiind copil, rideam icnit — 

că și bătrina-nvăţătoare 

adeseori m-a chelfănit: 

un peşte speriat de ape 

vedeam — şi-un ciuf, de beznă,-n zbor... 

lar mintea nu putea să-mi scape 

din ghearele și dinţii lor. 

De ce rideam? Știu, da, ca-n vis 

întrezăream acel abis, 

cel dintre ceea ce-i aşa 

și ce ar trebui să fie; 

dintre povara dată ţie 

și faptul c-o găseşti prea grea, 
De-i sănătos ori de boleşte, 

un ciuf e omul, sau un peşte. 

Creat pentru adiîncuri, lesne 

i-ar fi să-și ducă viaţa-n bezne, 

dar tocmai bezna-l înspăimintă. 

Pe lingă ţărmuri se frămintă, 

şi-n peştera-i cu stele, plină 

de nopţi — vrea aer și lumină! 


(Se oprește o clipă, tresare și ascultă.) 


Ce-a fost? Un cînt? Să mi se pară? 
Da, cintec e! Şi-un rîs de fată! 
Ce-aud? Un ura? Și-iîncă-o dată! 
A treia, -a patra, -a cincea oară! 
Şi-i soare! Negura dispare. 
Cimpia străluceşte-n zare. 
În dimineaţa de argint, 
pe culme, sus, apare-o ceată; 
vorbesc; și rid; și-acuma, iată, 

în braţe fericiţi se prind. 

Și se despart. Sub cer senin, 
doar doi către apus se-ndreaptă. 
În semn de-adio, veseli, saltă 
basmale, pălării şi mîini. 


(Soarele străbate tot mai puternic printre nori. 
Brand îi privește îndelung pe cei ce se apropie.) 


Ei parcă-s de lumină plini 

și parcă ei alungă ceața; 

pe plai, pe culmi aduc verdeata, 
și risul soarelui senin. 

Sint fraţi, pesemne. El şi ea 
fug, mină-n mînă, printre flori. 
Ea e ca fulgul cel uşor, 

el — mlădios ca trestia. 

Ea-i scapă; pe după mijloc 

el dă s-o prindă. Împreună 
aleargă. Fuga lor e joc, 

iar risul ca un cintec sună! 


(Einar și Agnes, în costume ușoare de călătorie, 

amindoi încălziţi și îmbujoraţi, vin jucindu-se peste 

platou. Ceața s-a risipit; o dimineaţă senină de vară 
s-a așternut peste munţi.) 


EINAR 


Agnes, fluture-al meu, strălucitor, 
in joacă eu vreau să te prind! 
Din cîntecele mele-mpletesc 

o plasă cu ochiuri de-argint. 


AGNES 


(dansează ferindu-se de el şi scăpindu-i mereu) 


Eu sint un fluture mic şi zglobiu, 
string miere din floare de spin. Ține minte, 
îflăcăule! Dacă ai poftă de joc, 
fugărește-mă, dar nu mă prinde! 

EINAR 


Agnes, fluture-al meu, strălucitor, 

e gata acum plasa mea; 

degeaba te vinturi în zbor jucăuș, 

o să te prind repede-n ea! 
AGNES 


Eu sint un fluture tinăr și drag, 
și vintul în joacă mă-mpinge; 
in plasa ta dacă ai să mă prinzi, 
tu aripile nu mi le-atinge! 

EINAR 


Nu! Pe palmă te voi ridica 
şi-n suflet te-nchid pe vecie; 
acolo poți să joci cît vei vrea 
orice joc care-ţi place ție! 


(Fără să bage de seamă, s-au apropiat de o prăpastie 
abruptă; acum se află chiar pe marginea ei.) 


BRAND 


(strigind către ei) 


Opriţi-vă! Staţi! Înapoi! 
EINAR 


Hei, cine-i? 


AGNES 


(arătind în sus cu degetul) 


Uite-l! 


BRAND 


Staţi pe gheaţă, 
sub voi e hăul. Mai apoi! 

se poate rupe, şi vă-nhaţă! 


EINAR 


(o cuprinde cu braţul pe Agnes și ride spre Brand) 
De ce te temi? 


AGNES 


Avem, din plin, 
o viață-ntreagă înainte! 


EINAR 


Şi-avem, sub soarele fierbinte, 
un veac de cale, pe puţin! 


BRAND 
Atunci veţi cobori-n pămînt’ 


AGNES 


(fluturindu-și vălul) 
Nu, vom sui la cer cîntind. 


EINAR 


Un veac întreg de mingiieri 
și hoinăreli fără-ngrădire. 
O viaţă, -un secol de iubire... 


BRAND 
Și-apoi? 
EINAR 
Din nou acasă, -n cer! 
BRAND 


De-acolo deci veniţi? 

EINAR 


Ei, da! 
De unde de altundeva? 


AGNES 


Ce-i drept e drept — din răsărit 
venim acum, din valea mare. 


BRAND 


Mi s-a părut că v-am zărit 
colo sub munte, pe cărare. 


EINAR 


Da, ne-au condus, într-adevăr, 
amicii, -n cîntece voioase, 
pecetluind cu-mbrățişări 

atitea amintiri frumoase. 
Coboară-aici, să-ți spun şi ție 
ce bun fu Dumnezeu cu noi, 

că fremătăm de bucurie. 

Hai, vino! Nu sta ca un sloi! 
Curaj! Curaj! Hai! Şi să-ți spun: 
sînt pictor. Dumnezeu fu bun 
dînd gindurilor mele zbor, 

să fac o joacă de culori 
văzuturi largi și nevăzuturi, 
cum face el din larve fluturi. 
Dar şi mai bun avea să fie 

pe Agnes dîndu-mi-o soţie! 

Cu sacul de culori în spate, 

mă întorceam din sudul blind... 


AGNES 
(cu căldură) 
Un zeu frumos, pornit pe şoade, 
și mii de cîntece cintind ! 

EINAR 


Am poposit în sat, aci. 

Nu peste mult, şi ea veni 

in munţi, să soarbă aer tare, 
miros de brazi, şi vint, şi soare. 
În mine-un cint cinta divin: 
să-adun ce-i frumuseţe din 
izvoare, din păduri, din aștri, 
din fuga norilor albaștri. 
Și-atunci pictai — desăvirşire: 
un chip de trandafir arzind, 
cu-un cer, în ochi, de fericire, 
cu-un zimbet ca un cîntec sfint.. 


AGNES 


Ca orbii le-ai pictat pe toate — 
sorbiseși lacom cupa vieţii 
şi-apoi, sub cerul dimineţii, 
iar: băţu-n mină, sacu-n spate. 


EINAR 


Atunci îmi vine-n minte mie: 

tu n-ai cerut-o de soţie! 

O cer! Răspunsul — ura! — vine! 
Și totu-i clar, cum se cuvine. 
Bătrinul doctor, măre-dragă, 

nu ştie ce să ne mai facă. 

Şi: nunta-acestei dragi copile, 

în cînt şi-n dans, ţine trei zile; 
au fost şi tineri, şi mai mari — 
învăţător, pastor, primar... 
De-az-noapte am plecat la drum; 
cu flamuri largi şi ramuri roată, 
în cîntec vesel, pină-acum, 

pe dealuri, prin pădurea toată, 
ne-a însoţit întreaga ceată. 

AGNES 


Dansind, aşa venirăm nol, 
cind stringi în cerc, cind doi cu doi. 


EINAR 
Din căni de-argint beam rind pe rînd... 


AGNES 


Și noaptea răsuna de cint... 


EINAR 


Din nord venită, ceața grea 
se risipea cind ne vedea. 


BRAND 


Și unde mergeţi? 


EINAR 


Cale trasă 
drept spre oraș! 


AGNES 


La mine-acasă | 


EINAR 


Trecind de pisc, pe-al văii fir, 
cărarea spre fiord se-afundă; 
de-acolo calul lui Egiri 

ne duce, aburind, la nuntă; 

și iar spre sud, tot împreună, 
ca lebedele-n primul zbor! 


BRAND 
Și-acolo? 


> Egir—zeul mărilor în mitologia scandinavă. 

EINAR 


Numai voie bună, 
ca-n vis, ca-n basm plutind uşor; 
din dimineața-aceea sfintă, 
noi, fără preot, ne-am fost mirii 
meniţi, în viaţa care cintă, 
doar sărbătorilor iubirii. 


BRAND 


De cine? 


EINAR 


De voioasa ceată! 
În zvon de cupe-au izgonit 
orice furtuni ce-ar vrea să bată 
umbrarul nostru fericit. 
Primejdii, vinturi alungară, 
şi-al vijeliei glas cumplit; 
cu frunze verzi ne-ncununară; 
soţ şi soţie ne-au numit. 

BRAND 

Drum bun! 


(Vrea să plece) 
EINAR 
(se apropie de el, cercetindu-l) 


O clipă! Stai! Îmi pare 
că te-aş cunoaște. Unde oare 
ne-am mai văzut? 

BRAND 
(rece) 


Îți sint străin. 

EINAR 

În şcoală? Ori acas'?... Înclin 

să cred... dar e halucinant! 
BRAND 

În școală, da; am fost amici. 

E mult de-atunci, eram prea mici. 
EINAR 

Să fii tu oare? Tu ești? 


(Cu un strigăt.) 


Brand! 
Eşti tu! Te recunosc! Da, da! 


BRAND 


Eu te-am recunoscut îndată. 


BINAR 


Stai să te cercetez! Aşa! 

Ce intilnire minunată! 

Din toată inima mă bucur. 
Eşti cum erai şi altădată: 
închis în tine, niciodată 
dispus la joc şi prieteşuguri. 


BRAND 


Eram străin de voi, posac; 

tu, totuși, cred că mi-ai fost drag; 
voi toţi cei ce veneaţi din Sud 
păreaţi din altfel de plămadă; 

eu lingă mare m-am născut, 

in umbra stincii, pe zăpadă. 


BINAR 
Eşti de pe-aici, nu? Stai departe? 

BRAND 


Pe-acasă drumu-o să mă poarte! 


EINAR 


Doar treci pe-acolo, pe cit pare! 


BRAND 


Și cît de repede-s în stare. 


EINAR 
Eşti pastor, nu? 
BRAND 
(surizind) 
Da, capelan. 


Ca iepurelui pădurean 
mi-i casa: ici, colo, oriunde. 


EINAR 
Şi-acuma încotro mergi? Unde? 
BRAND 
(repezit și aspru) 
Să nu mă-ntrebi! 
EINAR 
De ce? 
BRAND 
(schimbind tonul) 
Şi eu 


voi merge, ce mai tura-vura, 
cu vasul vostru. 

EINAR 
Calul meu 


de nuntă? Agnes! Ura! Ura! 
Avem același drum spre mare. 


BRAND 


Eu merg la o înmormintare. 


AGNES 


O-nmormintare? 


EINAR 
Da? A cui? 


BRAND 


A celui ce ţi-e Dumnezeu. 


AGNES 
Hai, Einar! 
EINAR 
Brand! 


BRAND 


Cu-un giulgiu greu 
legat, intr-un sicriu, să-l pui! 
E-un Dumnezeu de slugi şi sclavi. 
Destul! Ajunge! Prea-i scirnav! 
Pricepeţi! N-aveţi ce-i mai face: 
bolnav, de-o mie de ani zace. 


EINAR 


Brand, ești bolnav! 

BRAND 


Sint ca un brad 
pe munte, ca un riu în vad; 
bolnav e neamu-acestui veac; 
lui trebuie să-i dăm vreun leac. 
Voi dragoste vreţi, ris şi joc, 
și-un crez mic, înţeles de loc! 
lar greul suferinţei foc 
să-l ducă cel ce, cum s-a spus, 
pedeapsa-ntregii lumi a dus. 
Cununi de spini purtă pe frunte, 
deci voi puteţi dansa acum; 
dansaţi, dar vreau să ştiu cam unde 
va duce, prieteni, acest drum! 


EINAR 


A, înţeleg! E cintul nou 

ce umple ţara de ecou; 

e noul cult ce vieţii-i spune 
țărină și deşertăciune, 

cu focul iadului în gușă 

vrind să ne schimbe în cenuşă. 


BRAND 


Nu, nu-s habotnic, nu-ţi vorbesc 
ca un slujbaş bisericesc. 

Nu ştiu nici dacă sint creștin 
dar că sint om, aceasta ştiu. 

Şi ştiu prea bine care chin 

ne schimbă ţara-ntr-un pustiu. 


EINAR 
(suride) 
E drept, n-am auzit vreodată 


că scumpa noastră ţară-noată 
în chef de viaţă, mai ales. 

BRAND 


Nu ne dă bucuria ghes; 

şi de ne-ar da, n-ar fi rugine. 

Fii sclavul fericirii, bine! 

Dar zi de zi să fii ca tine! 

Nu fi azi unul, altu-apoi, 

şi altul peste-un an sau doi. 

Ceea ce ești, să fii din plin, 

nu doar puţin cite puţin! 

Bacanta e ca o lumină, 

beţivu-n schimb e numai tină; 
Silene-i nobilă figură, 

cel beat e o caricatură. 

Te du prin ţară, și-ai să-i vezi 

pe toţi: nici adormiţi, nici trezi; 
așa-s crescuţi, că fiecare 

din toate cite-oleacă are: 

puţin gravi la altar, cu sfinţii, 
puţin pioşi la spovedit, 

puţin, apoi, ca și părinţii 

cam desfrinaţi pin” la sfirșit; 
puțin, pe la vreo sărbătoare, 
aprinşi de-un vers din vreo cîntare; 
popor de stinci, trăind pe stinci, 
sub bici, sub lanţ, niciciînd nu-l fringi; 
puţin făgăduielnici şi 

puţin zgirciţi la datorii, 

uitînd în stare de trezie 

cuvîntul dat la vreo beţie. 

Un strop, din toate, cum am spus: 
hoţii, virtuţi, nu merg prea sus; 
și-n lucruri mari, și-n mici, îi ţine 
un strop de rău, un strop de bine; — 
da-i rău că fiecare strop 

distruge tot, ca un potop. 


EINAR 


Nu-i greu de loc să-njuri, să cerți; 
e insă mai frumos să ierţi. 

BRAND 


O fi, dar nu-i şi sănătos. 


EINAR 


Da, poate; neamu-1 păcătos, 
admit, așa-i, amin şi basta ; 
dar nu văd ce-are-a face asta 
cu Dumnezeul meu, pe care 

vrei să-l îngrop! fără-ndurare. 


BRAND 


Tu ești un pictor, dragul meu — 
arată-mi pe-acel Dumnezeu. 

L-ai zugrăvit frumos, se spune, 
mulţi mi-au vorbit ca de-o minune. 
E-un moșnegel, nu? 


EINAR 


Cam așa. 


BRAND 


Fireşte. Şi cărunt? Abia 

nu-i chel — un moş; pe față 

cu-o barbă de argint sau gheaţă; 

e blind; da-i grav destul să sperii 
copiii cînd iți fac mizerii? 

I-ai pus papucii in picioare? 
Vezi, ştiu prea bine cum apare. 

Și n-ai uitat, sper, nici măcar 

de scufă şi de ochelar. 


EINAR 


(iritat) 
Și de mai ce? 

BRAND 


Nu-i glumă. Dar 
e-un Dumnezeu familial, 
al nostru,-al neamului natal! 
Din Mesia fac papistașii 
un prunc; voi: un moș-Dumnezeu 
ce-abia-și împleticeşte pașii, 
ca-ntr-o copilărie, greu. 
Cum Papa-n scaunul lui Petru 
sub cheia dublă vrea să ţie 
a Domnului împărăție 
întinsă de la pol la pol, — 
voi, sub un rece zid de pietre 
o-nchideți în lăcaşul gol. 
În vis vă-nchideţi năzuinţa, 
nu vreţi să şi trăiţi credinţa! 
Spoielii voastre i se cade 
un Dumnezeu mai cumsecade, 
asemeni neamului să-i fie: 
bătrin, cu scufă şi chelie. 
Nu-i al meu acest Dumnezeu — 
al meu furtună-i, vint e-al tău; 
al tău e surd, al meu nenfrint; 
iubire-al meu; al tău plăpind; 
un Hercul tînăr şi voinic 
nu un biet moșnegel-bunic! 
Pe Moise înspăimiîntindu-l, 
sus, pe Horeb, vădindu-şi gindul, 
el a tunat în timpii-acei, 
ca un gigant printre pigmei. 
Demult, la Gabaon în vale, 
el soarele-l opri din cale; 
şi alte mari minuni făcu, 
și-ar face încă şi acu, 
de n-ar fi neamu-ntreg, vezi bine, 
nepăsător și laș ca tine! 


EINAR 
(surizind fără chef) 
Deci neamul vrei să-l schimbi, puţin? 

BRAND 


Îl voi schimba! De la-nceput, 
pe lumea asta m-am născut 
să-l vindece de boli și de chin! 


EINAR 


(clătinind capul) 
Nu stinge lampa mai nainte 
de-a ști cum o aprinzi apoi; 
nu şterge vechile cuvinte, 
cît timp nu ai cuvinte noi! 


BRAND 


Nu după ceva nou tinjesc; 
dreptatea veşnică-o rivnesc. 

Nu vreau să-nalţ prin munca mea 
nici dogma, nici biserica; 

demult trăiră-un răsărit; 

deci vine, va veni, și-o seară; 
pot amindouă-acum să piară; 
orice-nceput are-un sfirşit. 
Viermi, molii — rod. Şi legi și norme 
se cere deci să se transforme 

din forme moarte-n alte forme. 
Și totuşi, totuşi, tu rămii, 

tu, spirit incă necreat, 

pierdut in timpu- ndepărtat 

al primăverii cea dintii, 

tu, cel ce omului sub frunte 

i-ai semănat eternul dor, 

materiei făcindu-i punte 

şi cale către-al tău izvor. 

Ca precupeţii la tarabă, 

pe Domnu-acu-l vindeţi in grabă; 
din suflete ciozvirte, din 
ciozvirtele de spirit, din 

aceste capete şi miini, 

un alt întreg cînd se va naște, 
da, Dumnezeu va recunoaşte 

din nou pe-ntiiul său model, 
pe cel creat cindva de el, 
pe-ntii-născutul său, Adam, 
puternic, tinăr!... 

EINAR 

(intrerupindu-l) 
l l Ne grăbeam. 

Adio, deci! 

BRAND 


Către fiord 
duc două drumuri — eu prin nord 
voi merge; voi, prin vest. Drum bun! 


EINAR 


Drum bun! 


BRAND 
(inainte de a cobori, se întoarce către ei) 
N-amesteca, mai spun, 
luminile cu ceața moartă. 
Să ştii: și a trăi e-o artă. 
EINAR 


(făcindu-i semn cu mina să se ducă) 


Tu schimbă lumile mereu — 
eu stau cu Dumnezeul meu! 
BRAND 


Pictează-l, dar, cu cirja-i slabă; 
eu plec să ţi-l cobor în groapă! 


(Coboară cărarea printre stinci. Einar face cîțiva 


pași și privește după Brand.) 

AGNES 
(rămîne o clipă pierdută în ginduri, apoi tresare și 
privește neliniștită împrejur) 
Apune soarele? 
EINAR 
Nu, doar 
un nor trecu — se-arată iar. 
AGNES 
Ce vint de gheaţă e! 


EINAR 


O boare 

se abătu de către zare. 
Să coborim, hai! 

AGNES 

Mă cuprinde 

un frig — și mi-era cald-nainte! 

EINAR 
Nu l-ai simțit — de joc şi cint; 
te-a speriat și Brand, strigind. 
Ci lasă-i drumul lui abrupt; 
noi să-nnodăm ce-am întrerupt. 

AGNES 
Sint obosită; nu acum! 

EINAR 


De fapt și eu mă simt la fel; 

gi către vale-i greu la drum, 

mai greu ca-n cimpul drept, niţel. 
Dar jos în vale vom dansa 

mai nebunește,-n ciuda sa, 

cu-o patimă inflăcărată, 

cum nu am mai dansat vreodată. 
la uite în albastra zare 

cum sciînteiază mîndrul soare; 
cind ride vesel, cînd se-ncruntă, 
cînd chihlimbar, cînd pur argint; 
iar colo-n zări, tălăzuind, 

e marea rece şi profundă. 

Şi-o diră neagră, ca de fum, 

de-a lungul coastei: vezi acum? 
Şi punctu-acela iluzoriu 

acolo, lingă promontoriu? 
Vaporul e; al tău, şi-al meu! 
Acu-n fiord opreşte, greul! 

lar mai pe seară, din fiord 
porneşte iar cu noi la bord! 
Şi-acum se lasă-o ceaţă mare. 
Tu, Agnes, ai văzut în zare 

cum ceru-n ape se topea? 


AGNES 

(privind pierdută) 

Da, da! Dar ai văzut? 
EINAR 


Ce oare? 


AGNES 


(fără să-l privească, șoptește ca într-o biserică) 
Cum creştea în timp ce vorbea? 


(Porneşte spre vale, pe potecă. Einar o urmează. 
Drum de-a lungul peretelui de stincă; în dreapta o 
prăpastie sălbatică. Sus, dincolo de culmea muntelui, 

se intrezăresc alte piscuri mai inalte pierdute-n 
cețuri și zăpezi.) 


BRAND 


(apare pe potecă, sus, coboară, se oprește în mijlocul 
drumului pe un colț de stincă și privește în vale) 


Da, vă ştiu, natale locuri! 
Bărci, hangare, case, docuri, 
ulmi, lagună, ripă, brină, 
tu, biserică bătrină, 
arinişuri legănate — 

de copil vă ştiu pe toate. 
Dar mai sure, mai mărunte, 
îmi păreţi acum sub munte. 
De sub cușma de zăpadă 
care pare-acum mai grea, 
muntele i-nchide zarea 
cerului, şi-i ia culoarea; 
sumbru, aspru, stind să cadă, 
şi mai mult din soare bea. 


(Se așază și privește îndelung în depărtări.) 


Dar fiordul — cum fu oare? 
Strimt şi mohorit îmi pare. 
Plouă. Vintul suflă-n pinză 
bărci pe valuri. Sub gingia 
stincii mari, văd prăvălia, 
podul vechi, ograda strinsă-n 
roșul gard — gospodăria 
văduvei, între muscele; 
leagănul prunciei mele. 
Vechi cămin de mai-nainte, 
amintiri roieşti în minte. 
Printre pietre reci de riu, 
suflet de copil, pustiu. 
Geme sufletu-mi, nebun; 
mă trag dintr-un neam de un 
spirit rob pămintului; 
grea mi-e moştenirea lui. 
Tot ce-am năzuit mărei, 

azi e-o umbră, fără preț. 
Slab şi laş, acum revin, 
suflet gol şi mină goală; 
lingă propriu-mi cămin, 
stau in prag ca un străin, 
tuns, legat, robit deplin, 
ca Samson la tirfă-n poală. 


(Privind din nou în vale.) 


Dar ce fierbere ti mină? 

De prin curți și case ies 

prunci, femei, bărbați. Dau ghes 
unii, alţii se așteaptă; 

şiruri lungi pe văi se- ndreaptă, 
cind prin stinci, cînd prin loc șes, 
spre biserica bătrină. 


( Ridicindu-se. ) 


O, vă ştiu şi fond și faţă; 
inimi goale, minţi în ceaţă | 
„Tatăl nostru“ dind să-l spună, 
n-are-o aripă de vrere, 

nici o teamă tunătoare 

ca să-ajungă-n slavă-albastră, 
vocea voastră! Și răsună 

ca o voce doar cind cere 

cea de-a patra rugă mare: 
dă-ne nouă piinea noastră! 
Asta vi-i credința toată, 
strigătul întreg de luptă. 
Dintr-o rugăciune ruptă, 
sufletele vi se-nfruptă, 

şi credința-vă, coruptă, 

o epavă-i, sfărimată! 

Plec! Un aer viciat e! 

Pieri aici, ca-ntr-un mormint; 
proaspăt, pe aici nu bate 
liber nici un steag în vint! 


(Dă să plece; o piatră, căzind de sus, se rostogolește 
pe coastă și trece pe lingă el.) 

BRAND 


(strigă, uitindu-se în sus) 
Hei, cine-aruncă? 


(Gerd, o fetiță de cincisprezece ani, cu șorțul plin 
de pietre, aleargă sus, pe coama muntelui.) 
GERD 


A țipat! 
L-am nimerit! 


(Aruncă din nou cu pietre.) 


BRAND 

Măi, fată, hei, 
nu te juca! 

GERD 


Nevătămat 
stă mai departe sus, pe stei! 


(Aruncă din nou cu pietre, țipind.) 
lar vine! Ma: sălbatic pare! 
Au! Ajutor! Mă ia în gheare! 


BRAND 
O, Doamne! 


GERD 


Sst! Cine eşti tu? 
Stai! Nu mișca! El zboară-acu. 


BRAND 
Da” cine-i? 


GERD 
N-ai văzut vulturul? 

BRAND 
Aici? Nu. 


GERD 


Pasărea urită, 
cu moț lăţos, cu dungă-n jurul 
privirii roşii — cobea hidăl 
BRAND 


Da’ unde mergi tu? 


GERD 


Mă duc la 
biserică acum. 


BRAND 
Aşa? 
Atunci vom merge împreună. 
GERD 
Noi doi? Nu, eu mă duc în sus. 
BRAND 
(arătind în jos) 


Biserica-i în văgăună. 


GERD 
(îl privește surizind batjocoritor și arată cu degetul 
în jos) 
Aceea? 
BRAND 


Da, aşa am spus. 
Mai bine, haide, mergi cu mine. 

GERD 


Nu, acolo-i urit! 


BRAND 


Urit> 
De ce? 


GERD 


Prea mică-i, doar atit! 


BRAND 
Cunoşti vreuna, tu, mai mare? 


GERD 
Mai mare? Da, da, ştiu eu bine. 
Drum bun! 
(Începe să urce.) 


BRAND 


Urmînd acea cărare, 
te pierzi în piscuri solitare. 


GERD 


Urmează-mă, și vei vedea 
biserica din stilpi de nea. 


BRAND 


Din nea și gheţuri, ştiu, ţin minte 
de cînd eram copil, da — printre 
ghețari și piscuri de zăpadă 

acea străveche colonadă, 

numită şi-n pruncia mea 

biserica de gheață, da; 

legende multe i-au dat viaţă: 
podeaua ei e-un lac de gheaţă; 

nămeţii groși se grămădesc 

din noaptea vremilor afunde, 

gi-o boltă albă arcuiesc 

deasupra hăului din munte. 
GERD 

De stincă e, da, şi de gheaţă; 

dar e-o biserică măreaţă. 
BRAND 


Să nu te duci în ea nicicînd! 

Ajunge-un răbufnit de vint, 

o-mpuşcătură,-un strigăt doar, 

și crapă şubredul ghețar. 
GERD 


(fără să-l asculte) 
Ha: să-ţi arăt și nişte reni 
inmormintaţi între troieni, 
și-abia acum, în primăvară, 
scoși iar, de sub zăpezi, afară. 
BRAND 


Acolo-i moartea-ţi spun, atit! 


GERD 


(arătind în jos) 
Acolo-i groaznic de urit! 


BRAND 


Scut fie-ţi Domnul! 


GERD 


Hai, mai binc, 
acolo unde vintu-și ține 

crunt predica prin stinci crăpate, 
pe unde vuiet de cascade 

şi prăbuşiri de gheţuri cîntă 
de-a pururi liturghia sfintă; 
şi frig şi cald ţi-e totodată. 
Vulturu-acolo nu răzbate; 
pe Piscul Negru se așază, 
tăcută, pasărea de groază, 
și stă așa, cu aripi grele, 
deasupra bisericii mele, 

ca un cocoş de tablă-n vint. 


BRAND 


Sălbatic drum, sălbatic gind: 
lăută spartă, suflet frint! 

Ce-i simplu, simplu-n veci se ţine; 
doar răul se mai schimbă-n bine. 


GERD 


Bătind din aripi, vine iar! 
Cu bine! Fug lingă altar. 
Biserica mi-e adăpost. 

Hu, iată-l hid și fioros! 


(Țipind.) 
Uhu, din preajmă-mi, arătarel! 
Am pietre, dacă tu ai gheare! 


(Fuge sus, în munte.) 


BRAND 


(după un timp) 
Biserică-i și-a ei. Dar viaţă 
în vale-i, ori în munţi de gheaţă? 
Și cine-i mai rău și nebun, 
şi cine-şi lasă tihnă, bun? 
Nechibzuinţa-mpodobită 
cu flori, jucind lingă genuni? 
Stupiditatea mărginită 


călcînd domol pe-un drum comun? 
Sminteala-atit de oarbă-incit 
frumos îi pare ce-i urit? 

La luptă, deci! Să facem zdreanţă 
această triplă alianţă! 

Sclipind, măreaţa mea chemare, 
ca soarele-n ferești mi-apare! 

Știu datoria mea: sfărmînd . 
aceste rele pe pămînt, 

voi izbăvi întreaga lume 

de molima spurcatei ciume! 

La luptă, deci! Hai, taie spadă! 
Sus, pentru-a cerurilor mladă! 


(Coboară către sat.) 


Actul Il 


(Jos, între pereţii abrupți ai muntelui care încnid 
fiordul. Nu departe, pe un dîmb, se află bătrina 


biserică dărăpănată. Se apropie furtuna. 


Mulțimea — bărbaţi, femei şi copii — e adunată 
în grupuri, parte pe țărm, parte pe povirnişuri. 
Primarul gade la mijloc pe un bolovan ; conţopistul 
stă lîngă el; împart cereale și bucate. Einar şi 
Agnes stau ceva mai la o parte, înconjurați de un 
grup de oameni. Citeva bărci sînt ancorate la țărm. 
Brand apare pe dimb, lingă biserică, fără să fie 


observat de mulțime.) 


UN OM 
(croindu-și drum prin înghesuială) 


Fă loc! 


O FEMEIE 
Sint prima! 

OMUL 


(o împinge in lături) 
Du-te dracu’! 


(Ajungind in faţa primarului.) 


Hai, umple-mi cu pomană sacu'! 


PRIMARUL 
Răbdare! 


OMUL 
Nu pot. Mă așteaptă, 
flămînzi, patru sau cinci. Ei rabdă! 
PRIMARUL 


(glumind) 
E greu să numeri, nu-i aşa? 


OMUL 
Cînd am plecat, unul murea. 
PRIMARUL 
Eşti scris pe listă? Stai, te rog! 
| (Frunzărind hirtuiile.) 
Nu; o, ba da. Eşti! Ai noroc. 
(Către conţopist.) 


Dă-i număr două-ş-nouă, iacăl! 
Hei, oameni buni, răbdare-oleacă! 
Nils Snemyr! 


UN OM 
Da! 

PRIMARUL 

Azi vei primi 

trei sferturi doar, din cit primeai. 
V-aţi mai împuţinat. 

OMUL 
Muri 

ieri biata Ragnhild, da, aşa-i. 

PRIMARUL 


(notind) 
O gură mai puţin! Primează 
azi economicul. 


(Către omul, care se îndepărtează.) 
Veghează 
să nu te-nsori iar! 
CONȚOPISTUL 
(chiţcăind) 
Hi, hi, hi! 
PRIMARUL 
(tăios) 
Ce rizi? 
CONȚOPISTUL 


Rideam că şi 
primarul face haz. 


PRIMARUL 
o Degi 
aicı nu-1 loc de glume, hazul 
e leac de înfruntat necazul. 

EINAR 


(ieșind din mulţime, impreună cu Agnes) 
Un ban nu mi-a rămas măcar 
in pungă ori în buzunar; 

va trebui acum să las 

în gaj, pe bord, baston și ceas. 


PRIMARUL 


Da, aţi picat taman la timp. 
Puţinul n-ai cum a-l împarte 
cînd guri flăminde, miini ce cer, 
ar trebui să dea în schimb 

din partea lor măcar o parte 

şi celor ce de foame pier. 


(Zărindu-l pe Brand, il arată cu degetul.) 


Bine-aţi venit! De-aţi auzit 

de foamete, scoateţi din pungă 

tot ce puteţi, nestingherit. 

Primim orice ni se aruncă. 
Proviziile-acum ne lasă. 

Cinci peștișori n-au cum să-ajungă, 
în vremea noastră, pentru-o masă. 


BRAND 
În numele-unui idol, sint 
ŞI zece mii cenușă-n vînt. 
PRIMARUL 


Nu vorbe-ţi cer. E piatră-o vorbă 
în burta care vrea o ciorbă. 


EINAR 
Nu știi ce mult a suferit 
poporu-aici, și ce cumplit. 
Au fost boli, foamete, prăpăd. 
Mulţi sint morţi, Brand, aici. 

BRAND 


Da, văd! 
Şi-n ochii-nvineţiţi de moarte, 
văd și dreptatea cine-o-mparte. 


PRIMARUL 


Și, totuşi, rămineţi de piatră! 


BRAND 
(coboară în faţa oamenilor și rostește sever) 
De-aţi fi tirit pe lingă vatră 
un trai moliu și laş, de ciine, 
v-aş plinge-acum că n-aveţi piine. 
Cel care-n patru labe zace, 
ca vita e, și-aşa îi place. 
Cel care zilnic putrezeşte 
greu, într-o linişte de moarte, 
poţi crede că l-a şters, fireşte, 
şi Domnul din eterna-i carte. 
Ci el fu milostiv cu voi; 
v-a luminat în groază sorții, 
v-a biciuit cu biciul morţii, 
dar ce v-a dat, vă ia-napoi. 


MAI MULTE VOCI 
(întrerupindu-l amenințătoare) 
De jalea noastră rizi, măi, gură? 
PRIMARUL 


Noi vă dăm piine — şi ne-njură! 


BRAND 
(clătinind din cap) 
O, singele-mi, de-ar îi izvor 
de izbăvire tuturor, 
torent l-aş revărsa din mine, 

pe tot, din inimă și vine. 

Dar să v-ajut acum, păcat e! 
Doar Domnul din glod vă va scoate; 
poporul viu, chiar supt de vlagă, 
din suferinţi putere-ncheagă; 
moliul spirit spre azur 
se-nalţă-n zbor ca un vultur; 
voinţa, oricit de plăpindă, 
se-avintă-n luptă spre izbindă; 
dar turma, cit stă-n nesimţire, 
nu-i vrednică de mintuire! 


O FEMEIE 


Furtuna în fiord porni, 
de parcă glasu-i o stirni. 


O ALTA 


Îl minie pe Dumnezeu! 


BRAND 


Minuni nu face Domnul tău! 


FEMEIA 


Ce vint! 


VOCE DIN MULȚIME 
Cu pietre şi ciomege, 
să-l izgonim pe fărălege! 


(Mulțimea se stringe amenințătoare în jurul lui 
Brand. Primarul se așază în calea lor. O femeie 
în zdrenţe aleargă ingrozită pe coastă, la vale.) 


FEMEIA 


(strigind către mulțime) 
Vai, ajutor! Isuse-bune! 

PRIMARUL 
Ce-i? Ce-ţi lipseşte? Haide, spune! 


FEMEIA 


Nu lipsa m-a gonit pe drum, 
ci groaza, groaza urlă-acum | 


PRIMARUL 
Ci spune! Ce-i? 


FEMEIA 
Vai, nu-s în stare! 
Un pastor, să-i dea "alinare! 
PRIMARUL 


Nu-i nici un pastor. 


FEMEIA 
Sint pierdută! 
Vai, Doamne, crunt am fost bătută ! 


BRAND 
(apropiindu-se) 
Eu poate, totuși, unul știu. 
FEMEIA 


(agățindu-se de braţul lui) 
Să vină, cit nu-i prea tîrziu! 


BRAND 
Întii s-aud nevoia eul 


FEMEIA 
Peste fiord... 

BRAND 
Ei? 
FEMEIA 


, Omul meu... 
trei prunci flăminzi... şi casa goală... 
să-l ierţi... îl ierţi?... fără-ndoială... 


BR AND 
Vorbeşte! 


FEMEIA 


Noi, nici Dumnezeu, 
nici oameni n-am avut la greu; 
cel mic s-a chinuit atit, 
că el — de chin — l-a omorit. 


BRAND 


L-a omorît! 


MULȚIMEA 


(îngrozită) 
Copilul! 


FEMEIA 


Da! 
Cînd s-a trezit din fapta sa, 
mâînia-i, către sine-ntoarsă, 
ca un torent crunt se revarsă. 
Alină-i sufletul la vreme! 
Furtuna-i grea și marea geme, 
dar el a mai trăi nu poate, 
nici a muri. Cu leșul gade 
în braţe; umblă-n lung și-n lat, 
i-l strigă pe cel Necurat! 

BRAND 
(liniștit) 
Da, aici, da! 
EINAR 
(palid) 
Ce Dumnezeu !... 
PRIMARUL 


Nu ține de districtul meu. 


BRAND 


(scurt, către mulțime) 


O barcă — și la drum! 


UN OM 


Pe-o vreme 
ca asta? Orice om se teme! 


PRIMARUL 


E o potecă... 


FEMEIA 
Nu, nu-i drum 
pe unde să mai treci acum; 


cînd am venit, piriul mare 
a rupt podeţul din cărare. 


BRAND 


Ha:, barca! 


UN OM 


Nu, nu, nu se poate! 
Vezi marea-n țărm și-n stînci cum bate! 

UN ALTUL 


Priviţi, cad sparte stinci acum, 
fiordu-ntreg e ca-ntr-un fum. 


UN AL TREILEA 


Pe-un timp ca ăsta nu se ţine 
nici slujba sfintă. 


BRAND 


Voi ştiţi bine: 
celui ce moare i-e totuna, 
n-așteaptă-ntii să stea furtuna. 


(Coboară într-o barcă și desface pinza.) 
Daţi barca? 


PROPRIETARUL 
Da, dar să nu pleci! 


BRAND 
Și cine-și riscă viaţa, deci? 


UN OM 
Eu nu! 
UN ALTUL 
Nici eul 
MAI MULȚI 
Să mergi la moarte 
înseamnă |! 
BRAND 


Nu-i chip să vă poarte 
stăpinul vostru prin fiord; 
al meu cu mine e, la bord! 

FEMEIA 
(fringindu-și miinile) 
Ah, moare! 
BRAND 


| Doar un om la pinză 
ori la copăi mi-ajunge, însă 
nu-i unul. Vreţi pomană doar! 
Ci eu vă spun: Daţi viaţa-n dar! 
MAI MULȚI 
(dindu-se inapoi) 


Să nu ceri asta! 


O VOCE 
(ameninţător ) 


Jos din barcă! 
Pe Domnul uite cum l-incearcă! 


ALTĂ VOCE 


Ce vint! 


ALȚII 


S-a rupt parima. 


BRAND 
(prinde sdravăn cangea și strigă către femeia străină) 
Bine! 
Atunci, hai, suie lingă minel 
FEMEIA 
(dind indărăt ) 
Eu? O, dar eil?... 

BRAND 


În pace-i lasă! 


FEMEIA 
Nu pot! 


BRAND 
Nu poţi? 
FEMEIA 


Am prunci acasă! 
BRAND 
(rizind) 
Pe slab pămînt clădiţi voi casă! 


AGNES 


(se intoarce brusc către Einar, cu obrajii in flăcări 
și-i pune mina pe braț) 
L-auzi? 


EINAR 
E tare! Ca stihia! 
AGNES 


Cu Domnul! Mergi! Fă-ţi datoria! 
(Strigind către Brand.) 


E unul, iată-l, care vine | 
pe drumul jertfei, lingă tine. 


BRAND 
Să vină! 

EINAR 
( pălind) 
Eu? 
AGNES 
Te-am dăruit! | 
Mă-nalțţ spre culmi, în infinit! 
EINAR 
De n-ai fi, m-aş fi dăruit 
eu însumi, și-aș fi mers cu el... 
AGNES 
(cutremurindu-se) 
Și-acum?... 
EINAR 
Sint tînăr, am un ţel; 
nu pot! 
AGNES 
(trăgindu-se înapoi cu un pas) 
Ce-ai spus? 
EINAR 


Nu am curaj! 


AGNES 


(cu un țipăt) 
O, un ocean stă, uriaș, 


cascade stau, furtuni, puhoi, 
de-aci-nainte între noil 


(Către Brand.) 
Merg eu cu barca. 

BRAND 
Bine; hai! 


FEMEILE 


(ingrozite, în timp ce Agnes sare in barcă) 
Isuse! 


EINAR 
(desperat, vrea s-o reţină) 


Agnes! 


MULȚIMEA TOATĂ 


(precipitindu-se pe mal) 
Ce faci? Stai! 


BRAND 


(către femeie) 
Ci un’ți-e casa? 


FEMEIA 


(arătind) 


Colo, hei, 
sub stinca neagră, între chei! 


(Barca se desprinde de la mal.) 


EINAR 
(strigind după ei) 
Pieri, Agnes; nu ieşi din port! 
Ai mamă! 
AGNES 


Sintem trei la bord! 


(Corabia se indepărtează. Mulțimea se ingrămădește 
pe inălțimi și o urmărește cu infiorare.) 

UN OM 


Trec capul! 
UN ALTUL 
Nu! 
CEL DINTII 
Ba da! 


PRIMARUL 
Ba sint 

acolo chiar, cu pupa-n vint! 

O FEMEIE 
Și păru-i ud în vint se zbate, 
asemeni unui corb sălbatec! 

PRIMUL OM 
Dă-n clocot marea, cerul tună! 


EINAR 
Ce țipăt se-auzi-n furtună? 


O FEMEIE 


Venea din munţi. 


O ALTA 


(arătind în sus) 


E Gerd, dă gură 
in calea lor, rizind, şi-njură! 


PRIMA FEMEIE 


Ea cîntă-n corn de ţap, și latră, 
și-azvirle cucuruzi şi piatră. 

ALTĂ FEMEIE 
Își pune cornul jos, şi-n palme 
boncăluieşte-acum sudalme. 

UN OM 
Boncăluie şi ţipă, cobe! 
Nu-l fring pe el nici mii de probe! 
UN ALTUL 

De-alt'dat', pe-un vifor și mai rău, 
trec prin fiord sub scutul său. 

PRIMUL OM 


(către Einar) 
Dar cine-o fi? 


EINAR 
Un pastor. 


CELĂLALT BĂRBAT 


Da? 
Orice-ar fi, vezi că-i cineva! 
Cucernic, dirz, voinic cît doi! 


PRIMUL BĂRBAT 
Ar fi bun pastor pentru noi! 


MAI MULTE VOCI 
Da, ar fi pastor bun de noi! 
(Se răspindesc printre culmi.) 


PRIMARUL 
(adunindu-și hirtuile și registrele) 
Oricum, încalcă-orice uzanţă; 
uzurpă,-n ultimă instanţă, 

şi-ndatorirea altuia; 
nemotivat, riști vieţi, aşa... 
Și eu-mi fac datoria, strict, 
dar numai la mine-n district. 


(Iese. 


Înaintea colibei pe promontoriu. În plină zi. 
Fiordul strălucește liniştit. Agnes stă jos pe mal. 
Curind, iese și Brand din colibă.) 


BRAND 


Asta-i moartea. În sudori, 
spaima, groaza l-au scăldat; 
doarme-acuma ușurat 
chipu-i izbăvit de nori. 
Ce-amăgire schimbă oare 
noaptea-n zi strălucitoare? 
EI, din iadul larg deschis, 
nu văzu decît necazul — 
suprafaţa doar, obrazul — 
doar ce-a însemnat cu foc 
numele-i făr' de noroc, 

doar că pruncul şi-a ucis. 
Dar cei doi micuţi din casă, 
stind ca două păsărele, 

cu priviri de spaimă grele, 
zgribuliţi pe-un colţ de masă, 
ei n-aveau cum să priceapă 
cele ce urmau să-nceapă, 

ei, stigmatizaţi pe viaţă 

cu un semn făcut să-nfrunte 
ani, decenii, pină-ngheaţă 
timpii-n pletele cărunte, 

ei, primind drept moştenire 
cruda asta amintire, 

el, crescuţi în raza faptei 
săvirşită-n acea noapte, 

ei, cu gindul lor: cuptor 

de cadavre ce vor arde 
impuțit pînă la moarte; 

şi el n-a-nțeles că lor 

crima-n veci li-i dat s-o poarte. 
Și de-atunci, din noaptea primă, 
neam din neam merg drum de crimă. 
Pentru ce? Ca un abis 

e răspunsul: a ucis! 

Ce poţi șterge prin tăcere? 

Ce îndrepţi prin mingiiere? 

Ce judecător va fi 

într-a judecății zi? 

Ce dovezi, ce mărturie 

duce bietul delincvent; 

oare poartă cu mîndrie 
moştenitul document? 

Va fi bun răspuns de dat: 
tata-i singur vinovat? 

Taină-a nopţii-adincă, rece — 
nimeni nu-i să te dezlege! 

Deci pe margini de abis, 

hai, cîntaţi, dansaţi ca-n vis; 
sufletele-ar trebui 

să se zbată şi sfișşie, 

dar nu-i unul dintr-o mie 
să-ntrevadă și cunoaște 
muntele de datorie, 

muntele pe care-l naşte 

vorba simplă: a trăi! 


(Ciţiva oameni din mulțime vin pe lingă colibă 
și se îndreaptă către Brand.) 


UN OM 

lar ne-ntilnim — e scris așa. 
BRAND 

N-aveţi cu ce-i mai ajuta. 


OMUL 


Lui, nu; dar în colibă-aci 
sint încă trei fiinţe vi. 

BRAND 
Și? 
OMUL 
Din ce-am luat le dăm și lor 
cit de puţin ca ajutor... 
BRAND 
De-ai da tot, însă viaţa nu, 
nimic, n-ai dat, să știi şi tul 
OMUL 


De-ar fi zăcut lovit de moarte 

pe Îundu-unei corăbii sparte, 

n-aș mai fi pregetat de loc: 

şi viaţa mi-aş fi pus-o-n joc. 
BRAND 


Dar pentru suflet nu, nimic? 


OMUL 


Sintem, cum ştii, un neam calic. 


BRAND 


Întoarceţi-vă ochii dar 

de la-nălţimile de jar; 

nu mai trăgeţi cu-un ochi spre cer, 
cu celălaltul spre pămînt, 

cind înșivă-ntr-un jug de fier 

v-aţi pus grumazul și v-aţi frint. 


OMUL 


Gindeam că — ce să-ţi mai îndrug? — 
ne-nveţi cum să scăpăm din jug. 

BRAND 
Aveţi puteri? 


OMUL 
Tu ai! 


BRAND 
Cum, eu? 


OMUL 


Mulţi ne-arătară drumul greu 
şi ne-au vorbit de el, dar nu 
au mers pe drumul greu — doar tu! 


BRAND 
Ce vrei să spui? 
OMUL 
Mii de cuvinte 
nu-s cît o faptă, ia aminte. 


Eu vin trimis de-ntregul sat; 
voiam un om; şi te-am aflat! 


BRAND 
(neliniștit) 
Ce vreţi? 


OMUL 
Să ne fii pastor! 
BRAND 


Cum, 
aici, eu? 

OMUL 
Poate — cine ştie? — 
ai auzit că-n parohie 
noi n-avem pastor... 


BRAND 
Da... 


OMUL 


Nainte 
sat mare-aveam, acum e mic. 
Cind am rămas fără merinde, 
in anul crîncen și calic, 
cînd ne-a-ngheţat semănătura 
şi molimele ne-au bătut, 
cînd sufletele-au decăzut, 
cînd se-ncleşta de foame gura, 
cind griu şi carne s-au sfirșit, 
și pastorul ne-a părăsit. 


BRAND 


De-această jertfă nu-s în stare. 
Eu am o datorie mare. 

Îmi trebuie oceanul vieţii, 

imi trebuie pămîntu-ntreg. 

Eu nu pot sufletu-mi să-l leg 
aici, unde mă-nchid pereţii 
acestor stinci — și unde sună 
cuvintul, surd, ca-ntr-un mormiînt. 


OMUL 
Ecoul lui mai lung răsună 
cînd stîncile-i răspund gemînd. 


BRAND 


Dar cine-n hrubă s-ar închide 
cînd pajiştea cu flori l-imbie? 

Sau cine ară-ntr-o pustie 

cind holdele sint nesfirşite? 
Sau cine răsădește simburi 
cind pomii tineri dau în pirgă? 
Și cine poartă pietre-n cîrcă 
sub soarele arzind pe cimpuri? 


OMUI. 
(clătinind din cap) 
Pricep ce faci, nu și ce-ai spus! 
BRAND 
Nimic nu-ţi mai pot spune! Sus! 
În barcă! Hai! 
OMUL 


(tăindu-i drumul) 
Deci datoria 
aceea-ţi este foarte dragă, 
şi opera acea-i simbria 
chemării tale? 


BRAND 
Viaţa-ntreagă l 
mi-e ea. Mi-e rost! Mi-e căpătii! 
Mi-e tot ce am! 
OMUL 


Atunci, rămii! 
(Cu tărie.) 
De-ai da chiar tot, dar viaţa nu, 
n-ai dat nimic; aşa spui tu! 


BRAND 


Un singur lucru nu poți da; 
acesta-i propriul tău eu. 

Nu-l poţi opri, nu-l poți lega, 
e ca un riu în drumul său; 
el curge spre ocean mereu. 


OMUL 


Din bălți, din smirc, schimbat în ploaie, 
oricum el drum spre mări își taie! 


BRAND 


(privindu-l țintă) 
Cin'te-a-nvăţat astfel a spune? 


OMUL 


Tu, săvirșind acea minune! 
Cind marea clocotea nebună, 
tu, înfruntind val și furtună, 
tu, gata să te sfarmi de stinci, 
te-ai avintat pe ape-adiînci, 

și hula mării o-nfruntașşi, 

să-l mîntui pe un ucigaș; 
atunci, prin sufletele noastre, 
cind rece, cînd fierbinte, vint 
şi soare din tării albastre, 
ne-ai străbătut în vis şi-n gind, 
şi-am auzit cum, depărtat, 

în noi un clopot a sunat. 


(Cu voce stinsă.) 


Se va uita tot, miine, deci; 
vom cobori, cînd ai să pleci, 
drapelul de speranţe noi 

ce-l fluturaşi azi peste noi. 


BRAND 


Acolo unde nu-i putere, 
nici o chemare nu se cere. 


(Aspru.) 

Cind nu poţi fi ce-ar trebui, 
În numai ceea ce poţi fi! 
Fii omul greului pămînt! 


OMUL 
(îl privește o clipă și spune) 


Vai ţie, ce ne stingi plecind 
lumina; și vai nouă, care 
o clipă te-am zărit în zare! 


(Pleacă; ceilalți îl urmează tăcuți.) 


BRAND 
(privind lung în urma lor) 


Toţi, cu frunţile-n pămînt, 

se întorc, tăcuţi, acasă. 

Frint grumazul, gindul frint; 
grea povară îi apasă; 

ca sub biciul înjosirii, 

ca pe-un drum străin şi-nchis, 
ca părintele-omenirii 

alungat din paradis, 

ca și el, pe frunte poartă 
umbra raiului pierdut, 

şi cunoaşterea deșartă 

intru care-au străbătut. 
Omu-acesta vreau, prin luptă, 
nou, curat, să-l recreez; 
inimii lui aspre, ruptă 

din păcat, să-i dau un crez; 
să-l redau prin crezul meu 
inapoi lui Dumnezeu. 

Deci, la drum, prin zarea largă; 
luptă! biruie! incearcă! 


(Vrea să plece, cind dă cu ochii de Agnes, 
așezată pe [ărm.) 


Uite-o cum ascultă, parcă-ar 
curge cintece prin aer. 

Ascultind a stat în barcă 
intre valurile crunte; 
ascultînd, al plete: caier 
blond şi-l scutură pe frunte; 
ascultind, şi-acuma parcă 
toată tinăra-i simțire 

i se strinse în privire. 


(Apropiindu-se.) 


Ochii tineri ce-ţi arată? 
Țărmul sau fiordul oare? 


AGNES 
(punindu-și miinile pe piept) 


Nici fiord, nici țărm să vadă 
ochi-mi nu mai sînt în stare? 
Văd doar un pămînt mai larg 
sub un cer ca dimineaţa; 
fluvii curg şi mări se sparg; 
soarele alungă ceața. 

Peste piscuri de jăratic, 

nori de purpură jucînd, 

şi-un pustiu văd, singuratic. 
Palmieri în depărtare 

blind se leagănă de vînt, 
umbre așternînd pe zare. 
Semn de viaţă nu-i — părînd 
un pămînt abia născîndu-i; 
dar un murmur umple zarea, 
șI se-aude răsunind: 

pieri acuma sau te miîntui; 
implinește-ţi deci, chemarea; 
populează-acest pămînt! 


BRAND 
(cucerit) 


Ce mai vezi, vorbește! 

AGNES 
(cu mâinile pe inimă) 


Nouă, 
simt arzind puterea-n mine; 
fluvii cresc, şi, pură, vine 
altă zi, cu altă rouă. 

Inima mea-i ca o lume 
nenăscută, fără nume; 

voci aud: vei popula 
toată-această lume-a mea! 
Visul încă-nchis sub pleoape, 
fapta încă ne- mplinită, 

suflă, murmură, palpită; 
clipa naşterii-i aproape; 

simt cum cela care poate 

să privească-acestea toate, 

ne cuprinde-ntr-o privire 

de tristeţe şi iubire, 

ca un soare-n zori cînd arde, 
totuși trist pină la moarte; 
voci aud cum umplu zarea: 
te vei naşte-acum, născîndu-i; 
pieri acuma, ori te mintui; 
implinește-ţi, deci, chemarea! 


BRAND 


Da, prin suflet numai, da! 
lată astrul, calea mea! 

El e noua stea divină, 
pentru-o viaţă de lumină; 
dintr-al neputinţii neam, 
el va naște-un nou Adam! 
Poarte-și lumea unde ştie 
cîntecele de sclavie; 

dar spre țelul care-l am, 
dacă-n drum mă vor lovi, 
jur pe cer: îi voi strivi! 
Orice om de pe pămint 
are dreptul — vechi şi sfint — 

a fi el, intreg, mereu; 
nu pretind mai mult nici eul 


(Tace cufundat în ginduri, apoi continuă.) 


A fi însuţi? dar păcatul 
moştenirii a tot natul? 


(Se oprește şi se uită in zare.) 


Cine-acolo-n culme-apare, 
cocirjată,-abia călcind, 

cu grumazul parcă frint? 
Suflă greu, stă, se-nfioară, 
se propteşte, parcă-ar cade, 
şi cu degete uscate 

ţine strîns de buzunare, 
parcă-ascunde o comoară. 
Pe scheletu-i, zdrenţe guie: 
ca un smoc de pene-n par; 
gheare-s miinile-i gălbuie; 
pare-un uliu prins în cuie 
pe-un perete de hambar. 


(Cutremurat deodată.) 


Ce-amintire mă îngheaţă? 
Din fiord, suind aşa, 

baba asta-mi pune-n față 
și în suflet vint de gheaţă; 
Doamne, asta-i maică-mea ! 


MAMA LUI BRAND 


(urcă, se oprește la jumătatea drumului, iși duce 
miinile streașină la ochi și privește de jur împrejur) 


Pe-aici o fi? 
(Se apropie.) 


Of, sărăcan 
de mine, parcă-aş fi orbit! 
Eşti fiu-meu? 

BRAND 
Da. 


MAMA 
(frecindu-și ochii) 


l Afurisit 
fii, soare! N-am deosebit 
un pastor, uite, de-un țăran. 


BRAND 


Acasă, soare nu vedeam 
de cînd cădea frunza din ram 
şi pin’ la-ntiiul cint de cuc. 


MAMA 


(rizind in sine) 
Nu! Bine-i acolo-n surduc! 
De ger, acolo poţi să-ajungi 
ca ţurţurii de gheaţă lungi. 
Şi-atit ești de curat așa, 
că Domnul n-are ce-ţi ierta! 


BRAND 
Te las! Mi-e timpul socotit. 
MAMA 


Da, ştiu, tu eşti mereu grăbit. 
De mic voiai să pleci de-aici. 


BRAND 
Și tu-mi spuneai să plec pe-atunci. 
MAMA 


Da, trebuia să pleci, cum zici, 
căci pastor trebuia să-ajungi. 


(Privindu-l de aproape.) 

Hm, ai crescut puternic! Bun! 
Dar ia aminte ce-ţi mai spun: 
păzește-ți viaţa! 


BRAND 


Doar atit? 


MAMA 


Da, viaţa! Ce e mai presus? 


BRAND 


Cu sfatul ăsta hotărit, 
ai terminat ce-aveai de spus? 


MAMA 


Tu ştii destule; fă cum crezi! 
Dar ţi-am dat viaţa; s-o păstrezi! 


(Cu mînie.) 


Am auzit şi-am tremurat 

de nebunia faptei tale. 

Tu, pe fiord, azi?! Eu ţi-am dat 
un bun — să nu mi-l schimbi în jale! 
Eşti ultimul din neamul nostru, 
eşti singele şi trupul meu; 

cu tine se încheie rostrul 

la care-am dulgherit din greu. 
Fii dur! Fii tare! Niciodată 

nu te trăda! Și nu uita: 

viaţa-i datoria ta; 

tu mă vei moșteni — odată... 


BRAND 


Aşa? De-aceea ai venit 
cu buzunarul burdușit? 

MAMA 
Nebun ești! 
( Dindu-se inapoi.) 


Nu te-apropia! 
Stai unde eşti — că te lovesc! 


( Liniștindu-se.) 


Ce-ai vrut să spui? Ascultă-ncoa”: 
îimbătrinesc mereu; cîndva 

al tău e ce-am agonisit; 

e socotit și cîntărit! 

Nimic n-am. Totul e acasă. 

Nu-i mult! Dar tu nu vei cerşi. 
Să nu te-apropii! Lasă! Lasă! 
Nimic! nimic nu voi dosi! 
Nu-ngrop, să nu mă bănuiești, 
sub stinci, sub pietrele din jur, 
sub ziduri vechi, prin crăpături, 
sub rădăcini — un ban măcar; 
nici pe sub grinzi, nici sub podea; 
întreaga moştenire-a mea, 

tu, fiule,-o primeşti în dar. 


BRAND 


Cu ce condiţii? 


MAMA 


Una doar: 
viața să nu-ţi risipeşti! 
Păstrează neamul, fiu din fiu; 
răsplată, alta, nu maì ştiu! 
Nu-l împărți, nu risipi 
avutul strîns greu zi de zi; 
îl creşti ori nu, să-ţi spun e-n van; 
ascunde-l însă, an de an! 

BRAND 


(după o scurtă pauză) 
Un lucru-i clar; ţi-am fost de mic 
dușman! Pină-am ajuns voinic 
șI tu cu părul argintiu, 
nu mi-ai fost mamă, nici eu fiu! 


MAMA 


Nu-ţi cer alinturi, ca o babă. 

Fii cum vrei tu: eu nu sînt slabă. 

Fii crud, fii aspru, fii ca gheaţa, 

n-ai să mă sfarmi, da-ți dau povaţa: 

chiar stearpă, chiar plutind ca ceața, 

păstrează-i neamului tău viaţa! 
BRAND 


(făcind un pas către ea) 


Dar de mi-er trece prin gînduri 
s-o risipesc în patru vinturi? 


MAMA 


(clătinindu-se, gata să se prăbușească) 


Să-mprăştii bunul pentru care 
robii şi-ncărunţii? Cum oare? 


BRAND 
(incuviinţind încet din cap) 

Să-mprăştii ! 

MAMA 

imprăștii, aşa, 

in vinturi, și inima mea! 

BRAND 
Și dacă-aş face-o totuși? Dacă 


in seara-n care tu, săracă, 

cu psalmii-n mină ai dormi 

al morții somn dintii, — in loc 
să pling atunci, aș scotoci 

ban după ban, şi-apoi, zălog, 
aș smulge luminarea, şi 

la căpătii ţi-aş pune foc? 


MAMA 
(apropiindu-se de el, inspăiumintată) 


De unde-ţi vine-astfel de gind? 


BRAND 


Ai vrea să-ţi spun? 


MAMA 


Da, vreau! 


BRAND 


De cînd 
eram copil, de-atunci, mereu, 
eu nu pot să-l mai uit, și greu 
in sufletu-mi il port, şi-n trup, 
ca mușcătura unui lup. 

O toamnă... seara... Tatăl meu 
murise. Tu zăceai în pat. 

Eu, nesimţit, m-am furişat 

în umbra tainicei cămări, 

în care sta-ntre lumînări; 
m-am minunat ce-adinc dormea, 
și ce miîini firave avea; 

a rufe mirosea; pe sală, 
sunară pași; în raza pală 

a luminării, o femeie 

intră; începe să-l descheie; 
intii îi mută capul mort; 

il scotocește-apoi; mai port 

în minte totul; scoate-afară 

un teanc, şi altu-apoi, şi iară; 
și numără iar, murmurînd; 

mai mult, mai mult aud zicînd; 
mai mult, mai mult; cu gheara-i grea, 
un alt pachet din perne ia; 

şi altul după-aceea scoate; 

cu degete înfrigurate, 

sfişie, rupe-n dinţi, scrișneşte; 
iar sc ormonește, iar găsește; 

şi numără: mai mult, mai mult! 
Și astăzi parcă-o mai ascult; 
plingea, ofta şi blestema, 
adulmeca, se repezea 

cu-o bucurie-nfricoșată, 

se arunca din nou pe pradă, 

ca uliul lacom; mai apoi 

ieși, cu pași înceţi, greoi, 
asemeni unui condamnat; 
purta-ntr-o zdreanţă ce-a furat 
şi-a deznădejde suspina: 
aceasta-i, deci, averea sa! 


MAMA 


Puțin a fost, da, ce-am găsit; 
fusese mult prea scump plătit. 


BRAND 


Mai scump decit crezi, şi mai rău: 
cu sufletul fiului tău! 


MAMA 


Eh! E știut de mai-nainte: 

şi trup şi suflet se pot vinde! 

Eu n-am știut cum merge piaţa; 
eu cred că am plătit cu viaţa. 
Ce-am dat e stins şi mort acum; 
lumină-a fost, şi-acuma-i scrum; 
prostie-a fost, parfum ori fum; 

nici nu mai știu ce-am dat anume; 

iubire-i spune biata lume. 

Mai ştiu că lupta a fost grea; 
mai știu cum tata mă-nvăţa: 
să-l uiţi pe fiul de pălmaș; 

ia-l pe cel'lalt; nu lua in seamă 
că-i ofilit, nu-i om abraș: 

tot mai bogat va fi, n-ai teamă! 
L-am luat, şi el, drept mîngiiere, 
n-a mai sporit nici o avere. 

Doar eu, muncind greu, an de an, 
am strins averea ban cu ban. 


BRAND 


Şi-acum, cînd mori, n-ai priceput 
că sufletul tău e vindut? 


MAMA 


De mult am priceput şi eu; 
de-aceea-i pastor fiul meu! 

Să te-ngrijești cum se cuvine 
de sufletul meu şi de mine. 
Eu am avere; tu — putere 

să ierţi — cuvint şi mîngiiere. 


BRAND 


Tot socotind, te-ai dat pierzării 
privindu-mă-n oglinda țării. 
Pe-aici destui rivnesc să-şi crească 
odrasla-n mila părintească; 
administrator vrind să-şi facă 
din fiu, pe zdreanţa lor întreagă; 
arareori vă arde-n minte 

vreun dor etern de mai-nainte; 
de el prinzindu-vă-n neştire, 
vă-nchipuiţi că, îmbinind 

ca două ramuri: moștenire 

și neam, legaţi intr-o unire 

cu moartea viața, dobindind 

şi-a veşniciei strălucire, 
an după an, mereu stringind. 


MAMA 


Pe mama ta n-o cerceta; 
ia-ți numai moştenirea ta! 


BRAND 


Şi datoria? 


MAMA 


Ce-mi îndrugi? 
N-am datorii! 


BRAND 


E bine-atunci; 
căci eu sînt cel ce-o să răspundă 
de polița cea mai măruntă. 
La moartea mamei e dator 
să-achite totu-al ei fecior; 
chiar goală casa dacă-ar fi, 
răspund de-aceste datorii. 


MAMA 


Să-ţi ceară-asemeni socoteală 
nu-l lege! 


BRAND 


Nu, fără-ndoială, 
nu-i scrisă cu toc şi cerneală; 
dar fiecare fiu cinstit 
o poartă-n suflet, neclintit, 
inscrisă-n litere de foc, 
și legea trebuie-mplinită. 
Învață să vezi; eşti orbită! 
Lăcaşul Domnului, în lume, 

l-ai întinat cu gind milog, 
și darul cerurilor, rar, 

al sufletului, ţi-e murdar; 
iar chipul lui divin acum e 
sub mucegaiuri îngropat; 

și duhu-ţi, cindva-naripat, 
cu aripile-n mlaștini zace. 
Aceasta-i datoria. Unde, 
cind cel ce-i mai presus de noi 
va vrea s-o ceară înapoi, 
unde atunci te vei ascunde? 


MAMA 


(înfricoșată ) 
Vai, unde? Unde? 


BRAND 


Nu te teme; 
ia fiu-ntreaga datorie 
asupra lui. Le ia pe toate. 
lar chipul Domnului, pe care 
l-ai întinat, luci-va-n soare! 
Aşa vreau eu! Apoi, la vreme, 
te du prin moarte-n veșnicie. 


MAMA 


Și datorii iei, şi păcate? 
BRAND 


Doar datorii! Numai pe ele; 

ia seama la vorbele mele! 

Doar datoria sufletească, 

dator e fiul s-o plătească; 

ci tu răspunzi pentru păcate, 

tu singură doar, pentru toate. 
Cind jefuită-i omenirea 

de niște sclavi pierduţi cu firea, 
un altul, chinuind, asudă, 

răscumpărind jaful prin trudă; 
dar crima-i crimă, mai departe; 
făptaşul numai prin căință 

o ispăşeşte — sau prin moarte! 


MAMA 
(neliniștită) 
Să-ajung, de-aş mai avea putinţă, 
acasă,-n umbra mea de gheață; 
prea-i soare mult aici, prea arde 


și ginduri otrăvite naște 
al căror duhnet te doboară. 


BRAND 


Te du în umbră! Nu-s departe. 
Cind ai să vrei și tu cunoaște 
lumina cerului, şi iară 
să fiu cu tine, "dă-mi de veste, 
şi vin. 

MAMA 

__ Da, vei veni cu-aceste 

mari judecăţi. 

BRAND 

Nu, am să viu 
doar cu căldura unui fiu 
şi cu-a preotului iertare; 
să te feresc de vintul tare 
al zbuciumului; la picioare 
să-ţi stau şi să-ţi alin eu, blind, 
durerea singelui arzind. 

MAMA 


Îmi juri? 

BRAND 


Am să răspund chemării, 
la ceasul greu al remușcării. 


(Apropiindu-se de ea.) 


Doar o condiţie-am atunci: 
de bunăvoia ta să-arunci 
tot ce te leagă de pămint — 
să mergi săracă în mormiînt. 


MAMA 


(se repede la el furioasă) 
Ceri focului să se despartă 
de flacără, să nu mai ardă? 
Să se despartă marea, ceri, 
de ape? Iernile — de ger? 
Tu ceri prea mult! 


BRAND 


Atunci încearcă 
in mare să mă zvirli din barcă, 
și roagă-apoi pe Dumnezeu 
să te binecuvinte. 


MAMA 


Greu 
mă osindeşti acum, băiete! 
Dă-mi alt canon: să rabd de sete 
și foame; dar nu-mi cere preţ 
ce e mai scump acestei vieţi! 


BRAND 


Da, ce-i mai scump! Tot restul nu-i 
nimic, la judecata lui. 


MAMA 


Pomeni voi face, danii, mile! 


197 


BRAND 
Dai tot? 


MAMA 


Dau mult, dau mult, copile! 


BRAND 


Tu nu mai poţi să scapi nicicum, 
de n-ai să mori ca lov pe scrum. 


MAMA 


(fringindu-și miinile) 
Eu viața mi-o pierdui; mi-e frint 
și sufletul; curînd-curînd 
şi bunurile le voi pierde. 
Şi nu e nimeni să mă ierte. 
Acasă, hai, să string în braţă 
tot ce-am agonisit o viaţă, 
tot ce e incă-al meu pe lume, 
tot ce mai poartă al meu nume: 
averea mea, avutul meu, 
rod al durerii mele, greu, 
tot ce-am putut cu trudă stringe 
rupindu-mi pieptul pin” la sînge. 
În carne sufletu-mi născui; 
dar nu e carnea moartea lui? 
Rămii, părinte,-n preajma mea! 
Cu noi păcate s-ar putea 
să mă incarc în greul ceas. 
Voi pierde tot, ştiu, totu-ţi las! 
Dar nu acum, e prea în pripă — 
aştept cea de pe urmă clipă. 

( Iese.) 


BRAND 


(privind în urma ei) 
Pentru clipa grea, obştească, 
da, pe-aproape-o să rămînă 

fiul tău, să-ţi încălzească 
mina rece şi bătrină. 


(Coborind către Agnes.) 


Sumbră-i seara! Dimineaţa 
soarele-mi umpluse viața; 

surle răsunau în zare 

a război și-a-nvolburare, 

şi cu spada-mi de minie 
m-aruncam în vijelie 

să strivesc pe totdeauna 
monstrul lumii-ntregi: minciuna. 


AGNES 


(întorcindu-și spre el privirea plină de lumină) 
Dimineaţa mi-a fost stearpă. 
Vream minciuni, vream joc în iarbă, 
vream petreceri, bucurie, 
tot ce-i vînt şi nebunie. 


BRAND 


Vise mari, frumoase vise — 

albe lebede pe lacuri — 

mă purtau cu voie bună 

către alte zări și praguri; 

vream să birui prin furtună 

răul veacului şi-abise. 

În procesiuni divine, 

imnuri, cîntece şi steaguri, 

şi potirele de aur, 

şi mulțimile cu lauri, 

toate mă slăveau pe mine. 

Străluciri de nedescris, 

n-au fost toate decit vis, 

năluciri amăgitoare 

între fulger şi-ntre soare. 
lată unde-s: seri de scrum 

de cu ziuă vin şi-apun; 

intr-al Sundului prăval, 

rupt de oameni, ca-ntr-un vid, 
sub un cer închis, mă-nchid, 
pe pămintul meu natal. 

S-a sfirşit, deci, feeria; 

caii visului coboare; 

drumul meu, sub jug de fier, 
nu e joc de cavaleri; 

munca aspră, datoria-i 

singura mea sărbătoare. 


AGNES 


O, dar dumnezeul care 
trebuia să cadă?... 


BRAND 


Cade, 
tainic însă, nu sub spade, 
nu văzut de orişicare. 
Fals am tălmăcit izvorul 
ce va izbăvi poporul. 

Nu o faptă de erou 

va să nască un om nou; 
rele-oricite ai răpune, 

nu faci suflete mai bune; 

ci voința doar! Ea doară 
liberează sau doboară; 

ea, voinţa,-n orice faptă, 
orice gind, şi-n orice şoaptă. 


(Se intoarce către satul peste care incepe să cadă 
amurgul.) 


Hai, veniţi la pieptul meu, 
oameni rătăcind în vale 

pe sub stincile natale; 

să găsim a vieţii cale, 

să curmăm minciuni și jale 
să trezim din somnul greu 
al voinţei pui de leu! 


? 

Ori cu sapa, ori cu spada, 
tot la fel să-ţi faci corvada; 
una e: fii tabla vie-n 

care Dumnezeu să scrie. 


(Vrea să plece. Einar ii taie drumul.) 
EINAR 
Dă-mi ce mi-ai luat! Stai! Stai! 


BRAND 
Ea? E acolo! 


BINAR 
(către Agnes) 
Alege 
intre groapa asta rece 
şi-nsoritul zării plai! 
AGNES 


N-am ce-alegel! 


EINAR 


Agnes, lasă-l! 
Haide,-ntoarce-te acasă! 
E o vorbă cu temei — 
cei bătrîni în tilcul ei 
multă-nţelepciune-au pus: 
greu de dus, uşor de spus. 


AGNES 


Domnul paşii să ţi-i poarte; 
duc ce pot, pină la moarte. 


EINAR 


Te așteaptă-ai tăi. 

AGNES 


Le scriu. 


EINAR 


Pe intinsul argintiu, 
trec corăbii albe-n zare; 
trec ca dorurile scrise-n 
îrunţile grele de vise; 
prinse-n proră şi-n catarguri, 
stropi de perle duc în larguri, 
lunecînd ca o chemare 
către-un port scăldat de dor, 
către ţara viselor! 
AGNES 
Mergi spre est, spre vest, oriunde — 
pentru tine eu sint moartă. 
EINAR 


Ca o soră, hai! Răspunde! 


AGNES 
(clătinînd din cap) 
Un ocean azi ne desparte! 
EINAR 


Te aşteaptă-ai tăi acasă. 


AGNES 
(blind) 

El mi-e toți ai mei; şi casă. 
BRAND 

la aminte bine, doamnă: 


viaţa mea acum înseamnă 

numai umbră, numai ceaţă, 
numai jertfă și nu viaţă, 
între stinci şi între gheaţă 
ca o noapte grea de toamnă. 


AGNES 


Noaptea nu mă îngrozeşte; 
printre nori o stea sclipeşte. 


BRAND 


la aminte: sint sever; 

totul sau nimic pretind; 

de te clatini şovăind, 
ca-nghiţită-n mare pieri. 
Nimeni greul n-o să-ţi poarte, 
fără milă-n rău vol arde; 
viaţa să ţi-o dai, de-ţi spun, 
singură să mergi la moarte! 


EINAR 
Fugi din jocul lui nebun! 
Fugi din negrele-i stihii, 
viața să ţi-o poţi trăi! 
BRAND 
Hai, alege-acum ce-ţi place! 


( Iese.) 


EINAR 


Între uragan şi pace, 
între nopţi şi dimineaţă, 
între jertfă şi plăcere, 
între cîntec și durere, 
între moarte şi-ntre viață! 

AGNES 
(se ridică și rostește rar) 


in adînc de nopţi. Prin moarte. 
Soare văd în zări cum arde. 


(Pleacă pe potecă după Brand. Einar o urmărește o 
vreme cu priviri pierdute, apoi înclină fruntea şi 
se întoarce către fiord.) 


Actul III 


(După trei ani. O grădină micuță lîngă casa pa- 

rohială, cu gard de piatră împrejur, sub un perete 

înalt de stincă. Fiordul, în fund, pare sugrumat 
între stinci. 

Uşa casei dă spre grădină. După-amiază. 
Brand stă în picioare pe scările din faţa casei. 
Agnes este aşezată mai jos, pe trepte.) 
AGNES 
Stăpîne drag, priveşti în zare 

fiordul, plin de-ngrijorare. 
BRAND 


Aştept mereu. 
AGNES 
Eşti frămîntat! 


BRAND 


Aştept mereu acea chemare. 
O, de trei ani neîncetat 
aştept — şi vestea nu mai vine. 

Și azi, în zori, aflai in fine, 
că-aproape-i ceasul, şi se teme. 
AGNES 


(cu blindeţe și duioșie) 
Brand, du-te fără să te cheme. 


BRAND 


(clătinind din cap) 
De nu va arde-n remuşcare, 
nu-i pot da nici o alinare. 


AGNES 
E mama ta. 
BRAND 
Nu-i un temei 
să mă închin la zeii ei. 
AGNES 
Eşti crud! 
BRAND 
Cu tine? 
AGNES 
O, nu! Eu... 
BRAND 
Ţi-am spus că drumul meu e greu. 
AGNES 
(surizind) 


O, nu e greu; nu te-ai ţinut 
de vorbă. 

BRAND 


Crud e-acest ţinut; 
păleşte-aici frumoasa- ți faţă, 
iar sufletu-ţi plăpind îngheaţă. 
Ni-i casa sub o stincă sumbră, 
sub avalanșe și sub umbră. 

AGNES 


La adăpost e, aşadar. 

Sub brina asprului ghețar, 

cind pomii- nmuguresc, și-ncep 

mari avalanșele să cadă, 

stă prezbiteriul întreg 

la adăpost, ca sub cascadă. 
BRAND 


Aici nici pic de soare nu-l. 


AGNES 


Ba da! Pe fruntea muntelui, 
blind joacă razele lui calde. 


BRAND 
Trei săptămîni de vară, șui, 
doar acolo, pe stinci înalte! 


AGNES 


(privindu-l adinc, se ridică) 
Brand, tu ești ros de-o spaimă mare! 


BRAND 
Ba tu! 


AGNES 
Ba tul! 

BRAND 

Ca un neant: 
un gind, o taină! 
AGNES 

Şi tu, Brand! 


BRAND 
Te-afunzi ca-ntr-un abis. Fii tare, 
hai, spune-mi! 

AGNES 


Teama roade-n mine... 
(Se întrerupe.) 


BRAND 


Te temi? De ce? Și pentru cine? 


AGNES 
Brand, pentru Alf! 


BRAND 
Alf! 


AGNES 
Şi tu! 
BRAND 
Da! 


Dar nimeni nu ni-l va lua! 
Bun este Domnul! Pruncul mie 
va crește mare şi voinic. 

Ce face? 

AGNES 
Doarme. 


BRAND 


(deschide ușa și priveşte) 
la privește; 
la boli și rele nici visează; 
micuță-i mina-i, dar virtoasă. 


AGNES 
E palid. 
BRAND 


Las'că se-ntăreșşte! 


AGNES 


Ce dulce și adînc i-i somnul! 


BRAND 


Dormi! Te binecuvinte Domnul! 
(Închizind ușa.) 


Prin voi, asupra muncii mele 
coboară pace şi lumină; 

din trudă şi necazuri grele, 

voi faceţi viața mea senină; 
tu-mi dai curaj; și forţe-mi cresc 
din jocul lui copilăresc. 
Martiriu-mi socotisem drumul; 
şi iată-mi-l, uşor ca fumul, 

cu bucurii în orice loc. 


AGNES 


Tu meriţi, Brand, acest noroc. 
O, ai luptat, şi te-ai trudit, 
te-ai chinuit, ai pătimit; 

cu singe-ai plins, știu, deseori... 

BRAND 


Dar totul mi-a părut ușor; 

tu ai aprins în mine-o mare 
iubire, ca o zi cu soare. 

N-o cunoscusem niciodată; 

nici mamă n-am iubit, nici tată; 
ei parcă-au vrut doar să-năbușe 
scînteia slabă din cenuşe. 

De parcă-ntreaga duioșie, 
ascunsă-n mine, sta să-nvie 

ca o văpaie, ca o stea, 

prin voi, prin tine, viața mea. 


AGNES 


Nu doar prin noi; prin toţi ce-n pcartă 
la noi bătură-aduși de soartă, 

prin toţi cei rupţi de-o grea povară — 
copii plinşi, fraţi lipsiţi de-o ţoală, 

ori mame frinte de vreo boală, 

din sufletu-ţi se-ndestulară. 


BRAND 


Prin voi doar, sufletu-mi să-nvețe 
putu a cerului blindeţe 

Pe toți nu-i suflet a-i cuprinde 
cît n-a iubit pe unul doar; 

cu suflet ars, mai înainte 

eram ca piatra, solitar. 


AGNES 


Și totuși, aspru mai iubeşti; 
pe cine-l mingii, îl lovești. 


BRAND 
Pe tine, Agnes? 

AGNES 


O, pe mine 
nu, dragul meu; eu mă simt bine; 
dar mulți fug, parcă prinşi de frig, 
cînd tu ceri: totul sau nimic! 


BRAND 


Iubirea lor e un sicriu, 

n-o ştiu și nici nu vreau s-o știu. 
lubirea Domnului nu-i slabă, 
nici milostivă; mai degrabă 

e aspră piînă-n groapa morţii; 
alintu-i lovitura sorții. 

Ce-a răspuns, la Ghetsemani, 
cînd: „trece-acest potir“, în spaime 
şi-n lacrimi, fiu-i da să-ngaime? 
A-ndepărtat potiru-aci? 

Nu, pin” la fund i-l dărui. 


AGNES 


O, nici un suflet n-ar scăpa, 
de-l judeci cu măsura ta. 


BRAND 


Nu ştiu al vieţii scurt soroc; 
da-i scris cu litere de foc: 

fii credincios pină la moarte, 
coroana vieţii nu se-mparte! 
Sudoarea spaimei nu-i de-ajuns; 
prin foc de martiraj să treci. 

Că nu poți, iartă Cel-de-sus, 

dar că nu vrei, nu iartă-n veci. 


AGNES 
Da, cum spui tu, aşa-i, știu bine. 


O, du-mă, du-mă-n slăvi, cu tine, 
in cerul care l-ai ales; 


210 


vreau, cred; dar mi-e curajul frint, 
mă clatin, şi mă tem ades, 
şi sint legată de pămint. 

BRAND 


Vezi, Agnes, pentru toţi e scris 
preceptul: nici un compromis! 
Pe om îl judeci după fapte, 
ne'ntregi chiar, chiar dosite-n noapte. 
Această lege fie-ţi dată, 
nu-n vorbe, ci prin viața toată. 
AGNES 
(agățindu-se de gitul lui) 
Oriunde mergi tu, merg şi eu! 
BRAND 
În doi urcușul nu e greu. 
(Doctorul a coborit pe drum și s-a oprit in [ata 
gardului.) 
DOCTORUL 
Hei, turturele-ndrăgostite 
in umbra stincilor cernite! 


AGNES 


Bătrinul doctor, vai! La noi! 
Poftim! Poftim! 


(Aleargă şi deschide poarta grădinii.) 


DOCTORUL 


Nu vin la voi! 
Sint supărat, ştii doar. Mă rog, 
auzi, s-alegi asemeni loc 

în care vintul iernii rece 
prin suflet și prin oase-ţi trece!... 


BRAND 
Prin suflet nu. 
DOCTORUL 
Nu? Fie! Da 
se pare că e-aproape-aşa. 
Unirea ce-aţi făcut-o-n grabă 
nu pare scurtă şi nici slabă, 
deși s-a spus că tot ce-n pripă 
se face, piere într-o clipă, 
cum într-o clipă se-nfiripă. 


AGNES 


Un clopot, un sărut de soare 
aduc a-ntregii veri splendoare. 


DOCTURUL 
Cu bine! Merg la un bolnav. 
BRAND 
La mama? 
DOCTORUL 
Hai și tul! La drum! 
BRAND 
Nu! 
DOCTORUL 
Ai fost? 

BRAND 
Nu! 


DOCTORUL 
Hai! 


BRAND 


Nu acum! 


DOCTORUL 
Eşti, aspru, pastore! Grozav! 
Prin ger și vifor, voiniceşte, 
mă duc, cu toate că, fireşte, 
ştiu că nimica nu-mi plăteşte. 
BRAND 
Fiţi binecuvintat mereu! 
Și uşuraţi-i ceasul greu. 
DOCTORUL 
Voinţa-mi bine-mi-o-cuvintă; 
cînd sint chemat, ea mă avintă. 
BRAND 
Da, v-a chemat, nu şi pe mine; 
aştept, aştept, ce nu mai vine. 
DOCTORUL 
Ci haide! 


BRAND 


N-are nici un rost 
cit timp chemat de ea n-am fost. 

DOCTORUL 
(către Agnes) 
Sărmană fată,-atit de blindă, 
pe-o mină gata de osindă! 
BRAND 


Nu-s aspru! 


AGNES 
l Singele şi-ar da 
să-l spele maicăi inima! 
BRAND 
Drept moştenire-mi iau în spate 
de bunăvoie-a ei păcate. 
DOCTORUL 


Plăteşte ce-i al tău! 


BRAND 


Pe mulți 
prin unu-i lartă Dumnezeu. 


DOCTORUL 


Dar nu cînd acel unu, — asculţi? — 
e cerșetor, orl și mal rău. 


BRAND 


Bogat sau cerșetor — vreau tot; 
și mi-e destul atita tot! 


DOCTORUL 
(privindu-l ţintă) 
La bunuri — vrere quantum satis! 
al în registrul vieţii scris; 


1 La discreţie (lat.). 

părinte, conto caritatis! 
ţi-e gol, ca o fecioară-n vis! 


(lese.) 


BRAND 


(urmărindu-l o clipă cu privirea) 
Nu e cuvint de înjosire 
mai mincinos decit iubire; 
satanic văl, cu iscusinţă 
intins pe lipsa de voinţă; 
și-astfel învăluie-n minciuni 
al vieţii joc de ochi nebuni. 
Cînd drumu-i greu, cu opintire, 
mai scurt se face — prin iubire; 
cînd unul merge spre pieire, 
mai speră încă — prin iubire; 
nu luptă pentru fericire, 
să biruie vrea — prin iubire; 
cum vrei mergi, alţii să se mire, 
un adăpost ai — prin iubire! 


AGNES 


Nu-i bine-așa, şi totuşi: oare 
aşa-i? mă-ntreb cu desperare. 


BRAND 


Nu! Pentru că întii de toate 

e legea setei de dreptate! 

În fapte mici ori mari, să vrei 
nu doar tihnitul obicei, 

nu numai ceea ce e trudă; 

in orice faptă, cit de nudă, 
să vrei mereu, cu bucurie 
durerea care te sfişie. 

Nu-i martiraj să mori nedemn 
la pieptul unei cruci de lemn, 
ci-ntiîi să vrei să mori pe cruce, 
să vrei în chin tu a te duce, 


* Contul milei (lat.). 

să vrei în groaza grea să scapeţi, 
aşa doar mintuirea-ţi capeți. 


AGNES 


(lipindu-se strîns de el) 
Cind legea grea mă va-ngrozi, 
stăpine drag, aproape-mi fii! 


BRAND 


Voinţa-n luptă-aşa-nvingind, 
şi dragostea vine curînd, 

ca porumbeii albi pe vint 

cu creanga de măslin în gură; 
aici însă, cu-un neam-scursură, 
iubirea cea mai bună-i ură! 


(Îngrozit.) 
O, ura! Lupta lumii-ntregi 
de ce cuvint mic poţi s-o legi! 


(Intră grăbit in casă.) 


AGNES 

(privind pe ușa deschisă) 
Stă prăbuşit şi parcă plinge, 
lipit de-al fiului său pat; 
grumazul lui voinic se fringe, 
lipsit de-un ajutor, de-un sfat. 
O, ce iubire aspră soarbe 
din pieptu-acesta de bărbat! 
Alf îi e drag; al lumii şarpe 
din inima lui n-a mușcat. 

(Tresărind speriată.) 

Îşi fringe mîinile pierdut. 
E alb ca varul. Ce-a văzut? 


BRAND 


(apare pe scară) 
Nici o chemare? 

AGNES 
Nu | 


BRAND 
(privind spre casă) 
De jar 
i-i fruntea, timplele-i tresar; 
se zbate inima-i. Curaj, 
tu, Agnes! 
AGNES 


Doamne, cum ne laşi? 


BRAND 
Curaj | 


(Strigind către drum.) 
Chemarea, iat-o, vine! 


UN OM 
(peste gardul grădinii) 


Părinte, haide! 


BRAND 


(grăbit) 


Da, îndată! 
Ce vești aduci? 


OMUL 


Nu prea de bine: 
sta-n pat, cu fruntea înclinată, 
şi-a spus: fugi, cheamă-l pe părinte, 
să-mi împlinească cele sfinte. 
Dau jumătate din avere. 

BRAND 
(dindu-se inapoi) 
Cum? Nu! Zi nu! Nu! Nu! 
OMUL 
(tăgăduind din cap) 
S-ar cere 
să mint. Eu nu mint. 
BRAND 
Jumătate?! 
O fi gindit tot! 
OMUL 
De, se poate! 


BRAND 
(prinzindu-l de braţ) 
Și la judeţul de apoi 
la fel vei: spune? 
OMUL 
Spune-voi! 


BRAND 
(sec) 


Du-i un răspuns cum se cuvine: 
mori deci, părintele nu vine! 


OMUL 
(privindu-l indoielnic) 
Nu m-ai fi înțeles deplin: 
din partea mamei tale vin. 
BRAND 


N-am două judecăţi temei: 
pentru străini și pentru-ai mei. 

OMUL 
Da” grele vorbe! 


BRAND 


l Ce să zic! 
Stia că cer tot sau nimic. 


OMUL 
Părinte! 


BRAND 


Un bob din tezaur 
e cît idolu-ntreg de aur. 


OMUL 


Cu biciu-acestui: greu cuvint 

am s-o lovesc cît pot de blind. 
Un gînd doar de-o s-o mai aline: 
că Domnul n-o fi crud ca tine! 


( ese.) 


BRAND 


Alinu-acesta varsă lumii 
duhoarea leșurilor ciumii. 
Cu milogeala lor sperjură 
se-nchide-a judecății gură. 
Aşa, fireşte, se cuvine! 
Cunosc ei omul lor prea bine; 
din opera-i, ştiu că moșneagul 
le iartă iute furtişagul. 


(Omul care a plecat se întilnește în drum cu altul; 
amindoi se intorc la Brand.) 


O veste nouă? 


PRIMUL OM 
Da! 

BRAND 
Ce spune? 
CELĂLALT OM 


Acum nouă zecimi dă, bune. 


BRAND 
Nu tot? 


CELĂLALT OM 
Nu. 
BRAND 


Ştiţi răspunsul deci: 
eu n-o cuminec. Poţi să pleci. 


CELĂLALT OM 
În chinuri m-a rugat, fierbinte... 
PRIMUL 
Ea te-a născut cîndva, părinte! 


BRAND 
(incleștindu-și mîinile) 
N-am două judecăţi, ce vrei: 
pentru străini şi pentru-ai mei. 
CELĂLALT OM 
E-n pragul negrului mormînt; 
de nu vii, iart-o cu-un cuvint. 
BRAND 


(către primul om) 
Te du şi spune-i încă-o dată 
bolnavei: masa ei curată 

o vreau, să fie demnă iar 
de vinul și piinea de har. 


(Oamenii pleacă.) 


AGNES 


(agățindu-se de el) 
Brand, nu te mai pricep de loc: 
ca spada Domnului, de foc 
ești uneori. 


BRAND 


(cu lacrimi în voce) 
Au lumea, ea, 
nu şade împotriva mea 
cu sabia din teacă trasă? 
Și sufletul îmi singerează 
sub laşitatea lor murdară 
cu care-asupră-mi se-aruncară. 


AGNES 


Condiţia ta e osîndă. 


BRAND 


Dă-i alta, de cutezi, mai blindă. 


AGNES 


Nu poate-o fiinţă omenească 
ceea ce vrei tu să-mplinească. 


BRAND 


Nu, ai dreptate să te temi. 
Concepţia acestor vremi 

e strimbă, hidă, goală, rea. 

Nu-i om care-n ascuns să-şi dea, 
de bunăvoie, conştient, 
avutu-ntreg prin testament. 

Să-i ceri unui erou să-ascundă 
ce nume are cind se-nfruntă; 

sau unui împărat ori rege; 
atunci să vezi ce poţi alege. 

Să-i ceri poetului să-şi lase 

din colivia-i de mătase, 

in taină, pasărea cerească 

și nimeni să nu-l bănuiască 

pe el că-i dete glas și pene 

de aur şi de sinziene. 

Ori ciot uscat, ori ram subţire, 
nu-i unul bun de dăruire. 

Sint toţi robiţi de-acest pămint; 
deasupra groaznicei genuni, 
cînd arca vieţii lor s-a frint, 
se prind de orice uscăciuni, 
pe-un strop de glod nădejdea-şi pun. 


AGNES 


Și-acestui neam de oameni mici, 
tu: totul sau nimic, îi strigi! 


BRAND 


Cind vrei să birui, nu te fringi; 
te-nalţi, chiar din căderi adinci. 


(Pauză. Apoi, schimbind tonul.) 


Și totuşi, unui oarecare 

de-i cer să se ridice-n slavă, 

imi pare că mă zbat pe-o mare 

în clocot, dus ca de-o epavă. 

În taină limba-mi muşc şi pling 

cînd pedepsesc vreun biet năting, 

iar pumnul ridicat mă doare 

și însetez de-o-mbrăţişare. 
Mergi, Agnes, vezi de cel ce doarme; 

ca să viseze, cintă-i blind; 

un suflet de copil e sfint, 

o apă-n soare, scăpărind; 

doar cintul mamei îl adoarme 
Şi-i e ca pasărea în zbor 
dus pe oglinda undelor. 
AGNES 
(pălind) 

Brand, gindul tău ca o săgeată 
mereu spre Alf dă să se-abată. 
BRAND 

Veghează-l doar. 


AGNES 
Spune-un cuvint, 
doar un cuvint. 
BRAND 


Puternic? 


AGNES 
Blind. 


BRAND 
(cuprinzind-o în braţe) 
Cel fără vină va trăi. 
AGNES 


(privindu-l luminată) 
Atita am; nu va-ndrăzni 
nici Dumnezeu să-l ceară. 


BRAND 


(privind tăcut inainte) 


Dacă 
el totuși va-ndrăzni? Că, iacă, 

a îndrăznit și-odinioară 
lui Isaia să i-o ceară. 


(Cutremurindu-se de acest gind.) 


Nu, nu; eu am plătit cu-o mare, 
grea jertfă: sfinta mea chemare 
de-a deștepta cu glasul meu 

ca tunetul lui Dumnezeu 

pe cei ce dorm pe-acest pămint. 
Minciună |! Nu-n acest cuvint 

stă jertia; m-am trezit curînd, 
cînd Agnes a venit deschis 

pe calea greului meu vis 

și m-a-ndreptat din drumul lainic 
spre-acelaşi ţel, da-mplinit tainic. 


( Privind către drum.) 
Cu cită caznă și zăbavă 
vin veştile de la bolnavă! 
Păcatu-acum, de-ar vrea, îl curmă 
din rădăcini, cu bună-știinţă, 
prin jertfă şi prin pocăință, 
să nu rămină nici o urmă. 
Ci iată-l, vine domn'primar! 
gras, rumen, vesel şi flecar, 
cu mîinile în buzunar 
ca semnele-unei paranteze. 


PRIMARUL 


(peste gard) 
Zi bună! Noi nu prea adese 
ne întilnim. Vin ca jălbar. 


BRAND 


(arătind spre casă) 


Poftim! 


PRIMARUL 


Mulţam; e bine-aci; 
dar dacă, după ce-oi vorbi, 

mă mai poftești în casă,-apoi 
ne-o folosi la amindoi. 
BRAND 


Vorbeşte-atunei | 


PRIMARUL 


Din cite știu, 
ţi-e mama gata de sicriu; 
imi pare rău. 


BRAND 
Te cred. 


PRIMARUL 


Oricum, 
îmi pare foarte rău. 


BRAND 
Vorbeşte! 


PRIMARUL 


Bătrînă-i! Şi e omeneșşte: 

toţi vom pleca pe-acelaşi drum. 
Și cum treceam așa pe-aci, 
mi-am spus: hei, fie orice- o fi, 
mă dă pe uşă- -afar? , pe geam 
mă-ntorc, da'tot i spun ce am; 
afară de-asta, spun cinstit, 
mulţi zic că, de cînd ai venit, 
trăieşti cu mama dumitale 

în dezbinări familiale. 


BRAND 
Familiale? 

PRIMARUL 


Se tot spune 
că ţine la averea ei, 
că dumneata altceva vrei; 
nu ştiu ce fel de rațiune 
urmezi — acea succesiune 
e doar a tatălui matale. 
Cit mama a găsit cu cale 
s-o ţină-n indiviziune... 


BRAND 


În indiviziune, da. 


PRIMARUL 


Aci e baiul, vei vedea: 

vin rudele buluc să ia! 
Avind motive să socot 

că moartea te cam lasă rece, 
cred că e bine să-ţi spun tot, 
deşi nu-i timpul, se-nțelege, 
prea bine-ales. 


BRAND 
Ori rău, ori bine, 
totuna-nseamnă pentru mine. 


PRIMARUL 
Să spun de-a dreptu-atunci, în fine; 
cînd mama va intra, curind, 
pios, în umbră de mormint, 
vei fi bogat. 
BRAND 
Crezi? 


PRIMARUL 


| Cred? Ei, na! 
Sint sigur! Nu e golfuleţ 

să n-aibă-un lot acolo, ea. 
Și toate sint de mare preţ. 
Părinte, eşti un om bogat! 


BRAND 


Partajul, insă, l-ai uitat? 


PRIMARUL 


(surizind) 
Ce caută aici? Se-mparte 
acolo unde, după-o moarte, 
rămîn mai mulţi moștenitori. 
Aici e numai un fecior. 


BRAND 


Și totuşi, de-ar veni vreunul 
și-ar spune: mi se cade bunul, 
eu moștenesc de drept? 


PRIMARUL 


Săracul | 
Ar trebui să fie dracul! 
Dar spun deschis: nu-mi trece pragul! 
Sint tare, crede-mă. O, nici 
chiar dracul nu mă-nfruntă-aici. 
Vei fi un om cu stare, deci; 
bogat chiar; nu vei mai rămine 
sub sloiurile-acestei brine; 
oriunde-n ţară poţi să pleci. 


BRAND 


Primare, ia ascultă-oleacă: 
ceea ce-mi spui nu-nseamnă: pleacă? 


PRIMARUL 


Ba da! N-ar fi rău. De-ai privi 
poporul care-ascultă-aci 


227 


cuvintul Domnului, aşa 
cum i-l tălmăceşti dumneata, 
ai înţelege mai apoi 

că nu ești potrivit cu noi, 
că eşti ca lupul printre nişte 
sărmani giscani și biete gişte. 
Pricepe! Ai cuvînt și har 
pentru comunităţi mai mari, 
nu pentru cei ce-și zic stăpini 
ai țărmului crestat de stinci; 
că vorbele ce ni le-ngini 
dăunătoare rău rămîn 

la neamu-acesta, din bătrîni 
trăind în văile adinci. 


BRAND 


Natalul lut e pentru om 

ce-i rădăcina pentru pom; 
acolo de nu poţi să faci 
nimic, eşti condamnat să taci. 


PRIMARUL 


Sportivii toţi cunosc refrenul 
acomodării cu terenul! 


BRAND 
De pe-nălţimi zărești mai bine 
ca dintr-un sat pitit sub cline. 
PRIMARUL 


Acestea-s vorbe prea dibace, 
nu-s pentru-un neam din văi sărace. 


BRAND 


O, voi, cei ce trăgeţi mărunte 
hotare între cîmp și munte, 
doar drepturi aţi dori egale, 

nu și-obligaţii sociale; 
voi, lași, în luptă și-n nevoi 
strigați: noi sintem prea mici, noi! 


PRIMARUL 


Tot lucru-un veac, tot veacu-un scop, 
tot neamu-o muncă-anume are. 
Și satul nostru-a pus un strop 

la truda lumii-acestei mare; 

e mult de-atunci, de bună seamă; 
dar stropul n-a fost mic, n-ai teamă. 
Mărunt e satul, de-l priveşti; 
dar faima-i dăinuie-n poveşti; 
de glorii, pline toate cele-s 
pe-aici, din vremea rigăi Beles, 
şi-acum se cîntă in popor 
isprăvile lui Ulv şi Tor; 

cu douăzeci de luptători, 
Britaniei călcîndu-i pragul, 
prădară de-a mai mare dragul. 
Cei de la sud ţipau să-ngheţi: 

ne scapă, Doamne, de „mistreți“! 
Și-orice s-ar spune,-aceşti voinici 
ai noştri-au fost, erau de-aici. 
Și cum ştiau să se răzbune 
prin foc şi fier! Legenda spune 
şi-acum de-un brav care s-a dus 
în cruciadă; dar nu-i spus 

pe ce meleag a fost răpus. 


BRAND 


Și descendenţi, deci, berechet, 
lăsară-aceşti viteji? 


PRIMARUL 


Te cred; 
de unde știi? 

BRAND 


O, mă gindeam 
că-aş recunoaște vechiul neam 
in cel de-acum, plin de bravadă, 
in vorbe, pentru-o cruciadă. 


PRIMARUL 


Da, neamu-i viu, cum toate cele-s. 
Dar vă spuneam 'de riga Beles! 
Deci ne-am bătut printre străini, 
am dat şi-o iamă prin vecini 

și prieteni, fulgerind securi; 

am ars şi holde, şi grădini, 
biserici, case, totu-n jur, 
semeţi, de măreție plini. 

De, poate ne-am cam lăudat 

cu sîngele ce l-am vărsat; 

dar, după cele cite-am spus, 

pot să afirm, fără-ndoială, 

că forţa noastră ne-a adus 
cununa faptelor de fală, 

şi satu-acesta,-n timpu-apus, 

a dus și el, prin foc şi fier, 

al omenirii drum spre cer. 


BRAND 


Da, dar noblețea, uiţi, obligă! 
Voi îl trădaţi pe bravul rigă, 

iar moștenirea-i vin s-o-ngroape 
sub brazdă-adincă pluguri, sape. 


PRIMARUL 


De fel! Să vii la un ospăț 

în sat, să vezi ca-n alte dăți 
jandarm, paracliser, şi jude, 

ȘI eu, ca oaspeţi mai de frunte, 
cum bem la punci, cu gituri ude, 
ca-n vremile lui Beles, crunte. 

În toasturi, in pocale,-n cinturi, 
in scurtele ori lungi cuvinturi, 
trăieşte regele viteaz. 

Eu însumi ţes covor de ginduri 
din flori alese-acestui cneaz 

și altora ca el — dator 
cinstirii și-amintirii lor. 

Îmi place-un pic de poezie. 

De fapt, noi toţi pe-aici, se ştie, 
mai stihuim, dar cu măsură; 
aşa-i în viața asta dură; 

de pe la şapte pin-la zece, 

pe seară-ţi place-a mai petrece, 
cînd, după-o zi de muncă, vrei 
puţină baie de idei. 

Ci dumneata alt drum răzbaţi; 
vrei să și ari, şi să te baţi; 

nu prea ne socoteşti ca fraţi. 

Ai vrea să-nşiri sărmana viaţă 
cu ce gindeşti, pe-aceeaşi aţă; 
cultura de cartofi ai pune 

cu lupta Domnului pe-un loc, 
cum din salpetru, sulf, cărbune 
faci praful armelor de foc. 


BRAND 
Aşa-i! 
PRIMARUL 


Dar nu-i pentru noi; poate, 
prin locuri mai civilizate! 
Te du cu-această grea chemare; 
noi mlaştini răscolim, și mare. 


BRAND 


Întii zvirliţi în mare, spun, 
mindria bravilor străbuni; 
piticul e mereu pitic, 
chiar Goliat de-i e bunic. 

PRIMARUL 


Ni-i amintirea lor măreaţă. 


BRAND 


Dar amintirea nu e viaţă; 
gorganul vostru de-amintiri 
e cloacă-a sterpei mărginiri. 


PRIMARUL 


Rămiîn la-ntîiul meu cuvint: 

te du de-aici cit mai curînd. 
Ți-e fapta-aici ca un eres, 
gindirea nu ţi-e pe-nţeles. 

Un pic de vis e necesar, 

din cind în cînd şi-un pic de-avint,; 
eu celor de pe-aici le sînt 
neobositul prisăcar. 

În toată cariera mea 

dovezi frumoase poţi afla; 

da, numai datorită mie 
locuitorii s-au triplat; 

incet, încet am dezvoltat 

a regiunii industrie. 

Natura-am friînt-o, ca-ntr-un zbor 
duşi de-o mașină cu vapori. 

Iau drumuri, poduri noi fiinţă. 


BRAND 
Dar nu-ntre viaţă și credinţă. 
PRIMARUL 
De la fiord spre munţi urcînd. 
BRAND 
Nu de la faptă către gind. 

PRIMARUL 


Întii şosele între sate, 

să poată om la om răzbate, 
așa rivneau toţi, mai-nainte 
de-a fi venit mata, părinte. 
Învălmășişi cu aurora 

polară un lămpaș de mine; 
și-acum cine-ar mai ști să spuie, 
sub mestecatele lumine, 

ceea ce este drept ori nu e, 

ce este leac, ori numai chin e? 
Stricaşi şi rostul tuturora; 

îi învrăjbişi ca-n răzmeriţi 

pe cei ce-ar fi învins, uniţi. 


BRAND 


Eu voi rămîne, orice-ai spune. 
Nu ţi-alegi locul de-acţiune. 
Cînd mergi spre țelul tău, mereu, 
cu flăcări scrie Dumnezeu 
porunca: iată locul tău! 


PRIMARUL 


Rămii deci, da'ngrădeşte-ţi locul; 
să arzi păcatele, ca focul, 

cînd oamenii vin să te-asculte; 

şi ştie Domnul că sint multe! 
Dar nu fă-ntreaga săptămină 
duminici, stînd cu steagu-n mină, 
de parcă Domnu-ar sta la bord 
pe orice barcă din fiord. 


BRAND 


Ar fi — urmîndu-ţi cele zise — 
să-mi schimb şi inimă şi vise; 
dar: fii tu însuţi! este scris; 
du la victorie-al tău vis; 

de-un singur vis mi-e viaţa plină: 
să-aduc pe-aceste văi lumină! 
Poporul, care-l jefuiţi, 

il voi trezi din somn, să ştiţi! 
Aţi frint stincoasa lui natură 
intr-o robie lungă, dură; 

i-ați luat bucata de la gură, 
i-ați scris durerea pe figură; 
curajul pentru a i-l fringe, 
i-aţi supt și măduvă şi singe; 
aţi prefăcut în praf mizer 
călitu-i suflet ca de fier; 

dar tot veţi auzi şi voi 
chemarea sfintă: la război! 


PRIMARUL 
Război? 
BRAND 
Război! 


PRIMARUL 


De chemi la arme, 
ești primul care-o să se sfarme! 


BRAND 


Veţi şti cîndva, cu prisosinţă: 
şi-nfringerea e biruință! 


PRIMARUL 


Greşeşti, Brand; eşti la o răscruce; 
nu pune tot pe-această carte. 


BRAND 
Ba da! 


PRIMARUL 


Atunci, de pierzi, pui cruce 
vieţii tale, pin-la moarte. 
Moștenitor al unei mume 
bogate, ai ce vrei pe lume; 
ai un copil, ai o soţie 
frumoasă ; cu ce dărnicie 
atitea fericiri ţi-s date! 


BRAND 


Dar dacă eu renunţ la toate?... 
De trebuie?... Dacă nu pot 
să le primesc? 


PRIMARUL 


Atunci pierzi tot, 
aici, în valea asta seacă, 
de-ncepi război cu lumea-ntreagă ! 
În sudu-mbelşugat, da, nu-s 
decit de cei cu fruntea sus; 
şi singele-acolo-l poţi cere 
drept jertfă; acolo-i avere; 
noi, pentru piine, dăm sudori 
nu singe,-n aceste strimtori. 


BRAND 


Aici rămîn, în satul meu. 
Aici mi-e scris să lupt mereu. 


PRIMARUL 


Dar de greşeşti, ia bine-aminte; 
vezi şi ce pierzi mai înainte! 


BRAND 
De dau-napoi, pier în neant. 
PRIMARUL 
Cel singur piere-n luptă, Brand. 

BRAND 


Cei tari, cei buni sînt lingă mine. 


PRIMARUL 


(surizind) 
Cei mulţi sînt însă-ai mei, ştii bine. 
( Iese. ) 


BRAND 


(privind după el) 
lată-un pur-singe din popor, 
cinstit, activ cum altul nu-i, 
focos şi binevoitor — 
flagelul nou al ţării lui. 
Cutremur, inundaţii, vînt, 
ger, ciumă, foamete, nicicind 
nu fac cît poate prăpădi 
el intr-un an, sau într-o zi. 
Pierzi viaţa-ntr-o calamitate; 
dar el! — cite voinţi sfărmate, 
ce multe ginduri retezate, 
ce cîntece nemaicintate... 

Un om ca el le calcă-n humă. 
Surisul celor care rabdă, 

și fulgerul miniei lor, 

tot visul mare-al tuturor, 
revolta-ntregului popor, 

tot ce putea să-ajungă faptă, 
cu singe rece el sugrumă! 


(Deodată infricoșat) 
Și nici o veste! Ba da, iată! 
( Repezindu-se in intimpinarea doctorului.) 


Zi, doctore? Cum e? E rău? 


DOCTORUL 


Acu-i la marea judecată. 

BRAND 
S-a pocăit? 


DOCTORUL 


N-aş zice zău; 
legată de avutul său, 
așa rămase, pin-la urmă. 

BRAND 


(privind inainte) 
Un suflet oare-așa se curmă, 
cu-ntreagă viaţa lui sterilă? 


DOCTORUL 
Mai blind e poate judecată, 
nu după legi, ci după milă. 
BRAND 
(domol) 
Ce-a spus? 
DOCTORUL 


A spus, oftind o dată: 
nu are suflet Dumnezeu 
atit de crud ca fiul meu! 


BRAND 


(prăbușindu-se indurerat pe o bancă) 


Pe stinca morţii, şi-n furtuna 
păcatului — mereu minciuna! 


(Își îngroapă fața în palme.) 


DOCTORUL 

(se apropie de el, îl privește și clatină din cap) 
Vrei deci să-ntorci dinspre apus 
acele vremuri ce s-au dus. 

Mai crezi în pactul fără-asamăn, 
cel dintre Dumnezeu și oameni; 
fiece timp îşi are-un crez; 

al nostru, precum poţi să vezi, 

nu-i focul răsucit pe bici, 

cu inimi fierte în cazan, 

din basmul bietelor bunici; 

azi, crezul nostru-i: fii uman! 


BRAND 

(ridicind capul) 
Uman! Da, josnicul cuvint, 
lozinca-ntregului pămînt! 
Sub el se-ascunde-un pierde-vară 
cind stă ca un moliu să piară; 
din el un laş meschin se-nfruptă, 
ferindu-se mereu de luptă; 
prin el, senin, sperjurul minte, 
uitînd tot ce-a promis fierbinte; 
naivilor, scorniţi un van 
umanitar om, un sărman. 
Fu Domnul cu Cristos uman? 
Cu Dumnezeul vostru-atunci 
cînd Crist murea pe cruce-n munci, 
ar fi al jertfei lui mister 
demers de diplomaţi spre cer! 


(Își prinde capul în miini, desperat. ) 


DOCTORUL 


(blind) 


Gemi, suflete-n furtuni, gemi! Trece! 
De poţi, plingi! Sint dureri, puzderii... 


AGNES 
(iese pe scară, palidă, îngrijorată și-i șoptește doc- 
torului) 


Hai, repede-acolo! 

DOCTORUL 


Mă sperii; 
e ceva cu copilul? 


AGNES 


Rece, 
un Șarpe inima-mi cuprinde! 


DOCTORUL 
Ce-i? 


AGNES 


(trăgindu-l după ea) 
Repede! O, Doamne-sfinte! 


(Intră amindoi în casă, fără ca Brand 
să fi băgat de seamă.) 


BRAND 


(vorbind încet cu sine însuși) 
Muri-n păcat. Cum a trăit. 
Nu-i de la Domnul acest semn? 
Răspund acuma însutit 
de tot ceea ce-am moștenit; 
de voi trăda, sint un nedemn! 

( Ridicindu-se.) 

Eu din acest pămint sînt rupt; 
ca fiu, datornic sînt să lupt — 
soldat al crucii, nu al ţărnii — 
cu spiritu-mpotriva cărnii. 
Mi-ntinde Domnul spada-i grea 
şi-mi pune-n piept minia sa; 
de piatră-i al voinţii-mi miez; 
acum să sfarm şi stinci cutez | 


DOCTORUL 


(urmat de Agnes, iese grăbit pe scări și strigă) 
la tot ce ai şi fugi ca vintul! 

BRAND 


Rămin, chiar de-ar plesni pămîntul! 


DOCTORUL 


Atunci copilul va muri. 


BRAND 


(înnebunit) 
Alf! Fiul meu! Ce groază-nvii 
în mine! Alf! Copile! 


(Vrea să intre în casă.) 


DOCTORUL 


(oprindu-l) 
Stai | 

Aici nu-i soare, nu-i lumină, 
doar vint polar fără hodină, 
doar cețuri reci, doar noapte-adincă; 
pe-aceste văi o iarnă încă, 
şi nici un fiu n-o să mai ai. 
Brand, pleacă, scapă-l cit e viu; 
dar iute, mîine cel tirziu. 


BRAND 


Deseară, azi, acum! O, el 

va crește ca un stejărel; 

nici vintul rece, nici zăpezi 

n-or să-l îngheţe. Ai să vezi! 

Hai, Agnes, repede! Acum! 

Hai, prin strimtori, la drum, la drum! 
O, Agnes, Agnes, moartea ţese 

în juru-i laţurile dese! 


AGNES 


În taină-am tremurat mereu, 
dar n-am văzut intregul rău. 

BRAND 


(către doctor) 
Dar scapă? Spune! E vreo rază? 


DOCTORUL 


Da, zi și noapte de-l veghează 
cu grijă tatăl său! Da, sint 
convins că-l veţi vedea zburdind, 
voinic și teafăr, pe curind. 


BRAND 
O, mulţumesc! 
(Către Agnes.) 


Îmbracă-l gros; 
fiordul seara-i răcoros. 


(Agnes intră în casă.) 


DOCTORUL 


(îl scrutează pe Brand care, nemișcat, privește spre 
ușa casei; apoi se apropie de el și-i pune mina pe 
umăr 

Cu alţii eşti nendurător; 

cu dumneata mergi mai uşor! 
Cu alţii nici mult, nici puţin, 

ci numai totul sau nimic; 

cînd soarta te loveşte-n plin 

şi-i mielul jertfii-al tău, te-nclini 
şi tot curaju-i slab şi mic. 


BRAND 
Ce vrei să spui? 


DOCTORUL 


Ai fulgerat 
in contra mamei, şi-ai tunat: 

pierdută ești, ca prafu-n vînt, 
de nu mergi goală în mormint! 
Și-aşa ai fulgerat mereu 

cînd turma suferea din greu! 
Azi, naufragiat din barcă, 
destinul aprig cînd te-ncearcă, 
de pe epavă-arunci azi toate 
epistolele-nflăcărate; 

în apă, cartea care-n piept 

a tot lovit mereu, de-a drept! 
acum la adăpost să pui 

viaţa propriului pui; 

la drum, prin golfuri, ars de jale, 
fugind de leșul mamei tale, 

de oameni, de chemarea sfintă, 
de-a preotului grea osindă! 


BRAND 


(luindu-se desperat cu mîinile de cap, parcă vrea 
să-și adune gindurile) 


Sint orb acum? Am fost alt'dată? 


DOCTORUL 


Fă ce-i dator să facă-un tată! 

Nu te condamn; îmi pari mai mare 
în ceasu-acesta de-ncercare, 

de grijă și necaz bătut, 

decit puternic şi temut. 

Cu bine! Viaţa îţi întinde 

oglinda ei. O, Doamne sfinte, 

vezi omul ce spre ceruri tinde! 


(Iese. ) 


BRAND 
(privește o vreme în gol, apoi izbucnind deodată) 


Acum greşesc, ori mai nainte? 

(Agnes apare în prag cu haina pe umeri și copilul 

în brațe; Brand nu o vede; vrea să vorbească, dar 

se oprește ca lovită de groază cind zărește expresia 

de pe faţa lui. În această clipă un om intră grăbit 
pe poartă. Soarele apune.) 


OMUL 


Ai un dușman, părinte! 


BRAND 
(ducindu-și miiniule la piept) 
Da, 
aici. 
OMUL 


Primaru-i. Te fereşte! 
Da-n spic mereu sămința ta, 
cind ciuma unui zvon porneşte, 
şoptind că, fără îndoială, 
parohu-și lasă casa goală; 
că-ar fi plecat de mai nainte, 
ci aștepta ca biata-i mamă 
să moară. 


BRAND 
Poate-aşa-i | 


OMUL 


Părinte, 
te ştiu; ştiu că primarul minte! 
Lui, și celor cu el de-o seamă, 
le stai in drum şi le e teamă; 
tu, dacă vrei să-i fringi, tu poţi; 
de-aceea mint, că-s răi şi hoţi. 


BRAND 
(nesigur) 


Și dacă-i adevăr ce spun? 

OMUL 


Atunci, tu ne-ai minţit pe toţi. 
BRAND 

Să fi minţit? 
OMUL 


Ne-ai spus ades 
că însuși Domnul te-a ales 
pe tine, ca să ne aduni; 
că printre noi te simţi acasă; 
că vei lupta cu tot ce-apasă 
pe noi, aici, că fiecare 
dator e, pentru-a lui chemare, 
să lupte dirz, și niciodată 
să nu-nceteze să se bată! 

Tu ai chemarea! Tu ești tare, 
şi-aprinzi un foc în fiecare. 


BRAND 


Aici urechile sint surde, 
simțiri tocite, aripi scurte | 


OMUL 


Tu ştii că-n multe minţi, lumini 
se-aprind din soarele divin. 


BRAND 


Ci-n multe-i noapte-adincă încă. 


OMUL 


Tu luminezi în noaptea-adincă. 
Dar las’ să fie şi cum zici; 

nu multu-şi are rostu-aici; 

sint singur, unul dintre toţi, 

și-ţi spun: hai, pleacă dacă poţi! 

Un suflet am şi eu, și-o moarte; 
nu mă descurc cu nici o carte; 
doar tu m-ai scos de la adinc; 
încearcă să mă lași; mă string 
la pieptul tău. Nu vei putea. 
Mi-e sufletul în mina ta! 

O, nu ne va lăsa, știu eu, 
ca-ntr-un pustiu, păstorul meu, 
pe mine şi pe Dumnezeu. 


(ese. ) 


AGNES 
(sfios) 
De var ţi-e faţa, buza suptă,; 
și ţipă inima ta ruptă. 
BRAND 


Ecoul vorbelor rostite 
aici, sub stinci, mă ia-n cuțite. 


AGNES 
(făcind un pas înainte) 
Sint gata! 
BRAND 
La ce? 


AGNES 
(cu putere) 


Fără teamă: 
la ce e drept să facă-o. mamă! 


(Gerd vine fugind pe drum și se oprește 
lingă gard.) 

GERD 
(bătind din palme şi strigind cu o bucurie sălbatică) 


Pastorul — știți? — a zburat! 
Jos în văi şi sus pe munţi, 
priculici şi draci mărunți 
mișună, pociţi şi răi; 

hu, lovesc ca nişte găi! 

Un ochi mi l-au şi mincat; 
inima pe jumătate; 

mă descurc cu ce-au lăsat, 
cu ce resturi am, cu toate! 


BRAND 


Te înșeli, copilă; iată, 
sint aici, ca şi-altădată. 


GERD 


Tu? Da! Pastoru-insă nu e! 
De pe Piscul Negru-n vint 
vulturul alunecind 

peste culmi, peste păduri, 
cu friu, cu şa, cu coburi 

a trecut ca-ntr-o turbare, 
uite-l nu e, uite-l nu e, 

cu un om pe el călare; 
pastorul prin nouri suie! 
lar biserica din sat, 

goală-i, lacătu-ncuiat; 
neagră-i, veche, ca de scrum; 
Şi-i slăvită-a mea acum. 
Pastoru-i are veșmintul 

alb, din fire de zăpadă; 

hai să-l vezi şi tu-n posadă; 
e biserica-n sat goală; 

dar a lui e numai fală; 
cînd rostește el cuvintul, 

se cutremură pămîntul! 

BRAND 


Suflet frint, din care vis 
idolul tău te-a trimis? 


GERD 
(intrind pe portița grădinii) 


Idol? ce-i aceea oare? 
Idol? O, da, da, ştiu bine; 
de vopseli și aur plin e; 
cînd mărunt, cînd foarte mare. 
Idol? Ia stai! Tu nu-l vezi? 
sub veşmîntul ei ales — 
miîini, picioare de copil! 

Nu-i vezi spaima mare-n care 
parcă-ar vrea să-şi înfăşoare 
plodu-n pătura vopsită? 

Îl acoperă,-ngrozită ! 

Idol? Vezi-l! Iată-ţi-l! 


AGNES 


(către Brand) 
Mai ai lacrimi, rugi, tu, tată? 
Urlă groaza-n gindul meu! 


BRAND 


Agnes, vai, această fată 
mi-a trimis-o Dumnezeu! 


GERD 


Auzi, clopotele sună 

peste piscuri, peste munte! 
lată, oamenii se-adună 
spre biserica măruntă! 
lată mulţii priculici; 
pastoru-i zvirlise-n mare! 
lată mia de pitici; 

ies din stiîncile sub care 

ji pecetluise-aici ! 

Nu sint stinci să poți să-i legi 
și nici mări ca să-i îneci; 
iată-i iarăşi pe poteci, 

umezi nişunind, șI reci; 
morţi par strimbii lor puieci, 
scuturindu-şi din spinare 
bulgării căzuţi din munte; 
„tată“, „mamă“, ţipă ei; 

le răspund bărbaţi, femei; 
blînd săteanul le răspunde 
parcă-ar fi chiar fiii săi; 

iar țăranca ia la sin 

fătul mort cu botul spin; 
mâîndră-aşa nu şi-a purtat 
nici copilul la botez. 

Vesel trai se-ncinse-n sat, 
iată, uită-te şi vezi; 

pastorul lor a plecat! 


BRAND 


Piei de-aici! Ah, ce urite 
arătări | 


GERD 


Ascultă! Ride 
cel ce dintr-un colţ de drum 
către pisc se-avintă-acum ; 
in registrul său îi scrie 
pe cei care-n munte suie; 
toți sint scriși acolo iară; 
goală-i biserica-n sat, 
lacătu-a fost incuiat, 
pastorul pe vultur zboară! 


(Sare peste gard și se pierde printre boluvanii de pe 
coastă. Tăcere.) 


248 


AGNES 


(se apropie şi abia șoptește) 
Hai: la drum; e timpu-acum! 


BRAND 


(privind-o fir) 
Care drum? 


(Arată mai intii spre portita grădinii, apoi către 
ușa casei.) 
Pe care drum? 
AGNES 
(dindu-se inapoi îngrozită) 
Brand, copilul!... 
BRAND 
(urmind-o) 
Spune-odată: 
ce-s eu — pastor sint, sau tată? 
AGNES 
(același joc) 
De-ar tuna şi Dumnezeu, 
nu voi da răspunsul eu! 
BRAND 


(urmind-o mereu) 
Tu eşti mamă! eu ce sint? 
Tu ai ultimul cuvint! 
AGNES 
Tu mi-ești soț; voi asculta 
numai de porunca ta! 

BRAND 


(crind s-o apuce de braj) 
la acest pahar!... Mi-e teamă. 


AGNES 


(retrăgindu-se în spatele unui pom) 

N-aş mai fi atunci eu mamă! 
BRAND 

Mă condamni acuma oare? 
AGNES 


(puternic) 
Poţi s-alegi altă cărare? 


BRAND 


Mă condamni acum mai greu! 


AGNES 


Crezi in marea ta chemare? 


BRAND 


Da! 
(Prinzind-o puternic de mină.) 
Cuvintul care arde 
spune-l: viaţă de-i, sau moarte! 
AGNES 
Drumul tău e Dumnezeu! 


( Pauză.) 


BRAND 


Hai la drum; e timpu-acurm. 

AGNES 


(cu voce stinsă) 


Care? 


BRAND 
(tace) 


AGNES 
(arată spre poarta grădinii și intreabă) 
Acesta? 


BRAND 


(arătind ușa casei) 
Nu, nicicum! 


AGNES 
(ridicind in sus, pe braţe, copilul) 


Doamne, jertfa care-o ceri 
îndrăznesc s-o-nalţ spre cer! 
Groaza vieţii mi-o alină! 


(Intră in casă.) 


BRAND 


(privește in gol un timp, izbucnește in plins, iși 
acoperă faţa cu miinile prăbușindu-se pe scări și 
strigă) 


Dă-mi, Isuse, dă-mi lumină! 


Actul IV 


(Ajunul Crăciunului in casa parohială. Odaia se 

află in intuneric. În fund ușa de ieșire; lateral — o 

ușă și, respectiv, o fereastră. Agnes, in doliu, stă 
lingă fereastră şi privește in noapte.) 

AGNES 
Nu mai vine! Nu mai vine! 
Nopti, ah, nopţi de nepătruns, 
cite doruri şi suspine 
făr-o şoaptă de răspuns! 
Cad fulgi mari, legănători, 
imbrăcînd in giulgiul lor 
alb biserica bătrină. 

(ascultind) 


Poarta scîrţiie-n ţiţină! 
Pași !... Paşi de bărbat, voinici... 


(Se repede la ușă și o deschide.) 
Intră! Intră! Eşti aici! 


( Brand intră, plin de zăpadă, imbrăcat cu un palton 
gros pe care in timpul replicilor următoare îl 
dezbracă.) 


AGNES 
(aruncindu-se la pieptul lui) 


O, de cind te-aștept să vii! 
Stai cu mine, stai cu mine! 
Nu mai pot să-ndur pustii 
nopţi de spaimă, fără tine! 
Nu mai pot, o, fie-ți milă, 
noaptea-ntreagă, ziua-ntreagă ! 


BRAND 
Chinuita mea copilă, 


(prinde o singură luminare care aruncă in odaie 
o strălucire slabă ) 


sint aici. 
AGNES 


Nu mai am vlagă. 
Te-am pindit cu chin, cu dor, 

am legat cîteva flori, 
cite-am apucat s-adun 
de-astă-vară, să le pun 
pentru pomul de Crăciun. 
Bucheţelul lui — da, iată, 
l-a primit. E sub zăpadă, 
cununița — Doamne bun! — 
e la... 


BRAND 


La mormiînt. 


AGNES 
O, taci, 
o, taci! 
BRAND 
Șterge-ţi ochii dragi. 


AGNES 


Da, îi şterg eu, lasă, lasă; 
sufletu-mi mai sîngerează; 
rana mă mai doare încă, 

nu mai pot, stă să mă fringă; 
0, să uit puţin năpasta; 

să mai treacă doar o vreme; 
nu mă tingui, nu te teme. 


BRAND 
Noaptea Domnului e asta? 
AGNES 


O, nu mă certa iar, lasă! 
Cum zburda mai an prin casă, 
şi-anul ăsta, chipu-i blind 
este... este... 

(Se cutremură, neindrăznind să pronunțe 
cuvintul.) 
BRAND 


(puternic) 
În mormînt! 


AGNES 
(implorind) 
Taci, o, taci! 
BRAND 


Dacă ţi-e frică, 
trebuie să-i spui pe nume! 
Trebuie să strigi! Deci, strig? 
ca un val urlînd în spume. 


AGNES 


O, cuvintul crud te doare 
şi pe tine, ştiu eu, ştiu; 
fruntea-ţi plină-i de sudoare 
pentru-acest cuvint pustiu. 


BRAND 


Stropii de pe fruntea mea 
apă din fiord sint numai. 


AGNES 


lar in pleoape numai nea 
care-n stropi topită-acuma-i? 
Nu, 0, nu, sint prea fierbinţi, 
curg din suflet, să nu minți! 


BRAND 


Agnes, nouă ni se cere 
să fim tari, crezind fierbinte; 

inainte, cu putere, 

pas cu pas, mereu-nainte! 
Ah, azi am fost dirz pe navă! 
Valurile-n stinci izbeau, 
pescăruşii se-ascundeau, 
grindina cădea grozavă; 

val de val fiordu-și sparge, 
ia odgoane și catarge; 

vela, cind în vint se-ntoarce, 
zdreanţă-i fluturind pe apă; 
totul piriie și crapă; 

curg de-a valma de pe creste 
stinci aduse de tempeste; 

iar cei opt bărbaţi curînd 

ca opt leşuri zac la rind. 
lau atunci comanda eu; 
stind la cirmă, am simţit 
cum, puternic, Dumnezeu 
dreptul mi l-a consfințit 
cu-un botez plătit din greu. 


AGNES 


E uşor să-nfrunţi furtuna, 
dirz, în luptă, totdeauna; 
O, dar eu, cu ginduri-săbii, 
ciripind ca niște vrăbii, 
eu, pe care nu m-alină 
timpul, chiar şi dacă-aș vrea; 
eu, de luptă stind străină, 
şi de măreţia sa; 

eu, departe de lumină 
mistuindu-mă așa; 

eu în casă-mi duc mîhnită 
rostu-mi fără preţ şi mic. 
de-amintire chinuită, 
neputind să uit nimic! 


BRAND 


Tu, un rost mic, fără preț? 
N-a fost altul mai măreț. 

Dacă-mi pierd vreodată firea, 
şi nădejde, şi curaj. 

şi mi-i tulbure privirea, 
gindu-i frint, sufletul laş, 

mi se pare-atunci un dar 

că pot plinge plins amar. 
Agnes, Domnu-atunci mi-apare 
cum nu l-am văzut nicicînd; 
0, atit de-aproape-mi pare 
că-i simt pieptul respirînd. 

Și mi-e dor să mă arunc, 
strîns, sub braţu-i de părinte, 
să mă ţină indelung 

lingă pieptul lui fierbinte. 


AGNES 


Brand, o, să-l priveşti mereu 
pe măreţul Dumnezeu 
ca pe-un tată, nu stăpin. 


BRAND 


Nu pot, Agnes, să-i infrin 
drumul aspru, fapta mare; 
trebuie să-l văd drept, tare, 
vast cit cerul, în putere; 
un timp mic așa îl cere. 
O, dar tu îl poţi privi 

ca pe-un blind părinte, și 
fruntea să ţi-o odihneşti 
mult la pieptul lui de tată 
şi pe urmă, întremată, 

raza slavei lui cereşti 

să mi-o dărui în sfîrșit 
c-am luptat și-am suferit. 
Ținta căsnicii,-ntreagă, 
asta-i, Agnes, ne-ntreruptă; 
unul singeră şi luptă, ` 
cel'lalt rănile ii leagă; 
doar aşa-s, cu bună ştiinţă, 

două fiinţe într-o fiinţă. 

De cînd m-ai ales anume, 
renunțind la-ntreaga lume, 
rostu-ntregii tale vieţi 

e o misiune sfintă; 

eu să lupt pin-la izbindă 
sau să cad iuptind sub soare 
ori veghind in noaptea lină: 
tu să-mi dărui cupa plină 

a iubirii ce nu moare, 

și căldura miinii tale 

pentru pieptu-mi strins în zale; 
astea-s rosturi fără preţ? 


AGNES 


Toate mi se par prea grele 
pentru puterile mele; 

mii de ginduri port urlind 

şi gemiînd pe-un singur gind. 
Parcă-i vis — şi visul ţine. 
Las’ să pling şi să bocese, 
dă-mi curaj, să-mi regăsesc 
datoria şi pe mine. 

Brand, stind singură, aseară, 
a intrat aci-n odaie; 

avea faţa bucălaie; 

in cămaşa lui uşoară, 
poticnind, cu paşi mărunți, 

a venit la patu-mi iară, 

cu surisul drag pe gură, 

şi-mi părea că mă tot cheamă, 
cu minuțe-ntinse: „mamă“ ! — 
parc-ar fi cerut căldură! 

Da, aşa! O, vream să strig! 


BRAND 
Agnes! 

AGNES 


Da, lui Alf i-i frig! 
Cum n-ar îngheţa, cum crezi, 
intre scinduri, sub zăpezi? 


BRAND 


Leşu-i zace sub zăpadă, 
dar copilu-n cer senin e. 


AGNES 
(indepărtindu-se de lingă el) 


O, ce crud scurmi rana-n mine 
şi durerea toată, toată! 
Leşu-acesta-ntotdeauna 

pentru mine-i fiul meu. 
Sufletul şi trupu-s una; 

să despart, ca tine, eu 

sufletul de trup nu pot; 
pentru mine sint un tot; 

Alf, de sub zăpezi şi ger, 

e acelaşi Alf din cer! 


BRAND 


Să se vindece, despică 
rana-ntreagă, sîngerînd. 


AGNES 


Da, dar nu fi crud, fii blind; 

ştiu s-ascult, dar nu de frică. 
Dă-mi curaj, Brand, dă-mi putere; 
fă-ti cuvintul mingiiere. 

Glasul tău care, măreț, 

intr-o clipă grea detună 

ca să scoată din furtună 

sufletul unui drumeț, 

nu-l poți face oare cint 

să-mi alini durerea blind? 

Nu găseşti tu graiul milei 
să-mi aprinzi lumina zilei? 
Domnul tău stirnește teamă, 
ca un rege-ntr-o cetate; 

cu durerea mea de mamă 
cum să-ncerc la el răzbate? 


BRAND 


Crezi că-ar ști să te alinte 
Domnul tău de mai-nainte? 


AGNES 


Nu, nu, nu mă-ntore la el! 
Totuşi, cite-un dor mă-nclină 
către ţărmul vechi, spre-acel 
țărm de soare şi lumină. 
Greu de dus, uşor de spus; 
e-un proverb din timpu-apus? 
Cîmpul tău îmi e prea mare; 
totu-aici îmi pare greu; 

țelul tău, a ta chemare, 
visul, lupta, drumul tău, 
stincile ce ne-nconjoară, 

și fiordul ca o gheară; 
luptă, beznă, iarnă, frică; 
doar biserica e mică. 


BRAND 


(uluit) 
Mică? lar același gind! 
Oare el pluteşte-n aer? 
Cum e mică? 
AGNES 
(elătinind din cap, indurerată) 
Ce cuvint 
toarce-al inimilor caer? 

Oare-al sufletului zbor 
nu-i ca vinturile-n vaer? 
Unde merg, de unde vin? 
Fără să-nţeleg deplin, 
stiu atit: biserica 

nu e pe măsura ta. 


BRAND 


Ce duh umblă prin popor? 
Toţi mă-ntîimpină pe rînd 
ca aduşi de-acelaşi gînd; 
chiar nebuna-n zdrențe, sus, 
pe platou, la fel mi- a spus. 
„E urită, şi e mică“ 

mi-a strigat; nici ea nu știe 
gindul dincotro-i adie. 

Vin femei mereu să-mi zică: 
ni-i biserica prea mică! 
Strigătu-acestor femei 

are-un tilc, are-un temei? 
Agnes, o, acum ştiu ce-i: 
mi-ești de Dumnezeu aleasă, 
tu mi-eşti îngerul ivit; 
fără-a şti, iei, înțeleaptă, 

la răscruce, calea dreaptă, 
cind eu stau ca rătăcit. 
De-amăgiri nicicind nu-ţi pasă; 
sufletu-ţi, din prima zi, 
viața mi- -0 călăuzi ; 

m-ai întors din zborul greu 
către slăvile senine, 
indreptîndu-mi către mine 
ochii, către eul meu. 

Agnes, iar rostești cuvinte 
mari, ca soarele fierbinte, 
iar mi- arăţi a mea chemare, 
opera-mi ce se ridică. 

Casa Domnului e mică; 

vom clădi o alta, mare! 

Azi văd clar că Dumnezeu 

mi te-a dăruit pe tine; 

te implor acum şi eu: 

stai cu mine, stai cu mine! 
AGNES 


Îmi voi scutura mihnirea, 

lacrimile-mi şterg pe rind, 

voi închide amintirea 

ca sub lespezi de mormint, 

al uitării-ocean turnind 

peste ele, pe vecie; 

lumea-mi de năluci, prin care 

am umblat odată, moare; 

am să-ţi fiu numai soţie! 
BRAND 


Drumul duce-n măreție. 


AGNES 
O, dar glasul blind să-ți fie! 


BRAND 


Altul dă porunci prin mine. 


AGNES 


Da, cel care-ai spus că cere 
mai intii să vrei, ştiu bine, 
chiar dacă nu ai putere. 


(Vrea să plece.) 


BRAND 
Unde pleci? 


AGNES 
(surizind) 
E sărbătoare, 

nu? — şi trebile-s noan. 
Ți-aminteşti? — acum un an 
mă numeai risipitoare. 
Candelabre toate-aprinse, 
jucării, cununi întinse, 

pomul de Crăciun sclipea; 

se ridea şi se cinta. 

E Crăciunul; bucurie 

vreau, Brand; şi lumini să fie; 
casa-n zimbet se-nveșmintă 
pentru sărbătoarea sfintă. 
Domnul de-o să ne privească-şi 
va vedea cei doi copii, 

trişti, de-o liniște cerească; 
n-au de ce să se ferească 

a zimbi, dacă vroi 

tatăl lor să-i pedepsească. 
Vezi că ştiu să nu mai pling? 


BRAND 
(v stringe in braţe, apoi ii dă drumul) 
Da, lumini aprinde iară, 
asta e menirea ta! 
AGNES 


(surizind trist) 
lar tu, pin-la primăvară, 
să ridici biserica! 
( Iese.) 


BRAND 


(privind după ea) 


Gata, gata-n orice clipă 
pentru jertfa cea mai grea; 
chiar cînd inima-n piept ţipă, 
stă la post, și vrea să stea. 
Doamne, dă-i puterea ta; 

cupa asta, prea-i amară; 

1a-mi-0; greul ei mă fringe; 
şoimul legii, uriaș, 

cum să-l pun să-i prindă-n gheară 
inima, să i-o măniînce? 

Eu am forță, am curaj; 

dă-mi poveri cit vrei, mă-mpilă, 
doar de ea ai, Doamne, milă! 


(Bătăi la ușa de intrare. Intră primarul.) 


PRIMARUL 


Primeşti un om învins în casă? 


BRAND 


Un om învins? 


PRIMARUL 


Așa vin, doară. 
Îţi aminteşti că astă- vară 
vream să te izgonesc în ţară; 
nu-ţi prevesteam o soartă-aleasă-n 
război, şi nu voiai s-asculți... 


BRAND 
Ei și? 
PRIMARUL 


Deşi aveam dreptate, 
acum refuz a mă mai bate. 


BRAND 


De ce? 


PRIMARUL 


li ai pe cei mai multi. 

BRAND 


Crezi? 


PRIMARUL 


Ştii şi dumneata prea bine; 
mulțimea toată-ncoace vine; 
un spirit nou, neîntrerupt, 
pătrunde-n sat, şi Domnul ştie 
că nu se datoreşte mie; 
de unde trag concluzia 
că vine de la dumneata. 
Ți-ntind, deci, mîna; nu mai lupt! 


BRAND 


Nu se sfirșește-acest război 
decit căzind unul din noi. 


PRIMARUL 


Să-nchei războiul — e nevoie 

de-o pace doar, şi-o bunăvoie! 

Eu știu să pierd cind sint învins; 
sînt om ca orice om, cum vezi; 
cînd spada dușmanul a-ntins 

spre pieptul meu, ştiu să cedez; 
cînd contra spadei stai cu băţul, 
să fugi, acesta e învăţul; 

cînd rămiîi singur în război, 
cuminte-i să dai înapoi. 


BRAND 
Sint două chestiuni aici: 


intii că: „cel mai tare“-mi zici 
apoi că-i am pe cei mulţi. 

PRIMARUL 
Da! 


BRAND 


Acum? Dar ce se va-ntimpla 
in ziua Jertfei, sfintă, mare; 
a cul va fi puterea, oare? 


PRIMARUL 


În ziua jertfei? Doamne sfinte, 
nu va veni această zi! 

În cazul cel mai rău, părinte, 
poporul, bietul, va plăti; 
trăim în vremuri mai umane, 
nu se mai cer azi jertfe vane. 
Eu însumi pot să spun că sint 
din cei ce-aduseră sub soare 
aceste vremi umanitare 

in locul jertfei pe pămint; 

nu că regret, dar, negreșit, 

eu doar pe mine m-am jertfit, 
şi-o bită dacă-am făurit, 

doar munca mea o va zdrobi. 


BRAND 


Da, poate ai dreptate. Ci 

tot nu pricep cu dinadins 

de ce te-ai declarat invins. 

Și de ai bită, şi de n-ai, 

rămii de opera ta prins, 

dator să mergi spre propriu-ţi rai; 
de ţi se-aștern in cale ape, 

cînd ţara lui Satan e-aici, 

poţi oare fericit să strigi: | 
grăbeşte-te spre iad, e-aproape:! 


PRIMARUL 
Am să-ţi răspund şi nu, şi da; 


visezi un port, un adăpost; 
cind vezi că truda n-are rost, 

de ce-ai mai bate calea grea? 
Aşa e omul — vrea o plată 
să-i răsplătească truda toată; 
cînd nici o şansă-n luptă nu-i, 
te pleci frumos și te supui. 


BRAND 


Ce-i negru totuşi nu e alb! 


PRIMARUL 


Amice, raţionezi calp; 
de ce să spui: „alb ca zăpada“, 
cind: „neaua-i neagră“ — urlă strada? 


BRAND 
Și dumneata strigi „negru“? 


PRIMARUL 

Ci 
eu nu strig „negru“, eu strig „gri“. 
E-un timp umanitar; poporul 
nu-l iei în piept, să- nfrunţi zăporul ; 
ni-i ţara liberă; integru-i 
principiul liberei păreri; 
de unul singur vrei să ceri 
ca toți s-aleagă alb ori negru? 
Avind majoritatea-acum, 
eşti cel ce ne conduci la drum; 
mă-alătur şi eu dumitale, 
cu tot ce am, ca-ntreaga turmă; 
și sper că nu m-or lua la vale 
că n-am luptat pină la urmă. 
Mă judecă azi toţi, cum văd, 
ca vinovat de vreun prăpăd, 
şi toţi de-a valma se revoltă 
de-i chemi la muncă şi la holdă; 
şi nimeni nu mai vrea, cuminte, 
să-şi dea obolul, ca-nainte; 

și dacă oamenii nu vor, 

nu poți să-nfăptui nici un spor. 
Te rog să crezi, mi-e greu să las 
atitea planuri de pripas, 

cu arăturile-n lăzaștini, 

cu asanarea vechii mlaștini 

și loturile de pe vale, 

și podul nou, și noua cale. 

Dar, Doamne, asta-i, mai apoi! 
cind ești înfrînt, să dai-napoi, 
sperind că timpul, cu răbdare, 
le-orinduie pe fiecare; 

cuminte, trage-te deoparte 

lăsînd furtuna să te poarte. 
Poporu-acum m-a părăsit; 

s-a dus, așa cum a venit; 

da, da; acum, pe alte căi, 

din nou, la drum, prin munţi şi văi! 


BRAND 


Deci dumneata pentru popor 
te zbuciumi şi te zbaţi de zor? 


PRIMARUL 


Nu, nu; pe viul Dumnezeu. 
Doresc binele public, da, 

vreau binele satului meu; 

dar aş minţi cind aş nega 

c-am socotit că, totodată, 

am dreptul și la o răsplată 
cum, după-o zi grea, se cuvine 
oricui care munceşte bine. 

Un om activ, cu mintea-ntreagă, 
şi-un rod din trudă vrea să-și tragă, 
nu doar suspine şi ponoase, 
rupindu-şi bietele lui oase 

de dragu-unei idei pioase. 

Am îndestul bunăvoință, 

dar nu-mi pot neglija tot rostul, 

sacrificîndu-mi adăpostul 

şi mintea şi-ntreaga fiinţă. 

Se cade-ntii să-mi intrețin 
familia — și nu-i puţin; 

am o soţie, multe fete; 

ideea nu ţine de foame, 

ideea nu ţine de sete, 

cind ai in sarcină-un cămin; 
și dacă-mi vine-un brinză-n bete 
o altă cale să-mi proclame, 
mirindu-se de ce-i firesc, 

eu voi răspunde-atunci îndată: 
acela este un rău tată. 


BRAND 


Și-acum ce vrei? 


PRIMARUL 


Vreau să clădesc. 


BRAND 
Vrei să clădești? 
PRIMARUL 


Da, chiar aşa, 
spre cinstea satului şi-a mea. 
Întii să-mi reclădesc înaltul 
prestigiu, care fu să-mi scape; 
alegerile sînt aproape; 
va trebui să dau asaltul 
infăptuind ceva măreț; 
de mă voi dovedi istet 
ŞI voi ieși biruitor, 
voi fi alesul tuturor, 
şi nu va fi ales un altul. 

N-ar fi- -nțelept, mi-am spus, de-aş lua 
in piept puterea vijeliei. 

Poporul vrea să-l 'nalţi, s-a spus; 
las altora acest prepus; 

eu vreau să meargă pe picioare; 
da-i dezbinat acuma, tare, 

și toţi sint impotriva mea, 

şi sint săraci toţi, Domnul știe-i! 
Mi-am zis să caut a afla 

un leac în contra sărăciei. 


BRAND 


Vrei s-o stirpeşti» 


PRIMARUL 


Ar fi-n zadar; 
ea este răul necesar 
oriunde; trebuie păstrată; 
dar poate fi cumva forţată 
să ia o formă blindă-n schimb, 
cînd ştii s-o îngrădeşti din timp. 
Aşa cum fiecare ştie, 
e-un mil această sărăcie, 
cel mai gras bălegar din toate, 
pentru-ale ţării-ntregi păcate; 
eu milu-acesta-aş vrea să-l string. 


BRAND 


in ce fel? 


PRIMARUL 


Nu ghicești? Adine 
simțită-i lipsa unui mare 
spital pentru săraci, in care 
ciumaţii ar fi internaţi. 

Da, un spital pentru ciumaţi, 
acolo fiind, pasămite, 
păcatele lor lecuite. 

Și-acest spital gindesc să fie 


269 


legat direct de-o închisoare, 
incit inchise să se ştie 

efect şi cauză-mpreună 

“sub lacăte şi sub zăbrele, 
avind celulele-ntre ele 

un zid drept latură comună. 
Și-așa-neepind, mai am de gind 
să construiesc la fel un rind 
de săli frumoase de alegeri 
de judecăţi, şi de petreceri, 
și de serbări, cu o tribună, 
și camere de oaspeţi; bună, 
o mare casă, deopotrivă 
politică, dar şi festivă. 


BRAND 


Se cere-acest palat comun! 
Şi mai ales a doua parte. 
Știu însă-un lucru mai acut. 


PRIMARUL 


Da? Poate-o casă de nebuni? 
Și eu gindeam, la inceput, 

ce-i drept, că lipsa ei ne arde; 
dar, după ce-am mai chibzuit, 
am renunţat la acest gind; 

și alţii, mulți, m-au sfătuit 

şi cred eu că pe drept cuvint: 
de unde banii necesari 

unei lucrări atit de mari? 

Un astfel de azil, vă spun, 
pretinde serioase sume 

spre-a găzdui intreaga lume 
ce-ar trebui în el să-aduni. 
Oh, timpul, iutele șuvoi; 

nu construim doar pentru nol; 
cu pași giganți, mari timpuri vin; 
ce-a fost ieri mult, azi e puțin; 
noi forţe, de dimensiuni 

grozave, aptitudini noi 

apar; şi merge-ntreaga obşte 
cu cizmele de şapte poște. 
De-aceea nu-i azilul bun, 
acum, în vremile aceste; 

şi-mi pare-o glumă scumpă foe 
să-i faci posterităţii loc 

cu pruncii ei şi cu neveste. 
Deci, Doamne, zic, ẹ cariată. 
măseaua asta; să se scoată |! 


BRAND 


Și vreun nebun mai: grav de-apare, 
ai la-ndemiînă sala mare. 


PRIMARUL 


(inveselit) 


Da, sala-i liberă adese; 

Brand, acest plan plin de-inţeles e! 
De reuşeşte bine treaba, 

avem ospiciul pe degeaba, 
unind sub coperișu-acel, 

sub faldu-aceluiaşi drapel, 

cele mai tipice-elemente 

ale acestor vremi prezente; 

aci găsi-vor găzduire 

săracii, lunga lor oştire, 

mojici din turmă, răi din fire; 
apoi nebunii care-acum 

tot rătăcesc hoinari pe drum, 
cu mintea-nvăluită-n fum; 

in fine,-avem loc pentru toate 
a'libertăţii noastre roade: 

un cimp de luptă in alegeri; 
loc, pentru oratori, de-ntreceri, 
şi-o sală de consiliu bună 
să-şi spună omul un cuvint 

de vreun folos pentru comună; 
și-o sală-n care vor depune 

aleşii noștri jurămînt 

să apere acest pămint 

şi moștenirile străbune. 

De n-o să cadă planul baltă, 
atunci toţi fiii-acastor stinci, 
pe drept trăi-vor laolaltă 

cum le e dat din vremi adinci. 
Deși ţinutul nu-i bogat, 

cînd totul vom avea-n comună, 
oricine va putea să spună 

că-i foarte bine-organizat. 


BRAND 
Mijloace ai? 


PRIMARUL 


Ca-n orice treabă, 

aici e nodul crucial; 
roată la efort e slabă 

dacă nu mă- ajuţi total, 
a drapelu-n mod fatal, 
De-ai să mă sprijini cu-un cuvint, 
ciştig teren mult mai uşor; 
şi de-mi înfăptui viul gînd, 
nu voi uita ce-ţi sint dator. 


BRAND 


Vrei, deci, să cumperi un dușman? 


PRIMARUL 


Altfel I-aș spune unui plan 
menit să schimbe-n punte lină 

fala ce ne dezbină, 

și care-ncheie-un vechi război 

păgubitor pentru-amindoi. 


BRAND 


N-ai nimerit intr-un ceas bun. 

PRIMARUL 


O, ştiu, cunosc ce neagră jale 
iţi umple casa de durere; 

dar bărbăţia dumitale 

şi-al obștei interes comun, 

să vin aici mi-au dat putere. 


BRAND 
La bine ori la rău, oricind, 
doar datoria-mi poartă mersul; 
dar eu alt plan nutresc în gind 
şi-ţi face inutil demersul. 
PRIMARUL 
Ce plan? Mă iartă că-ndrăznesc. 
BRAND 
Eu însumi vreau să construiesc. 
PRIMARUL 
Să construieşti? Îmi furi ideea? 
BRAND 
Nu-n totul. 
(clrătind pe geam afară. ) 
Vezi clădirea-aceea? 
PRIMARUL 
Colo? 
BRAND 


Da. 

PRIMARUL 
De lemn... de sub deal? 
Păi, e grajdul parohial! 
BRAND 
Nu, nu aceea; cea mai hidă, 


aceea mică şi urită. 


PRIMARUL 


Biserica? 


BRAND 
(dind din cap) 


Vreau să clădesc 
o alta, mult mai mare. 


PRIMARUL 


Nu, 
la dracu, n-am să-ngăduiesce! 
Biserica. este tabu; 
vrei să-mi zădărniceşti ideea! 
Am planul gata; şi-i urgent; 
da-mi sari în git cu-al dumitale. 
Și amindouă, evident, 
nu-i chip a deveni reale. 
Dă înapoi, cit mai curind. 


BRAND 
Eu inapoi n-am dat nicicind. 
PRIMARUL 
Dar trebuie, omule,-ți spun! 
Clădeşte marea mea-nchisoare, 


clădeşte casa de nebuni, 
căminul de ciumaţi și sala, 

şi sediul, clubul! Ce-ţi năzare 
biserica aceea-n minte? 

Și pentru ce, la o adică? 
Destul de bună-a fost-nainte. 


BRAND 


Se poate, însă-acum e mică. 


PRIMARUL 


Eu niciodată n-o văd plină. 


BRAND 


Nu are spaţiu, nici lumină; 
acolo nimeni nu se-nchină. 


PRIMARUL 
(clătinind din cap cu mirare) 


Păi, asta cred că dovedeşte 
că doar ospiciu ne lipseşte. 


(Schimbind tonul.) 


Biserica s-o lași in pace; 

Ea, intr-un fel, orice i-ai face, 
e-un monument din moși-strămoși. 
Ea ni-i o scumpă moștenire; 
n-o dărimăm pentru-o pornire! 
Las baltă planul meu, şi-adun 
pe cei ce incă-s credincioşi 
trecutului nostru comun; 
mă-nalţ ca Phönix din cenușă 
şi, ca un cavaler in zale, 

voi sta în calea dumitale 
veghind şi cea din urmă ușă 
a unui monument străbun. 
Era, cind Beles mai domnea, 
un templu păginesc aici; 

din prada lor, pioşi voinici 

au ridicat biserica. 

Întreg trecutul nostru sfint 
mai luminează, fulgerind, 
şi-acum în lemnul ei sărac. 


BRAND 


Dar toate-aceste urme sint 
de mult culcate în mormint; 
n-a mai rămas măcar un steag. 


PRIMARUL 


Da, pentru că-i atit de veche 
că preţul ei n-are pereche; 

pe cind trăia bunicu-mi drag, 
era o hrubă-n zid, sub prag! 


BRAND 
O hrubă? 


PRIMARUL 
Cit o butie! 


BRAND 
Dar zidul? 


PRIMARUL 


Zidul nu mai e. 
Susţin deci, cu-ndărătnicie: 
să nu-mi dărimi biserica; 
ar Îi ruşinea cea mai grea, 
un sacrilegiu-o barbarie! 
Şi mijloace — de unde iei? | 
__ Crezi că găseşti cinci inşi să-ţi dele 
atiția bani să poţi cu ei 
infăptui acea idee, 
cind, de-o-ngrijești, mai poat” să steie 

pe prinzi biserica bătrină? 

Cit mai trăim, nu se dărimă. 

Mai trage cu urechea-n sat, 

și vezi de-o să-mă-nfringi vreodat”. 


BRAND 


Nu cer un ban, clădesc doar eu 
o casă pentru Domnul meu. 
Și-o voi clădi cît mai curind; 
imi dau întreaga moștenire 
să-nalţ frumoasa mea zidire. 
Primarule, ce-mpotrivire 

ii mai aduci acestui gind? 


PRIMARUL 
(impreunindu-și mîinile) 


Sint năucit! Aşa ceva, 

chiar la oraș, rar poţi vedea, 
darmite-aici, aici, la noi, 

pe unde să-ţi stringi punga-i lege 

și cînd nevoia te petrece; 

dai drumul darnic la şuvoi, 

şi curge, spumegă, ţişneşte. 

Nu, Brand, spun drept, mă amuţeşte! 


BRAND 


De mult eu îmi luasem gindul 
de moştenire. 


PRIMARUL 


Cite-o şoaptă 
mi-a parvenit, dar pin” la faptă... 
nu prea credeam să-ţi ţi: cuvintul. 
Să dai, chiar pentru-un sfint lăcaş, 
tot, fără nici un avantaj? 
Cum vrei faci; cine-o să te-nfrunte? 
Rămin in urmă; treci în frunte! 

Brand, dă comanda; haide, tună; 
m-ọ1 strecura eu prin furtună. 
Zidim biserica-mpreună |! 


BRAND 


Ce? Îţi laşi propriul plan? 


PRIMARUL 


Eu? 
De ce nu l-aş lăsa? ÎI las! 
Mi-e martor bunul Dumnezeu. 
Spre cine-o să dea buzna toţi? 
Spre cel care te lasă ras, 
te mulge, te jupoaie bine, 
sau către cine-ţi dă cit poţi 
să-nfuleci, să te-ndopi? Spre cine? 
Te-ajut, pe viaţă şi pe moarte! 
Doar gîndu-acesta mă mai arde, 
mă ia, mă zgilţiie, mă prinde; 
norocul mă conduse-aseară 
aici, la prezbiteriu, iară; 
căci fără planul meu, părinte, 
nici că ţi-ar fi trecut prin minte 
al dumitale; altfel spus, 
biserica se va-nălţa 
deci şi prin influența mea! 


BRAND 
Ci ia aminte, n-am să cruţ 
ruina hidă de-altădată. 
PRIMARUL 
(privind afară) 
Cum şade neagră, în zăpadă, 


sub lună, pare-un sărăcuț, 
vechi adăpost căzut pe-o rină. 

BRAND 


Cum, cum, primare? 


PRIMARUL 


Prea-i bătrină! 
Cum n-am văzut-o piînă-acum? 
Cocoşul ei de tablă cade, 
acoperişul i se roade; 
nu, nu mai face-un ban, oricum. 
Ce stil, vai, ce arhitectură! 
Ce-i drept, e-o dărăpănătură. 
Privindu-i doar aspectul trist, 
acoperişul mohoriît 
pe care creşte-un muşchi urit, 
ce-ar spune un specialist? 
Nu-i de la Beles, hotărit! 
Nu, pietate, pietate, 
dar să nu mergem prea departe, 
cînd vede bine-o lume-ntreagă 
că-i o cocioabă veche,-o plagă! 


BRAND 


Dar dacă oamenii nu vor, 
ce facem fără voia lor? 


PRIMARUL 


O, dacă ei nu vor, vreau eu. 
De miine chiar mă-aștern pe treabă; 
fac toate formele degrabă 
şi-ncepem; pun tot zelul meu 
la lucru; într-o săptămină 

e gata tevatura toată; 

astfel de treburi nu se-amină; 
ii scriu prefectului indată, 

și, dacă nu mi se-ndemină 

să string la lucru nici o ceată, 
dărim cu propria mea mină, 
smulg eu bucată cu bucată. 

Chiar dacă-ar fi să-ncep asaltul 
cu fetele doar, și soţia, | 
jur: voi distruge hardughia! 


BRAND 


Vorbeşti pe-un ton cu totul altul 
decit vorbiseşi prima dată. 


PRIMARUL 


Aceasta e vrăjita roadă. 

a timpului umanitar: 

să nu fii mărginit vreodată 
de nici o dogmă ori hotar; 
poetul — dacă nu ne minte — 
a spus o vorbă minunată: 

că ni-i gindirea-naripată, 

că zboară, cu alte cuvinte. 
Cu bine! 


(Luindu-și pălăria.) 


Plec, mă duc la bandă! 


BRAND 
La ce? 


PRIMARUL 


A,-nchipuie-ţi că azi 
prinserăm, de-a mai mare dragul, 
la graniţă, sus, o ghirlandă 
de tuciurii, uriţi ca dracul; 
și-acuma ceata de poghiaz 
e la vecinii de la nord, 
doar doi-trei de-au scăpat pe pantă. 


BRAND 


Nu se-anunţase un acord? 

PRIMARUL 


Păi, dracii, de ce ies din cort? 
Da, tot acestei vechi comuni 
poate că aparţin şi ei, 


(rizind) 


și dumitale! Am să-ţi spun 

o ghicitoare, dacă vrei: 

sint oameni ce-au venit pe lume 
din cei care ți-au dat un nume, 
și totuşi, ei nu-ţi sint nimic 
fiindcă-s un neam venetic! 


BRAND 
(clătinind din cap) 


O, Doamne, multe ghicitori 
te-ncurcă, foarte deseori. 


PRIMARUL 


Nu, asta nu-i greu de ghicit. 
De-un tînăr vei fi auzit, 

sărac, de-aici din sat, din vale, 
spre vest; era un om deștept, 
cît patru pastori de-nţelept; 

el a cerut-o de soţie, 

cîndva, pe mama dumitale. 


BRAND 
Şi? 


PRIMARUL 


Avea multă bogăţie 
ea; da, era bogată tare; 
și-atunci, firește, ca oricare, 
ea îl trimise la plimbare. 
Ștrengarului ce-i vine-n minte? 

De dor ia manţit toti in pantă. 
ar, dus de inima fierbinte, 

lai află adâpent la dor 

lingă-o țigancâ: si-nainte 

s4 moará, lasă-un spor in bandă 
de multe fete si feciori; 
yi-acuma satu-i e dator 

cu-an priculici născut din flori, 
un rod frumos şi foarte cert. 


BRAND 


Da? Cine-i? 
PRIMARUL 
Țipăncușa Gerd. 
BRAND 
(greu) 
Așa! 
PRIMARUL 


( inveselit) 
Cum? Ghicitoarea-mi place! 
Obirşia vă e comună, 
căci fapta, oricit de nebună, 
a junelui fără parale, 
e de la mama dumitale. 


BRAND 


Şi oare nu se poate face 
nimic să-i ajutăm cumva? 


PRIMARUL 


Ptiu! Să-i inchizi ca pe-o dihanie. 
Sint cufundaţi toţi în pierzanie; 

a-l! izbăvi ar insemna 
să-l! furi Satanti-un drept cinstit, 
să-l taci pe diavol un falit. 


BRAND 


Adineauri vorbeai de-o casă 
a celor fără ajutor. 


PRIMARUL 


Propunerea a fost retrasă 
de-atunci, chiar de propunător. 


BRAND 


Era destul de-ntemeiată! 


PRIMARUL 


(surizind) 
Vorbești pe un alt ton cu mine, 
decit vorbiseşi prima dată. 


(Bătindu-l pe umăr.) 
Ce-i mort e mort; şi, in esenţă, 
se cere-un pic de consecvență. 
Cu bine! Nu mai pot rămine; 
alerg la boaitele păgine 
vreo două vorbe să le spun. 
Mă duc! Mulţi ani, pentru Crăciun! 
Salut soţiei! Fug! Cu bine! 


(ese. ) 


BRAND 


(după ce a tăcut un timp, afundat in ginduri) 
O, ce căinţă se cuvine! 
Urzeala soartei e nebună; 
din mii de ițe se-mpreună; 
păcatu-i prins în propriu-i rod 
ca ochiurile-ntr-un năvod; 

dreptate şi cu nedreptate 
pe-un singur. nod sînt înnodate. 


(Trece la fereastră și priveste afară indelung.) 
Copile, miel neprihănit, 
plăteşti greşeala mamei mele; 
dar printr-un suflet rătăcit, 
să-aleg ce-i drept mi-a poruncit 
Cel-ce-tronează-între-stele; 
e rodu-acest biet suflet frint 
al vinei mamei pe pămînt. 
Așa, Stăpînul-peste-toate 
— săminţa răului s-o-ntoarcă 
spre echilibru și dreptate — 
pîn-la a treia spiţă-ncarcă 
un neam să-şi ducă-a!' lui păcate. 


( Dindu-se inapoi îngrozit de la fereastră.) 
Da, Dumnezeu, cel ce domnește, 
intregul neam îl pedepseşte! 
Întiia lege-a lui, de jar, 

e cumpăna dreptăţii doar. 
Puterea de-autojertfire 

e calea către mintuire; 

dar oamenii, denaturind 

al vieţii-nălţător cuvint 

și sensu-i — turma omenească 
se teme-acum să-l mai cunoască. 


(Plimbindu-se încolo și încoace prin odaie.) 
Te rogi? Ce-i ruga? Un cuvint 
așa de lesne luat în vint 
şi risipit de toţi,ca fumul. 

Li-i ruga strigăt de iertare 

spre taina tainei cea mai mare; 
stau în genunchi şi-ncurcă drumul, 
cerşind mereu, fără sfială, 

loc pe grumazul lui Isus, 

din cloaca lor de îndoială, 

cu braţele-amindouă-n sus. 

Și eu la porţile cereşti 

aş fi putut, ca fiecare, 

să mă prostern la cel pe care 
„cutremurat să-l preamărești“. 


(„Se oprește și șoptește ingindural.) 
Ci-n ceasurile ce s-au scurs 
prin groază, desperare, jale, 
cind Alf pleca pe-a morţii cale, 
cind nici sărutul mamei sale 
nici un suris nu i-a mai smuls, 
ce-a fost atunci? Nu m-am rugat? 
De unde-acel virtej ciudat 
de armonii, de melodii 
venind din zări ori din vecii, 
urcînd spre-albastrele tării, 
ce mă luă și linişti? 

Nu m-am rugat? N-am fost flămind 
de rugă? N-am vorbit în gind 

cu Domnul? M-o fi auzit, 

din slava lui? Va fi privit 
căsuţa-n doliu, unde-am plins? 

Ce ştiu eu? Totu-acum s-a stins 
şi-s bezne-n juru-mi, şi tăceri; 

nici o lumină, nicăieri. 

O, Agnes, smulge din neant 


(strigă cu groază.) 


lumina, Agnes, dă-mi indată. 


(Agnes deschide ușa și intră purtind sfeşnicele de 
sărbătoare cu luminările aprinse; o lumină străluci- 
toare se revarsă în odaie.) 


BRAND 
Lumină, dă-mi lumină! 
AGNES 


lată 
lumina de Crăciun, da, Brand. 

BRAND 


(moale) 
Lumina! 


AGNES 
(așezind sfeşnicele pe masă) 
Nu-i tîrziu? 
BRAND 
De loc, 
nu, nu! 
AGNES 


O, dar aici e frig; 
ai îngheţat. 


BRAND 
(dirz) 
Nu! 
AGNES 
(surizind) 
Ce voinic! 


Nu vrea lumină, nu vrea foc. 


(Pune lemne pe foc.) 


BRAND 


(mergind incoace și incolo) 


Hm, nu vreau! 


AGNES 
(liniștită, vorbind ca pentru ea, în timp ce împodo- 
bește odaia) 
Aici am să pun 
un sfeşnic. La celălalt Crăciun, 


286 


(a 


ridea, era vioi, voinic; 

voia să prindă-n pumnu-i mic 
lumina, se sălta-n picioare 

și întreba de nu e soare. 


( Mutind puţin din loc sfeșnicul.) 
Aşa, să-ajungă și-n grădină, 
acolo, geana de lumină; 


acum prin geamuri poat'să-și vadă 


pătuţul cald de altădată, 
și, pe furiș, să fure-o rază 
de la luminile din casă; 
Dar geamurile parcă pling... 
stai, stai să vezi cum vor zimbi. 


(Sterge geamurile ferestrei.) 


BRAND 
urmărit-o cu privirea și spune incet) 


Oceanul de dureri, adinc, 
cînd oare se va potoli? 
Căci trebuie! 


AGNES 
(pentru sine însăși) 


Acum e bine! 
Nimica nu mai e-ntre tine 
și noi, odaia s-a lărgit, 
pămîntul rece-a devenit 
pătuţul alb și cald în care 
visează un copil la soare. 


BRAND 
Ce-i, Agnes, ce faci? 
AGNES 


Sst! Sst! Taci! 

BRAND 
(apropiindu-se) 
Perdeaua pentru ce n-o tragi? 
AGNES 


A fost un vis; acum sint trează. 


BRAND 
Capcane-s visele. Hai, lasă, 
inchide! 
AGNES 
(rugătoare) 
Brand. 
BRAND 
Închide, spun! 


AGNES 
O, nu fi aspru, Brand, fii bun. 
BRAND 
Închide-acum ! 


AGNES 


(trăgind oblonul) 
Închid şi-ncui. 
Dar Dumnezeu, să şti: tu, nu-i 
mihnit că sufletu-mi bău 
din apa visului. 


BRAND 


A, nu! 
El e judecătorul blind 

și dulce, el nu se minie 
că-l mai stropeşti din cînd în cind 
cu-oleacă de idolatrie. 


AGNES 


(izbucnind în plins) 


Ce mai vrea de la mine oare? 
Nu mai am aripi, nu mai pot. 


BRAND 


O jertfă-n care nu dai tot, 
e apă aruncată-n mare. 


AGNES 


Eu tot am dat, n-am ce mai da. 


BRAND 
(clătinind din cap) 
Ci multe jertfe vor urma. 


AGNES 


(surizind) 


Hai! Am curaju-unui sărac! 
BRAND 
Dă! 
AGNES 
Ia! Brand, nu mai am nimic! 
BRAND 


Ai dorul vinovat, îți zic, 
durerile ce nu mai tac. 

AGNES 


(desperată) 
Am inima fără de leac! 
Hai, smulge-o! 


BRAND 


Jertia ta degeaba-n 
gitleju-abisului se duse 
de-i scalzi acum în lacrimi groapa! 


AGNES 
(cutremurindu-se) 
O, pe ce drum cumplit te-aduse 
— abrupt, şi strimt, și lung, și greu — 
năprasnicul tău Dumnezeu! 
BRAND 
Voința doar pe-acesta-l ştie. 


AGNES 


Dar cel al milei? 


BRAND 
(respingind această idee) 
Jertfa vie 
e unica vieții măsură. 


AGNES 
(privind in gol și tremurind) 

Abia acum întreg mi-apare 
cuvîntul groaznic din scriptură, 
pe care pină-acum nicicînd 
nu-l pricepusem. 

BRAND 

Ce cuvint? 

AGNES 


„Cel ce vede pe Domnul, moare!“ 


BRAND 


(o cuprinde in brațe și o stringe puternic 
la piept) 
O, nu, nu, nu-l privi de fel! 
Închide ochii! 
AGNES 


Văd! 


BRAND 


(ii dă drumul) 
Nu-i el! 


AGNES 


Tu suferi, Brand, tu. 


BRAND 


Te iubesc. 


AGNES 
E grea iubirea ta. 


BRAND 
Prea grea? 


AGNES 
Să nu mă-ntrebi; te voi urma. 


BRAND 


Crezi că din drumul tău firesc, 
din dansuri şi din jocuri, doar 

te-am smuls cindva, să te jertfesc 
pentru-un păcat imaginar? 

Vai, nouă! totul ar îi fost 

un sacrificiu fără rost. 

Îmi eşti soţie; deci iţi cer 

tot, pentru drumul către cer. 


AGNES 


O, cere-mi, dar să nu pleci! 


BRAND 


Bine; 
vreau doar să stau puţin cu mine. 
Zidesc biserica-n curind. 


AGNES 


Cea mică va pieri în hău. 


BRAND 
De-i templul idolului tău, 
s-o dărimăm din temelie! 

(O imbrățișează cuprins parcă de teamă.) 
Cu tine pacea! — şi prin tine, 
trudind, pe-același drum, cu mine! 
(Se indreaptă către ușa laterală.) 


AGNES 


Brand, imi dai oare voie tu 
să-ntredeschid doar, cit de cit, 
oblonul ăsta mohorit? 

Brand, spune, imi dai voie? 


BRAND 


(din ușă) 
Nu! 


(Intră in camera lui.) 

AGNES 


Totu-nchis, numai zăvoare, 
drugi de fier, cit să încapă 
jale, lacrimă, uitare, 

drumul dintre cer și groapă. 
Nu mai pot; aş vrea să fug 
de-al singurătăţii jug. 

Unde? Încotro? Sever 

ochiul din văzduh mă friînge. 
Pot de-aici din sat să pier 
eu, cu tot ce port în singe? 


(Ascultă la ușa odăii lui Brand.) 


El citește; glasul meu 

nu-i ajunge la ureche. 

Nici un ajutor, un sfat; 
nici un sprijin. Dumnezeu, 
de Crăciun, e ocupat: 
şade-n cerul lui, de veghe, 
şi ascultă-n dans şi-n cint 
cum petrec pe-acest pămint 
cei bogaţi şi mulţumiţi, 
liniştiți şi fericiţi, 

cei ai căror fii sînt vii, 

cei ce nu au nopţi pustii. 
Nu mă vede, nu ia-n seamă 
singură cum plinge-o mamă. 


(-Apropiindu-se cu sfiulă de fereastră.) 


Ah, oblonul! Dacă-ar trece 
doar o rază, n-ar ajunge 
groaza nopţii s-o alunge 

de la patul lui cel rece: 

Nu, el nu-i acolo jos! 

Nu-i Crăciunul sărbătoare 
pentru prunci? Acum el, poate, 
are voie să coboare 

și, oprind din lunga cale, 

cu minuta ca o floare 

stă să bată bucuros 

la fereastra mamei sale. | 
Plins de prunc aud, sau ce-i? 
Alf, un sfat n-am, un temei! 
Geamu-nchis, e-nchis și gata; 
e-o poruncă de părinte; 

Alf, tu ești copil cuminte, 
să nu-l supărăm pe tata. 
Zboară-n ceruri iarăși; sui 
unde-s cînturi, bucurii, 
soare, jocuri de copii! 

Dar nu spune nimănui 

c-ai găsit oblonu-nchis 

chiar de tata; voi, ştrengari, 
nu pricepeţi, e-n zadar, 
gindul oamenilor mari. 
Spune-le că-i tare trist, 

că a suferit şi-a plins; 
spune-le că el a strins 

flori pentru cununa ta. 

Ai văzut-o, nu-i aşa? 


(Ascultă, se răzgindește și clatină din cap.) 


Eu visez! Ce ne desparte 
nu-i oblonu-acesta greu. 
Numai flacăra ta, moarte, 
zid și lacăte va arde, 

drugi, şi lanţuri, și zăvoare, 
toată trista închisoare 

ce m-a rupt de Alf al meu. 
Multe am a împlini 

pină ne vom întilni. 

Multe, multe, în tăcere; 
vreau să pot; vreau să fiu tare; 
însuși Dumnezeu mi-o cere. 
Dar acum e sărbătoare... 

Cum a fost cel'lalt Crăciun? 
O, îl voi serba! Mi-adun 
dintr-un vis, luindu-mi vamă, 

fericirea vieţii mele: 
toate lucrurile-acele 
înțelese doar de-o mamă. 


(Îngenunchează lingă comodă, deschide un sertar 

și scoate de acolo diferite lucruri. În aceeași clipă, 

Brand deschide ușa și vrea să-i vorbească, dar, cind 

pricepe ce face ea, se oprește și rămine nemișcat. 
Agnes nu-l vede.) 


BRAND 
(încet) 


Veşnic fuga la mormiînt, 
veşnic jocul morţii-n gind. 


AGNES 


lată vălul; şi hăinuţa 
de botez; e nepurtată. 
lată-aici şi cămăşuţa. 


(O ridică, se uită la ea și zimbește.) 


Doamne, dulce mai ridea; 
ce copil frumos era 

acolo în strană! lată 

şalul |! Iată-o jacheţică; 
a-mbrăcat-o-întiia oară 

cînd l-am scos în ger, afară; 
la-nceput era prea mare, 
apoi a rămas prea mică. 

Și mănușile-amîndouă, 
ciorăpeii, căciulița 

de mătase e ca nouă, 

i-am brodat-o cu igliţa; 
iată-mbrăcămintea-n care-l 
îmbrăcasem de plecare 

ca să-i fie bine, cald; 

cînd am pus-o iar deoparte, 
parcă m-am intors în moarte! 

BRAND 


(fringindu-și mâinile de durere) 
Doamne, eu, eu nu-i pot arde 
cel din urmă templu, strîns 
din dureri; trimite-un alt’! 


AGNES 


Ce pătată-i; oare-am plins? 
Cite bogății! Brodate-n 
perla lacrimii, scăldate-n 
chinul jertfei greu şi sfint! 
lată-i paltonașul, vezi? 

Il purtase la botez. 

O, cît de bogată sint! 


( Răsună bătăi puternice la ușa de la intrare; Agnes 
se intoarce scoțind un strigăt și în aceeași clipă îl 
zireste pe Brand. Ușa se dă de perete, și o femeie, 
imbrăcată in zdrențe, dă buzna cu un copil în braţe.) 


FEMEIA 
(vede hainele de copil și strigă către Agnes) 
Dă-mi şi mie, tu eşti mamă 
şi bogată! 
AGNES 
Mai bogată 
ești de zeci de ori. 
FEMEIA 
l Bag-samă, 
șI tu eşti ca lumea toată; 
numai vorba rea de voi e. 
BRAND 
(apropiindu-se de ea) 


Da’ ce cauţi tu aici? 

FEMEIA 


Nu pe tine! N-am nevoie 

de duhovnic. Mai degrabă 
fug in vintul ca un bici, 

să n-ascult o noapte-ntreagă 
predica despre păcate; 

că decit să stai pe lingă 
omul negru care ştie 

drumul lumii cum străbate 
către iaduri de urgie, 

fugi mai bine și te anină-n 
ștreang ori, poate, mai curind 
să te-neci, să-ngheţi pe-o stincă! 
Dracu' să mă ia! Ce vină 

am că sint așa cum sînt? 


BRAND 


(incet) 
Graiul ei, această faţă... 
presimţirile mă-ngheaţă! 


AGNES 


Odihneşte-te, te rog; 

treci cu pruncul lingă foc; 
vă aduc — şi lui şi ţie — 
să mincaţi. Vai, cite-ndură! 


FEMEIA 


Puiul de ţigan nu știe 
de lumină şi căldură. 
Nouă ne sint date doar 
drumuri fără de hotar, 
munţii, ripele, pădurea; 
pribegind flăminzi și goi, 
izgoniți mereu aiurea, — 
veşnic singuri și străini, 
sat, opradă şi cămin | 
alea-s numai pentru voi! 

Fug; pe urma mea vor trece 
și primar, şi jandarm; vin 
să mă prindă, să mă lege, 
indirjiți ca nişte ciini! 


BRAND 


Nimeni nu te-atinge-aici. 


FEMEIA 


Ce? Aci-ntre ziduri, zici? 

Nu! mai bună-i neagra taină-a 
nopții-n viscol! Dă-mi o haină 
pentru plod, să-l infăşor. 
Frat'su-ăl mare i-a furat 
zdreanţa și-a fugit — şi-acuma 
dirdiie sciîncind de zor, 

gol, şi vinăt, şi-ngheţat, 
coperit numai cu bruma 
măzărichiei de-afară. 


BRAND 


Lasă-aici, femeie, plodul; 
nu-l mai tirii pe podul 
morţii, unde-l duci să piară 
păcătos și rău cu totul! 


FEMEIA 


Bine zici, ce să pot spune! 
Nimeni n-a făcut minune 

cum e asta, nici n-o face! 

Ne goniţi în vint şi-n ploi! 
Contra noastră doar război! 
Ştii tu unde l-a făcut 
mumă-sa cînd l-a născut? 
Într-un șanț, printre băltoace; 
imprejur, cînd il năştea, 

se urla, cinta şi bea; 


298 


iar botezu-i fu-ntr-o baltă: 
cruce i-am făcut, la scaldă 
cu-un tăciune de descîntec: 
prima lui înghiţitură 

fu un git de băutură; 

cînd îl deșertam din pintec, 
răsunau jur-imprejur, 
Doamne, numa-njurături; 
chiuiau la cap, să-ţi spui: 
tatăl lui, și taţii luil 


BRAND 
Agnes! 


AGNES 
Da. 
BRAND 


La datorie! 
AGNES 


(cu desperare) 
Brand! Nu pot ce-mi ceri, vai mie! 


FEMEIA 
Dă-mi! Tot! Lucruri de mătasă 
şi-orice zdreanţă de prin casă; 
orice haină — bună, rea — 
numai să-l îmbrac în ea! 


O să moară, ştiu, îndat’, 
dar să moară dezgheţat! 


BRAND 


(către Agnes) 


Sună clopotul. Alege! 
Auzi-l vuind departe. 

FEMEIA 
Ai destule pentru-al tău... 
dă-i și alui meu; e rece; 
dă-i o haină cît e-n viaţă, 
și o piînză pentru moarte! 
BRAND 
Țipătul glasului său 
nu te biciuie în față? 
FEMEIA 
Dă-mi! 
AGNES 
Micuţul Alf ar plinge; 
sacrilegiu e; mă fringe! 
BRAND 
L-am ucis degeaba, dacă 
pragul casei n-o să-l treacă. 
AGNES 
(frintă) 
Fie voia ta. Din mine 
inima mi-o smulg, în fine. 
Hai, femeie; îndrăznește; 
să-ți împart ce-mi prisoseşte. 
FEMEIA 
Dă-mi! 
BRAND 


Să-mparţi ai spus? 

AGNES 


(cu energie sălbatică) 


Îndur 
moartea, dar nu-mi dau la furi 
totul! Pas cu pas, eu tot 
am cedat. Tot. Nu mai pot. 
Jumătate dau, te-ascult; 
e destul, destul de mult. 


BRAND 


Toate-au fost mult, vreau să ştiu, 
pentru propriul tău fiu? 

AGNES 

(dind) 


Hai, femeie, ia-le. lată 
haina nouă, nepurtată; 
şalul, jacheţica groasă, 
căciuliţa de mătasă, 
paltonașul de botez 
o să-i ţină cald, să vezi; 
și mănuși pînă la cot. 


FEMEIA 


Dă-mi! Dă-mi! 


BRAND 


Agnes, ai dat tot? 


AGNES 
(dă din nou) 
la şi micii ciorăpei; 
ia femeie, ia ce vrei! 

FEMELA 


Văd sertarul gol; acum 
bine-ar fi s-o iau la drum; 
le-oi lega eu cu vreo sfoară; 
fuga! repede! afară! 


(lese.) 


AGNES 


(stă tăcută, pradă unei puternice lupte interioare, 
pe urmă întreabă) 


Oare-i drept, Brand, și-i nevoie 
de-alte jertfe, negreşit? 
BRAND 
Spune-mi: tu de bunăvoie 
tot ce-aveai ai dăruit? 
AGNES 
Nu. 


BRAND 


Ţi-e jertfa apă-n mare. 
Jertfa ta-i fără valoare. 
(Vrea să plece.) 


AGNES 
(tace pină cind el ajunge lingă ușă, apoi strigă) 


Brand! 


BRAND 
Ce-i? 


AGNES 


Te-am minţit; adinc, 
la genunchi îţi cad, şi pling; 

m-ai crezut ; tu n-ai ştiut 
că n-am dat tot ce-am avut. 


BRAND 
Ce? 
AGNES 
(scoțind din sin o bonețică de copil mototolită) 
Un lucru n-am dat; iată! 
BRAND 
Boneţica? 
AGNES 
E udată-n 


lacrimi, nopţi întregi şi grele; 
pavăza inimii mele! 


BRAND 
Fă-ţi din zeii tăi altar! 
(Vrea să plece.) 
AGNES 
Stai! 
BRAND 
Ce vrei? 
AGNES 
O, tu știi, doar! 
(Îi întinde bonețica.) 

BRAND 


(se apropie și intreabă, fără să i-o ia) 


Vrei? 
AGNES 
Vreau | 
BRAND 
E afară, 
ea, femeia; stă pe scară. 
( Iese.) 
AGNES 


Nu mai am nimic; o, sint 
dezlegată de pămînt! 


( Rămine o clipă nemișcată, într-o liniște deplină; 

incetul cu încetul expresia feței i se schimbă, pină 

cind incepe să strălucească de o mare bucurie. Brand 

se reintoarce; Agnes fuge in intimpinarea lui, plină 
de veselie, i se aruncă de git și strigă.) 


Brand, sint liberă,-n sfîrșit. 


BRAND 


Agnes! 


AGNES 


Bezna a pierit! 
Toată groaza, ca-ntr-un vis 
s-a topit în neființă, 
prăbuşită spre abis! 
E-a voinţei biruinţă! 
Pier în zarea sinilie 
ceţuri, nouri, vijelie; 
peste bezna nopţii-apar 


304 


zori de purpură şi jar! 

Nu mai pling, nu mă-nspăimint 
de cuvintul crunt: mormint! 
Rana grea nu mă mai doare; 
fiul meu se-nalţă-n soare. 


BRAND 


Agnes, ai invins! 


AGNES 


Da: groază, 
moarte; toate le-am supus! 
E-o victorie grozavă! 

O, priveşte-n ceruri, sus! 

Lingă tronul alb, în față 

Alf nu-ntinde către noi 

brațele, frumos ca-n viaţă? 
Glasuri de-aş avea eu, mii, 

să-l mai cer n-aş îndrăzni 

din lumina lui măreață 

să se-ntoarcă înapoi. 

Multe-s, Doamne,-n largul firii 
drumurile miîntuirii! 

Jertfa lui putu să-mi poarte 
sufletul spre cer din moarte; 
Alf a fost născut la rindu-i 

ca să-l pierd şi să mă miîntui! 
Brand, îţi mulțumesc! Mi-ai dus 
paşii-n luptă spre mai sus; 

știu că-ai plins, o, ştiu şi cum. 
Greu-asupra ta-i acum; 

tu acum urmează, deci, 

totul sau nimic să- alegi! 


BRAND 


Agnes, totu-i lămurit: 
chinul luptei s-a sfirşit! 


305 


AGNES 


Dar tu uili? Acela care-l 
vede pe Dumnezeu moare! 


BRAND 


(dind inapoi) 
Vai, ce foc aprinzi, vai mie! 
Nu! De-o mie de ori nu! 
Eu am brate, am tărie; 
nu pleci de la mine tu! 
Pot să pierd tot — viață, nume; 
pot să pierd intreaga lume, 
dar pe tine, nu, o, nu! 


AGNES 
La răscrucea vieţii,-alege! 
Stinge-mi proaspăta făclie, 
iar izvorul, care-mi cîntă 
in această noapte sfintă 
plin de ginduri, fă-l să sece! 
Dă-mi — femeia e afară — 
idolii de zdrenţe iară; 
dă-mi din nou acele zile 
de-altădată, reci, umile; 
dă-mi noroiul lor, să cad 
iar în vise şi păcat; 
tu ești tare, tu poți tot; 
eu nici să te-nfrunt nu pot; 
aripile mi le fringe, 
sfarmă-mi suflet, şi mă-niringe; 
plumbul zilelor mi-l leagă 
de picioare, greu, să tragă; 
du-mă iarăşi îndărăt 
unde noaptea mă cuprinde, 
să trăiesc ca mai-nainte 
de-a fi învăţat să văd! 
Dacă vrei, nu pregeta; 
voi fi iar soţia ta; 
la răscrucea vieţii,-alege! 

BRAND 


Vai, vai mie dacă-aș vrea! 
Să fugim din locul rece 
al durerii,-n largul zării, 
să găsim lumina, viața! 


AGNES 


Dar de-acest loc nu te leagă 
taina sfintă a chemării 

și cumplita jertfă-ntreagă? 
Mii de suflete aici 

iţi așteaptă dimineaţa: 
Trebuie să le ridici 

din adincurile firii, 

de pe căile pribege, 

spre izvorul mintuirii, 
spre lumină şi-nţeles! 

La răscrucea vieţii,-alege! 


BRAND 


N-am nimica de ales. 


AGNES 
(aruncindu-se de gitul lui) 
Brand, îţi mulțumesc; mi-ai fost 
sprijin drept, și adăpost. 
lar acum, cind neagră, deasă, 
ceața somnului mă-apasă, 


credincios, la capul meu, 
să veghezi mereu, mereu. 


BRAND 


Dormi, dormi! Truda zilei tale 
s-a sfirșşit. 


307 


AGNES 


Da; e pe cale! 
Lampa nopţii se aprinde; 
sint sfirşită; mă cuprinde, 
ca o apă neagră, somnul. 

O, să-l lăudăm pe Domnul! 
Noapte bună! 


BRAND 


Îţi doresc 
noapte bună! 


AGNES 


Mulţumesc ; 
pentru tot îţi mulţumesc. 


( Iese.) 


BRAND 


(cu mîinile pe piept) 
Suflete, fii cu credinţă! 
Pierderea e biruinţă. 
Tu, pierzind tot, cîştigi deci; 
doar ce pierzi e-al tău pe veci! 


Actul V 


(După un an şi jumătate. Noua biserică e îinpodo- 
bită pentru tirnosire. Un piriu curge pe lingă ea. 
E în zorii unei dimineţi inceţoşate. Paracliserul 
se pregăteşte să aranjeze ghirlănzi în faţa bisericii: 
puțin mai tirziu, soseşte invăţătorul.) 


ÎNVĂȚĂTORUL 


He, iaca-i gata tot? 

PARACLISERUL 
E zor. 


Dă-mi un picuţ de ajutor; 
procesiunea-ncepe-ndată. 


ÎNVĂȚĂTORUL 


La prezbiterium acum e 
un fel de stemă pe faţadă... 


PARACLISERUL 
Așa, aşa! 
ÎNVĂȚĂTORUL 
Ce va să zică? 
PARACLISERUL 
E-o stemă-n care vor scri, cică, 
al pastorului nostru nume. 
ÎNVĂȚĂTORUL 


Da,-i sărbătoare in comună! 
O să se stringă mult norod; 
fiordu-i alb de pinze tot. 


PARACLISERUL 


De, obştea s-a trezit; se-adună; 
sub pastorul de mai nainte, | 
n-au fost nici lupte, nici cuvinte; 
dormeam şi eu, și tu, vecine; 

nici nu mai ştiu cum e mai bine. 


ÎNVĂȚĂTORUL 
Viaţa, paraclisere... 

PARACLISERUL 


Da; 
nu prea ne-am sinchisit de ea; 
și lată-acum! 


ÎNVĂȚĂTORUL 


La un apoi, 
cind noi lucram, ceilalţi dormeau; 
s-au deșteptat ei, dormim noi; 
de noi nevoie nu mai au. 


PARACLISERUL 


Spuneai că viaţa-i tot? 


ÎNVĂȚĂTORUL 


Așa 
prim-pastorul şi Brand spuneau; 
şi eu la fel spun, se-nţelege, 
dar vorba-mi pare-adevărată 
în ce priveşte doar norodul. 
Noi doi avem o altă lege, 
şi ei va să-i slujim cu totul; 
funcţionari districtuali, 
alt ţel avem, alt ideal; 
biserica și ştiinţa să susţinem, 
de pasiuni să nu ne ţinem, 
să nu ne lăsăm duşi de val. 


PARACLISERUL 
Da-i însuşi pastoru-n tumuli. 
ÎNVĂȚĂTORUL 


Vezi, asta n-are drept s-o facă. 
Ştiu că superiorii lui 

sint supăraţi chiar de ce spui; 
li-i teamă de popor oleacă, 
altfel îl revocau de mult. 

Nu-i el prost; are nas, nu șagă, 
şi știe snopul cum se leagă. 
Zidi biserica. Pe-aici 

toți tac, ceva dacă ridici. 

Ce faci, nu, nimeni nu te-ntreabă; 
să faci doar, asta-i, orice treabă; 
şi turmă, şi conducători, 
sîntem neam de-nfăptuitori. 


PARACLISERUL 


Da, ai fost deputat cîndva, 

cunoşti poporul, firea sa; 

un ins, care ne-a vizitat 

după ce ne-am mai deșteptat, 

spunea că, pentru-un neam de adormiţi, 
promitem mult acum, treziţi. 


ÎNVĂȚĂTORUL 


Da, mult promite-acest popor, 
acest popor promite-acum, 
acest popor trezit la drum; 
toţi sînt tălmaci prevestitori. 


PARACLISERUL 


Un gind în cap mi se tot pune; 
ascultă-mă, ai studii, spune: 
ce-i misiune populară? 


ÎNVĂȚĂTORUL 
Ce-mi ceri tu să-ţi explic, amice, 
e greu de spus aşa-ntr-o doară; 
pe toţi i-adună, cum s-ar zice, 
puterea unei mari idei; 
ea se va implini, de vrei, 
în viitor doar, nota bene. 

PARACLISERUL 
Pricep; mulțam. Dar, măre nene, 
mai e ceva ce nu pricep 
Și-aş vrea acuma să te-ntreb. 
ÎNVĂȚĂTORUL 
Vorbeşte. 


PARACLISERUL 
Spune-mi, oare cînd 
are să vie pe pămint 
ȘI viitoru-acela? 
ÎNVĂȚĂTORUL 
| lată, 
nicicînd. 
PARACLISERUL 


Nicicînd? 


ÎNVĂȚĂTORUL 


Da, niciodată! 
odată ce vine, devine 
prezent, nu mai! e viitor. 


PARACLISERUL 
E just; aşa-i; pricep ușor; 


n-ai cum s-o mai întorci, firește. 
Dar misiunea se-mplinește? 


ÎNVĂŢȚĂTORUL 
Ți-am spus doar mai adineaóri 
că e un pact de viitor 
şi-n viitor se-aşteaptă. 

PARACLISIRUL 


Bine, 
dar viitoru-acel cînd vine? 


INVĂȚĂTORUL 
(incet) 
Paracliser, puah! 
(Tare.) 


Haide, dar, 
de la-nceput să-ncepem iar: 
deci viitorul, zic, nu vine, 
căci, de-a venit, trecut devine. 


PARACLISERUL 
Aşa | 


ÎNVĂȚĂTORUL 


Sub fiecare noţiune 
e-un chiţibuș, se poate spune, 
și nu-l poţi explica aşa 
cum îl înveți pe cineva 
pină la cinci a număra. 
Da, a promite-i a minți, 
cît de cinstit ar fi cel care 
promite; ştie fiecare 
că-i greu a ţine ce-ai promis; 
dar dacă-n logică eşti tare, 
poţi spune, fără compromis, 
că-i imposibil chiar să ţii. 
Deci, haide să lăsăm să zboare 
această pasăre-n tării. 
la spune-mi... 


PARACLISERUL 
Sst! 

INVĂȚĂTORUL 
Ce e? 
PARACLISERUL 
Taci! 
ÎNVĂȚĂTORUL 


Parcă 
aud cum cineva încearcă 
să cînte la o orgă. 


PARACLISERUL 
El e! 
INVĂȚĂTORUL 

Preotul? 
PARACLISERUL 
Hotărit/! 
ÎNVĂȚĂTORUL 
De piele, 


zău, dacă m-ai fi jupuit, 
juram că-i încă adormit. 


PARACLISERUL 
Pesemne că nici n-a atins 


în noaptea asta patul său 
ecleziastic. 


INVĂȚĂTORUL 
Cum? 

PA RACLISERUL 


E-un rău 
ascuns aici, care-l mănincă 
de cînd rămase văduv încă; 
şi-ascunde chinul, dar, firește, 
din cînd în cînd mai izbucneşte; 
o cupă care se revarsă 
e parcă inima lui arsă; 
şi cîntă. Plinge-ntr-un acord 
soția dusă, fiul mort. 


ÎNVĂȚĂTORUL 
Par că-și șoptesc şi că suspină... 


PARACLISERUL 
Pling rind pe rind, şi se alină... 


ÎNVĂȚĂTORUL 
Eh, parcă ţi-ar veni să zbori! 


PARACLISERUL 
Da, de n-ai fi un biet slujbaş! 
ÎNVĂŢȚĂTORUL 


De n-ai fi bietul muritor 
legat de datorie, laş! 


PARACLISERUL 


De-ai da odată cu plăcere 
la dracu, şi plaivaz și carte! 


ÎNVĂȚĂTORUL 


Dind chibzuinţa la o parte, 
de-ai îi cum simţi, paraclisere! 


PARACLISERUL 


Păi, sintem singuri, — să simţim! 

ÎNVĂȚĂTORUL 


Ar insemna atunci să fim 

la rind cu cei de jos în viaţă. 
Dar pastorul știi cum ne-nvaţă; 
nu poţi să ai decit o faţă; 

nu poate-a fi nimeni vreodată 
şi om şi slujbaș totodată; 

ar trebui să fim la fel 
primarului, să-l luăm model. 


PARACLISERUL 
De ce pe el? 


ÎNVĂŢȚĂTORUL 


Ții minte, doară, 
cum a intrat în foc să scape 
arhiva, cind îi arse casa. 
Aşa e? 


PARACLISERUL 


Da, era-ntr-o seară... 


ÎNVĂȚĂTORUL 


Prin flăcări ce s-a mai trudit; 
părea el însuși înzecit| 

Dar Diavolul ridea-n odaie; 
zărindu-l, scoate-un țipăt soaţa 
primarului: „Salvează-ţi viaţa, 
Satana, iată,-ţi stă-mpotrivă!“ 
Primaru-atunci, din pălălaie, 
răcneşte: „Viaţa? iee-o dracul, 
ajută-mi numai să trec pragul 
şi să salvez această-arhivă!“ 
Vezi deci, mata: ăsta primar e 
intreg, din creştet la picioare, 
şi-o să ajungă-n cap de cale 
la recompensa vieţii sale. 

PARACLISERUL 


Cum? unde-anume? 


ÎNVĂȚĂTORUL 


Păi, să-i spun: 
în raiul primarilor buni... 


PARACLISERUL 


Prietene! 


ÎNVĂȚĂTORUL 
Ce-i? 


PARACLISERUL 


Tot ce spui, 
orice cuvint, în miezul lui 
ascunde-un semn al veacului, 
de parcă i-ar fi chiar ecoul. 
Sint multe frămiîntări, vezi bine; 
nu mai e cinste, nici rușine, 

s-a dus tradiția bătrină. 


INVĂȚĂTORUL 


Ce-i copt se-ntoarce în ţărină; 
ce-i putregai hrănește noul; 
e pieptul neamului mîncat 
de oftică; într-un scuipat, 
cu tusea, neputind tot răul 
să-arunce, îngropaţi-l, jos, 
în groapă, hirbul ofticos. 
E-un clocot; şi fără lunete 
întreaga fierbere se vede. 
Din ziua cînd au dărîmat 
biserica bătrină-n sat, 

e parcă ar fi dus cu ea 

tot ce de viaţă ne lega, | 
din rădăcini, din temelii, 
din rosturile celor vii. 


PARACLISERUL 


Ce linişte se așternuse! 

Nu mai strigau: jos, jos cu ea! 
Cu frunțile-n pămint, supuse, 
stau toţi în clipa-aceea grea, 

şi nici o vorbă n-au mai scos, 

pe gînduri duși, ca-ntr-o osîndă, 
cînd vechea noastră casă sfintă 
se prefăcuse în moloz. 


ÎNVĂȚĂTORUL 


Cei mulţi tot mai credeau că-i leagă 
de vechiu-i spirit viaţa-ntreagă, 
pe cînd cetatea vremii noi 

iși ridica pereţii goi; 

priveau cu-un fel de-nfiorare 
in către ziua-aceea mare 

cind va îi dat jos vechiul steag 
şi-un altul flutura-va-n loc; 

azi zidurile toate-s gata; 

mai tristă, mai tăcută-i gloata; 
da, iată-ne-acum la soroc. 


PARACLISERUL 


(arătind intr-o parte) 


Ce furnicar! Cu mic, cu mare, 
s-au strîns. 


ÎNVĂȚĂTORUL 


o. Cu miile s-adună. 
Ce linişte-i! 

PARACLISERUL 


De vuiet plină, 
ca marea-n preajmă de furtună. 


ÎNVĂȚĂTORUL 


Poporu-i; inima-i suspină; 
de parcă știe fiecare 
măreața vremilor chemare, 
şi ca-ntr-un parlament, mereu 
se string, să-aleagă-alt Dumnezeu. 
Ci unde-i Brand? Stau ca pe ace; 
parcă mă tem, și parcă-mi place! 
PARACLISERUL 
Și eu, şi eul 
ÎNVĂȚĂTORUL 


a Sint clipe cînd 

simți cum te-afunzi, din gind în gind, 
tot mai afund, ca pas cu pas; 
vrei, dai-napoi, şi iarăși cazi! 

PARACLISERUL 
Amice! 

ÎNVĂȚĂTORUL 

Ce-i? 
PARACLISERUL 
Hm! 


INVĂȚĂTORUL 
Spune-apoi! 
PARACLISERUL 


Cred că acum simţim și noi! 

ÎNVĂȚĂTORUL 


Ce? Eu nul 


PARACLISERUL 


l Nici eu! Sint sătul; 
un singur martor nu-i destul! 


ÎNVĂŢȚĂTORUL 


Sintem bărbaţi, măi tigvă goală. 
La revedere! Plec la școală. 


(Iese. ) 


PARACLISERUL 


Mă port chiar ca un cioflingar; 
să mă astimpăr așadar, 

să mă închid în mine iar 

ca un sfint evangheliar. 

Dă zor cu treaba, timpu-acu-i; 
hei, lenea-i perna dracului. 


(Pleacă în partea cealaltă.) 
(Orga, care in timpul replicilor de mai sus a răsunat 
în surdină, izbucnește deodată puternic și incheie 
într-o notă sfișietoare. După o clipă, apare Brand.) 


BRAND 


Nu, nu pot să fac să sune 
cintecul de rugăciune. 

Orga schiaună și ţipă; 
boltă, ziduri, totul pare 
copleșit de-o apăsare 
închizînd orice acord, 
care-abia se înfiripă, 

ca sicriul greu pe-un mort! 
Orice-ncerc, nimic nu spune; 
orga nu mai vrea să sune. 

Vocea-mi, oricît m-am trudit, 
înapoi se-ntoarce, spartă, 
răgușită, stinsă, moartă, 
ca un glas dogit de clopot, 
ca un geamăt, ca un şopot 
dintr-un piept de om sfirșşit. 
Pare că-n cafas, sus, sta 
însuşi Domnul, şi-n minie, 
respingea cu mîna sa 
vorbele-mi de pioşiel 
Am visat o minunată 
casă-a Domnului, măreaţă; 
am dat jos ce-a fost odată, 
cu-o voinţă îndrăzneață; 
iat-o, casa-i ridicată. 
Toţi exclamă-n admirare: 
„Vai, ce mare-i, cit de mare!“ 
Oare-așa-i cum ei o văd, 
sau mă-nșel eu cind n-o văd? 
E în zidurile-aceste 
chinul care le-a născut? 
Oare-n templu-acesta este 
visul meu de la-nceput? 
Seamănă el, aşa cum e, 
cu o boltă-naltă peste 
suferințele din lume? 
Agnes, dacă-ar mai trăi, 
totul, ah, altfel ar fi; 
şi în cele mai mărunte 
lucruri, ea ştia să vadă 
măreţia, și să-nfrunte 
îndoiala-mi totodată, 
şi-ntr-o rază de lumină 
ea lega cu-un singur gind 
cerurile de pămint, 
ca frunzișul pe-o tulpină. 


(Bagă de seamă pregătirile de serbare.) 


Steaguri, flori, ghirlande chiar; 
cîntece, cor de școlari; 
vine-aici puhoi de lume; 


321 


toţi să mă salute vor; 
numele-mi cu aur seris! 
Doamne, dă-mi lumină, ori 
prăvăleşte-mă-n abis! 

Peste-un ceas serbarea-ncepe; 
pastoru-i tot gindul lor, 

toţi vorbesc de fapta sa! 

Știu ce ginduri au în minte, 
simt ce foc au în cuvinte; 
laudele-aduse mie 

mi se par vrăjitorie; 

toate-mi trec în zbor prin faţă, 
ca prin jar un vint de gheaţă. 
De-aș putea, o, de-aș putea, 
să m-afund într-o uitare, 

ca în grota unei fiare! 


PRIMARUL 


(intră in uniformă de gali și salută strălucind de 
mândrie) 

Ne iată şi la ziua mare, 
sabatul după munca grea; 
vom stringe vela, vom nălţa 
drapelele de sărbătoare, 
plutind în voia apei, lin, 
cu sufletu-mpăcat deplin! 
Salut, om nobil, minte rară, 
a cărui faimă legendară 
străbate-acum întreaga ţară! 
Salut; sînt emoţionat 
şi fericit încă pe-atit! 
Cum te simţi? 


BRAND 


Am un nod în git! 


PRIMARUL 


Va trece, sper, neapărat. 
Acuma predică şi tună; 

dă-i turmei hrană-n grajdul nou. 
Biserica are-un ecou 
că toţi l-am admirat cum sună. 


BRAND 
Aşa? 


PRIMARUL 


Chiar și sfinţia-sa 
prim-pastorul îl lăuda. 
Ce stil, ce frumusețe largă! 
Ce măreție, ce grandoare 
în formele ei! 


BRAND 


Se remarcă? 


PRIMARUL 


Anume ce? 


BRAND 


Că pare mare. 


PRIMARUL 
Nu! Este! Din oricare parte, 
de-aproape ca și de departe. 


BRAND 
Aşa-i? Cu-adevărat? Crezi oare? 


PRIMARUL 


Pe viaţa mea, e foarte mare! 
Prea mare pentru un popor 
de-aici, din depărtatul nord. 
Prin alte părţi, știu, e-un decor 

obişnuit; aici, la noi, 

la cei ce-o ducem în nevoi, 

pe ţarini sterpe, printre stînci, 
strinşi între munte şi fiord, 
e-așa de mare că te fringi. 


BRAND 


Da, am schimbat vechea minciună 
cu una proaspătă, așa-i! 


PRIMARUL 


Ce vrei să spui? 


BRAND 


Mutarăm, vai, 
privirea bietului popor 
de la bătrine monumente 
la templul vremilor prezente 
ce se ridică pînă-n nor 
cu virful turnurilor lor. 
Țipau cîndva: ce scump odor! 
Acuma urlă: o, ce mare, 
nu are-n lume-asemănare| 


PRIMARUL 


Prietene, n-am să-l măsor, 
dar cine-l vrea mai grandios, 
e-un cap pătrat, 1-o spun ritos. 


BRAND 


Oricine totuși poat’ să zică: 
această sfintă casă-i mică; 
a spune-altfel, e o minciună. 


PRIMARUL 


Ideea asta e nebună! 
De ce numești acuma slută 

ce-ai ridicat cu-atita trudă? 
Poporu-ntreg e mulţumit; 
lui i se pare mare, da; 

n-a mai văzut aşa ceva; 
0, lasă-i gindul nesmintit! 
De ce în suflet să-i stirneşti 
luminile altor nădejdi 

de care nici n-are ştiinţă? 
Depinde totul de credinţă. 
Ce importanţă-ar avea, chiar 
de-ar fi o cușcă de ogar, 
cind tuturora li se pare 

că e nemăsurat de mare? 


BRAND 


Mereu aceeași teoriel 


PRIMARUL 


Și-apoi, acum e sărbătoare; 
oricine-ar vrea aici să vie, 

ni-i oaspete, şi n-ar fi bine 

să nu-l primim cum se cuvine. 
Chiar dumitale persona] 

ți-ar dăuna mult — vrei nu vrei — 
de-ai sta să spargi fără temei 
buboiu-acesta-într-un scandal. 


BRAND 
Nu te-nţeleg. 


PRIMARUL 
Păi, iată ce-i: 

am hotărit să-ţi oferim 
o cupă, toată de argint; 
ar fi ridicol să-i dezmint, 
vorbindu-le despre mărimi; 
şi coru-ar fi lipsit de rost, 
ca și inflăcăratu-mi toast; 

de-am încurca acuma treaba, 
tot ce-am făcut ar fi degeaba. 
Va trebui să taci, cum vezi, 
să-ţi ţii curajul şi să crezi. 


BRAND 


Cind nişte mincinoși se-adună 
ca să serbeze o minciună! 


PRIMARUL 


Doamne, fereşte-ne! Amice, 

prea crude vorbe-ţi vine-a zice. 
Dar îţi servesc eu, la moment, 
un şi mai strașnic argument; 
nu de argint, de aur este; 

te răsfățăm aici ca-n cer, 

cu drag, cu tot ce-avem noi, peste 
puteri: de azi ești cavaler 

in sfintul ordin; vei purta 

pe piept înscrisă sfinta cruce. 


BRAND 


Eu port o cruce mult mai grea, 
pe care nu o mai pot duce. 


PRIMARUL 


Cum, vestea asta nu-ţi aduce 

nimic de care să tresari? 

Așa ai fost mereu — bizar! 

Dar, Doamne, Brand, nu te gîndeşti... 


BRAND 


(bătind din picior) 
Pălăvrăgești, pălăvrăgești; 
şi nu pricepi, nerod ce ești, 
din toate cîte ţi le-am spus, 
nimic, nimic; eu mai presus 

de ce se măsură-n lumești 
măsuri, in țoli ori coţi, vorbesc; 
ci despre ceva nelumesc, 
ce-nalță sufletul și-aprinde, 

ce cugetul și visu-l prinde, 

în nopți cu stele,-n infinit, 

şi, și... Te du! Sint istovit; 
mergi, spune tuturor, să ştie... 


(Urcă spre biserică.) 


PRIMARUL 


(aparte) 
Cum poţi să spui o nebunie 
de ne-nţeles? Ce-mi tot vorbesti 
de țoli, de coţi, de nelumești, 
de nopţi, de stele, de vis, mie? 
Ce vorbe-s astea, om ciudat? 
Te pomenești că n-a mincat! 


(lese.) 


BRAND 


(coboară în scenă) 
N-am fost nici sus, pe culmi de gheaţă, 
mai Singur ca acum nNicicind; 
răspuns la-ntregul meu frămint 
e-un croncănit ce-ţi face greață. 


(Privind după primar.) 


Cum i-aș strivi sub talpă gura! 

De cîte ori vreau să-l ridic 

din mincinosu-i şiretlic, 

imi scuipă-n față, secătura, 

murdaru-i suflet de nimic! 
O, Agnes, după tine strig! 

Mă obosește jocul rar l 

in care nu pierd, nu ciștig. 

Cel singur luptă în zadar! 

PRIM-PASTORUL 


(intrind) 
O, fiii mei! Oiţe blinde! 
Vai, scuză-mă, dragă conirate! 
Serbarea asta-i peste poate — 
mi-e capul plin de vorbe sfinte 
din predica pe care-n minte 
o tot repet de ieri; cuvinte 
imi vin pe limbă dinainte. 
Te felicit deci; înţelept 
ai înfruntat, luînd în piept, 
și intrigi şi scandal de-a drept, 
ai dat jos coșcoviţi pereţi, 
ai construit ceva măreț, 
nou, demn, ceva fără de preţ! 


BRAND 


N-am făcut încă totul. 


PRIM-PASTORUL 


Cum, 
ce-a mal rămas să faci acum? 


BRAND 


O casă nouă cere noi 
simțiri, şi-un spirit pur apol. 


PRIM-PASTORUL 


Acestea de la sine vin. 

O boltă plină de lumini, 
sculpturile e: minunate, 
acustica-nalt revolută, 

da, spală vechile păcate. 

Prin pastor, prin al său cuvint, 
credința va spori-n curînd, 
procentual, sută la sută. 
Acestea-s niște rezultate 

cu care nici marile state 

nu s-ar putea, cred, lăuda; 

și toate-s de la dumneata; 
primeşte, deci, confrate drag, 

și lauda care ţi-o fac, 

și tot ce, la banchetul dat, 

vor spune-n cinstea dumitale-n 
discursurile-omagiale, 

confrații de la decanat. 

Dar, Brand, eşti palid, ce-ai păţit? 


BRAND 
Sint obosit; sint prăbușit. 


PRIM-PASTORUL 


E de-nțeles; atita zor, 

și nici un fel de ajutor! 

Dar greul nu te mai apasă; 
începe-acum o zi frumoasă. 
Să nu te dai invins; aci 

azi mii de oameni vor veni, 
din parohii îndepărtate; 

și cine are har, socoate, 

să le vorbească tuturor? 
Confraţii, binevoitori, 

în drum cu drag ţi se aţin, 
iar pieptul celor mulţi e plin 
de al recunoștinţei vin. 

îi opera, ce reuşită-i! 

n totul bine întocmită-i, 
iar toastu-i fără de pereche! 
Și-o masă-apoi, ca-n vremea veche! 
La prezbiteriu-am stat niţel; 
tăiau acolo un vițel. l 
Brand, e un animal splendid ! 
E ceva de ne-nchipuit: 
asemenea delicatese l 
în anii-aceştia blstemaţi, 
cînd carne-n piaţă nu-i adese! 

Nu asta insă m-a adus; l 
cu alt scop vin, ca intre frați. 


BRAND 


Vorbiţi, tăiaţi, hai, sfişiaţi! 


PRIM-PASTORUL 


Prietene, e greu de spus; 

dar timpii ne sint măsuraţi. 

E vorba de-un punct, dragul meu, 
pe care să-l curmi negreșşit; 

nu cred că-ţi va veni prea greu. 
Da, presupun că ai ghicit 

cam unde bat, spre care mal: 
spre rostul profesional; 

nu prea depui multe ambiţii 
să-nalţi bătrinele tradiţii; 
dar ele sint, în primul rînd, 
mai importante ca oricind. 

0, nu te cert; eşti la-nceput, 
ești tinăr, plin de nerăbdare; 
venit dintr-un oraş mai mare, 
nu prea cunoşti acest ţinut. 
Acum se cade să-nţelegi 

ceva mai bine-aceste legi. 
Te-ai îngrijit, cu-o trudă-aleasă, 
de grija-n parte-a fiecărui; 

e o greșeală-așa să stărui; 

ci cîntărește-i doar în masă, 
cu-același piepten pieptănă-i; 
n-o să fii dat printre cei răi. 


BRAND 
Vorbiţi mai clar. 


PRIM-PASTORUIL. 


E-o faptă bună 
să construieşti pentru comună 

biserica. Ea-i e veşmint 

și legii şi păcii, oricind; 

căci statul vede în credință 
puterea ce-l menţine-n ființă; 
e scutul lui, securitatea, 
morala apărind cetatea; 
moneda statului scăzută 

are nevoie de valută. 

Ştii: bun creştin, bun cetățean! 
Nu cheltuie statul din greu 
cu oamenii, cu Dumnezeu. 

ca să-și creeze-apoi dușmani. 
Părinte, statul nu-i nebun; 
fiece om ar pierde, spun, 

cînd statul, ca-ntr-o fortăreață, 
n-ar rindui această viaţă. 
Acest rost l-implineşte doar 
prin vrednicii-i funcţionari; 
aceştia sînt preoţii lui. 


BRAND 
Ce înţelept vorbiţi! 


PRIM-PASTORUL 


O, nu-i 
greu de-nţeles. I-ai dăruit 
o casă patriei natale; 
activitatea dumitale 
acestui stat deci i-a slujit. 
Așa văd sărbătoarea siintă 
ce-aici pe toţi acum ne-adună; 
aşa și clopotele sună; 
aşa şi dania cuvintă. 
lar dania-i așa precum 
am hotărit aici, acum... 


BRAND 


Dar eu altceva vream, eu ştiu... 

PRIM-PASTORUL 


Acum, prietene,-i tirziu. 


BRAND 


Tirziu? Tirziul Vedem noi cit! 


PRIM-PASTORUL 


Fii înţelept! Mă faci să rid ! 

Și ce-ţi cer? Haide, Brand, nu, zău! 
Doar n-ai să lauzi nimic răul 
Ciştigă toți, în mod normal, 

şi poţi şi statul să-l serveșşti; 
cei doi stăpîni poţi să-i slujeşti, 
de te comporţi raţional; 

nu numai pe un om, ci totul 

să scapi de iad, întreg norodul; 
poporul, parohia toată 
s-o-nalţi, aşa ca ea să poată 

să soarbă cu gurile pline 
izvorul grației divine, 

și toţi să poată să aspire 

la porţia de mintuire; 

căci statul, domle capelan, 
e-acum semirepublican ; 

urind a libertăţii plagă, 
egalitatea-i este dragă; 
egalitatea o cîştigi 

ștergind, deci, inegalitatea; 
și-aceasta n-ai făcut-o aici! 

Ba ai împins societatea 

spre-o inegalitate-adîncă, 
nemaivăzută pe-aici încă. 

lar frații din comunități 

acum sînt personalităţi; 

nu, Brand, nu-i bine pentru stat; 
de-uceea s-au și destrămat 
comorile egalităţii: 

averea, rostul întreg, scopul 
şi roadele societăţii; 
biserica nu mai e clopul 
bun pentru capul tuturor. 


BRAND 


O, văd acum! E-ngrozitor! 


PRIM-PASTORUL 


Fii tare! Asta trebuiește. 

N-ai cum să negi; aici domneşte 
un balamuc de te-nfiori. 

Dar unde-i viaţă-i și nădejde; 
prin dania ce-o faci, fireşte, 
dator ești să-i slujeşti cuminte 
acestui stat ce ne cuprinde. 

În orice lucru-i o măsură; 
altfel, a forţelor natură, 

ca minzul nestrunit, se scoală, 
distruge poartă, garduri, ştrafuri 
şi stilpii bunelor moravuri. 
Prin orice disciplină trece, 
chiar cu alt nume,-aceeași lege. 
În artă i se spune şcoală; 

în oaste-i spune mai hazliu: 

a ţine pasul, pe cit ştiu. 

Da, ăsta e, amice, datul! 
Spre-aceasta tinde astăzi statul. 
Prea-i iute-un pas alergător; 

un pas pe loc e fără spor; 

se cere-un pas al tuturor: 

toţi într-un pas şi-ntr-o cadență; 
metoda, asta-i în esenţă. 


BRAND 


Vulturului o baltă! Raţei | 
un cer pe-un virf de munte daţi-i! 

PRIM-PASTORUL 


Nu sintem rațe, nici vulturi; 
dar fabulă şi poezie 

mai bune vom găsi-n Scripturi. 
Acolo despre toate scrie, 

de la geneza primei zguri 

şi pină la apocalipsă; 
parabole vechi, pilde sfinte! 
Da, cugetul ca nişte boabe-l 
prefiră, să-ţi aduci aminte 
proiectul turnului lui Babel! 
Ştii ce-a fost acolo, părinte. 
De ce? De tile nu ducem lipsă: 
n-aveau acelaşi pas şi-nvăţ, 
aceeași limbă-n meșteșug, 

și nu trăgeau la fel în jug; 
erau, da, personalităţi. 
Aceasta-i prima jumătate 

a simburelui pildei, deci: 

de unul singur, cit te-ai zbate, 
te prăbuşeşti în veci de veci! 
Cind Dumnezeu te vrea învins, 
te face-un individ, un ins. 
În Roma se credea că zeii 
atunci te lasă fără minte; 
nebun şi singur fiind una, 
aceeași soartă te va prinde, 

ca pe străvechiul Urie, 
trimis de David al ludeii, 
cind năpădit de furie, 
a-nnebunit pe totdeauna. 


BRAND 


Se poate, da! Și mai departe? 
Eu, eu nu văd pieirea-n moarte. 
Şi sinteți sigur că, în schimb, 
de nu vorbeau atitea limbi, 

ar fi ajuns cumva-n vreun fel 
să-nalțe turnul pin-la cer? 

PRIM-PASTURUL 


La cer? Vai, nu! În nici un fel; 
nu-ajunge nimeni pin-la cer. 
Aci cealaltă jumătate 

a pildei, nouă dăruită: 
orice zidire hărăzită 
să-ajungă pîn-la stele, cade. 


BRAND 


Ci Iacob a urcat o scară: 
iar dorul peste stele zboară. 


PRIM-PASTORUL 


Aşa? Da! Dar, Doamne fereşte! 
Nici să nu mai vorbim. Fireşte, 
o plată-i cerul, meritată-a 
credinţii şi-a vieţii curate. 
Dar să nu mai umblăm cu şoalda: 
credinţa-i una, viaţa alta; 
lucrează şase zile, ŞI 

pe-a saptea las-o inimii; 
de-am sta de slujbe-n orice zi, 
duminică nici n-ar mai fi. 
Cuvintul Domnului păleşte 
atunci cind prea se risipește; 
religia-i și ea o artă; 

nu-i bună dacă e prea iartă. 
Fă-ţi idealul bastion 

în umbra sfintului amvon; 

ci lasă-l lingă straiul sfint, 
cînd ieşi afară-n soare,-n vint. 
Ți-am spus că-n toate e o lege 
cu limite foarte precise; 

da, toate cite-am zis, sint zise; 
e necesar a le- nţelege. 


BRAND 


Nu-mi sint de-ajuns aceste-o mie 


335 


de sufertaşe sufletești 
cu care statul mă imbie. 

PRIM-PASTORUL 
O, dragă, -i splendid ce rivnești; 
ci-ntii să urci mai sus, să-ţi fie 
mai tare brațul... 

BRAND 
Nu rîvnesc 

mocirla, să mă bălăcesc. 

PRIM-PASTORUL 


Acela ce se umileşte, 

se va-nălța; da — un cirlig, 

ca să servească,-ntii, firește 

că trebuie-ndoit un pic. 
BRAND 


Vrei să slujești, şi te omoară! 


PRIM-PASTORUL 
O, Doamne, Doamne! Cum poţi crede 
așa ceva? 
BRAND 


Da, da! Se vede! 
Întii să sîngeri, să te doară]... 
În viaţa dumneavoastră, cred, 
trăiţi uscat, ca un schelet! 


PRIM-PASTORUL 
Mi-e martor Domnul că nu-mi place 
să chinuiesc nici o pisică; 
dar mă gindisem că nu strică 

să-ntredeschid o poartă-ncoace, 
spre-un drum pe care, la adică, 
eu insumi merg, şi-s fericit. 


BRAND 


Dar ştiţi ce-mi cereţi, in sfirsit? 
La cutcurigu-acestui stat, 

să uit și pentru ce-am luptat, 
să uit și pentru ce-am trăit! 


PRIM-PASTORUL 


Să uiţi? Îţi cer aşa ceva? 
Ţi-arăt doar datoria ta; 

să-nchizi sub tainele lăcăţii 

ce-i păgubos comunităţii. 
Păstrează tot; nu-ţi cer un petic; 
visează, zboară-n lung şi-n lat; 
da-nchideţi visu-n piept ermetic, 
să nu ţi-l vadă-această turmă; 
îţi spun: orice-ncăpăţinat 

e pedepsit, pînă la urmă. 


BRAND 


Da, frica de pedeapsă, da, 
şi-apoi speranța de ciştig; 
stigmatele lui Cain, zic, 

sint scrise-adinc pe fruntea ta; 
dibaci ești, te pricepi, văd bine, 
la trebile lumești; văd scris 

pe fruntea ta cum l-ai ucis 

pe Abel cel curat din tine! 


PRIM-PASTORUL 


(aparte) 
Ia uite,-mi spune „tu“ acum. 
Ajunge! 

(Tare.) 

Am să-nchei; oricum, 
eu, totuși, te rog a reține: 
să te comporti cum se cuvine; 
ca să urci, trebuie-a vedea 
in ce loc şi-n ce veac trăieşti; 
căci n-ai să poţi să biruiești 
cind timpul nu-i de partea ta. 
Privește-artiștii ori poeţii! 
Nesocotesc ei legea vieţii? 
Priveşte-ostaşii! Într-o spadă, 
o fabulă ei ştiu să vadă! 
De ce? Fiindcă legea-nvaţă: 
respectă-a ţării tale viaţă. 
Toţi duc ce le e dat de dus; 
nu trece-n frunte; n-o lua-n sus; 
mergi printre ceilalţi, supus. 
E-un timp umanitar, cum spune 
primarul, dacă te-ai supune, 
al săvirşi ceva măreț; 
dar mai pilește-ţi colții, frate, 
cirneşte-ţi ghimpii, cum se cade, 
mergi ca noi toţi, pe-aceeaşi cale, 
n-o lua pe drumuri personale, 
ca munca ta să aibă preț. 


BRAND 
leşi! leşi! 


PRIM-PASTORUL 


Un om ca dumneata 
ajunge, sigur, unde vrea, 
pe-un cimp mai bun de acţiune; 
dar ca s-ajungă, se supune 
și, pentru orice faptă-a lui, 
îmbracă haina veacului. 
Se cere — să-nveţi tactu-o turmă — 
un caporal cu băţu-n urmă; 
conducător, azi, ideal, 
la noi ar fi un caporal. 

Cum spre biserică, la rugă, 

işi duce trupa cu dichis, 

tot așa pastorul să-și ducă 
“omunitatea-n paradis. 

Nu-i greu; in autoritate 

sint bazele credinţei, doar; 
pe dogma asta fără moarte 
păşește fără de habar; 

ajungi, neindoios. la mal, 
prin lege și prin ritual. 

Deci, frate. fii cu mintea trează; 
analizează ; meditează. 

Nu-ţi fie frică; trece totul! — 
Merg iar să văd biserica, 

să mi acord vocea după ea; 

1, de-am fi mai dedaţi, incalte, 
cu-astiel de rezonanţe-nalte. 
Cu bine; predic despre modul 
cum în firea noastră dispare 
al Domnului chip sclipitor. 
Da-i timpu-acuma, mi se pare, 
pentru-un aperitiv uşor. 


(lese.) 


BRAND 


(stă o vreme împietrit, pierdut in 


ginduri) 


Tot i-am jertfit chemării mele, 
crezînd că-i de la Dumnezeu; 
acum trompetul zilei grele 
mi-arată cui slujii mereu. 

Nu, incă nu! Nu mă vor fringe! 
E-un templu-aici zidit pe singe; 
sub el mi-e viaţa ingropată; 

dar sufletu-mi nu, niciodată! 

E crunt să rămii singur; sunt 
cu moartea-n juru-mi; n-am un miine; 
să fii lovit cu pietre-i crunt, 
cînd flăminzeşti de-un colţ de piine. 

Ce-adevărat grăi, vai mie, 
ci gol ca un hău, şi urit. 
Golumbul sfint, cel din tărie, 
asupra mea n-a pogorit. 

Un suflet doar. o, doar atit; 
să-mi dea nădejde și tărie! 


(Einar, palid, neingrijit, imbrăcat in negru, trece 
pe drum și se oprește cind il sărește pe Brand.) 


BRAND 
( strigind ) 

Tu, Einar? 
EINAR 


Numele-ăsta-l port. 


BRAND 


Eram flămind de-un om; flămind 

de-un suflet care să-l ascult! 

O, vino, te aştept de mult! 
EINAR 


Eu am ajuns demult în port. 


BRAND 
Mă judeci rău din ziua cind 
ne-am despărțit. 

EINAR 


Nu; văd în tine 
unealta vrerilor divine 
ce m-a salvat de la pierzare. 


BRAND 
Ce vorbe-s astea? 

BINAR 


Vorbe rare, 
mari, cum vorbeşte-acela care 
a poposit; și cum vorbeşte 
cel ce din păcat se trezeşte. 


BRAND 
Ciudat! Cindva am auzit 
că ai bătut cu totul alte 
căi. 

EINAR 

De trufie amăgit! 

Căci zell ce se-adoră-n lume: 
talentul ce-l aveam, anume, 
şi vocea mea cu tonuri calde 
— cei mai ne'nduplecaţi duşmani — 
m-au dus în lanțul lui Satan. 


Dar bun fu Domnu-n mila-i sfintă 
şi mă luă sub scutul său. 


BRAND 
În ce fel? 

EINAR 

Am decăzut rău. 

BRAND 
Cum decăzut? 

EINAR 

Beţii, mă rog, 

scandaluri, jocuri de noroc. 


E! m-a făcut hoţ, derbedeu... 

BRAND 


De-astea, crezi, face Dumnezeu? 


EINAR 


Fu-ntiiul pas spre mintuire; 

îmi luă şi sănătatea-apoi, 

imi luă şi bruma de simţire, 
talent şi voce, chef de joc; 
umblam pe drum ca un strigoi, 
pe urmă la spital m-a dus; 
zăceam ca-ntr-un ocean de foc, 
mi se părea că-n juru-mi joacă 
mari muşte, mii de mii, jos, sus, 
se duc, se-ntorc, şi iarăși pleacă; 
ieşind de la spital, făcu: 

cu trei surori dragi cunoștință; 
erau în solda cerului; 

iar ele, și-ncă-un teolog, 

m-au îndrumat către credinţă, 
din plasa răului m-au smuls, 

și fiu al Domnului m-au uns. 


BRAND 


EINAR 


Sint căi multe: văi întinse 
ori munți înalți cu virfuri ninse. 


BRAND 
Și-apoi? 
EINAR 


Apoi, devenii, Brand, 
un abstinent şi-un predicant; 
dar calea asta nu arar 


342 


cu mari ispite-i presărată; 
de-aceea am lăsat-o-ndată, 
și m-am făcut misionar. 


BRAND 


În care ţară? 


EINAR 
Deocamdată, 


în ţara negrilor cu coadă. 
Și-acum te las; mă cam grăbesc. 


BRAND 


Nu poposești la noi? Nu vrei? 
E-o sărbătoare. 


EINAR 
Mulţumesc; 


mi-e locul printre negrii mei. 
Adio! 


(Vrea să plece.) 
BRAND 


Nici o amintire? 
Nici o-ntrebare n-ai să-mi pui? 


EINAR 


De cine? 


BRAND 


De cea-ndurerată 
de-abisul ce-ntre ieri şi-acu-l. 

EINAR 


A, te referi la biata fată 

a cărei tinără simţire 

mi-nlănţuise-ntreaga fiinţă 

cînd n-ajunsesem la credinţă. 

Ei, ce s-a intimplat cu ea? 
BRAND 


Mi-a devenit curind soţie. 


EINAR 


Ei şi? Ce-mi pasă, oare, mie 
de fleacurile astea, Brand? 
Să-mi spui doar ce e important. 


BRAND 


Avurăm parte-n căsnicie 
de griji şi bucurii; muri 
copilul repede... 
EINAR 
Ei şi? 
BRAND 


Ce-i drept, el a fost mai curind 

un împrumut decit un dar; 

o să ne revedem noi iar! 

Apoi s-a dus şi ea de-aci; 

le crește iarba pe mormiînt. 
EINAR 


Ce-i important în asta? 


BRAND 
Nu-i? 

EINAR 


Nu despre asta vreau să-mi spui; 
să-mi! spui însă cum a murit! 


BRAND 
Nădăjduind în răsărit, 
cu-a inimii credință-ntreagă, 
cu vrerea-ntreagă, de nenfrint, 
și mulțumind că viaţa, dacă 
i-a luat mult, i-a și dăruit 
destul — aşa intră-n pămint. 


EINAR 


Tot vanitate şi ispită; 
măcar o fi crezut mereu? 


BRAND 
Nenfrint! 


BINAR 


În ce? 


BRAND 
În Dumnezeu! 
EINAR 


În el doar? Ah, e osindită! 


BRAND 
Ce spui? 
EINAR 
Da, da! Şi-mi pare rău... 

BRAND 
(liniștit) 


Hai, pleacă! Eşti un nătărău. 


EINAR 


În gheara iadului şi tu treci; 
ca ea ești osîndit pe veci. 


BRAND 


Tu osîndești? Tu, cel spurcat 
in cloaca negrului păcat? 


EINAR 


Credința-n apa ei curată 
mi-a curăţat fiece pată; 

tot jegul meu a fost dat jos, 
sub maiul gîndului pios; 

la jgheabul evlavie: mi-am 
spălat scutecul lu: Adam; 
săpunul rugăciunii chiar 
m-a înălbit ca pe-un stihar. 


BRAND 
Ptiu! 


EINAR 


Ptiu! Aici pute-a pucioasă, 
văd coarnele lui Lucifer. 
Eu griîul sint, căzut din cer, 
tu, zgura iadului rămasă. 


(lese.) 


BRAND 


(priveşte lung in urma lui, apoi ochii i se lumi- 
reaz deodată și izbucnește) 

El îmi trebuia acum; 
lanţurile toate-s scrum; 

voi 'nălța propriu-mi drapel 
chiar de-aș sta singur lingă el! 


PRIMARUL 


(venind grăbit) 
Haide, pastore. odată; 
e procesiunea, iată, 
toată lumea-i adunată... 


BRAND 


Fie! 


PRIMARUL 


Da? Și dumneata? 
Haide, Brand, hai, nu mai sta! 
Toţi să vină-aicea vor; 
năvălesc ca un zăpor 
primăvara, de pe munte; 
spre prezbiteriu-şi fac punte, 
și cer pastorul să vie. 
I-auzi cum te cheamă iar! 
Hai degrabă! lată-i, sar, 
năvălesc ca o stihie! 


BRAND 


N-am rivnit să merg nicicîind 
eu cu turma voastră-n rînd; 
nu merg! 


PRIMARUL 


Eşti nebun, ori cum? 


BRAND 


Mi-e prea strimt al vostru drum. 


347 


PRIMARUL 


Și mai strimt însă-ți va fi 
cînd cei mulţi vor năvăli. 
lată-i, chiar că năvălesc! 
Prim-pastor, slujbașii, toţi, 
iată-i, stau să se prăvale; 

hai, prietene, mai poţi 

să opreşti aluviunea 

şi-acest clocot nebunesc! 

Prea tirziul Rup gardu-n cale; 
s-a sfirşit procesiunea! 


(Mulțimea năvălește intr-o dezordine turbată și se 
indreaptă de-a valma către biserică.) 


VOCI DIN MULŢIME 


Brand! 
CÎȚIVA 


(arătind spre scările bisericii unde se află 
Brand, strigă) 
Priviţi-l! 


ALȚI CÎȚIVA 
Să înceapă! 


PRIM-PASTORUL 
(prins de vălmășag) 
Hai, primare,-opreşte-i! Ține! 
PRIMARUL 


Nu m-ascultă nici pe mine. 


ÎNVĂȚĂTORUL 


(către Brand) 
Haide, luminează toate 
sufletele tulburate. 

Ce se-ntimplă-aici, azi, oare? 
E ceva urit, ori mare? 


BRAND 


Prin popor mai bate-un vint 
incă, iată, care-l duce! 

Omule, eşti la răscruce! 

Tot ce-i putred azi distruge, — 
adu noul pe pămint, 

să se-nalțe-adevăratul 

templu — unicul, curatul! 


FUNCȚIONARII 


Aiurează | 


PREOȚII 


E nebun! 


BRAND 


Da, nebun, cît timp crezui 
că-l slujiți pe cel ce nu-i 
decît spirit şi-adevăr! 

Da, nebun, vrind către el 
să vă-nalţ prin fel de fel 

de tocmeli şi pertractări. 
Da, biserica e mică, 

îmi ziceam ca un nerod: 

s-o dublez — asta-i cîştigă; 
s-o-ncincesc — şi-asta e tot! 
Cind s-ar fi cerut să strig 
numai totul sau nimic, 

eu am lunecat pe-un drum 
greu, de compromisuri goale. 
Domnul a vorbit acum. 
Goarna judecății sale 

a sunat în noaptea deasă; 

o ascult, cuprins de groază, 
ca David cel frînt de teamă 

inaintea lui Natan; 
indoiala se destramă. 
Compromisul e Satan! 


MULȚIMEA 


(intr-o fierbere  crescindă) 
Jos cei ce ne jecmănesc! 
Jos acei ce ne-au orbit! 


BRAND 
Lingă voi sălășluiesc 
duşmanii ce v-au robit. 
V-aţi vindut pe rînd puterea, 
v-aţi supus sub aspre legi, 
şi-apoi a-nceput căderea, 
golul sufletesc de veci. 
La biserică ce vreţi, deci: 
Or că glas de clopot, or că 
doar podoabe, cint de orgă, 
şi discursuri lustruite, 
să vă biciuie și ardă, 
şuşotite, croncănite, 
predici bine ticluite 
după reguli mari de artă! 


PRIM-PASTORUL 


(aparte) 
Se referă la primar, 
care,-i drept, e cam flecar! 


PRIMARUL 
(acelasi Joc) 
Bate-n primul-pastor, ştiu, 
că e cam palavragiu! 
BRAND 
Doar spoeli vreţi, şi vreţi doar 
luminări aprinse viu. 

Și-apoi iar: viaţa de brută, 
surzi şi orbi, răpuși de trudă, 
sufletul şi trupul vi-s 
numai zdrențe; ați inchis 
cartea vieţii sub zăvoare 
pîn-la altă sărbătoare. 

O, nu, nu asta visam, 

cupa jertfei cind goleam! 

O biserică-am vrut, parcă 

să cuprindă bolta-i largă 

nu doar dogma și credința, 
ci tot dreptul vieții, greu, 
nouă dat de Dumnezeu: 
munca zilei ce te fringe, 
seri de tihnă, nopți de gind, 
focul tineresc din singe, 

tot ceea ce, rind pe rind, 
fiecare-n suflet stringe 

ca un drept străvechi şi sfint. 
Riu-n vale clocotind 

şi cascada hohotind, 

grav răsufletul furtunii, 
glasul mării și-al genunii, 
cintul orge! lung vibrind 
cu-al poporului vechi cint, 
in unire sufletească 

vrut-am să se contopească. 
Piară templu-acesta care 
numai in minciună-i mare; 
ca şi vrerea voastră-i: zid 
pe un spirit laş zidit! 
Germenii acestei vieţi 
îngropați sub trudă-i vreţi; 
șase zile să ascundeţi 

steagul Domnului sub punte, 
frinţi de munca vieţii crunte, 
și in ziua şaptea doar 

să-l suiţi in slavă iar! 

VOCI DIN MULȚIME 


Du-ne! Du-ne tu-n furtună! 
Vom invinge împreună! 


PRIM-PASTORUL 


Să nu-l ascultați! Nu are 
o credinţă de creştin! 


BRAND 


Da, ai nimerit în plin, 
asta-i vina ce ne doare, 

pe noi toţi, cu prisosinţă! 
Doar în suflet e credinţă; 
cl un suflet vreau; arată 
unul să nu fi zvirlit 

tot ce-avu bun; niciodată 
să nu fi păcătuit! 

Topăind, petrecăreţii 

trec în zvonuri de cimpoi, 
ca să se intoarcă-apoi 

storşi de bucuria vieţii, 

ŞI, scrișnind ca-ntr-un blestem, 
înaintea arcăi gem. 

Un bicisnic şi netot, 

lacom bea paharul tot; 

hei, şi-apoi nădejdea-și pune 
în căinţi și-n rugăciune. 
Sfintul semn din ei, divin, 
după ce-l rup și devin 

vite grohăind din greu, 
către poarta milei vin, 
invalizi, la Dumnezeu. 

Da, împărăţia lui 

se va prăbuși, vă spui; 

la ce-s buni aceşti moșnegi 
care i se string, betegi, 

la picioare? Oare nu-i 

drept cum el a spus cindva, 
că-l din seminţia sa 

doar cel care nu se tringe, 
jar și foc purtînd în singe? 
De nu deveniți copii, 
nicicind nu veţi moşteni 
ţara sfintă-a tinereţii. 
Fiţi ca pruncii deci, ca ei, 
v-adunaţi, bărbaţi, femei, 
in biserica vieţii! 


PRIMARUL 
Păi, deschide-o! 


MULȚIMEA 


(cu teamă parcă) 


Nu pe-aceeal! 


BRAND 


Nu! Biserica mea n-are 
nici măsură, nici sfirşit; 
nicicînd n-o închide cheia; 
i-s podea pămintul mare, 
munţii, cimpul înverzit, 
țărm, platou, fiorduri, mare; 
boltă-i cerul nesfirşit, 
dintr-o zare-n altă zare. 
Acolo, muncind sever, 
fapta ta răsună-n cer; 
munca-n săptămină-a ta, 
cerul nu-l va profana. 

Ea va să imbrace totul, 
ca o scoarţă-ntreg copacul; 
acolo, pe totdeauna, 

viaţa şi credinţa-s una; 
fapta acolo e rodul 

legii și al dogmei, leacul 
care leagă și încarcă 

truda ta-ntr-un zbor spre stele, 
jocul de copii, străbun, 

cu petrecerile-acele 

de sub pomul de Crăciun 
şi regescul joc pe podul 
fericiţilor din arcă! 


(Prin mulţime trece un fior de furtună; unii dau 
inapoi, cei mai mulți se string grămadă 


lui Brand.) 


in jurul 


MII DE VOCI 


Piere bezna și minciuna; 
Dumnezeu și viața-s una! 


PRIM-PASTORUL 


Vai, v-ademenește, da! 
Grefier, primar, janda’... 


PRIMARUL 
(înăbuşit) 


Nu strigaţi. ce dracu.-asa! 
g e i: ? 

Taurul îl iei in coarne? 

Lasă-l, să nu te răstoarne. 


BRAND 


(către mulţime) 


Să plecăm deci! Domnul nu-i 
printre-acești ingi cu păcate; 
iar împărăţia lui 

este siinta libertate. 


( Răsucește cheia incuind ușa bisericii și apoi ia 
cheia in mină.) 


N-am să mai fiu pastor! Da! 
Îmi revoc și dania; 

nu mai ţin sfeştania; 

cheia o voi arunca. 


(Aruncind-o în apă.) 

Sclav al ţărnei, dacă-ţi place 
hai, tirăște-te-n băltoace; 
ești mlădiu; cazi, te-ncovoaie: 
chinul beznelor de-ndoaie, 
lar suspinul tău mocnit 

pe pămintul otrăvit 

e-un răsuflet greu, stingher, 
ofticos, din piept de rob. 


PRIMARUL 
(aparte, ușurat) 


Nu va mai fi cavaler! 


PRIM-PASTORUL 
(incet) 
Nu va mai fi episcop! 


BRAND 


Vino, tu, cel tinăr, tu 
cel puternic! Străbătu 
vintul vieţii, las” să ducă 
praful care ne usucă! 
Hai, trezeşte-te acu’! 
Rupe pactul cel nescris 

cu murdarul compromis; 
jugul vieţii dă-l deoparte, 
jumătatea de măsură; 
sfarmă-a dușmanului gură! 
Sus! pe viaţă și pe moarte! 


PRIMARUL 
Răzvrătire e; iau act! 
BRAND 
la! Azi rupem orice pact. 

MULȚIMEA 


Te urmăm! Hai, treci în frunte! 


BRAND 


Peste gheţuri, peste munte! 
Să străbatem ţara-ntreagă; 
să sfărmăm lanţul ce leagă 
neamul, să purificăm, 
să-nălţăm, să liberăm; 

să dăm soare pentru toţi; 
să fim oameni şi preoţi; 

să fim cel dintii exemplu; 
stema Domnului din cer 
s-o turnăm din nou în fier; 
să făcem din ţară templu! 


(Mulțimea, printre care și paracliserul și învăţă- 
torul se adună imprejurul lui. Brand e ridicat de 
bărbaţi pe umeri.) 


MULTE VOCI 
O, timp sfint! Prin fulgerări, 
ard lumini din alte zări! 


PRIM-PASTORUL 


(către cei ce pleacă) 
Vai, orbiţilor, ce vreţi? 
Oare-n vorba-i nu vedeți 
jocu-ascuns al lui Satan? 


PRIMARUL 


Înapoi! Hei, cui vindeţi 
tărmu-acestui sat sărman? 
Oameni buni, staţi! O secundă! 
Ciinii! Nu vor să răspundă! 

PRIM-PASTORUL 


Cui lăsaţi avuturi, case? 


VOCE DIN MULȚIME 


Altele zidi-vom, noi! 


PRIMARUL 


Cui lăsați holde mănoase, 
turmele de vaci și oi? 


VOCI 


Cei aleşi au sfinta mană, 
roua cerului drept hrană. 


PRIM-PASTORUL 
Pling soțiile cu groază! 


VOCILE 
(pierzindu-se în depărtare) 
Plingă, de nu ne urmează! 


PRIM-PASTORUL 


Pling copiii la fereastră! 


ÎNTREAGA CEATĂ 


Ori cu noi, ori contra noastră! 


PRIM-PASTORUL 
(ii privește mult, fringindu-și miinile şi spune 
pierdut) 


Fără turmă-acum rămin; 
stă păstorul cel bătrin 
pin-la piele jefuit. 


357 


PRIMARUL 


(amenințind după Brand) 
El va fi cel păgubit! 
Izbindim noi pin-la urmă! 


PRIM-PASTORUL 
gata să plingă) 


Cind s-au dus toţi — ce izbindă? 


PRIMARUL 


Da, dar nu ni-i vrerea-nfrintă; 
imi cunosc eu biata turmăl 


(Pleacă după ei.) 


PRIM-PASTORUL 


Oare incotro se-avintă? 

Pot să jur că după ei; 

ha, mai e, poate,-un temei! 

Hai şi eu, deci; să-i înfrunte 
vorba mea, să-i ia ca pradă! 
Înşăuaţi-mi de îndată 

calul meu pietros de munte! 


(Iese. ) 


(Lingă așezările cele mai de sus ale satului. Peisajul 
se înalță in zare și se pierde în marile platouri pustii 
ale munţilor. Vreme de ploaie. Brand, urmat de 
mulțime — bărbați, femei și copii — vine urcînd la 


deal.) 


BRAND 


Tot înainte; ca-ntr-un zbor! 

Colo, în văgăună-adincă, 

jos, zace satu-nchis sub nori, 

ca sub un văl, din stîncă-n stincă. 
Uitaţi deci valea somnului! 

Sus, liberi, oameni sfinţi ai Domnului! 

UN OM 
Îmi piere tata; staţi un pic! 
UN ALTUL 
De ieri n-am mai mincat nimic! 
MAL MULȚI 
Ni-i foame, sete ni-i, părinte! 
BRAND 


Să trecem munţii-ntii! Naintel! 


ÎNVĂȚĂTORUL 
Pe ce drum? 
BRAND 
Orice drum, vă spun, 
spre ţintă dacă duce,-i bun! 


Pe-aici, hai! 


UN OM 


Nu, e-o pantă-n față; 
ne prinde noaptea-n grohotiş! 


PARACLISERUL 
Dăm de biserica de gheaţă. 
BRAND 
Cel mai scurt drum e cel pieptiș. 
O FEMEIE 
Copilul mi-e bolnav. 

O ALTA 


Mă dor 
picioarele. 


O A TREIA 
De sete mor. 
ÎNVĂȚĂTORUL 
În inimi pîinea ta le-o pune. 
MULTE VOCI 
Fă o minune! O minune! 


BRAND 


O, vă cunosc robia toată; 
naintea faptei vreţi răsplată. 
Daţi morţii ucigașul gînd, 
de nu,-ntorceţi-vă-n mormiînt | 


INVĂȚĂTORUL 


La luptă-ntii, da, la război; 
răsplata va veni apoi! 


BRAND 


Da, va veni, cît Dumnezeu 
privește-acest pămînt mereu. 


MULTE VOCI 


Profet e! Prorocește! Da! 


MAI MULȚI DIN CEATĂ 
Părinte, lupta va îi grea? 


ALȚII 
Va curge singe? Va fi lungă? 

UN OM 


În ce primejdii ne aruncă? 


ÎNVĂȚĂTORUL 


(șoptit) 
Pot să nădăjduiesc că scap? 


UN ALT OM 
Eu ce-am să capăt, pot să știu? 


O FEMEIE 


Nu cumva o să-mi pierd vreun fiu? 


PAR ACLISERUL 
Ajungem pînă marți la cap? 
BRAND 
(privind zăpăcit la oamenii din Jur) 
Ce mă-ntrebaţi? Ce vreţi să știți? 
PAR ACLISERUL 
Întii: cît vom lupta; apoi: 


ce pierderi o să avem noi; 
și-apoi: cu ce ne răsplătiți! 


BRAND 
A, asta vreţi? 


Da, luaţi în grabă, 
n-am discutat această treabă. 

BRAND 
(mînios) 


Vă spun acum! 


MULȚIMEA 


(stringindu-se în preajma lui) 
Da, spune, spune! 


BRAND 


Cit veți lupta? Pin-va apune 
al vieții soare; pină cind 
veți fi jertfit tot pe pămînt 
şi vă veți libera pe veci 

de compromisuri; pînă cînd 
veţi fi stăpini pe voi, vă zic, 
din balta îndoielii reci 
smulgiîndu-vă, purtind în gind 
porunca: totul sau nimic! 

Ce pierdeţi? Idolii, pe toţi; 
şi-a] josniciei legămiînt; 

şi lanţul vostru de iloţi, 

cel ce vă leagă de pămint; 

şi somnu-n care zaceţi toţi! 
Răsplata? Singură voinţa, 
făcută una cu credinţa; 

şi jertfa, pînă la mormiînt, 

pe care-o dai voios, oricind; 
cununi de spini pe frunţi vor fi 
răsplata care-o veţi primi! 


MULȚIMEA 


(urlind furioasă) 


Ne-a înşelat! Ne-a amăgit! 


BRAND 


Nici un cuvint nu v-am mințit! 

CÎȚIVA 


Tu biruinţa ne-ai promis, 
și-acum în jerttă-o schimbi, şi-n vis! 


BRAND 


Da, v-am promis victoria, 

şi voi o veţi şi cîştiga. 

Dar cel ce merge la război, 

de moartea-n luptă nu se teme; 
cei lași să iasă dintre noi, 
s-arunce armele din vreme; 

cei ce se tem de jertfă, sorții 
de mult ìi hărăziră morții! 


MULȚIMEA 


Vrea moartea noastră temelie 
a unul neam ce va să vie! 


BRAND 


Spre Canaanul luminos 

e-un drum pustiu, de suferinţă. 
Prin moarte, către biruinţă! 
Fiţi voi ostașii lui Cristos! 


PARACLISERUL 


Ei, iată-ne pe-un drum frumos! 
Din urmă legea ne-ameninţă. 


ÎNVĂȚĂTORUL 
Un drum napoi nu-i cu putință. 
PARACLISERUL 
Nainte-i şi mai indoios! 
CÎȚIVA 
Să-l omorîm ! 

INVĂȚĂTORUL 


Nu! Tuturor 
ne.trebuie-un conducător! 


FEMEILE 
(arătind speriate în jos pe cărare) 


Prim-pastorul |! 


ÎNVĂȚĂTORUL 
Curaj! Staţi, staţi! 


PRIM-PASTORUL 
(Se apropie, urmat de cîțiva care rămă- 
seseră jos) 
Oiţe dragi! Fiii mei! Cine 
v-alungă astfel? Ascultaţi| 
În preajma voastră-am să rămîn; 
păstor al vostru sînt, bătrin. 
ÎNVĂȚĂTORUL 
(către mulţime) 
În sat nu mai avem cămine; 
hai, peste culmi, spre altă zare! 
PRIM-PASTORUL 
O, cît mă necăjiţi de tare, 
şi inima cum mi-o răniţi! 
BRAND 


Tu le-ai rănit-o an de an! 


PRIM-PASTORUL 


Nu-l ascultați! Cu vorbe-n van, 
copiii mei, vă amăgiţi. 

MAI MULȚI 
Așa-i | 


PRIM-PASTORUL 


„Noi vă iertăm, să ştiţi; 
știm să fim blinzi, de vă căiţi. 
Cu şiretlicuri diavolești, 
poporul îl ademenești 
pe panta unui drum greşit. 


MAI MULȚI 


Așa-i; el ne-a ademenit. 


PRIM-PASTORUL 


Gindiţi-vă! Ce sinteţi voi? 

O ceată dintr-o văgăună! 
Puteţi ceva? Chiar și-mpreună, 
puteţi sfărma lanţ şi nevoi? 
Aveţi doar munca voastră grea; 
mai mult să duceţi ce-aţi mai vrea? 
Pot braţele voastre s-aleagă? 
Vedeţi de casa-vă săracă; 

ce vreţi printre şoimi și vulturi, 
ori printre urși și lupii suri? 
Voi prada lor o să fiţi, iacă, 
oiţe dragi, voi, turma mea! 


MULȚIMEA 


Aşa-i, așa-i; e-adevărat! 


PARACLISERUL 
Dar noi, noi am plecat din sat; 


bordeiele ni le-am lăsat, i 
nu mai avem nici rost, nici casă. 

ÎNVĂȚĂTORUL 


El tuturor ne-a arătat 
minciuna și tot ce ne-apasă; 
poporul s-a trezit şi știe 

că viața de mai înainte 

acum nici nu ne mai cuprinde. 


PRIM-PASTORUL 


Credeţi-mă, ah, o să fie 

din nou ca-n vremea de demult. 
Dar staţi o clipă; vă ascult. 
Voi veţi trăi — fac jurămînt — 
ca-n pacea din trecut, curînd. 


BRAND 
Bărbaţi, femei, alegeţi dar! 
UNII 
Acasă! 
ALȚII 
Înainte, iar! 


PRIMARUL 
(venind in fuză) 
O, ce noroc c-am dat de vol! 
FEMEILE 


Ah, bunule, ne iartă; dragă! 


PRIMARUL 


Ba nu; dar n-avem timp de șagă! 
Scăpăm acuma de nevoi; 

de sinteti oameni și-ascultaţi, 
pină-n amurg veţi fi bogaţi! 

MAL MULȚI 
Cum? Cum? 


PRIMARUL 


„„.. „Un bance de peşti; o, sint 
min, miharde în fiord! 


MULȚIMEA 
Ce spune? 


PRIMARUL 


Repede! La bord! 
Fugiţi de-aici, din frig și vint. 
E-ntiiul banc de peşti la noi, 
prieteni, şi noi, cei din nord, 
scăpăm acuma de nevoi. 


BRAND 
Alegeţi: el, ori Domnul sfint! 
PRIMARUL 
Urmaţi doar propriul vostru gind! 
PRIM-PASTORUL 


O, e-o minune, un mister, 
un semn divin trimis de cer! 
Vai, l-am visat şi eu ades, 
dar visu-l socoteam eres; 
acum văd însă clar, văd, da! 


BRAND 

Vă pierdeţi dacă veți ceda ! 
MULȚI 

Un banc de pești! 

PRIMARUL 


Da, milioane! 


PRIM-PASTORUL 


Da, pentru prunci și soaţe, piine! 


PRIMARUL 


Grăbiţi deci, nu lăsaţi pe miine! 
Ce căutaţi prin ţări duşmane 
să vă luptaţi cu-acele steme 

ce şi prim-pastorul le teme? 
Noi ştim atit: să pescuim; 

ce căutaţi pe înălţimi? 

Ori n-are Domnul apărare 

in bolta cerului lui tare? 

De ce vreţi voi bătăi şi ceartă? 
Comori fiordul nostru poartă, 
comori pe care le poţi stringe 
şi fără sabie ori sînge; 

comoara mării s-o descui 

nu cere jertfa nimănui! 


BRAND 
Cu fulger scrisă-i jertfa-n noi 
şi-n ceruri; Domnu-o vrea-napoi. 
PRIM-PASTORUL 


Ah, dacă jertfă vreţi, apoi 
veniţi cu-ncredere la mine 
chiar și-n duminica ce vine; 
pe legea mea... 


PRIMARUL 


(intrerupindu-l) 


Da, da, da, dal 

PARACLISERUL 


(încet, către prim-pastor) 
Oare-oi mai fi paracliser? 


INVĂȚĂTORUL 


(același Joc) 
Eu mai rămîn la şcoala mea? 


PRIM-PASTORUL 


(în șoaptă) 
Să-nduplecaţi mulţimea cer; | 
vom fi şi noi mai blinzi în schimb. 


PRIMARUL 
La drum, la drum; nu pierdeţi timp! 
PARACLISERUL 
Ìn bărci, hai; steagul la catarte! 


CÎȚIVA 


Dar pastorul? 
EI e nebun! 


ÎNVĂȚĂTORUL 


Vedeţi cum Dumnezeu cel bun 
grăi cu vorbe ca din carte! 


PRIMARUL 


E-un lucru drept acum să nu-l 
luaţi; v-a tot minţit destul! 


MAI MULŢI 
Da, ne-a minţit. 


PRIM-PASTORUL 
Credinţa lui 
e falsă, și-aș putea să spui: 
nici diplomă nu are,-incit 
nici nu e pastor chiar... 
CITIVA 
Apoi, 
ce are? 
PRIMARUL 
Caracter urit! 
PARACLISERUL 
Aşa e, da, vedem și noi. 
PRIM-PASTORUL 


Bătrina-i mamă în zadar 
l-a aşteptat cu sfintul har! 


PRIMARUL 
Copilu-şi omori! 
PARACLISERUL 
Soţia! 
FEMEILE 
O, ptiu, vai, ptiu; ptiu; scirnăvial 
PRIM-PASTORUL 


Rău fiu, rău soţ, rău tată; pfi; 
nici bun creștin nu poate fi! 


MULTE VOCI 
Biserica veche-o distruse. 


370 


ALȚII 


Pe-a nouă sub zăvor o puse! 


DIN NOU ALȚII 


Printre ghețari ne-a aruncat. 


PRIMARUL 


Ideile mi le-a furat! 


BRAND 


Pe orice îrunte-i un stigmat. 
Văd ce țărm caută-acest nat. 


ÎNTREAGA ADUNARE 


(urlind) 


Nu-l ascultați! Goniţi din sat 
cu pietre pe-acest sol din iad! 


(Brand e alungat cu lovituri de pietre sus, către 
pustietăţi. Urmăritorii se întorc după aceea.) 


PRIM-PASTORUL 


Oiţe dragi! Copiii mei! 
Întoarceţi-vă-acum acasă, 

căiţi-vă de ce vă-apasă, 

şi iar va fi ca de-obicei. 

Doar Domnu-i bun; nu cere singe 
nevinovat, şi nu vă fringe; 
guvernu-i blind şi el, știți doară; 
cum nu e altu-n altă ţară; 

nici pretor, nici prefect nu vor 
să vă ucidă; tuturor — | 

vă spunem: sintem partizani 

ai creștinismului uman; 
conducătorii vor să fie 

cu voi în pace și-n îrăţie. 

PRIMARUL 


lar dacă-a fost şi vreo greşeală, 

o vom curma, fără-ndoială. 

Doar să ne liniştim oleacă, 

și vom alege-un comitet 

să studieze pe concret 

cum să-ntărim credința dragă: 

Ciţiva slujbaşi — pe care eu și 

prim-pastoru-i vom desemna — 

paracliserul, de veţi vrea, 

şi-nvăţătorul, precum şi 

cîțiva mai din popor, oricum; 

deci, liniştiţi-vă acum. 
PRIM-PASTORUL 

Vă ușurăm și de povară, 

cum voi de teamă ușurarăţi 

păstorul vostru-ncărunţit. 

Minune-a fost aici, cerească, 


acest gind să vă întărească; 
şi-acum, noroc la pescuit! 


PARACLISERUL 
Ah, iată-adevăraţi creştini! 
ÎNVĂȚĂTORUL 
Modeşti, la locul lor, blajini! 
FEMEILE 
Cuminţi și binevoitori! 
ALTELE 
Cu dragoste pentru popor! 
PARACLISERUL 
Ei nu-ţi cer lupte prin pustiu! 

ÎNVĂȚĂTORUL 
Nu numai „Tatăl nostru“-l ştiu! 


(Mulțimea incepe să coboare spre 
vale.) 


PRIM-PASTORUL 


(către primar) 
Ah, tonul ia acorduri bune. 
În toți se vede o schimbare, 
da, slavă cerului; fi spune 
„reacțiune“ mi se pare. 


PRIMARUL 


Eu sugrumai acest spectacol, 
din faşă,-așa cum trebuieşte. 


PRIM-PASTORUL 
Și mai ales acel miracol. 
PRIMARUL 
Miracol? 


PRIM-PASTORUL 
Acel banc de peşte. 


PRIMARUL 


(pufnind) 
Dar a fost numai o minciună! 


PRIM-PASTORUL 
Minciună? 
PRIMARUL 


Aruncai orbește 
ce-mi veni-ntii pe limbă; pură 

ce vină-o vrea să-mi pună-n spate 
oricine | 
PRIM-PASTORUL 
_Nu, Doamne ferește, 
la o nevoie, nu, fireşte! 
PRIMARUL 
Și, peste-o zi, cine-o să-mi spună, 
atunci cînd fiecare ins 
iși va veni-n minți, că-am învins 
prin adevăr sau prin minciună? 
PRIM-PASTORUL 
Nu-s, dragă, rigorist, de fel! 
(Privind în sus spre pustietățile piscuriler.) 
Dar oare nu e Brand acel 
ce se tirăște-n sus? 
PRIMARUL 
Ba el! 
Brav, luptătorul solitar! 
PRIM-PASTORUL 
Ba mai văd unul, iată-l, clar, 
in urmă-i! 
PRIMARUL 
Gerd! Ea-i, cea zărghită! 
Tovărăşia-i potrivită. 
PRIM-PASTORUL 


(înveselit) 
Cind jertfa-i se va face praf, 
așa l-aş scri, drept epitaf: 

Aci-i Brand; cuceri-n furtună 
un singur suflet — de nebună! 


PRIMARUL 


(scobindu-se in nas) 
Dar de gindesc mai bine, vai, 
poporul judecă încai 
destul de inuman, — asa-i? 


PRIM-PASTORUL 


(ridicind din umeri) 
Vox populi vox dei!! Hai! 


(Pleacă impreună.) 
(Sus, pe platourile mari. Vremea rea se întețește 
Și nori grei gonesc peste zăpezi; ici şi colo apar 
și dispar in ceaţă piscurile negre. Brand vine din 
munți însingerat și zdrobit.) 


BRAND 


(se oprește și privește inapoi) 
Mii de oameni m-au urmat; 
toţi s-au dus, toţi m-au trădat. 
Arde-n sufletele lor 
dorul după-o viaţă bună; 
surd în pieptul tuturor 
goarna de război răsună. 

O, dar jertfa-i înspăimintă; 
li-i voinţa prea plăpindă; 
piară unul pentru toţi; 

să fii lag, pe urmă, poţi! 


(Se prăbușește pe o stincă și privește imprejur 
cu sfială.) 


Și eu, ca şi alţi copii, 
cunoscui, într-adevăr, 
groaza şiroind prin păr, 
cind la carceră mergeam 


1 Glasul poporului este glasul zeilor! (lat.) 

in odaia cu stafii. 

Dar imi întăream c-un gind 
sufletul de tinc, plăpind: 
soare-i, imi spuneam, afară; 
nu e noapte, nu e seară, 
doar oblonu-i tras la geam. 
Și vedeam în gind cum parcă 
din albastrele tării 

soarele va năvăli 
strălucind, prin ușa largă, 
in odaia cu stafii. 

O, cum gindurile-nşală! 
Neagră-i noaptea, ca de smoală; 
şi în noapte, crunţi şi foarte 
trişti, stau oamenii-ascunzind 
amintirile lor moarte, 
an de an; cum ascundea 
leşul Snefridei cîndva 
bietul rege, și-ntr-o parte 
giulgiul dindu-l, aștepta 
aplecat pe pieptu-i rece 
să ţişnească trandafirii 
roşii-ai singelui pe fața 
scumpă lui și amintirii 
care părăsise viaţa. 

Nu vrea unul dintre ei 

să dea morţii ce-i al ei. 

Nu vrea unul nici să ştie: 

nu prin vise-un leș învie, 

ci-l îngropi fără căinţe; 

leşul trebuind să fie 

hrana unor noi seminţe. 
Noapte, noapte, noapte, noapte — 
toţi se-ascund, fricoşi, de fapte! 
Fulgerind, le-aş fringe sorții 

ca să-i scap din spaima morții! 


(Sărind in sus.) 


Umbre negre văd prin beznă 
ca un escadron gonind. 
Vremea de furtuni, în zale, 

nalţă-n vint al vieţii steag; 

spadă poartă, nu toiag, 

teaca de la şold e goală; 

verii-i văd în lupte prinși, 

frați văd cum, de spaimă-nvinşi, 

capul nu-și mai știu ascunde; 

și mai văd, şi- aud, vai, încă 

urlet de bărbaţi, Şi tingă 

de femei, urechi mereu 

surde; și guri care tac; 

toți cu fieru-și scriu pe frunte 

numele de neam sărac, 

blestemat de Dumnezeu. 

Palizi stau, cînd tună veacul; 

vina lor cred că-i 'n-afară. 

Curcubeu de mai, arzind; 

steag măreț, pe unde zbori? 

Unde sînteţi trei-culori 

care fluturați în vint 

intr-al neamului cint sfint, 

pin-ce-un rege pierde-vară 

lasă fără limbă steagul, 

fără colţuri fluturiînd? 

Limba îi sluji să mintă; 

de colții dragonului 

nici o trebuinţă nu-i; 

cind poporul stă şi rabdă, 

foarfeca regală- aşteaptă; 

steagul alb nu se ridică, 

doar cind moartea dă să prindă 

nava; ca un semn de frică! 
Rele semne, rele vremi 

ni se-arată, ca-n blestem! 

Nori britanici de cărbune 

or să cadă peste ţară, 

otrăvind tot ce-i verdeață, 

tot ce-i soare, zimbet, viaţă, 

cu otrava lor murdară, 

ingropind sub ploi de scrum 

toată-această regiune, 

toate-aceste stinci, precum 

îngropa de mult, odată 
vreo cetate condamnată. 
Neamul va degenera; 
surd, prin galerii de mină, 
apele vor picura; 
stirpituri fără hodină, 
adunaţi cuminte-n ceată, 
vor elibera, cu greu, 
blestematul minereu; 
cu spinarea cocoşată, 
şi cu sufletul, mereu, 
lacomii pitici zgiind 
ochi spre aurul sticlind. 
Suflet frint și gură mută, 
cad, şi nu tresare-n ei 
sufletul străbun de lei; 
ciocănesc, trudesc, asudă; 
spre lumină — nici un dor; 
neamu-a devenit popor, 
a uitat să vrea chiar cînd 
nu mai poţi şi cazi înfrînt! 
Rele semne, rele vremi 
ni se-arată, ca-n blestem! 
Urlă lupul raţiunii, 
clănțănindu-și lacom dinţii, 
către soarele credinţii; 
strigăte de-alarmă-n nord 
vor să stringă-a naţiunii 
rezistenţă în fiord; 
dar hirsuţii și nebunii, 
speriaţi, suspină-n cor 
că nu asta-i treaba lor. 
Celor tari li-i focul dat; 
alţii lupte-se bărbat; 
n-avem singe de vărsat, 
prea-i mic neamu-acestei ţări 
spre-a lupta pentru- -adevăr; 
n-o să ne ieşim din fire 
pentru-a lumii mâîntuire. 
Doar n-a băut pentru noi 
cupa; doar nu pentru noi 

fruntea-i singeră sub spini; 
nu de dragul nostru-apoi 
s-au înfipt în coasta lui 
lăncile romane; nu-i 

vina noastră-n nici un cui 
care i-l bătură-n miini 
și-n picioare; nu, o, nu-i! 
Sintem mici, frinți de nevoi, 
nu sintem niște eroi; 
crucea grea nu pentru noi 
a purtat-o. Biciul doar, 
biciul care l-a lovit, 

al lui Ahaşver, sub care 
caldu-i singe a ţişnit, 

doar acela-i pentru noi! 


(Se aruncă în zăpadă și-și acoperă fața cu mii- 
nile; peste puțin, priveşte in sus.) 


Am visat? M-am deșteptat? 
Totu-i sur şi-nceţoşat. 

Oare tot ce-am năzuit 

e doar visu-unui smintit? 
Chipul prim, cel după care-am 
fost creaţi, uitat e oare? 

E învins al vieţii duh? 


(Ascultind.) 


Parcă-un cîntec e-n văzduh! 


CORUL NEVĂZUT 

(vijiie in furtună) 
Nu-i poți fi asemeni, vezi; 
ești din carne conceput; 
de-l slujeşti ori de-l trădezi, 
tu pe veci vei fi pierdut! 


BRAND 
(repetă cuvintele spunind incet) 
Vai, vai, poate că-i așa! 
Nu el din cafas mi-oprea 

vorbele cu mina sa? 

Mi-a răpit tot; fără vină, 
mi-a-nchis drumul spre lumină; 
singur m-a lăsat, luptind; 

m-a lăsat să cad înfrint! 


CORUL 


(răsună mai puternic deasupra lui) 
Vierme, n-ai să-i semeni, vezi; 
cupa morţii-i deşertată; 
de-l urmezi sau de-l trădezi, 
opera ţi-e condamnată! 


BRAND 

(liniștit) 
Şi Alf, și Agnes, pe rind, 
pacea, inima mea, dorul, 
toate le-am jertfit, luptînd; 
pieptul mi l-am sfirtecat 
fără-a birui vreodat' 
fiara ce-a supus poporul. 


CORUL 


(blind și ademeniutor) 
Visătorule, privește: 
totu-ai risipit pe rind; 
jertfa-ţi nu-l îmbogățește; 
viaţă-i numai pe pămînt! 


BRAND 
(izbucnind într-un plins tăcut) 
Agnes, Alf, veniţi napoi; 
zac pe stincile-ngheţate 
printre iele și strigoi; 
vintul nordului mă bate! 
( Ridică privirile și zărește o pată de lumină care 
creşte din ceaţă; acolo apare chipul unei femei 
inveșmintate in strălucire, cu o manta pe umeri. E 
Agnes.) 

APARIȚIA 
(surizind, intinde braţele spre el) 
Brand, sînt lingă tine iar! 
BRAND 
(sărind in sus, buimăcit) 
Agnes! Tu eşti? 
APARIȚIA 


Da, mereu! 
Totu-a fost un lung coșmar; 
a trecut, iubitul meu! 


BRAND 
Agnes! 
(Vrea să alerge către ea.) 
APARIȚIA 
(ţipă) 


Stai! E un abis 
între noi, adinc; din munte 
un torent prin el pătrunde. 
( Blind.) 
Ai ieșit din somn și vis, 
nu mai sint năluci niciunde. 
Otrăvit de nebunie, 
ai visat, iubirea mea, 
că te-am părăsit cindva. 


BRAND 
O, trăieşti? Slăvit să fie... 


APARIȚIA 


(repede) 
Taci! vorbim noi altădată! 
Hai, mi-e vremea măsurată. 

BRAND 
O, dar Ali? 


APARIȚIA 


Nu-i mort nici el. 


BRAND 
E viu? 


APARIȚIA 


Rumen, voinicel! 
Teama ta-i doar vis ce piere; 
lupta — numai o părere. 

Alf e cu bunica lui, 

fericit cum altul nu-i; 

şi biserica-i intreagă; 

s-o dărimi, de nu ţi-e dragă; 
oamenii toţi din comună 

iar muncesc ca-n vremea bună. 


BRAND 
Bună? 


APARIȚIA 


Da, ca-n vremi de pace. 


BRAND 


Pace? 


APARIȚIA 


Hai, Brand, hai încoace! 


BRAND 


Ah, visez! 

APARIȚIA 


Acum nu! Dar 
ești slăbit și eşti hoinar. 


BRAND 


Sint puternic. 


APARIȚIA 


O, nu încă; 
visul te pindeşte încă; 
iarăși pieri, dus de lavine, 
fără Alf și fără mine; 
gindu-ţi iar va fi pribeag, 
de nu vrei să-ncerci un leac. 


BRAND 


Dă-mi-l! 


APARIȚIA 


~ Doar tu-l poţi lua; 
nimeni nu ţi-l poate da. 


BRAND 


Ce să fac? 


APARIȚIA 


la bine-aminte 
doctorul bătrin ce spune, 
el, cel plin de-nţelepceiune: 
boala care te cuprinde, 
groaznicele năluciri, 
izvorăsc din trei cuvinte. 
Scoate-le din amintiri, 
trage hotărit o dungă 
peste tabla-acestor legi. 

Ele-s negrul inamic, 
nebunia, înţelegi? 

Spală-ţi sufletul, le-alungă, 
lasă-le, uită-le-n veci! 


BRAND 
Care-s? 
APARIŢIA 
„Totul sau nimic! 


BRAND 
(dind înapoi) 
Oare-aşa-i? 
APARIȚIA 


Cum vie-s eu! 
Cum tu vei muri cindva! 


BRAND 


Vai, vai nouă! lar, mereu, 
sabia-mpotriva mea! 


APARIȚIA 
Milă, Brand, sint caldă; ia-mă 
strins, la pieptu-ţi fără teamă; 
soare-ţi trebuie, Brand, vară... 
BRAND 


Nu mai vine-a doua oară 
boala. 


APARIȚIA 


Vine, Brand, o, vine! 

BRAND 


(dind din cap) 


N-o să mai vină la mine 
cu nebunu-i vis de ceață; 
chinul vieţii-mi bate-n faţă. 


APARIȚIA 
Vieţii? 
BRAND 
Agnes, haidel 


APARIȚIA 
Stai! 
Ce vrei? 
BRAND 


Ce se cade, da: 
să trăiesc ce-a fost doar vis, 
să-mplinesc tot ce-am promis. 


APARIȚIA 


Nu se poate! Calea ta 
gata-i | 


BRAND 


O voi relua! 


APARIȚIA 


Să începi şi-acum vrei, iar, 
liber, groaznicul coşmar? 


BRAND 


Treaz şi liber, da! 

APARIȚIA 
Pierzind 
iar copilul? 
BRAND 
Da! 


APARIȚIA 
Brand ! 


BRAND 
Da! 
Asta-i datoria mea! 
APARIȚIA 


Vrei, din plasa sîngerind, 

să m-aduni? Cu-al jertfei greu 

bici vrei să mă baţi mereu? 
BRAND 


Asta-i datoria mea. 


APARIȚIA 


Să stingi orice rază-n noapte, 
fără soare, fără şoapte, 

fără rodul vieţii coapte, 

fără zvonul unui cînt? 

Cite cinturi port în gind! 


BRAND 
Nu mă-ndupleci, negreșit | 


APARIȚIA 


Uiţi, deci, cum te-au răsplătit? 
Te-a-nşelat tot ce-ai sperat; 
te-au bătut și te-au trădat. 

BRAND 


Nu răsplăți vreau, ştii tu bine; 
nu duc lupta pentru mine. 


APARIȚIA 


Pentr-un neam de bieţi iloţi, 
frinți prin galerii de mină! 
BRAND 
Unul poate, pentru toţi, 
să aprindă-aici lumină. 

APARIȚIA 
Viitoru-acestui neam 
l-a pecetluit pieirea. 

BRAND 


Vrerea unui singur om 
poate-aduce miîntuirea. 
APARIȚIA 


Unul, cu un bici de foc, 

l-a gonit din rai pe om! 

Și-a săpat in jur abis; 

n-ai să poţi să-l treci nicicînd 


BRAND 


Drumu-i dorului deschis! 


APARIȚIA 


(dispare, cu o detunătură, in ceața care se invirte- 
jește; se aud țipete sfișietoare, care parcă se depăr- 
tează ) 


Mori! N-ai loc pe-acest pămint! 

BRAND 

(stă o clipă năucil) 
A pierit în ceața deasă; 
ca un vultur negru-ntinde 
aripile-i cît o plasă; 
pasărea abisului 
doar un deget imi cerea, 
mina toată spre-a mi-o prinde! 
Ha, ispita mea era: 
duhul compromisului! 


GERD 
(apare cu o pușcă în mină) 


Vulturul! Nu l-a: zărit? 


BRAND 


Ba da, l-am zărit acum. 


GERD 


Spune-mi, unde a fugit: 
lute, după el, la drum! 


BRAND 


Gloanţele, Gerd, nu-l ucid; 
plumbul morţii uneori 

pare doar a-l fringe-n zbor; 
dar de-l vrei, iată-l ivit 
colo-n-urma ta, ițit 

mindru că te-a păcălit. 


GERD 


Puşca asta i-am furat-o 
unui vinător de reni; 
cu oțel am încărcat-o 
și argint; bieţii săteni 

cred că sint nebună; flinta 
iat-o aici. 
BRAND 
Atinge-ţi ţinta! 
(Vrea să plece.) 
GERD 
O, părinte, ce te fringe, 
ce ai, eşti şchiop? 
BRAND 
M-au gonit 


oamenii. 


GERD 


(apropiindu-se de el) 
Ți-e numai singe 
fruntea, capul! 


BRAND 


M-au lovit 
oamenii. 


GERD 


O, vocea ta 
ca un cintec răsuna 
înainte, -acu-i scrişnită 
ca de frunză ruginită. 


BRAND 
Toate, toţi... 
GERD 
Ce? 

BRAND 


M-au minţit. 


GERD 


(privindu-l cu ochii mari) 
Ha! Te recunosc! Cum oare 
pastor te-am crezut? Pe el 
şi pe lume scuip la fel! 

Tu ești omul! Cel mai mare! 


BRAND 


Biet nebun, crezui la fel. 


GERD 


Miinile dă-mi, să le văd! 


BRAND 
Miinile? 
GERD 


Rănite-n cuie! 
Singe închegat prin păr, 
mușcături de spini pe frunte. 
Tu ai fost bătut pe cruce! 
Tatii, cînd eram eu mică, 
ii plăcea ades să-mi spuie 
că, de mult, în vremi afunde, 
au fost nişte întîmplări 
cu un altul; dar aduce 
cu ce văd acum, adică 
nu mi-a spus un adevăr; 
o, văd, tu, strălucitorul, 
tu ești, tu, miîntuitorul! 


BRAND 
Piei! Piei! 

GERD 


În genunchi să-ţi cad 
la picioare, să mă-nchin? 


BRAND 
Piei! 
GERD 


Tu singele ţi-ai dat 
să ne izbăveşti de chin. 


BRAND 


Izbăvire şi liman 
cere sufletu-mi sărman! 


GERD 


(întinzindu-i flinta) 


Să-i ucizi pe toţi, pe rind! 


BRAND 


(clătinind din cap) 
Lupţi pină ce cazi înfrînt. 


GERD 

Nu tul tu-n frunte stai, tare! 

tu în cuie-ai fost ţintit; 

eşti ales; eşti cel mai mare! 
BRAND 

Un biet vierme-s, de strivit 
GERD 


(privind in sus, spre norii care se risipesc) 


Stii tu unde eşti? 

BRAND 
(privind fix inaintea lui) 
Da, sint 
pe intila treaptă-a scării; 
iar piciorul meu e frint. 
GERD 
(mai sălbatic) 
Ştii unde eşti? Da? 
BRAND 
Pe vint, 
văd, da, cum în largul zării 
piere mantia de ceaţă. 
GERD 
Da! Și Piscul Negru, iată, 
pină-n ceruri se arată! 
BRAND 
(privind in sus) 
O, biserica de gheaţă! 
GERD 


li eşti oaspete! 


BRAND 


Departe, 
doru-ar vrea să mă tot poarte, 
după linişte şi soare, 
după pace și-alinare, 
după bogăţia vieţii! 

(Izbucnind în plins.) 
Numele tău, o, Isuse, 
l-am rostit mereu, arzind; 

nu m-ai strîns la piept nicicind; 
mi-ai trecut pe lingă buze 
doar ca un străvechi cuvint; 
dă-mi din piinea mintuirii, 
dă-mi acum, cît de puţin, 
şi-un strop dintr-al vieţii vin 
dulce, al tămăduirii! 


GERD 


(palidă) 
Ce? Plingi? Plingi cu foc şi jar; 
in obraji ţi-ies aburi, iar 
giulgiul vechiului ghețar 
se topeşte-n lacrimi grele 
şi se schimbă-apoi în scrum, 
ca şi-a amintirii mele 
gheaţă, ca vechiul talar 
pe al pastorului meu 
sfint altar de gheaţă albă. 


( Tremurind.) 


Cum de n-ai plins pînă-acum? 


BRAND 


(inseninat, luminat și parcă întinerit) 
Iarna legii te doboară, 
și-apoi iarăşi soare, vară! 
Vream ca sufletu-mi să fie 
piatra-n care Domnul scrie; 
versul vieții-mi, de-azi- -nainte, 
va fi dulce şi fierbinte. 
Gheaţa s-a topit. Pot plinge, 
pot a mă ruga și fringe! 


(Cade în genunchi.) 
GERD 


(privește in sus și spune incet, sfivs) 
lată-l colo, ve urit e! , 
Si ce umbre-aruncă, hide; 

Piscul Negru-l adumbri 
cu aripile lui late. 
Ceasul mintuirii bate; 
glonţul, ah, de l-ar lovi! 


(Duce pușca la umăr şi trage; bubuit surd, ca un 
tunet care se rostogolește de sus, din inălțimile pere- 
telui de munte.) 


BRAND 


(sărind în sus) 
Ce-ai făcut? 


GERD 


Se prăbușește! 
L-am lovit în dreptul frunţii; 
ţipă de răsună munţii; 
zboară fulgi: peste tot; 
de pe munte cade-n bot; 
mare-i; și ce alb e; drace! 
Prăvăleşte-te încoace! 


BRAND 


(lăsindu-se să cadă) 
Trebuie, un neam damnat, 
printr-un fiu nevinovat 
să se spele de păcat. 


GERD 


De cind l-am lovit mai largă-i 
bolta cerurilor parcă! 

lată-l, cade-acum din slavă! 
O, nu mă mai tem de el; 

alb e, ca un porumbel! 


(Strigă speriată.) 
Hu, ce vuiete grozave! 


(Se aruncă în zăpadă.) 


394 


BRAND 


(ghemuindu-se sub sfărimăturile ghețarului, spune 
privind în sus) 
Doamne,-acum, cînd mor, dă-mi ştire: 

e un strop de mintuire-n 
al voinţei quantum satis?! 


(Prăvăliturile îl îngroapă, întreaga vale e acope- 
rută.) 
O VOCE 
(strigă prin vuietul asurzitor al bubuiturilor) 


Domnu-i deus caritatis!’ 


: Dumnezeul milei! (lat.) 


Peer Gynt 


Poem dramatic 


(1867) 


În româneşte de Virgil Teodorescu 


Personajele 


ASE, văduva unui gospodar înstărit. 

PEER GYNT, feciorul ei. 

DOUĂ ȚĂRĂNCI ducind saci la moară. 

ASLAK, fierarul satului. 

NUNTAȘI. 

MEŞTERUL BUCĂTAR. 

LĂUTARUL. 

UN IMIGRANT CU SOȚIA LUI. 

SOLVEIG şi micuța HELGA, fiicele lor. 

ȚĂRANUL DIN HAEGSTAD. 

INGRID, fata lui. 

MIRELE ȘI PĂRINȚII LUI. 

TREI PĂSTORIȚE LA VACI. 

FEMEIA ÎMBRĂCATĂ ÎN VERDE. 

BĂTRÎNUIL DIN DOVRE. 

UN TROL-CURTEAN, și alţii asemeni lui. 

TROLI-FECIOARE și 

TROLI-COPII. 

DOUĂ VRĂJITOARE. 

SPIRIDUȘI, PITICI, DUHURI etc. 

UN COPIL URÎT. GLASUL ÎN BEZNĂ. STRI- 
GĂT DE PASĂRE. 

RARI, femeia unui gospodar. 

MASTER COTTON, MONSIEUR BALLON, Herr 
von EBERKOPF, Herr TRUMPETER- 
STRÅLE. CĂLĂTORI. UN HOȚ şi UN 
TĂINULTOR, 

ANITRA, fata unui şef beduin. 

ARABI, SCLAVE, DANSATUARE etc. 

STATUIA LUI MEMNON (care cîntă). 

SFINXUL din Gizeh (personaj mut). 

BEGRIFFENFELDT, profesor, doctor în filozofie, 
directorul ospiciului de nebuni din Cairo. 

HUHU, savant în lingvistică, reformator de pe 
coasta malabareză. 

HUSEIN, împuternicitul unui potentat din Orient. 

UN FELAH purtînd mumia unui rege, MAI MULȚI 
NEBUNI şi PAZNICII lor. 

CĂPITANUL corăbiei norvegiene, MATELOȚI, 

UN CĂLĂTOR STRĂIN; UN PREOT, Cortegiul 
mortuar, UN NOTAR, TOPITORUL DE 
NASTURI, UN INS USCĂȚIV. 


(Întimplările încep în primii ani ai acestui secol şi 

se sfirșesc în zilele noastre, petrecîndu-se cind în Gud- 

brandstalen și în munţii înalţi din preajmă, cînd pe 

coasta Marocului, în deșertul Saharei, în ospiciul 
de nebuni din Cairo, pe mare ș.a.m.d.) 


Actul | 


(O costişă cu tufişuri, lingă ograda mătuşei Åse. 

În vale spumegă un rîu. De partea cealaltă a riului, 

o moară veche. Zi caldă de vară. Peer Gynt, un 

flăcău de 20 de ani, bine clădit, coboară cărarea. 

Åse, maică-sa, mărunţică și firavă, se ţine scai de 

el. E tare minioasă și nu-i mai tace gura ocărin- 
du-l.) 


ASE 
Peer, tu mă minţi! 


PEER GYNT 


(netulburat) 
Minciună nu-i! 


ASE 
Jură că-i adevăr ce spui! 


PEER GYNT 


De ce să jur? 


ASE 


A, nu-ndrăzneşti! 
Deci, fătul meu, indrugi poveşti! 

PEER GYNT 


(oprindu-se) 
Ba-i adevăru-adevărat. 


ASE 


(venind in fața lui) 
Of! Tare eşti neruşinat! 
Alergi prin munţi de luni şi luni 
După ierunci și cerbi? Minciuni! 
Îmi vii cu blana vulpii-n sac 
Şi flinta lipsă; m-amăgești 
Cu povestiri vinătoreşti 
Şi crezi că mi-ai venit de hac! 
Ei, unde-ai dat de cerbul tău? 


PEER GYNT 
La răsărit de Gjendin. 


ASE 
(a batjocură) 
Zău! 
PEER GYNT 


Sufla un vint de te tăia. 
El, lingă-o scorbură, scobea 
Zăpada bocnă de îngheț, 
Să afle niscaiva nutreţ. 
ASE 
(același joc) 


Nu, zău! 


PEER GYNT 


l Înmărmurii pe loc. 
Ciulii urechea. Boc, boc, boc! 

Izbea copita-n nea şi-un ram 
Din coarne-i văd. Abia suflam; 
? biinişor, tiptil, pe brinci 

n faţă-i răsării: sub stinci, 
La nu mai mult de patru pași, 
Un cerb lucios și uriaș, 
Cum nu s-arată nici în vis! 


ASE 


Minune! 


PEER GYNT 


Zvirrr! Către abis 
Ca fulgerul cirmi și-atunci 
S-a poticnit de-un briu de stinci. 
În circă i-am sărit, am tras 
Cosorul, scurt, și în grumaz 
Dam să-l implint, cînd, pe omăt, 
Smuci cu coarnele-ndărăt, 
Mugind sălbatic. Mi-a zvirlit 
Cit colo teacă și cuţit; 
Cu coarnele făcindu-şi loc 
M-a prins, ca-n cleşte, de mijloc, 
Și-apoi s-a repezit cu-n salt, 
Spre Gjendin, piscul cel înalt... 


ÅSE 


(inspăimintată) 
O, sfinte Doamne! 


PEER GYNT 


Pisc temut! 
Ştii unde-i Gjendin? L-ai văzut? 
Lung de-o jumate milă. Brici 
În virf. Nici urmă de potici. 
Pe coaste, coborind pieziș, 
Stinci sfărimate, grohotiș; 

Jur împrejur, la poale, jos, 
Mocneşte lacul, vinăt, gros, 
Adinc de peste treisprezece 
Sute de aleni. Cerbul trece 

Ca o nălucă peste stei! 

N-am călărit un bidiviu 

Mai ne-nvăţat, de cînd mă ştiu! 
Zburam în voia soartei. Hei! 

Și soarele zvirlea scintei! 

Zării spinări de vulturi suri 
Plutind în hăul dintre muri... 
Un pumn de fulgi se mai rotea 
În urma lor. În dreapta mea 

S-a frint în două un ghețar, 

S-a spart de țărm, dar în zadar 
Am vrut să prind vreun bubuit... 
Doar spiridușii, veşnic treji, 
Au izbucnit, ca-ntr-un virtej, 
Să dănţuiască. l-am zărit, 

Și chiar i-am auzit cîntind. 


ĂSE 


Păzeşte, Doamne! 


PEER GYNT 
Și pe cind 

Pe muche de abis zburam 
O găinuşă, tam-nesam, 
inspăimîntată de-acest zvon, 
Sări, ca arsă, din cotlon, 
lar telegarul nesupus 
Se-mpletici, ţișni în sus 
Plesnind cu coarnele de cer, 
De unde, luntre și năer, 
Ne cufundarăm în abis... 


(Ase se clatină și se sprijină de un copac. Peer Gynt 
povestește mai departe.) 


Stînci late-n spate şi, deschis 
Sub noi, abisul fără fund. 

Spre-adincul lui alunecind 
Zburam cu negura tiriş. 
Stirnit, un stol de pescăruşi 
Se risipi grăbit, ţipind, 

Ca de furtună luat și cind 
Ne prăvăleam așa-n adinc, 
Cerbul cu mine la oblinc, 

Ca burta unui ren, de-argint, 
Ceva intrezării albind: 

Eram noi doi, răsfrinţi în lac, 
În mărmuritul lui capac, 

Și parcă, izbucnind din sloi, 
Icoana alerga spre noi. 


ÅSE 


(cu răsuflarea tăiată, ca după urcuș) 
Peer! Sfinte Doamne! Zì! 


PEER GYNT 


Apoi 
Cerbul din lac și-ăl din tărie 
Se luară-n coarne. A minie 
Vui şuvoiul vînăt. Deci 
Cuprinși de mizga apei reci 
Spre maluri ne-am deschis un drum. 
Cerbul zvieni și... nu-știu-cum 
Din circa lui m-am pomenit 
Acasă... 


ÅSE 
Cerbul? 
PEER GYNT 
A fugit! 
O fi pe undeva, pe-aici. 
( Pocneşte din degete, se-nvirte pe călciie și adaugi.) 


De l-oi găsi, e-al tău... 

ÅSE 


Ce zici? 
Şi nu ţi-ai frint cumva vreun os? 
Eşti teafăr? Bine sănătos? 
Slăvit să fie Cel-de-sus 
Că te-a ferit! Nu mi-ai adus 
E drept, măcar o vulpe-n sac, 
Dar bine barem că trăieşti! 
Nu-i glumă să te prăvăleșşti 
Din piscul Gjendin, drept în lac 
Pe cerb călare! 


(Se oprește deodată, holbează ochii, cască gura, se 
ace roșie de ciudă, și abia găsindu-și cuvintele, iz- 
bucnește. ) 


Pui de drac! 
lar minţi ca un nelegiuit! 
Să te cruceşti ce de minciuni! 
Isprava asta, oameni buni, 
O ştiu din vremea de pe cînd 
Eram codană şi nici gind 
Să i se-ntimple dumnealui. 
Lui Goldbrand Glesne, tot ce spui 
I s-a-ntimplat, nu tie! 


PEER GYNT 


Hei! 
Şi lui, și mie. De-obicei 
Se-ntimplă de mai multe ori... 


ASE 


(minioasă ) 
Presari minciunile cu flori. 
În straie noi le-mbraci de vrei, 
Le umili trupul firav, şui, 
Să sufle-n trimbiţe le pui; 
Precum și tu făcut-ai, Peer, 
Cu basmul ăsta pişicher, 

Plin cu spinări de vulturi suri 

Și spiriduşi... Of! Cum te-nduri 

Să mă-nspăiminţi, s-o tragi de păr 
Că nu mai știu ce-i adevăr 

Și ce-i minciună? 


PEER GYNT 


Mamă, zău, 
Noroc că sint feciorul tău. 
Că altul să-mi fi spus ce-ai spus 
Vedea el! 


ASE 


(plingind) 
Blindule Isus! 
O, Doamne! la-mă mai curînd, 
Să-mi aflu tihna sub pămînt! 
Rugi, lacrimi, totul e-n zadar! 
Peer, eşti pierdut! 


PEER GYNT 


Măicuța mea! 
Neprețuit mărgăritar! 
E drept ce spui! Zimbeşte, dar! 
Fii veselă! 


ASE 


Să taci, lichea! 
Cînd fiul meu e un tilhar 
Să sar într-un picior ai vrea?! 
Haină soartă am avut! 
Vădană, suflet amărit, 
Batjocorită de-un fecior 
Netrebnic şi nepăsător! 


(Plingind.) 
De ris ajuns-am și de plins. 
E drept că taică-tu n-a strins, 

Dar cel puţin trăia-n belșug... 
Avea și el un beteşug, 

Căci unde-i chiupul cu arginţi 
Al lui moș Rasmus Gynt? E gol! 
Cu talerii de la părinţi 
Tătine-tu s-a pus de-a luat 
Pămint în fiecare sat, 

Cartea-n aur şi-a suilat 

Si da ținutului ocol... 

Unde-a ajuns c-a risipit 

În chefuri banu-agonisit, 

Că într-una petreceau toţi, beţi, 
Plesnind pocalul de pereţi? 


PEER GYNT 
Unde-i zăpada de antărți? 


ÅSE 


Să-mi taci! Cu file vechi de cărți 
Stăm la fereşti in loc de geam, 
Și nici de unele nu am. 

Uluca-i la pămint, în ger 

Stau vitele; şi cui să-i cer 

Şi cine-mi dă cînd pe ogor 

E numai iarbă şi mohor? 


PEER GYNT 


Nu mai jeli cu-atita foc! 
Se-ntimplă şi cind ai noroc 
Să mai tragi targa pe uscat. 


ASE 


Sărezi ogorul semănat! 

Ești mare, om întreg, bărbat, 
Dar prea-ncrezut şi năzdrăvan, 
Ca popa ăla şarlatan 

Din Copenhaga ce-a-ntrebat. 

Care e numele tău mic 

Şi s-a jurat că nu-i nimic 

Pe lumea asta mai frumos. 
Tătine-tu pe loc a scos 

O sanie şi-un cal de soi 

Și i le-a dat în dar. Apoi 

Ce ris a fost pe seama lui! 
Hei! Minunate vremi au fost! 
Oi povesti şi la nepoți. 

Popa şi căpitanul, toţi, 
Pe-atunci nici nu aveau alt rost 
Decit să bea să dea în brinci 
Și-apoi să rigiie, sătui. 

Dar vezi, băiete, la necaz 

Te uită toată lumea. Azi 

Nu mai dă nimeni pe la noi. 
Pustietate e de-atunci 

De cînd pornit-a pe alt drum 
„Jon cel cu traista“ — şi cu el 
Docarul lui cu marfă plin. 


(Ștergindu-și ochii cu şorțul.) 


Oh! Eşti flăcău voinic acum 
Şi-ar trebui să-mi fii toiag, 
Să ari ogorul cel puţin, 

Să prindă moștenirea chiag. 


(Plingind.) 


Of, dar-ar bunul Dumnezeu 

Să iasă om din tine! Zaci 

Pe vatră, scotoceşti mereu, 

Furi tot ce afli prin cuibar, 
Nu-mi laşi un ouşor măcar, 

Mă rușinezi cu tot ce faci, 

La ospeţe ori şezători 

Bagi spaima-n fete, ce-i mai rău 
În sat este pe placul tău. 
Te-ncaieri... Ai să mă omori... 

PEER GYNT 
(depărtindu-se de ea) 
Nu-mi bate capul! 


ASE 


(continuînd) 
Poţi să negi 

Că pierzi pe drumuri luni întregi? 
Că-n păruiala care fu 
Mai ieri, la Lunde, n-ai fost tu 
În fruntea cetei de nebuni? 
Şi oare să fi fost minciuni 
C-atuncea lui Aslak i-ai frint 
Braţ, deşt, ori poate şi mai rău, 
Că nu mai poate, biet de el, 
Să bată fierul pe ilău? 
Grăieşte, dacă ai cuvint! 


PEER GYNT 


Cine-mi scorneşte fel de fel? 


ASE 


(nestăpinită) 
Mi-a spus vecina de din vale 
L-a auzit urlind. 


PEER GYNT 


(frecindu-şi braţul) 
Păi da! 
Dar eu urlam, nu el. 


ASE 
Aşa?! 


PEER GYNT 


Da, mamă. El m-a imblăcit. 

ASE 


E cu putinţă? 
PEER GYNT 
N-are zale 
Dar e ceva mai iute! 
ASE 
Cine? 
PEER GYNT 
El, Aslak. 


ASE 


Ptiu! Nu ţi-e ruşine? 
Butoiul ăla plin cu vin, 
Mai iute ăla decit tine? 
Chefliul ăla? Zău, mă-nchin! 

( Plingind.) 
Tu trebuia să-l fi cirpit! 
Destul amar am indurat 
Dar asta-i prea de tot. Ce-a fost? 
Cum Dumnezeu de l-ai lăsat 
Pe beţivanul ăla prost 
Să te snopească? 


PEER GYNT 


Vezi cum eşti? 
Sau dau sau iau, tu tot boceşti. 


( Rizind.) 
Dar nu te necăji! 


ASE 


lar minţi! 

PEER GYNT 
De data asta, da. Jeleşti. | 
Dar zău că n-ai de ce să plingi. 
{ Ridicind braţul.) 


Vezi brațul ăsta? Ca-ntr-un clești 
L-am prins şi-apoi, stringind din dinți, 
Eu, pumnul miinii mele stingi 

L-am repezit ca pe-un baros... 

Și ce-a urmat, a fost prăpăd... 


ASE 
Ah, zurbagiule! Frumos! 
Vrei să mă bagi în groapă, văd. 
PEER GYNT 


Nu. Meriţi altceva mai bun 

De douăzeci de mii de ori! 
Măicuţă rea şi dulce, vrei 

Să te increzi in ce-am să-ţi spun? 
Răbdare: intr-o bună zi, 
Nepricopsitul tău fecior 
Va-nfăptui un lucru mare. 
Ţinutu-ntreg te va cinsti! 


ASE 


(neincrezătoare) 


Tu?! 
PEER GYNT 
De ce nu? 


ASE 


De-ai fi în stare 
Să-ţi dregi surtucul din spinare! 


418 


PEER GYNT 
(cu indrăzneulă 
Ba impărat și rege-ajung! 


ASE 
Eşti tont pe cît imi ești de lung! 
O, Doamne sfinte-ncepe iar! 
PEER GYNT 
Vo: fi-mpărat şi rege... dar 
Un bob zăbavă. 
ASE 
| Din părinţi 
E-o zicătoare: cică prinți, 
Cu vremea toţi ajung... 
PEER GYNT 
Îţi spun 
C-aşa va fi! 
ASE 


Taci! Eşti nebun 
Din creştet pină-n tălpi. Nu zic 
Că n-ai fi bun chiar de nimic. 
Palavre știi să-ndrugi din zori 
Pină-n chindie — şi cu flori 
Să le presari. Dacă-ai fi vrut 
Fata din Haegstad, hotărit, 
Ți-ar îi căzut demult de git. 
Eşti tare-n jocul ăsta. 


PEER GYNT 
Crezi? 

ASE 


Bătrinul, precum singur vezi, 
in cale nu-i mai poate sta. 
Cirteşte-n legea lui, dar ea, 
Ea, Iugrid, bate din picior 
De sar scintei, şi prea uşor 
ÎI bagă-n sac. 


(Incepind iar să plingă.) 
Ah, să fi vrut, 
Tu ginere de om avut 
Puteai: fi, mina să fi-ntins, 
Nu zdrenţăros şi amărit! 
Ah, să fi vrut cu dinadins! 
PEER GYNT 
(hotărindu-se brusc) 
Hai! Și-o să-mi zică „da“. 
ASE 


Cum „hai“? 


PEER GYNT 
Da. Hai la Haegstad! 


ASE 


Doamne! Stai! 
N-ai ce căla acolo! 


PEER GYNT 
Cum? 
ASE 
E scrum cărarea ăstui drum! 

PEER GYNT 
Păi cum? 
ÅSE 
(plingind) 
În straiele de şerb 
Cînd călăreai în munţi pe cerb, 


Prin Vesterfjelet, aripat, 
Mads Moen fata ţi-a furat. 


PEER GYNT 


EI, spaima fetelor? 


ASE 


Chiar el! 
Și-acum se-nsoară. 


PEER GYNT 


Stai niţel! 
Să-nham la brişcă iapa. 


(Dă să plece.) 
ÅSE 
Vai! 
Te zbațı degeaba! Cu alai 
Porni-va miine nunta. 


PEER GYNT 


Lung 
E pină miine timpul. Eu 
În seara asta vreau s-ajung! 


ASE 
Nu ţi-e s-aşa destul de greu? 
Vrei să-ţi sporești necazul? Vrei 
S-ajunpi de risul lumi? 

PEER GYNT 
Ei! 
O scot eu la un capăt! 
(Începe să chiuie și izbucnește-n ris.) 


Sus! 
Sus, mamă! N-avem timp! Prin apă 
O luăm de-a dreptul, fără iapă! 


(O ia in circă.) 
ASE 
Fugi, drace! 
PEER GYNT 


Nu! Precum ţi-am spus: 
Te duc pe braţe la mireasă! 


(Intră în riu.) 
ÅSE 


Săriţi! Săriţi! Peer! Doamne sfint! 
Ne inecăm! 


PEER GYNT 


Sortit eu sint 
Să am o moarte mai aleasă! 


ASE 


Cind vei sălta, pesemne-n rang 
Și-ai să te clatini în vreun ştreang! 


(Trăgindu-l de păr.) 
Jivină! 
PEER GYNT 
Stai! Că rîu-i scund, 


Dar milu-i lunecos pe fund. 

ASE 


Măgarule | 


PEER GYNT 
Vorbeşte! Zi! 
Cu gura bate-mă şi-o zi! 
Hai! Saltă sus, că nu eşti dop! 
ASE 


Să nu-mi dai drumul! 


PEER GYNT 


Hopa, hop! 
De-a cerbul ne jucăm şi Peer. 


(Golopind.) 
Eşti Peer, eu cerbul... 


ASE 


Doamne! Pier! 


PEER GYNT 
Ai grijă că aici, sub dimb, 
E patul adincat şi strimb... 
Sărută-ţi cerbul cel voinic 
Că te-a cărat in circă. 
ASE 


(plesnindu-l peste ureche) 
Na! 
Primește-ţi plata, haimana! 


PEER GYNT 


Frumoasă plată, ce să zic! 

ASE 


Dă-mi drumu’! 


PEER GYNT 
l l Mergem în peţit! 
Vorbeşte-1 moșului cu rost, 
Că ai cuvintul iscusit, 
Dă-i de-nțeles că Mads e-un prost. 
ASE 


Dă-mi drumu’! 


PEER GYNT 
Ba Și-apoi, la sfirşit, 
Ridică-n slavă pe Peer Gynt. 
ÅSE 


A, vrei să mă silești să mint? 
Să-ţi dau iscălitură, sau 
Să fac din negru alb? Mă jur, 
Fărădelegile-ţi pe şleau 

Să le înşir, fără-nconjur! 


PEER GYNT 
Aşa! 
ÅSE 
{izbind cu piciorul in pămînt, minioasă) 
Da, n-am să tac de loc! 
Pină s-o face moșul foc 


Și pînă s-o incumeta 
S-asmuţe ciinii-asupra ta! 


PEER GYNT 
Atunci merg singur. 

ASI 
Eu m-aţin 
În urma ta! 
PEER GYNT 
Măicuţă, zău, 
N-ai vlagă. 
ASE 
Mare nătărău! 
Așa-s de plină de venin, 
C-aș sfărima și pietre, aş 
Minca și cremeni! Băieţaş! 
Dă-mi drumul! 
PEER GYNT 
Da, dar mai intii 
Făgăduieşte-mi. 
ASE 


Nu! Nici gind! 
Ard să le spun cit mai curind 
Ce secătură-mi eşti! 


PEER GYNT 
Rămii 
Aici atunci. 
ÀSE 
Nici moartă! Plec! 
PEER GYNT 
Ba nu te las! 

ASE 


Ce, eşti zevzec? 


PEER GYNT 


Pe-acoperișul morii-atunci 
Te urc şi gata! 


(O aşază pe acoperiş. Åse ţipă.) 
ÅSE 
Dă-mă jos! 
PEER GYNT 


M-asculți sau nu? 


ÅSE 


Îmi dai porunci? 


PEER GYNT 


Măicuţă dragă! Stai frumos! 


ASE 


(aruncind in el cu bucăţi de turbă) 
Peer! Dă-mă jos de-aici! 


PEER GYNT 


Te-aş da 
Dar nu mă-ndur! 
(Apropiindu-se.) 

Stai bine-aşa? 
Nu ţopăi, să nu clinteşti 
Vreun bolovan dind din picior, 
Și nu cumva să te suceşti 
Că pici ca pasărea din zbor. 
Nu-mi face, zău, vreun pocinog! 

ASE 
Ah, drace! 


PEER GYNT 


Stai pe loc, te rog! 


ÅSE 
Mai bine ca pe-un vircolac 
Te lua furtuna !... Ce mă fac? 
PEER GYNT 


Ei, mamă... 


ASE 


Piei! 


PEER GYNT 


l Acum că plec 
Binecuvintă, dacă vrei! 


ÅSE 
Te-aș binecuvinta, cap sec, 
C-o vargă de alun! 


PEER GYNT 


Temei 
N-ai prea avea. Ei, am plecat. 
Mă-nclin! Cam pe la scăpătat 
Vin să te lau. 
(Porneşte, dar se-ntoarce din drum şi, ridicind sfà- 
tos degetul, zice.) 

la seama, deci, 

Să nu te zbați prea mult! 

ASE 


Peer, pleci? 
O, Doamne-ajută! Călăreţ 
De cerbi! Minciună! Nătăfleţ! 
Hei! L-a-nghiţit pămîntul! Mor! 
Mă-nvirt! Alunec! Ajutor! 
( Două femei cu sacii-n spinare coboară spre moară.) 


ÎNTIIA FEMEIE 


Cine răcneşte-acolo? 
ASE 
Eu! 
A DOUA FEMEIE 
Tu, Åse? Pentru Dumnezeu 
Cum de-ai ajuns pe coperiş? 
ASE 
Îmi dau suflarea! Văd cruciş 
Și parcă m-aş sui la cer! 
ÎNTIIA FEMEIE 
Ajută-i, Doamne! 
ASE 
Pin'să pier 
Fă rost de-o scară să cobor! 
Peer! Diavol blestemat! Mişel! 


A DOUA FEMEIE 
Îţi blestemi singurul fecior? 
ASE 


Cine mă puse-aicea? El! 
Să-mi fiți voi martore de cad! 

ÎNTILIA FEMELE 
Ți-om fil 
ASE 


o Țineţi-mă să sar, 
Că mă reped pin-la Haegstad. 


A DOUA FEMEIE 
Acolo-i? 


PRIMA FEMEIE 


„Dă de poteovar! 
O să-şi primească plata... 


ASE 


(frămintindu-și miinile) 
Cum? 
O, Doamne! Ține-l tu în drum 
Și apără-mi feciorul drag! 


ÎNTÎIA FEMEIE 


Așa-i fu scrisa! E-n zadar 
Că amindoi sint cu harțag... 


A DOUA FEMEIE 
Ah! Doamne! Åse s-a zărghit! 
(Strigă făcind din palmă pilnie.) 
Hei! Anders, Eivind! 
GLASURI BĂRBĂTEȘTI 
Ce-aţi păţit? 
A DOUA FEMEIE 


Peer Gynt, trăsni-l-ar ăl de sus, 
Pe moară mumă-sa și-a pus. 


423 


(O colină scundă cu tufe şi fineaţă. În fund se vede 

drumul care duce spre sal, Lăpșanul şi ograda sint 

prejmuite cu gard. Peer Gynt coboară sprinten po- 

teca ; se opreşte lingă zăplaz şi priveşte panorama 
care i se deschide în faţa ochilor.) 


PEER GYNT 


lacă şi Haegstad, la un pas, colea... 
(Se salt, gata să sară gardul, dar se răzgindeşte.) 

O fi acasă Ingrid? Și oare numai ea? 
(Punind mîna streașină la ochi și privind in zare.) 


Ba, zumzuie-n ogradă ca ţinţarii! 
N-ar Îi mai bine să mă-ntore din drum? 


(Trăgind jos piciorul de pe gard.) 


Rinjesc cîineşte-n spate. Ah, tilharii! 
Te arde-n suflet. 


(Se depărtează de gard cu cițiva pași și, dus pe 
ginduri rupe un smoc de frunze.) 


De-aş avea acum 
Ceva virtos de dat pe git, sau dacă 
Aş trece nevăzut pe lingă ei, 
Să nu-şi mai caște ochii. Of, te seacă 
Hlizelile şi glumele prosteşti. 


(Priveşte în jurul său, speriat, și se ascunde, repede, 


intr-un tufis. Ciţiva oameni, cărind merinde pentru 
nuntă, trec pe lingă el.) 


UN OM 


(continuind discuția începută) 
Tat-su beţiv si mă-sa o sărmană. 


O9 FEMEIE 


Nu-i de mirare că-i un pierde-vară! 

(Oamenii trec mai departe. Cind nu mai e nimeni 
in preajmă, Peer Gynt iese din tufiș. E roșu in obra- 
ji de ruşine și se uită chioriş după ei.) 


PEER GYNT 
(incet) 
De mine-or fi vorbit? 


(Făcindu-se că putin ii pasă.) 


Te pomeneşti! 
Oricum, și-aleargă gura de pomană! 


(Se întinde pe iarbă, cu miinile sub cap și privește 
indelung cerul.) 


Ce nor ciudat! Un armăsar de pară, 
Cu-n călăreț în şa; și colo-n fund, 
Parcă-i o babă pe un tirn călare... 


(Rizind încetișor, de unul singur.) 


E maică-mea! Mă-njură-n gura mare... 
„Hei Peer!“ 


(Treptat, inchide ochii.) 


E-nfricoşată... Și iată-mă... pătrund 

Pe-un cal semeț, prin gloata de oameni, eu, Peer 
Gynt... 

Potcoavele-s de aur, dirlogii de argint. 
Port lungi mănuși, un paloş la șold și cu mătasă 
Mi-e manta căptușită. E mîndră și aleasă 
Suita mea, dar nimeni ca mine mai semet 
Înfipt în șa... Străluce și cal şi călăreț 
În soare... şi mulţimea se buluceşte, jos, 
În vale, la zăplazuri. Da, cuşmele şi-au scos... 
Le-aruncă-n sus, se uită cu gurile căscate. 
Femeile se-nclină... Căci astăzi toţi și toate 
Pe Peer Gynt, impăratul, cu soţii săi, o mie, 
Îl văd cum trece falnic, venind dinspre cimpie. 
EI firfirici de aur le-aruncă... scinteiază... 
Şi apoi cad pe cremeni, străluminind... O groază 
De bogătași cu vază şi conți îi ies în cale. 


425 


Peer Gynt despică marea de urale.. 

Și prinții Engliterei l-așteaptă cete- cete, 
Domniţele şi-un stol de mindre fete.. 

Si nobilimea... toată și-al Engliterei rege, 

Spre care Peer se- ndreaptă, se scoală, se- -nțelege 
Săltind coroana de pe cap şi zice.. i 


FIERARUI. ASLAK 
(trecind pe lingă gard cu însoțitorii lui) 
Peer Gynt! Beat mort! Ce-o fi cătind pe-aice? 
PEER GYNT 
(dezmeticindu-se pe  juniitate) 


Ce-aţi spus, mărite? 


FIERARUL ASLAK 
(sprijinindu-se de gard, rinjind) 
Scoală! Sus, voinice! 
PEER GYNT 


Fierarul! Cum de-ai răsărit? De unde? 


FIERARUL 


(către ceilalţi) 


Mahmur după chiolhanul de la Lunde! 


PEER GYNT 


(sărind ca ars) 
Nu mă stirni! Vezi-ţi de drum! 


FIERARUL 


Mă duc! 
Pe unde-ai pribegit, de-atunci, năuc? 
Sint gase săptămini. Prin munte, ai? 

PEER GYNT 
Făcut-am mari isprăvi de-atuncea! 


FIERARUL 


(făcind cu ochiul către ceilalti) 
_ | Hai! 
Să te-auzim! 
PEER GYNT 


Nu. Asta-i treaba mea! 


FIERARUL 
(căutind altceva) 
N-ai fost in Haegstad? 
PEER GYNT 
Nu. 


FIERARUL 
Păi se zicea 
Că-ți face zimbre-o fată. 
PEER GYNT 


Ticălos! 


FIERARUL 


(trăgindu-se puțin inapoi) 
Stai binişor! Ei, Peer! N-ai tras folos 
Cu Ingrid. Te-a lăsat. N-o fi uşor, 
Dar se intimplă uneori. Fecior” 
Al lui Jon Gynt, nu vii la nuntă? 


PEER GYNT 
Lasă! 

FIERARUL 


Poate-ţi găseşti pe-acolo vreo mireasă, 
Că-s fete şi vădane cite vrei. 
Hai, să-ți încerci norocul la femei! 


(Pleacă toti şușotind și rizind.) 


PEER GYNT 


(se uită un răstimp după ei, apoi le intoarce spatele.) 
Fata din Haegstad, dinspre partea mea, 
Aleagă-și de bărbat pe cine-o vrea! 
Surtucul cirpăcit! Genunchii goi! 

Hei, de-aș putea să-mbrac eu straie noi ! 


(Frămintind pămintul cu picioarele.) 
Și-apoi, cu un cuţit de măcelar, 
Să smulg, din pieptul lor, dispreţu-amar. 
P , 
(Tresărind şi privind in jurul său.) 
Ce? Se hlizește careva în spate? 


Mi s-a părut. Nu-i nimeni. Nu se poate. 
Mă-ntorc la mama. 


(O ia la deal, dar, după cițiva pași se oprește și trage 
cu urechea.) 
Uite-i cum mai joacă! 
(Ascultă și privește. Se intoarce și iar o ia înainte. 
Ochii ii sclipesc. Își freacă pulpele.) 


Ce furnicar de fete! Șapte, opt 

La un bărbat. Ei, să mă ardă focul! 

Acolo e de mine... Şi-am să mă duc mort-copt! 
Dar mama-i sus, pe moară... Ei, şi dacă! 


(Nu-si poate dezlipi privirile de la nuntaşi. 
Sdărind și chiuind.) 

Of! Măiculiţă! Sar de frige locul! 

E-aici şi Guttorm... Straşnic lăutar! 

Din alăuta-i parcă ape sar! 

Și ce mindreţi de fete. Văd eu bine 
Arde-m-ar focu, acolo e de mine. 


(Sare gardul şi coboară pe cărărute.) 


(Ograda din Haegsltad. Se văd, în fund, udăile gos- 
podăriei. Sumedenie de oaspeţi. Jocul s-a încins 
pe pajişte. Muzicantul s-a cocoţat pe o masă. Meş- 
terul bucătar stă in pragul uşii. Jupinesele de la 
bucătărie trec încoace şi încolo spre odăi. Bătrinii 
stau la sfat, ici-colo.) 
O FEMEILE 


(așezindu-se pe o buturugă, intre alții) 
Mireasa | Plinge, de, c-aşa i-e felul. 
Doar plinsu-i de la sine înţeles. 


MEŞTERUL BUCĂTAR 


(în alt grup) 
Ei, oameni buni! Goliţi tot cofăielul! 


UN OM 
Mulţam pentru poftire, dar ne imbii prea des. 


UN FLĂCĂU 


(iese in faţa horei cu o fată de mină și către 
lăutar) 


Zi, Guttorm, zi, nu te zgirci cu struna! 
FATA 
Hai! S-auzim cum duduie ţărina! 
MAI MULTE FETE 


(făcind roată in jurul unui flăcău care joacă) 
Frumos sări! 

O FATĂ 


Ce sprintene picioare! 


FLĂCĂUL 
(jucind) 
Sus pină-n grindă, măi, că-i sărbătoare! 


MIRELE 


(apropiindu-se, plingind de tatăl său, care stă de 
vorbă cu doi dintre nuntaşi și trăgindu-l de minecă) 


Nu vrea! Se ţine mindră, tatăl 
TATĂL 
Nu vrea? 
MIRELE 
Nu, şade ferecată. 
TATĂL 
Ei! Fugi de cată cheia! Ce, ţi-e frică? 


MIRELE 


Păi un's-o caut? 


TATĂL 
Straşnic ginerică ! 
(„Se întoarce către ce! cu care stătea de vorbă. Mirele 
umblă fără rost prin ogradă.) 
UN FILĂCĂU 


(Ivindu-se de după colțul casei) 
Hei, fetelor! De-acu incolo haz! 
Peer Gynt sări acu peste zăplaz. 

FIERARUL 
(intriud chiar atunci) 
Cin’l-a poftit? 
MEŞTERUL BUCATAR 
El! 


(Intră in casă.) 


FIERARUL 


(către fete) 
l Om fără obraz! 
De v-o-mbia la vorbă, ați surzit! 


O FATĂ 


(către celelalte) 
Ne facem că nicicind nu l-am zărit. 


PEER GYNT 


(intră infierbintat, plin de insuflețire; se opreşte 
in mijlocul mulțimii nuntaşilor şi bate din palme) 
Care-i din fete a mai sprinteioară? 


O FATĂ SINGURATICĂ 


(de care el se apropie) 
Eu nu! 


ALTĂ FATĂ 
Nici eu! 


A TREIA 


Nici eul! 

PEER GYNT 
(către cea de-a patra) 
Hai, surioară, 
Să dănțuim că tu ai mai rămas. 
A PATRA FATĂ 
(intorcindu-i spatele) 
N-am timp! 
PEER GYNT 
(către cea de-a cincea) 
Hai tu atunci! 


A CINCEA FATĂ 
(indepărtindu-se) 
Eu plec acas. 
PEER GYNT 


Ìn seara asta? Zău că nu ai haz! 


FIERARUL 
(după un timp, cu glas scăzut) 
Peer! Uite-o p-aia cu-n moșneag! Dă-i zor! 
PEER GYNT 


(întorcîndu-se brusc spre un om mai bătrin) 
Dar alelalte unde-s? 


OMUL 


Treaba lor! 


(Se depărtează de Peer.) 
(Peer Gynt se potolegte dintr-o dată. Aruncă priviri 
furișe, sfioase. nuntașilor. Toţi îl privese, dar nimeni 
nu-i vorbeşte. Cind dă să se apropie de cite-un pilc de 

vament tac toţi, ca la un semn. Cind pleacă de lingă 
ei, se uită după el și zimbesc.) 
PEER GYNT 


(incetişsor, ca pentru sine) 
Căutături piezişe şi rinjete. Mi-e silă! 
Ca pinza ferăstrăului scrișnind, sub pilă! 


(Se strecoară pe lingă gard. Solveig, de mină cu 
micuța Helga, intră în ogradă, insoțindu-și părin- 
ţii.) 

UN OM 
(altuia, aflat în preajma lui Peer Gynt) 

Uite şi veneticii! 
ALTUL 
De unde-s? Din Apus? 


PRIMUL 
Sint dinspre Hedal. 


ALȚII 
Chiar. Precum ai spus... 


PEER GYNT 


(iese in calea celor care-au intrat in ogradă şi, ară- 
tind-o cu degetul pe Solveig, il intreabă pe tatăl ei) 
La joc îngădui fata? 


BĂRBATUL 


(liniştit) 
Întii să intru-n casă 
Să dăm bineţe—așa cum se cuvine. 


(Intră in casă.) 

MEŞTERUL BUCĂTAR 
{lui Peer Cynt. in timp ce-i toarnă de băut intr-o 
ulcică) 
Venişi? Adapă-te, atunci... Na, ţine! 
PEER GYNT 


(privind într-una după cei care au luat-o spre casă) 
Mulţam ! Venii să joc... De vin nu-mi pasă! 


(Meșterul bucătar pleacă, trecind prin fața lui. 
Peer Gynt privește spre casă, și faţa i se luminează 
de-un zimbet.) 


De unde se ivi așa senină? 

În jurul ei împrăștie lumină. 

De fusta mă-si-atirnă de parcă-ar fi fetică, 
Şi poartă-nfășurată în pinză-o cărticică 

De rugi. Mă duc la dinsa. 


(Dă să intre în casă.) 
UN FLĂCĂU 


(îi aţine calea, incurajat de altii) 
Cum adică? 
Nu intri-n joc? 


PEER GYNT 
Nu intru. 
FLĂCĂUL 


Te-arăţi că n-ai habar? 
(ÎL ia de umeri și dă să-l întoarcă spre el cu faţa.) 


PEER GYNT 
Dă-mi drumu’! 
FLĂCĂUL 
Mă! Ţi-e frică de fierar! 

PEER GYNT 


De ce să-mi fie frică? 


FLĂCĂ I ; L 


| = Hai, nu te mai ascunde! 
Că doar n-ăi fi uitat ce-a fost la Lunde? 


(Oaspeţii rid și pornesc spre pajiştea de Joc.) 
SOLVEIG 
(din prag) 
Tu eşti flăcăul ce la joc mă cheama? 
PEER GYNT 


Păi cine altul? Eu, de bună seamă! 
Hai! 


(O ia de mină.) 
SOLVEIG 
Vin, dar nu prea mult că mama... 
PEER GYNT 


Mama! 
Ce? Eşti copil de țiţă? Lasă teama! 


SOLVEIG 
Nu-i de glumit! 
PEER GYNT 


Poți fi mireasă, doară! 
La impărtăşit al fost? 


SOLVEIG 


Ast’ primăvară. 


PEER GYNT 
Si cum te cheamă, fată? Putem afla și noi? 
SOLVEIG 
Mă cheamă Solveig. Care-i al tău nume? 


PEER GYNT 
Peer Gynt. 


SOLVEIG 


(smulgindu-și mina dintr-a lui) 
O, Doamne mare! 


PEER GYNT 


Ce-i anume? 


SOLVEIG 


Mi s-a desprins ciorapul... Mă-ntore eu înapoi... 


(Se depărtează de el, făcindu-se nevăzută.) 


MIRELE 
(trăgind-o de haină pe maică-sa) 
Mamă, nu vrea! 


MAMA 


Cum nu vrea? 


MIRELE 
Nu, vrea, iacă. 
MAMA 


Nu vrea? 

MIRELE 


Nu vrea de loc... S-a zăvorit. 


TATĂL 


(incet, minios) 
Am să te leg în staul, minte seacă... 


MAMA 
Nu-l ocări! Şi-aşa e destul de amărit. 


(Se îndepărtează ru toții.) 


UN FLĂCĂU 


(venind de la horă cu un cird de flăcăi și fete) 
Nişte rachiu, Peer? 


PEER GYNT 
Nu. 


FLĂCĂUL 
O picătură... 
PEER GYNT 


(privindu-l incruniat) 
Mai ai? 


FLĂCĂUL 
Se mai găsește. 


(Scoate o sticlă din buzunar si trage o dușcă.) 
Parcă-ai lua foc în gură! 
Na! Trage! 


PEER GYNT 
Dă-mi un git dacă-i p-aşal! ( Bea.) 

ALTUL 
la, zău, şi de la mine! 
PEER GYNT 
Nu. 
ACELAŞI 


Fleacuri. Haide, bea! 
Bea, Peer! Dă sănătate! 


PEER GYNT 
Atuncea dă-mi un git! 
(Bea iarăşi.) 
O FATĂ 
Să mergem! 
PEER GYNT 


Ţi-o fi teamă de mine? 


A TREIA FATĂ 


Hotărit! 
Păi cine nu se teme? 


A PATRA FATĂ 


Le-ai arătat ce poţi, 
La Lunde. 


PEER GYNT 


Mare lucru! V-aş zăpăci pe toți 
Dacă mi-aş da eu drumu’ să vă arăt ce pot. 

PRIMUL FLĂCĂU 
(șoptind) 
Își vine-ntr-ale sale! 


MAI MULȚI 


(stringind cercul în jurul lui) 


Peer! Povestește tot! 
Dă-i drumu’! 


PEER GYNT 
Nu azi! Miine! 
ALȚII 


Ba-n seara asta. 
O FATĂ 
l Ştii 
Să faci, de bună seamă, niscai vrăjitorii? 


PEER GYNT 


Pot să-l momesc pe diavol cu-n descintec. 


UN OM 


Putea şi maica mare cind mă-nfășa în scutec. 


PEER GYNT 


Minciuni! Nu poate nimeni ce pot eu! 
L-am ghemuit, odată, într-o nucă... 
Fireşte, era seacă. 


MAI MULȚI 
(hlizindu-se) 
Vezi binel 


PEER GYNT 


Of! Mămucă! 


Ce mai jelea! Zicea că drept răsplată 
De-l slobozesc de-acolo, îmi dă pămîntul roată. 


UNUL DIN MULȚIME 

L-ai țintuit acolo? 

PEER GYNT 

Păi cine să-l mai scoată? 
I-am pus ţăruș. Ce-a fost! Ce tărăboil 
O FATĂ 

Minunăţie! 

PEER GYNT 


Zău! Ca un muscoi 
Îmi biziia-n urechi. 


FATA 


Și-acu e-n nucă? 


PEER GYNT 


Nu! O fi-n iad că-i era dor de ducă... 
De-atunci fierarul ăsta a prins pe mine pică. 


UN FLĂCĂU 
Păi cum? 


PEER GYNT 


M-am dus la dinsul și l-am rugat frumos 
Să-l scoată din găoace. „Da, zice el, pricep!“ 
Şi cînd să scoată blestematul cep 

Î] văd că pune mina şi ridică 
De lingă vatră, ditamai baros. 


UN GLAS 
L-o fi turtit? 


PEER GYNT 


De dat, a dat virtos. 
Dar dracu' s-a ferit, că e deștept, 
Și a ţişnit ca o văpaie, drept 
Pe lingă cep. 


MAI MULȚI 


Fierarul? 


PEER GYNT 
Cum știți că n-are scut, 


L-a pirjolit văpaia pe braţe şi pe piept. 
Fuseserăm prieteni... 


(Izbucnesc în ris cu toţii.) 


CINEVA 


Grozav | 


ALTUL 


Azi s-a-ntrecut! 


PEER GYNT 


Că-s născociri voi credeţi! 


UN OM 


Ferească Dumnezeu! 
Numai că-s basme vechi din moși străbuni. 

PEER GYNT 
Ba asta e isprava mea! Minciuni! 
OMUL 
O îi, dacă zici tul! 


PEER GYNT 


(zvicnind) 
Hei, neică! Eu 
Știu să despic văzduhul, de-a călare, 
Ca pe un bidiviu înaripat! 
Şi altele de care nu-i nimenea în stare. 


(Iarăşi izbucnesc in ris cu toţii.) 
UNUL DIN GLOATĂ 


la călărește tu văzduhul, Peer! 


MAI MULTE 
Hai, Peer Gynt dragă! 


PEER GYNT 


Voi știți că nu mă las prea mult rugat! 
Pot pe deasupra voastră să zbor ca o furtună, 
Să-mi cadă la picioare lumea-ntreagă. 
UN OM BĂTRÎN 
Asta-i zăltat de-a binelea. 


ALTUL 


Năuc! 


AL TREILEA 


Lăudăros! 

AL PATRULEA 
Din cap în tălpi minciună! 


PEER GYNT 


(ameninţător ) 
Un bob zăbavă că acu m-apuc! 


UN OM 
(pe jumătate beat) 
Pin’ să te-apuci, îţi scuturăm veşmintul. 


MAI MULȚI 
Să-i innegrim spinarea, ochii! Tintul! 


(Oamenii se împrăștie. Bătrinii mînioși, iar cei 
tineri rid a batjocură.) 


MIRELE 


(dind peste el) 
Peer! Poţi să tai văzduhul de-a călare? 


PEER GYNT 


(scurt) 
Da, Mads. Oricind! De ce nu-mi dai crezare? 


MIRELE 


Ai poate şi bundița ce nevăzut te face? 


PEER GYNT 


Vrei să spui clopul? Da! 


{ Se întoarce cu spatele la el. Solveig trece prin ogradă 
cu Helga de mină.) 

PEER GYNT 


(luminindu-se la faţă) 
Veniși încoace? 
Ce bine-mi pare, Solveig! la să te-nvirt! 


SOLVEIG 
Dă-mi pace! 


PEER GYNT 


De ce? 
SOLVEIG 


Eşti prea sălbatic. 


PEER GYNT 


l Cind simte primăvara 
Și renul e sălbatic. Aruncă foc vioara. 
Te-ndură! Vino! 


SOLVEIG 
(smulgindu-se din mina lui) 


Nu vin! 
PEER GYNT 
Nu vii? 


SOLVEIG 


Nu, eşti băut! 
(Iese împreună cu Helga.) 


PEER GYNT 


Ah! De-aș avea cuțitul, acu, numaidecit 
I-aş face bucățele pe fiecare-n parte. 

MIRELE 
(dindu-i cu cotul) 

Peer Gynt, sint necăjit de moarte! 
Dă-mi ajutor să intru la mireasă. 
PEER GYNT 
(cu gindurile împrăștiate) 


Mireasa? Unde-i? 


MIRELE 


S-a-ncuiat în gură. 


PEER GYNT 


MIRELE 
Înduplec-o să iasă-n bătătură. 


PEER GYNT 
O-ndupleci singur, pină la sfirșit. 


(Un gind ii incolțește-n minte. Soptește ca pentru 
el.) 


Ingrid în gură! 
(Apropiindu-se de Solveig.) 
Ei, te-ai răzgindit? 
(Solveig vrea să plece; el ii taie drumul.) 


Știu: umblu zdrenţăros și ţi-e ruşine. 


SOLVEIG 


(dintr-o răsuflare) 
Ba nicidecum! 

PEER GYNT 
Şi dacă judec bine, 
Aşa e... insă, vezi, mă doare-n suflet. 
Nu vrei să vii? 
SOLVEIG 
Aş vrea, dar nu mă-ncumet! 


PEER GYNT 
Te temi? De cine-anume? 


SOLVEIG 
De taica mai ales. 


PEER GYNT 


Pare un om de treabă, pe cit am înțeles. 
Sau de urechi ţi-e teamă? Răspunde-mi? 


SOLVEIG 
Ce folos? 


PEER GYNT 


E oare taică-tu bisericos? 
Ori maică-ta şi tu sînteți altfel? 
Răspunde-mi, hai! 


SOLVEIG 
Eu plec. 


PEER GYNT 
Mai stai niţel! 


(Cu glas stăpinit, dar încercind totuși s-o în- 
spăimînte.) 


Ştii, pe la miezul nopţii pot să mă schimb în troll! 
Eu, din crivat, la noapte, veni-voi să te scol! 

De-i auzi un foşnet sau poate bufnet greu, 
Să nu crezi că e miţa cumva, căci fi-voi eu. 
Am să te sug de singe, să umplu o ulcică; 
Si-am s-o înghit pe soră-ta cea mică! 
Aşadar, află: noaptea eu mă prefac în lup 
Și colții pot să ţi-i înfig în trup. 


(Își schimbă, deodată înfăţişarea și zice cu glas ru- 
gător.) 


Dansezi cu mine, Solveig? 


SOLVEIG 


(privindu-l cu ochi crunţi) 
Eşti rău din cale-afară! 


(Intră în casă.) 


MIRELE 
(umblind de colo-colo, fără rost) 
Îţi dau un taur de m-ajuţi. 
PEER GYNT 
Hai, dară? 


(Se fac nevăzuți în spatele casei. Tocmai atunci, 

o ceată de oameni se-ntoarnă de la joc. Cei mai 

mulți sint ameţiţi de băutură. Larmă, hărmălaie. 

Solveig, Helga, părinţii lor și o parte din oaspeţii 
mai virstnici, ies în ușă.) 


MEŞTERUL BUCĂTAR 
(către fierar, care s-a pus in fruntea cetei) 
Nu-ţi pierde firea! 
FIERARUL 


(smulgindu-şi haina) 
Nu pot. Chemaţi-l pe mişel | 
Să se aleagă-odată cu noi: sau eu, sau el! 


447 


CINEVA 
Să-i dea la cap! 
ALTUL 
Măcar să-l i-a de păr! 
FIERARUL 


Nu mai încape vorbă! Îl bat măr! 


TATĂL LUI SOLVEIG 


Stai, omule! 


HELGA 
Ce, mamă, vor să-l bată? 
UN FLĂCĂU 


Cu treanca-fleanca ăsta s-o isprăvim odată! 


ALTUL 
Să-l dăm in brinci afară! 


AL TREILEA 


Ba scuipă-l în obraz! 


AL PATRULEA 
(fierarului, 


Îl zvinţi? Ce zici? 


FIERARUL 


(zvirle haina cit colo) 


Îl căsăpesc indată! 

IMIGRANTA 


(către Solveig) 
Ia seama ce nărod îţi dă tircoale! 


ASE 
(coborind colina cu un băț în mină) 
Fecioru-meu e-aicea? Mi-e dor să il alint 
Cu bita pe spinare pe fiu-meu, Peer Gynt! 
FIERARUL 
(sumecindu-și minecile cămășii) 
Pentru jivina asta şi bita e prea moale! 
CINEVA 
Îl zvintă! 
ALTUL 
Îl beleşte! 


FIERARUL 
(scuipă în palme și face din cap către se) 
Îl spinzur de-un copac. 


ÅSE 
Pe Peer al meu să-l spinzuri? Las’ că-ți venim de 
hac! 
C-avem şi colți și gheare, noi doil... Da’un’ s-a 
dus? 


( Strigă spre ogradă.) 
Hei! Peer! 
MIRELE 


(abia trăgindu-și sufletul) 
Să-l pedepsească Dumnezeu! . 
Hai, mamă, tată... 

TATĂL 


Ce e, fătul meu? 


MIRELE 


Peer Gynt, ce crezi? 


ÅSE 
(țipind) 
A dat de vreo năpastă? 
MIRELE 


Ba nu, Peer Gynt e colo... sus pe creastă... 


OAMENII 


Peer cu mireasa... Fuge... 


ÅSE 
(lăsind să-i scape joarda din mină) 
Mişelul ! 
FIERARUL 
| Sub zăpor! 
Mai sprinten ca o capră de ţancuri se agaţă. 
MIRELE 


(plingind) 
Mamă, o cară ca pe-o juncă-n braţă. 


ÅS E 


(amenințindu-l cu degetul pe Peer) 
Fringe-ți-ai gitul! 
(Strigă înspăimintată.) 


Doamne! la seama la picior! 

ȚĂRANUL DIN HAEGSTAD 


(cu capul gol, alb de minie) 
Eu îl ucid! Găteşte-i parastas! 


ASE 


Să mă trăsnească cerul de te las! 


Actul H 


(Sus, pe creastă, o potecă strimtă. Se luminează 
de ziuă. Peer Gynt, posac şi fără chef, merge re- 
pede de-a lungul potecii. Ingrid, imbrăcată pe ju- 
mătate mireasă, încearcă să-l intoarcă din drum.) 


PEER GYNT 
Hai! Du-te! 


INGRID 
(plingind) 
După toate cite-au fost? 
Și unde să mă duc? 


PEER GYNT 
În lumea mare! 


INGRID 
(fringindu-și miinile) 


M-ai amăgit! 


PEER GYANT 


Gilceava n-are rost. 
Cată-şi de cale slobod fiecare. 

INGRID 
Am făptuit păcat şi el ne leagă! 


PEER GYNT 


Ah! Lua-le-ar dracu de păcate 
Şi de muieri. Pe toate... toate 
Afar” de una. 


INGRID 
Cine, dragă? 
PEER GYNT 


Nu tu. Nu tu. 


INGRID 


Dar cine oare? 


PEER GYNT 


Hai! Pleacă! Ia-o pe cărare 
Și du-te acasă! 


INGRID 


Dragul meu! 


PEER GYNT 


Ei! Ce mai vrei? 


INGRID 


Mi-e tare greu 
Să înţeleg ce spui! 


PEER GYNT 
Să-ţi intre-n cap! 

INGRID 
M-ai amăgit... ajută-mă să scap. 


PEER GYNT 


Și ce-ai putea să-mi dai in schimb, încalte? 


INGRID 


Casa din Haegstad şi-ncă multe alte! 


PEER GYNT 


Ai cărticea de rugi în pinză strinsă? 
Şi ai privirile plecate, insă 
Împrăştiind lumină? Cosițe aurii? 
De fusta maică-ti te ţii? 
Răspunde! 

INGRID 


Nu... 


PEER GYNT 
l La-mpărtăşit te-ai dus 
Ast'primăvară? 
INGRID 


Nu... Dar Peer... 
PEER GYNT 
: l : Nespus 
Ţi-s ochii de senini? Și cind îţi cer 
Te poţi impotrivi? 


INGRID 


Of, Doamne! Peer! 
Sărmanu-şi pierde mințile... 

PEER GYNT 
| Sau poate 
Mă curăţă privirea-ţi de păcate? 
INGRID 


Nu... insă... 


PEER GYNT 


Lasă! Alelalte toate 
Nu fac un ban... 


(Dă să plece.) 


INGRID 
(i se pune-n cale) 
| | Și crezi că-i faptă-aleasă 
Să-ţi baţi de-o biată fată joc? 
PEER GYNT 
Nu-mi pasă! 


INGRID 


Dacă m-ai lua, pămint şi dobitoace 
Şi vază-ai căpăta. 


PEER GYNT 


N-ai tu mijloace. 


INGRID 


(izbucnind în plins; 


Vai! M-ai răpit! 


PEER GYNT 


Tu mi-ai sărit de git! 

INGRID 
Ah! Sint pierdută! 


PEER GYNT 
Eu un pic făcut. 


INGRID 
(ameninţindu-l) 
Ai să-mi plăteşti odată scump minciuna. 


PEER GYNT 
Plătesc, de-o fi, cu soarele şi luna! 


INGRID 
Eşti neclintit? 


PEER GYNT 
Ca stinca! Neclintit! 


INGRID 
Vedem noi cine-o plinge la sfîrşit! 


PEER GYNT 
(după o scurtă tăcere, strigă, deodată) 
Lua-le-ar dracu de păcate 
Și muierile pe toate! 
INGRID 
(intoarce capul și strigă inverșunală) 
Făr' de una! 
PEER GYNT 
Făr' de una. 


(Îşi vede fiecare de drum.) 

(Pe malul unui iezer de munte; jur împrejur, pă- 

mîntu-i afinat și mocirlos. Åse cată în jur, deznă- 

dăjduită. Solveig abia se ţine după ea. Ceva mai 
în urmă, părinţii ei și Helga.) 


ASE 
(dind din miini și smulgindu-și părul) 


Toate-mpotriva mea se-asmut şi latră: 

Cer, ape, munţi cu inima de piatră. 

Văzduh ! Răstoarnă-ţi picla și rătăceşte-i drumul! 

Vicleană apă! Curge-i în cale cu duiumul! 

Îngrămădește, munte, troieni şi gheaţă-n văi 

Să nu mi-l piardă oameni puși pe omor și răi! 

Să nu mi-l piardă, Doamne — că eu nu pot să-l 
scap! 

L-a amăgit vreun diavol hapsin sau vreun harap! 


(Către Solveig.) 


Cum de-i veni deodată, așa? Să nu te miri? 
El, ce trăia-ntr-o lume de basm și năluciri, 
Descurcăreț din gură, dar care niciodată 

N-a făptuit o treabă ca lumea. Doamne, fată! 
Nu zău! Să rizi îți vine şi să bocești! Noi doi 
Am fost mereu alături la griji și la nevoi. 
Bărbatu-meu bea zdravăn și colinda prin sate 
Cu tolba de palavre și glume deşănţate, 
Zvirlind în vint averea cu trudă-agonisită... 
Eu stam, în vremea asta, cu Peer pe lingă plită 
Și încercam uitării să dăm amara viaţă, 

Căci nu aveam curajul să îl iînfrunt în faţă. 
Amarnic e să-ți vezi cu ochii soarta. 

Am vrut să sting zizania și cearta, 

S-alung din mintea-i negrele fantasme. 

Rachiu vrea unul. Celălalt vrea basme. 

O, da! l-am spus povești cu lighioane, 

Cu feţi frumoși, cu zmei răpind bălane 
Mirese... Ah, dar nu-mi trecea prin gînd 

Că le-o urma el pilda prea curind... 

(Înspăimintată.) 
Ce țipăt ascuţit! O arătare! 
Peer! Peer! Acolo, sus, pe creastă-n zare! 


(Urcă in fugă creasta și privește peste apă. Helga 
și părinţii ei o ajung din urmă.) 


ASE 


Nimic nu se zăreşte! 


OMUL 


(potolit) 
E rău de el! 


ASE 


(plingind) 


Nici urmă! 
Oh, Peer. Sărmană oaie, te-ai rătăcit de turmă. 


OMUL 


(dind din cap, blind) 
S-a rătăcit! Așa el 


ASE 


A , Ba nu-i adevărat! 
Oaia-i o biată oaie; el: bărbat! 


OMUL 
Femeie rea! 
ASE 


Netrebnică-s, e drept. 
Însă băiatu-i bun şi e deștept. 

OMUL 


(mereu cumpătat la vorbă, cu ochii blinzi) 
E împietrit la suflet: de nimenea nu-i pasă. 


ASE 


(înspăimintată 
Nu, nu! Cerescul tată e milostiv, nu-l lasă! 


OMUL 
Crezi că păcatu-i mustră trup şi duh? 


ASE 


(grăbită) 
Nu! Dar pe cerbi străbate prin văzduh. 


FEMEIA 
Al luat-o razna? 
OMUL 
Ce ziseși matale? 
ASE 


Zic că “nimic nu-i poate sta în cale. 
Dă-i, Doamne, zile, şi-o să dea dovezi! 


OMUL 
Cu gitu-n ștreang mi-i teamă să nu-l vezi. 
ASE 


(țipînd) 
Isuse Doamne! 


OMUL 
Cind și-o da suflarea 
Veni-va ispășirea şi iertarea. 

ASE 
(tulburată) 
Nu mai vorbi, că-mi vine cu leşin. 
Hai să-l aflăm! 
OMUL 


Să-i izbăvim de chin 
Sărmanul suflet? 


ASE 
Ba și trupul său. 


De-o fi-n mocirlă, să-l smucim din clocot. 
De-o fi prin munte, să zvonim din clopot. 


OMUL 
Hm! Un făgaș de vite! 


ASE 


Te-ajute Dumnezău 
Că-mi vii în ajutor! 


OMUL 


Ca bun creștin. 


ASE 


Așa-i. Că ăilalți parcă-s păgini. 
Nici unul n-a mişcat, atit, din miini. 


OMUL 
Îl cunoşteau. 
ASE 
A fost el prea de treabă. 


459 


(Își fringe miinile.) 
O fi-n primejde! Haideţi mai degrabă! 
OMUL 


A, uite-i urma! 


ÅSE 


S-o pornim de-a latul! 


OMUL 


Ne despărțim: o luăm către bordei. 


(El și nevastă-sa o iau inainte.) 


SOLVEIG 
(către Åse ) 


Zì mai departe ce-ncepuseşi. Vrei? 
ASE 
(zvintindu-și ochii) 
De fiu-meu! 
SOLVEIG 
De el. 


ASE 
(zîmbește, înălțindu-și capul) 
Nelegiuitul! 
N-ăi osteni? Că lung e înşiratul. 
SOLVEIG 


Poate intii mata, cu povestitul; 
Şi-abia pe urmă eu, cu ascultatul. 

(Coline joase și pleşe, unduind la poalele muntelui. 
Piscuri în zare. Umbrele cad lungi; ziua scapătă.) 
PEER GYNT 


(gonind în salturi, se oprește pe cocoașa unei coline) 
Satu-ntreg după mine-i, pe munte, 
Cu ciomege și îlinte-n spinare, 
Și moșneagul din Haegstad e-n frunte. 
Se chiorăsc după Peer Gynt, în zare... 
Potcovarul să-l zvinţi, e o glumă! 
Asta-i viaţă! Cu ursul asemeni! 


(Bate din palme sărind în sus.) 

Să lovești! Să smulgi pinii din humă! 
Să sfărimi cataracte şi cremeni! 
Asta-i viaţă! Te nalţi, te călești 
Lua-le-ar naiba palavre, povești! 

CELE TREI PĂSTORIŢE LA VACI 

(aleargă pe colină, țipind și cintind) 
Trond din Valfjel! Bård şi Kåre! 
Troli! Aţineţi-vă-n cale! 


PEER GYNT 
Pe cin' chemaţi? 
FETELE 
Un trol! Un trol! 


PRIMA FATĂ 
Hai, Bârd cumplit! 


A DOUA 
Hai, Trond domol! 


A TREIA FATĂ 
La stină-s paturile goale! 

PRIMA FATĂ 
Cumplit e blind! 


A DOUA FATĂ 
Blind e cumplit! 


A TREIA FATĂ 


Flăcăii-s duşi: troli am menit. 


PEER GYNT 
Flăcăii unde-s? 


TUSTRELE 
(hohotind de ris) 
Pe pustie! 
PRIMA FATĂ 


Al meu mi se-nchinase mie... 
Dar s-a-nsurat cu-o băbătie! 


A DOUA FATĂ 


Al meu cu o ţigancă... Scrisa 
I-a fost să plece-n pribegie. 


A TREIA FATĂ 


Pruncul din flori al meu ucis-a 
Și-atirnă în spînzurătoare... 


TUSTRELE 


Trond din Valfjel! Bård și Kåre! 
Veniţi, troli, la-mpreunare! 

PEER GYNT 


(sărind în mijlocul lor) 
Mi-s cu trei ţeste, bun la trei neveste. 


FETELE 
Aşa voinic? 
PEER GYNT 


Cercaţi! Că nu-i poveste... 


PRIMA FATĂ 


Hai, sus, la tirlă! 


A DOUA FATĂ 


Avem mied! 


PEER GYNT 


La tirlă! 
E simbătă: să curgă miedul girlă. 


TUSTRELE 


Simbăta mare! Hai, că-i la un pas! 
Un pat să nu rămină de pripas! 


A DOUA FATĂ 


(sărutindu-l) 
Ca fieru-ncins te arde cînd sărută... 


A TREIA FATĂ 


(sărutindu-l și ea) 
Ca ochii de copil din girla mută... 

PEER GYNT 


(dănțuind în mijlocul lor) 
Dorinţi ucise! Ginduri prinse-n mreji! 
Riset în ochi şi plinset în gitlej! 


TUSTRELE FETELE 


(dind cu tifla către culmea muntelui, strigind și 
cintind) 
Trond din Valfjel! Bård și Kåre! 
Troli! Vegheaţi la-mpreunare! 


( Dănţuiesc pe colină, cu Peer Gynt în mijlo- 
cul lor.) 


(Masivul Ronde. Jur împrejur scapără-n soare 
piscurile înzăpezite.) 


PEER GYNT 


(pășind  buimac, descumpănit) 


Un foişor se-nalţă peste altul! 

O poartă scinteiază| Staţi pe loc! 

Dau înapoi: le-a înghiţit înaltul! 

Şi sus, pe turle, mari cocoși de foc 
Bat din aripi, gătindu-se să zboare. 
Spre surpături văzduhu-i albăstrui 

Și ferecat e muntele-n zăvoare! 

les din zănoage trunchiurile şui 

Cu rădăcini sucite: lungi picioare 

De uriași... Se pierd şi ei pe grui... 
Mijeşte curcubeul — punte lungă — 
Lucirea-n văz şi-n suflet mi-a pătruns. 
Și parcă bate clopotu-într-o dungă, 

Și parcă un inel de foc mi-a strins 
Frunte și ceafă, pătrunzind în creier... 
La naiba! Ia să-mi amintesc ce-a fost... 


(Se prăvale.) 

Sus, peste Gjedin, prin văzduh cutreier... 
Minciună blestemată, fără rost! 
M-agăţ de ţancuri, cu mireasa-n spate 
O zi şi-o noapte beat şi hărțuit 

De vulturi cu spinări întunecate 
Pindit de troli şi spiriduși, stirnit 
De pofta păstoriţelor zăltate 

Ce-şi au, pe-aici, vremelnic adăpost... 
Minciună blestemată, fără rost! 


(Priveste departe, în zare. 
$ P 


Zbucniră-n munte, negri, doi vulturi... 
Spre miazăzi trec lişițele-n stol; 

Eu pin-la glezne intru-n surpături 
Mă tirti prin mocirlă și nămol! 


(Sare în picioare.) 


Ah! Să m-avint ca pasărea-n tărie! 
Să intru-n scalda vintului tăios! 

Să zbor! Să mă cufund în apa vie 
A soarelui... Să mă ridic de jos... 
Să trec hotarul mărilor de sare, 

Să uit c-am fost văcar şi să cutez 
Să mă ridic şi să ajung mai mare 
Decit măritul împărat englez! 

Vă las cu bine, fete și fecioare! 
M-aţi aștepta zadarnic. Drumu-i lung... 
Dar s-ar putea, în fapt de inserare, 
Să mă abat pe-aici și-n sat s-ajung... 
Vulturii suri? S-au şters în depărtare. 
O să-i înghită zarea fără fund... 
Dar colo-n vale satul meu răsare 

Cu coperişul caselor, rotund... 

Le desluşesc... o văd pe fiecare... 
Ogradă, ușă, tindă și uşor... 

Durată de bunici e casa noastră, 

Cu gardul nou şi cu inalt pridvoi. 
Lumina strălucește în fereastră 

Şi-i lume multă-n casă, popa bea 

lar căpitanu-aruncă de perete 

Sticla ce sare-n ţăndări pe podea. 

Să joace lasă-i! Lasă-i să se-mbete! 
Totuna-i, mamă! Jon Gynt e bogat 

Şi-i mindru să le-ntindă zaiafete. 
Trăiască-i neamul! Ce s-o fi-ntimplat? 

Și ce-i cu larma asta? Căpitanul 

La punci se oțăreşte-ntăritat, 

Și tata popa-nchină-acum stacanul 

În sănătatea mea! Pătrunde-n casă 

Peer Gynt, acum, și-ascultă ce-au menit: 
„Tu eşti vlăstar, Peer Gynt, de spiţă-aleasă 
Și-o să ajungi om mare şi vestit.“ 


(Sare în sus, dar se izbește cu fruntea de-o stană, 
cade și rămine lungit.) 


(O coastă cu arbori care foșnesc puternic sub bătaia 

vîntului. Printre frunzele copacilor, se văd stelele 

scăpărătoare. În virful copacilor cîntă păsărele. 

O femeie îmbrăcată în verde merge de-a lungul 

costişei. Peer Gynt se ţine după ea, făcîndu-i semne 
de dragoste.) 


FEMEIA ÎMBRĂCATĂ ÎN VERDE 


(se oprește și se întoarce) 


E-adevărat? 


PEER GYNT 


(trecindu-și degetul peste beregată) 
Precum mă cheamă Peer! 
Precum eşti tu de mîndră şi frumoasă. 
Vrei să ne luăm? Nimica n-am să-ţi cer: 
Să ţeși, să torci, să faci curat prin casă, 
Şi-o să te-ndopi mincînd. Nu-ţi fie frică, 
N-am să te trag în viaţa mea de chică. 


FEMEIA ÎMBRĂCATĂ ÎN VERDE 
N-ai să mă baţi? 

PEER GYNT 


Păi nu mi-ar fi rușine? 
Eu, fiu de domn, să umblu cu snopeala? 


FEMEIA ÎMBRĂCATĂ ÎN VERDE 
Eşti fiu de domn? 
PEER GYNT 


Vezi bine! 


FEMEIA ÎMBRĂCATĂ ÎN VERDE 


Ca şi mine: 
Sint fata regelui din Dovre. 


PEER GYNT 


Tu? E grozavă potriveala! 


FEMEIA ÎMBRĂCATĂ ÎN VERDE 
Își are tata-n Ronde palat şi aşezare. 
PEER GYNT 
Castelul maică-mi e mult mai mare. 
FEMEIA ÎMBRĂCATĂ ÎN VERDE 


Pe tata-l știi? Brose-mpărat il cheamă. 


PEER GYNT 


Pe Ase-mpărăteasa o ştii? Ea-mi este mamă. 


FEMEIA ÎMBRĂCATĂ ÎN VERDE 


Minia tatei munţii e-n stare să-i dărime. 

PEER GYNT 


Cind ocărăște mama îi spulberă-n fărime. 


FEMEIA ÎMBRĂCATĂ ÎN VERDE 


Nu-i cal pe care tata să nu-l strunească-n friu. 


PEER GYNT 


Călare trece mama prin cel mai aprig riu. 


FEMEIA ÎMBRĂCATĂ ÎN VERDE 


De ce te porţi în trenţe? N-ai alte haine, oare? 


PEER GYNT 


Să-mi vezi tu straiele de sărbătoare! 


FEMEIA ÎMBRĂCATĂ ÎN VERDE 


Mă port şi-n zi de lucru în aur și mătase. 


PEER GYNT 


Îmi par cam cîrpăcite, tocite şi scămoase. 


FEMEIA ÎMBRĂCATĂ ÎN VERDE 


Nu ești deprins şi vezi pe dos, mă iartă; 
Norodu-aici, în Ronde, veşminte de-astea poartă. 
Ai să te-nveţi cu vremea... Hai atunci 

În aşezarea tatei — lui o să-i pară bine, 

Că-i bucuros de oaspeţi — odăile sint pline 

De stilpi din piatră rară ce ţi-or părea doar stinci. 


PEER GYNT 


Parcă la noi e altfel? Ce-i aur şi văpaie 
Adeseori îţi pare că e gunoi și zoaie. 
Și-adeseori un geam strălucitor — 
Boccea cu trenţe, ochi închis și chior. 

FEMEIA ÎMBRĂCATĂ ÎN VERDE 
Negrul iţi pare alb și albul pată. 


PEER GYNT 


Marele — mic, murdarul — nea curată. 


FEMEIA ÎMBRĂCATĂ ÎN VERDE 
(sărindu-i de git) 
Sintem pereche: ăsta-i adevărul! 
PEER GYNT 


Ca osul cu friîntura și pieptenul cu părul. 


FEMEIA ÎMBRĂCATĂ ÎN VERDE 
(strigă tare) 
Cal de mireasă! Calul meu! Te-arată! 


( Sosește în goana mare un mistreţ uriaș, cu friu de 
fringhie și un sac peticit drept șa. Peer Gynt sare 
călare, așezind-o în faţă pe femeia în verde.) 


PEER GYNT 
Grăbeşte-te, sirepe! Gonește-n draci! Ne poartă 
Spre Ronde şi strecoară-ne pe poartă! 
FEMEIA ÎMBRĂCATĂ ÎN VERDE 


(cu duioșie) 


Ah! cit eram de tristă şi iată, dintr-o dată, 
Sosi-ntîmplarea asta nesperată! 


PEER GYNT 
(plesnind mistrețul și așezindu-se mai bine) 


După cum stă-n șa călare, 
Cunoşti omul de neam mare! 

(Sala tronului ìn castelul bătrinului din Dovre. 

Troli-curteni, spiriduşi, pitici, strînşi la sfat. Bă- 

trinul din Dovre stă pe tron, cu coroana pe cap şi 

sceptrul în mînă. Copiii şi rubedeniile apropiate 

stau de o parte şi de alta a tronului. Peer Gynt, în 

picioare, în fața lui. În sală, frămint și vînzo- 
leală.) 


TROLII-CURTENI 


La moarte! Cutezat-a să îndrăgească fata 
Bătrînului din Dovre, deci moartea-i e răsplata! 


UN TROL-COPIL 
Pot să-i tai două deşte? 
ALT TROL-COPIL 


Pot să-i prind păru-n cleşte? 


O FETIŢȚĂ-TROL 


Eu pot să-l mușc de bucă, oare? 


O VRĂJITOARE 


(cu o lingură de bucătărie) 
Ce-l facem: ciorbă? Borş cu perişoare? 


ALTĂ VRĂJITOARE 


Îl punem în frigare? 
Îl fierbem în căldare? 


BĂTRÎINUL DIN DOVRE 


Să n-aud vorbă! 


(Le face semn celor mai apropiaţi să vină lingă 


el.) 


470 


Care-i mai de soi? 
De-o vreme dăm ca racul înapoi. 
Anapoda merg toate și pe dos! 
Un sprijin omenesc ni-i de folos. 
Flăcău-i zdravăn şi voinic, altfel, 
Isteţ la minte, dacă nu mă-nşel. 
Cu-n singur cap, dar asta nu îl strică: 
O ţeastă are şi iubita-mi fiică. 
Troli cu trei ţeste nu mai au cătare, 
Ba nici cu două nu găseşti ușor, 
Iar ăi cu-n cap, sînt vai de capul lor. 


(Către Peer Gynt.) 


Îmi ceri, deci, fata pentru-nsurătoare? 


PEER GYNT 


Fata soţie, zestre-mpărăţia! 


BĂTRÎINUL DIN DOVRE 
Jumate-o iei o dată cu soţia, 
Și jumătate după moartea mea. 

PEER GYNT 
E bine, deocamdată. 


BĂTRÎINUL DIN DOVRE 


Stai, că mai e ceva! 
Vom face o-nţelegere-ntre noi. 
De s-o-ntimpla cumva s-o calci, apoi 
Îţi zboară scăfirlia. Așadar: 
Făgăduiește-ntii că n-o să-ţi pese 
Ce s-o-ntimpla-n afară de-al Rondenei hotar, 
Nici de lumina zilei sau de isprăvi alese. 


PEER GYNT 
De-oi fi-mpărat, mă leg cu bucurie. 

BĂTRÎNUL DIN DOVRE 
Mai vreau să-ncere şi mintea cit poate să te ţie. 
(Se ridică de pe tron.) 
CEL MAI BĂTRÎN TROL-CURTEAN 


la să vedem acuma, cu mintea nu cu gura, 
Dacă-ai să spargi aluna, ghicind cimilitura. 


BĂTRINUL DIN DOVRE 


E între trol şi om vreo osebire? 


PEER GYNT 


Pe cit văzui, aidoma-s la fire: 
Trolul ăl mare vrea să frigă și ăl mai mic s-aţiţe focul. 
Și pe la noi se-ntimplă așşijderi, în tot locul. 


BĂTRÎNUL DIN DOVRE 


Aşa-i cum spui: e-asemuire multă. 

Dar precum zorii-s zori și noaptea-i noapte, 
Deosebiri destule sînt în fapte. 

Să-ţi spun acuma altceva. Ascultă: 

Afară, printre oameni, sub bolta de scintei, 
„Fii, omule, tu insuţi“ se spune de-obicei; 
Dar, printre troli, se spune, în muntele ascuns: 
„Fii, trolule, tu însuţi — îndeajuns“. 


TROLUL-CURTEAN 


(lui Peer Gynt) 
Pricepi ce-adincă-i vorba? 


PEER GYNT 


Cam neguroasă-mi pare. 

BĂTRÎINUL DIN DOVRE 
„Îndeajuns“. Băiete, această cugetare 
Necontenit să-ţi fie scut şi lege... 


PEER GYNT 


(scărpinindu-se după ureche) 
Hm! 
BĂTRÎNUL DIN DOVRE 


„„„dacă vei ajunge în țara asta rege. 


PEER GYNT 


Fie şi-așa, că vorba nu-i vicleană. 


BĂTRÎINUL DIN DOVRE 


Mai e nevoie să iei seama, cred, 
Cit sintem noi de cumpătaţi la hrană. 


(Face un semn: doi troli cu cap de porc, cu scufe de 
noapte, albe ș.a.m.d., aduc mincare și băutură.) 


Vaca plăcinte face şi taurul dă mied; 
De-i dulce sau amară nu-ntreba. 

Lucrul de seamă e — asculţi sau ba? — 
Că băutura toată aici e pregătită. 


PEER GYNT 


(dînd la o parte hrana și băutura) 
Dar cine dracu ar putea s-o-nghită? 
N-am să mă-nvăţ nicicind cu-așa nutreţ. 


BĂTRÎNUL DIN DOVRE 


Bea şi-ai să capeţi un pocal de preţ, 
Din aur, și cu el o dată — fata. 

PEER GYNT 
Stă scris: „Să-nvingă firea, judecata!“ 
La urma urmei, poate nici nu-i așa amar. 
Mă-nchin! 
( Bea.) 
BĂTRÎNUL DIN DOVRE 


Cuminte vorbă. Dar ce? Îl scuipi afar’! 


PEER GYNT 
Cu vremea mă deprind eu, n-avea teamă. 
BĂTRÎNUL DIN DOVRE 
Mai trebuie să-ţi lepezi veşmintul creștinesc. 
Mindria noastră-n Dovre aceasta-i, ţine seamă: 


Nimic din vale. Toate în munte se găsesc... 
Afară de cordeaua ce-o aninăm în coadă. 


PEER GYNT 


(minios) 
Eu coadă n-am! 


BĂTRÎNUL DIN DOVRE 


Primi-vei o coadă de paradă. 
(Făcind semn unui trol-curtean.) 


Agață-i coada mea de sărbătoare. 


PEER GYNT 


Ba nicidecum! Nu-s măscărici de trol. 


BĂTRÎNUL DIN DOVRE 
Vrei fiica să-mi pețeşti cu dosul gol? 

PEER GYNT 


Din om faci vită! 


BĂTRÎINUL DIN DOVRE 


Înţelegi pe dos. 
Îţi dăruiesc, băiete, veşmint cuviincios. 
Ți-om da să porţi cordea portocalie: 
Semn de cinstire naltă pe-aici, precum se ştie. 


PEER GYNT 


(pe ginduri) 
Pe cit imi dau eu seama omul aici e-o pană. 
Deprinde iute şi nărav și hrană, 
Și uită ce-i cu dinsul. 


BĂTRÎNUL DIN DOVRE 


Eşti om de inţeles! 
O să te prindă bine podoaba ce-am ales. 


PEER GYNT 


(plin de minie) 
Stai, rogu-te! N-ăi vrea să mă silești 
Să-mi las și cele datini creștineşti? 


BĂTRIÎNUL DIN DOVRE 


Păstrează-le! Și n-avea nici o teamă. 
E slobodă credinţa și nu plăteşte vamă. 
Pe troli îi dibui grabnic după veșmint și croi: 
Aidoma-s la chip și ce se cheamă 
La voi credință, groază-i pentru noi. 


PEER GYNT 


Deşi în silă, mă-nvoiese. Spun drept, 
Nu te-aș fi bănuit așa deștept. 

BĂTRÎNUL DIN DOVRE 


Trolii-s mai buni, băiete, decit le merge vestea; 
Deci, iată osebirea-ntre noi. Cum într-acestea 
Sfirşirăm sfatul şi-am pus tot la cale, 
Pornească zvon de harfe și cimbale! 

Jucaţi, fecioare și cintaţi! Alint 

Să-mprăștie lăutele de-argint! 


(Cintece şi dansuri.) 
TROLUL-CURTEAN 
Cum ţi se pare? 
PEER GYNT 


De! 


BĂTRÎNUL DIN DOVRE 


Zi! Lasă frica! 
ți place? 


PEER GYNT 
Drept să spun: nici atitica! 
Copita dă-n talangă şi struna vrea s-alinte... 
Și ţopăie-n ciorapii scurţi, viţica. 
TROLII-CURTENI 
Să-l înghiţim! 
BĂTRÎNUL DIN DOVRE 
Vezi că-i tot om la minte! 
FECIOARELE-TROLI 


Să-i luăm auzul! Să-i zdrobim vederea! 

FEMEIA ÎMBRĂCATĂ ÎN VERDE 


(plingind) 
Cîntăm şi dănţuim ca nicăierea! 
Cum să-ndurăm, surate, asemenea cuvinte? 


PEER GYNT 


A! Tu erai? Glumesc, mindreţe, numa. 
Nu te mîhni! M-am întrecut cu gluma... 


FEMEIA ÎMBRĂCATĂ ÎN VERDE 
Juri că-i aşa? 


PEER GYNT 


Și cîntecul și jocul 
Minunăţie-au fost, arde-m-ar focul! 


BĂTRÎNUL DIN DOVRE 
Ciudată mai e firea omenească! 
Degrabă poate să se lecuiască. 
Chiar dacă-o vatămi, iute-şi vine-n fire. 
Gineri-meu n-a pus împotrivire. 
S-a lepădat de crezul creştin numaidecit, 
De bunăvoie-a dat miedul pe git, 
Și-a prins de bunăvoie coadă-n spate, 
Ce i-am cerut le-a implinit pe toate, 
Și mă gindeam că moş Adam, pe poartă 
A fost gonit fără prea multă ceartă. 
Dar iată că o-ntoarce. Ei, fiule, văz bine: 
Într-altfel trebuie să scot din tine 
Nesăbuita fire de om ce-ţi dă poruncă. 


PEER GYNT 
Ce vrei să faci? 


BĂTRINUL DIN DOVRE 


Să tai, sub pleoapa stingă, 
Un pic: să vezi ponciș în jurul tău. 

Frumoase toate ţi-or părea. Nu-i rău: 
Tăia-voi, astfel, punţile înalte. 

PEER GYNT 
Ești beat! 


BĂTRÎNUL DIN DOVRE 
(rinduind pe masă nişte scule tăioase) 


Aici sint scule subțiri și de-alelalte. 
Lumina unui taur am să ţi-o pun altoi 
Ca să-ţi zărești mireasa gingașă; ochi de soi, 
Să-ţi curețe privirea de urdoare, 
Să nu mai vezi viţele săltind. 


PEER GYNT 


Sminteală mare! 


CEL MAI BĂTRIN TROL-CURTEAN 
Ce-a zis bătrinul e cuvint gindit, 
Căci el e înțelept şi tu smintit. 


BĂTRÎINUL DIN DOVRE 


la judecă: scăpa-vei ani întregi 
De zbucium, neplăceri și fărdelegi. 
Gindește-te că ochii sînt izvoare 
De nesfirşite lacrime amare. 


PEER GYNT 


E drept ce spui! Şi-n Biblie-i un rind: 

„Cind te smintește ochiul, aruncă-l de la tine“. 
Dar cînd se-nzdrăvenește și cind oare-ţi revine 
Văzul de om? 


BĂTRÎNUL DIN DOVRE 


Prietene, nicicînd ! 

PEER GYNT 
Așa! Atunci cu bine și sănătate! 


BĂTRÎINUL DIN DOVRE 


Cum? 
Pleci? Încotro? 


PEER GYNT 
Mă duc să-mi văd de drum... 


BĂTRÎNUL DIN DOVRE 


Nu! Stai pe loc! Căci lesne îţi fu să intri-n ţară, 
Dar anevoie poţi ieşi afară. 


PEER GYNT 


Vrei să mă legi în frînghii, să nu scap? 


BĂTRINUL DIN DOVRE 


Ascultă, prinţe Peer! Fii om cu cap! 

Eşti trol pe jumătate! Nu? Nu s-a dat de gol? 
Nu seamănă destul de mult a trol? 

Nu vrei să fii de-a binelea? 


PEER GYNT 


Aş vrea. 
Dar ca să-ţi iau regatul și fata, zău așa, 
Eu cred c-aş da dovadă de pripeală; 
În lumea asta toate se fac cu socoteală. 
Mi-am agăţat o coadă, e drept, dar cred că pot 
Oricind oi vrea să o desfac din nod. 
M-am lepădat de vechiul şi cirpocit învăţ. 
Pot însă foarte bine la loc să mi-l agăţ. 
Și mă gindesc c-aici, în Dovre, parcă 
Și-așa m-aş ţine binişor în barcă. 
Fac jurămînt că vacile-s fecioare: 
Pot să-l inghit şi eu ca fiecare. 

Însă că slobod nu pot fi, anume, 

Să mor ca bun creștin în astă lume, 
Că trol voi fi in muntele de-omăt 

Cit oi trăi, că nu pot da-ndărăt, 

Că soarta mi-e pecetluită deci — 

N-o să mă-mpac cu asta-n veci de veci. 


BĂTRÎNUL DIN DOVRE 


Oricit m-aș ţine, din răbdări mă scoatel 

Ce-mi vii cu glume de-astea leșinate? 

Măi, terchea-berchea, ştii cine sint eu? 

Sucit-ai capul fetei şi-acu ai dat de greu... 
PEER GYNT 


Neadevăr ! 


BĂTRÎNUL DIN DOVRE 


Ba trebuie s-o iei! 


PEER GYNT 
Cutezi să spui că... 


BĂTRÎNUL DIN DOVRE 


Vorba! Poate vrei 
Să zici că n-ai dorit-o dinadins? 


PEER GYNT 
(nepăsător) 
Ei și? Cine-i ucis că s-a aprins? 


BĂTRÎNUL DIN DOVRE 


Sint plămădiţi toţi oamenii la fel: 

Din gură se arată plini de zel, 

La faptă, însă, greu sînt de urnit. 

Crezi că dorinţa-i bună de-azvirlit? 
Aşteaptă numai şi-o să vezi curind. 

PEER GYNT 


Vrei să m-adormi cu născociri? Nici gînd! 


FEMEIA ÎMBRĂCATĂ ÎN VERDE 


Ah, dragă Peer, cam in vreun an ești tată. 


PEER GYNT 


Deschideţi! Vreau să plec! 


BĂTRINUL DIN DOVRE 
l Băiat sau fată, 
Ți l-om trimite-n piele de țap întăşurat. 
PEER GYNT 
(ștergindu-se de sudoare) 
Ah! De-aș putea să mă trezesc odat’. 
BĂTRINUL DIN DOVRE 


Să ţi-l trimit la curtea regească? 


PEER GYNT 


La azil! 


BĂTRINUL DIN DOVRE 


De, prințe Peer! Ştii singur ce-nseamnă un copil. 
Nu mai încape vorbă că tu i-ai dat fiinţă. 

Îl crești cum vrei şi crezi de cuviinţă. 
Pruncii corciţi, de altfel, cresc ușor. 


PEER GYNT 


Mai timp eşti decit boul, moșnege! Ce-i dai zor? 
Și dumneata, vergino, te rog s-o laşi mai moale 
Eu nu-s nici prinţ, nici bucșă de parale; 

Şi dacă ţii morțiş să-ţi cad în poală 
Să ştii că nu e mare pricopseală. 


(Femeia în verde cade leșinată şi e dusă de slujnice- 
troli.) 


BĂTRÎNUL DIN DOVRE 
(după ce-l privește cu scirbă și dispreţ) 
Zvirliţi-l de pe stincă, băieţi, praf să se facă| 


COPIII-TROLI 
De-a bufnița și uliul să ne jucăm oleacă! 
De-a lupul! De-a pisica şi șoarecu-mpreună. 
BĂTRÎNUL DIN DOVRE 


Dar iute! Crăp de ciudă. Mi-e somn. Ei, noapte bună. 
(Iese.) 


PEER GYNT 
(hăituit de copiii-troli) 
Daţi-vă-n lături, diavoli! 
COPIII-TROLI 
Pitici și spiriduși| 
Mușcaţi-l de spinare! 


PEER GYNT 
Văleu! 


(Vrea să coboare prin girliciul pivniţei.) 


COPIII-TROLI 
Drugii la uși! 


TROLUL-CURTEAN 
Ce haz fac picii noștri! 

PEER GYNT 


(luptindu-se cu un trol-copilaș, care l-a mușcat zdra- 
văn de ureche) 
Dă-mi drumu’, căcărează! 


TROLUL-CURTEAN 


(lovindu-l peste degete) 
Mă! E copil de rege. Vezi, pune gurii pază! 


PEER GYNT 
O gaură de goarec! 
(Aleargă într-acolo.) 
GOPIII-TROLI 
Astup-ol Daţi din miini! 


PEER GYNT 


Era hain, moşneagul, dar pruncii-s mai hapsini! 


COPIII-TROLI 
Să-l jupuim! 


PEER GYNT 


Ah! Dacă-aş fi un şoarec! 
(Aleargă de colo-colo.) 


COPIII-TROLI 


Încetinel să-l prindem în inel! 


PEER GYNT 


(plingind,; 
Of! Doamne! Dac-aş fi un purec! 

COPILI-TROLI 


Si-acum deodată: haide, toţi pe ell! 


PEER GYNT 
(de sub grămada copiilor-troli) 
Mor! Ajutor măicuţă bună! 
(Dăngăne, departe, clopotul bisericii.) 
COPIII-TROLI 
Clopotul răsună, popii toţi s-adună! 


(Copiii-troli fug în neorinduială, larmă, țipete. 
Sala se năruie şi totul piere.) 


(Întuneric adînc. Apoi glasul lui Peer Gynt, care 
taie aerul, lovind întunericul cu o prăjină groasă.) 


PEER GYNT 
Răspunde! Cine eşti? 


GLASUL 


(din beznă) 
Eu insumi. 


PEER GYNT 
Fereşte-n lături, arătare ! 
GLASUL 


Dă-i înainte, Peer! Colina e-ntinsă şi încăpătoare! 


PEER GYNT 


(se repede în altă direcție, dar se lovește de ceva) 
Cine eşti tu? 

GLASUL 


Eu însumi. Cutezi la fel să spui? 


PEER GYNT 


Eu spun ce vreau; și paloșul meu taie! 
Ferește! Hei, acuma să ne-ntruntăm pe grui! 
Regele Saul doborit-a o ceată, dar eu spulber droaie ! 


(Izbind şi tăind aerul.) 
Cine eşti tu? 


GLASUL 


Eu însumi! 


PEER GYNT 
Nărod răspuns! Dă-mi pace! 


Păstrează-l pentru tine și fă-te mai încoace! 
Zi! Cine ești? 


GLASUL 


Sint Bøygen cel mare! 


PEER GYNT 


Cimilitura neagră acuma sură-mi pare. 
Ferește, Boygl 


GLASUL 
Dă-:, Peer! 


PEER GYNT 


Dau, arătare! 


(Lovește şi taie.) 

A! Te-am răzbit! 
(Vrea să inainteze, însă se ciocneşte de ceva.) 


Ce? Sint mai mulţi? 


GLASUL 


Doar unul! 
Bøygen, Peer Gynt! Stăpinul cu stăpînul. 
Boygen cel vătămat și cel de faţă, 
Boygen care-a murit şi cel în viaţă. 
PEER GYNT 
(azvirlind prăjina) 
Arma-i de troli vrăjită. Cu pumnii-am să mă bat. 


GLASUL 


Cu pumnii și cu trupul! Dar ce te-a apucat! 
Acum te baţi cu ceafa! 


PEER GYNT 
(zvicnind înapoi) 
Totuna-i, văd, ce fac! 

Cu ceafa sau cu faţa, nainte, înapoi, 

E tot iînghesuială! Dar ţi-oi veni de hac! 
E-aici, aici şi colo! Se-nvirte ţonţoroi, 

E-n cerc şi e-n afară. Arată-te voinice! 
Arată-te odată și spune-mi cum îţi zice? 


GLASUL 
Sint Boygen. 


PEER GYNT 


(pipăind în jurul său) 
Mort? În viață? Mizgă? Ceaţă? 
Nălucă ești! Parcă-i o-ngrămădeală 

De urşi mormăitori care se scoală. 
(Strigă.) 
Arată-te odată! 


GLASUL 


Nu, Bøygen nu-i nebun. 


PEER GYNT 


GLASUL 
Bøygen nu loveşte. 
PEER GYNT 
Loveşte, dacă-ţi spun! 
GLASUL 


Boygen cel mare-nvinge fără luptă! 


PEER GYNT 


Fă-te pitic și mușcă, să-mi simt urechea ruptă; 
Sau fă-te trol bătrin, să mă ridic, 

Să pot lovi-n ceva — nu în nimic! 

Sforăie, Boyg! 


GL ASUL 
Ce-ai spus? 


PEER GYNT 
Mă rupe-n dinţi. 


GLASUL 
Boygen invinge fără suferinţi. 

PEER GYNT 


(mușcindu-și brațele și miinile) 
Intraţi în carne, colţi! Hai, gură, stringe! 
Să văd măcar curgind din mine sînge! 


(Se aude filfiit de păsări mari.) 
STRIGĂT DE PASĂRE 
Soseşte, oare, Bøyg? 


GLAS ÎN BEZNĂ 
Da, iată-l, vine! 
STRIGĂT DE PASĂRE 


Zburaţi-i înainte, surate! După mine! 


PEER GYNT 
De vrei ca să mă scapi — zoreşte, fată! 


Cartea de rugi in pinză-ntăşurată 
Aruncă-mi-o-ntre ochi! 


STRIGĂT DE PASĂRE 
S-a-mpleticit ! 
GLAS ÎN BEZNĂ 
L-am prins! 
STRIGĂT DE PASĂRE 


Zburaţi, suratelor, grăbit! 


PEER GYNT 


Scump viaţa mi-i răscumpărată 
Cu-n joc ca ăsta greu, drept plată. 


(Se prăbușește.) 

PASĂREA 
Boyg! Cade! Iată-l! Ia-l! la-l! Cade! 
(În depărtare, se aud clopote şi cintări de 
psalmi.) 
BOY GEN 


(pierind în hău, murmură ca o suflare) 
E prea puternic. Are femeile în spate. 


(Răsare soarele. Pe munte, în faţa colibei mătuşii 
Ase. Ușa-i închisă, tăcere şi pustietate. Peer Gynt 
doarme lungit lingă peretele colibei.) 


PEER GYNT 


(se trezește din somn și aruncă în juru-i priviri bui- 
mace. Scuipă.) 


Bine mi-ar prinde-un hering saramură! 
( Scuipă iar și o zărește pe Helga venind cu merinde.) 


Copilă! Tu? La noi, în bătătură? 
HELGA 


Păi, Solveig... 


PEER GYNT 


(sărind în picioare) 


Unde-i ea? 


HELGA 
Ici, după casă. 
SOLVEIG 


(pitită) 
Dacă te-apropii, fug, să știi. 

PEER GYNT 


(oprindu-se pe loc) 
Ei, lasă! 
Te temi să nu te fur? 


SOLVEIG 


Nu ţi-e ruşine? 


PEER GYNT 


Ştii unde-am fost azi-noapte? Vrei să-ţi spun? 
Fata moșneagului din Dovre se ţine scai de mine. 
M-a urmărit mai rău ca un tăun. 

SOLVEIG 


De-aia bătu și clopotul, haihui. 


PEER GYNT 


Dar nu-i uşor de prins Peer Gynt. Ce spui? 


HELGA 


(plingind) 
Ah! Pleacă! Vezi? 


(Fuge după ea.) 
Aşteaptă-mă, măcar! 


PEER GYNT 
(luind-o în braţe) 
la uită-te ce am în buzunar! 
Un năsturaș de-argint... un ciob de lună. 
Na, ia-l... dar du-te sora de-ţi imbună. 
HELGA 


Dă-mi drumul! Vreau să plec la ea! 

PEER GYNT 
Na! Prinde! 


HELGA 


Eu plec... și las panerul cu merinde. 


PEER GYNT 
la-l sănătoasă! 


HELGA 
Nu! Te porţi urit... 


PEER GYNT 


(timid, lăsind-o să plece) 
Să-i spui să nu mă uite... să nu mă uite. - Atit ! 


Actul III 


(Adîncul unei păduri de brazi. Zi mohorită de 
toamnă. Ninge. Peer Gynt, în cămaşă, doboară 
trunchiuri, bune de clădire.) 


PEER GYNT 


(lovind un pin mare, cu crăci strimbe) 
A, nu vrei să te laşi, bătrin odgon! 
Așteaptă numai, şi-ai să-mi cazi plocon. 


(Lovind zdravăn.) 


Văd eu că ai o platoşă de zale. 
Îţi spintec eu pieptarul, degeaba-mi stai în cale! 
Degeaba-ţi scuturi braţele sucite! 

Te-ai mîniat pe mine, pasămite, 
Dar ai să ingenunchi, că-ţi vin de hac! 


(Cu glas schimbat, morocânos.) 


Scorneli prostești! Nu-i zmeu, ci-un biet copac! 
Scorneli prosteşti. Nici urmă de armură... 

Un brad, crestat de ani, cu scoarţa sură. 

Nu-i lucru prea ușor să tai copaci, 

Da-i şi mai greu cind tai şi vise-ţi faci. 
Trezește-te, voinice! Nu te gindi-ntr-aiuri | 
Nu-ţi face vise! Ceata de gonaci 

Te hăituie, zi-noapte, prin păduri. 


(Lovește cu-nverșunare, un răstimp.) 


Da, eşti pribeag! N-ai mamă iubitoare 
S-alerge să-ţi aducă de mincare. 

Dă-ţi singur osteneala şi caută-ţi merinde: 
Bea apă din izvoare, hrănește-te cu ghinde, 
Dă-i zor şi fă surcele pentru foc, 

Şi ai s-o scoţi la cap, de ai noroc. 

Pentru mindir, culege buruieni; 

Pentru veşminte calde, paşte reni; 

Doboară stinci, copaci cu coama deasă, 

Și cară-i cu spinarea să-ţi faci casă! 


(Înfige securea în trunchi și privește in depărtare.) 


Palat o să-mi durez! Cu turn de veghe 
Şi coperiș înalt, fără pereche! 
Am să cioplesc o ştimă pe portic, 
Cu solzi de pește pînă la buric. 
Cocoşii de pe casă şi clampele de-aramă... 
Ferestre străvezii — de bună seamă 
Holba-vor ochii cei care-au s-o vadă 
Cum scapără pe deal... (Rizind înciudat.) 
Căzui iar pradă 

Închipuirii, precum veşnic cad! 
Pribeagule! (Lovind îndirjit.) 

Cu cetină de brad 
Mi-oi inveli coliba, să mă feresc de ger. 


( Privind spre virful copacului.) 

Se clatină... și iacătă-l că pică... 
Te prăbușeşti, trosnind, bătrin străjer! 
Puendrii tineri tremură de frică... 


(Începe să curețe trunchiul de crengi; se oprește 
deodată, cu securea ridicată și ascultă.) 


E-n spate cineva... A, tu, firtate 

Din Haegstad! Vrei să mă lovești din spate... 
(Se pitește după copac, uitindu-se, incordat, înainte-i.) 

Ba-i un flăcău! E singur prin pădure... 

Şi-nspăimiîntat... Ascunde o secure 

Sub haină. Iată-l, spre un trunchi se-ndreaptă... 

Își sprijină de scoarță mina dreaptă... 

Și-acu ce face? Uite-l că izbeşte! 

Nenorocitul! Și-a tăiat din dește! 

Ca boul singerat o ia la fugă 

Cu pumnu-nfăşurat într-o otreapă. 

( Rudicindu-se.) 

Zău că-i turbat! Să-ţi tai pe buturugă 

De bunăvoie degetul! Prostie! 

Ba nu! Pricep! S-o fi gindit că scapă, 

Sărman de el, de neagra cătănie. 

Cu mîna zob și ciuntă, se-nţelege, 

N-o să-l mai miie-n luptă bunul rege. 

Dar să-ţi jertfeşti un deget e, totuși, prea de tot! 

Să te gindești, să vrei, mai merge. Fie! 

Dar chiar s-o faci! Nu, să pricep nu pot. 


(Clatină din cap şi iși vede de treabă.) 


(Odaia de jos, acasă la mătușa Ăse. Lucrurile în 

neorinduială. Cuferele deschise. Hainele împrăş- 

tiate. Miţa s-a oploșit în pat. Åse şi Kari, nevasta 

unui gospodar vecin, işi dau silinţa să aşeze lucru- 
rile la locul lor.) 


ASE 
(alergind într-o parte) 
Ascultă, Kari! 

FEMEIA 


Ce-i? 


ASE 


(in cealaltă parte) 
Ascultă ici! 
Unde-o pusei? Tu n-ai văzut? Ce zici? 
Ce caut eu? Văleul Ce gură cască! 
Da, cheia lăzii! 


FEMEIA 


Uite-o colo-n broască. 


ASE 


Dar ce s-aude? 


FEMEIA 


Păi, la Haegstad cară 
Tot ce popriră cea din urmă oară. 


ASE 


(plingind) 
Să mă fi luat, zău, și pe mine 
Într-un lădoi cernit! Era mai bine! 
Cit poate omul indura de-a sila! 
Mi-e goală casa! Dumnezeu cu mila! 
Ce ăl din Haegstad se-ndură să lase 
Mi-a smuls zapciul. Suflete cîinoase! 
Mi-au luat și rufele de pe frînghie. 
Păi judecată-i asta? Tilhărie! 


(-Așezindu-se pe marginea patului.) 


Pămint, gospodărie se prăpădiră... Gata! 
A fost hain bătrinul, mai aspră judecata. 
Şi nici un sprijin n-am... Peer e departe... 
N-am cui să-i cer măcar un fleac de sfat. 

FEMEIA 


Dar ţi-au lăsat căsuţa, pin-la moarte. 


ASE 


Da, mie şi pisicii — sărman prieteșug! 


FEMEIA 


Te ocrotească cerul! Peer mult te-a mai costat! 


ASE 


Peer! De ce-oi bate cimpii? Păi, fără beteșug, 
S-a-ntors acasă Ingrid, la belșug. 

Puteau să-i cate diavolului price; 

Mai drept era, că numai necuratul 

Mi-a tulburat și-ademenit băiatul. 


FEMEIA 
Să nu-l chemăm pe popă pină-aice? 
Că poate-o fi mai rău decit se zice. 
ASE 
Pe popă? Drept să spun, mi-a dat prin gind! 
( Tresare.) 


Dar nu! Mă ierte Domnul. Căci eu, în primul rind, 
Cind toată lumea-l lasă, eu, ca mamă, 

Trebui să-i vin în sprijin mai cu seamă. 

Uite-i flaneaua colo... se destramă... 

De-aș fi putut cojocul să i-] scap! 

Nu ai văzut și ălălalt ciorap? 


FEMEIA 


E-acolo printre lucruri... 

ASE 


(scotocind printre lucruri) 
Dar asta ce-o mai fi? 

O lingură turtită! Ştii, Kari, într-o zi 
Î] prind topind într-însa cositor, 
Pe care-l bătucea în chip de bumb. 
Odată, la un praznic, nu și nu, 
Pe taică-su îl tot ruga de zor 
Să-i dea o bucăţică. Ţin minte ca acu. 
„Nu, zise Jon, eşti fiul lui Jon Gynt. 
Ți se cuvine altceva mai scump!“ 
Şi-i pune-n palmă-o piesă de argint 
Din vremea rigăi Cristian. Mă jur! 
Să-l ierte Domnul! Întinsese struna! 
Şi pentru Jon cind bea, pe legea mea, 
Plumb, aur, cositor, era totuna. 
Uite și ălălalt ciorap... E ciur. 
Să-l țesem, Kari... 


FEMEIA 


Cât s-o mai putea. 


ASE 


Acum, c-am isprăvit, mă bag în pat. 
Parcă-s bătută. N-am de loc vigoare. 


(Veselă.) 
Două cămăși de lină — vezi, p-astea le-am uitat! 
FEMEIA 


Da, zău aşa... 


ASE 


Grozav de bine-mi pare. 
Una din ele pune-o la păstrare... 
Ba, pe-amindouă pune-le mai bine, 
Că aia de pe el abia se ţine. 


496 


FEMEIA 


Isuse! Maică Åse, e păcat! 


ASE 


O fi, nu zic! Dar taica popa poate, 
Cind vrea, să te dezlege de păcate. 


(În pădure, în faţa unei colibe construite de curind. 

Deasupra uşii, coarne rămuroase de cerb. Asfin- 

țeşte. Peer Gynt, în prag, meştereşte la un zăvor 
de lemn.) 


PEER GYNT 
(rizind, in timp ce meșterește la zăvor) 


Zăvor! Încuietoare cu temei, 

Să n-o clintească troli, bărbaţi, femei... 
Zăvor voinic! Să nu pătrundă- aici 
Ceata smintită-a țapilor pitici. 

Parcă-i aud bătind, pe înnoptat: 
„Deschide, Peer! Venim cu gind curat. 
Sub paturi, in hogeac, în cenușar, 

Ne strecurăm ca niște șerpi de jar. 

Hi! Hi! Peer! Crezi că minioase ginduri 
De ţapi-pitici le poţi opri cu scinduri?“ 


(Solveig intră, lunecind pe schiuri, de pe cimpia 
din faţă, imbrobodită pe cap, cu o boccea în mină.) 


SOLVEIG 


Să-ţi fie truda binecuvintată! 
Nu mă goni! Venii c-am fost chemată. 


PEER GYNT 


Solveig! Nu-i ea! Ba da... văd bine-acum. 
Nu te-ai temut să baţi atita drum? 

SOLVEIG 


Prin mica Helga ţi-am aflat cuvintul. 
Mi-au dat de ştire liniştea şi vintul, 
Şi maică-ta, apoi, prin cele zise, 

Mi- -au dat de ştire tainicele vise, 
Zilele goale, nopţile de chin 

Veste mi-au dat că trebuie să vin. 
Parcă-mi pierise viaţa: om nătîng, 
Nu mai știam să rid şi nici să pling, 
Nu mai știam ce-i bine şi ce-i rău 
Și nici ce să mai fac de dorul tău. 


PEER GYNT 
Dar taică-tău? 


SOLVEIG 


Pe sfintul Dumnezeu, 
Uitai de maică-mea, de taică-meu, 
De toţi, de toate şi de lumea-ntreagă... 


PEER GYNT 


Ca să alergi la mine, Solveig dragă? 


SOLVEIG 
Da, ca s-alerg la tine-n goana mare, 
Să-mi aflu lingă tine alinare. 

( Plingind.) 
Vai! Greu m-am despărţit de surioară, 
Greu şi de tata, dar cu jale-amară 
De mama care m-a purtat la sîn. 


Să-mi ierte Domnul sufletul păgîn 
Și jalea ce în urmă o lăsai! 


PEER GYNT 


Știi că m-au judecat în luna mai? 
Și ştii că m-au lăsat sărac lipit? 

SOLVEIG 


Pentru avere crezi c-am părăsit 
Tot ce-mi era mai drag? 


PEER GYNT 


Dar știi tu, oare, 
Că dacă ies cumva din codru-afund 
Mă-nhaţă şi mă bagă la răcoare? 


SOLVEIG 


Cind lunecam către pădurea deasă, 
Tu ştii ce m-am gindit să le răspund 
De-or întreba unde mă duc? „Acasă!“ 


PEER GYNT 


Ce rost mai au zăvoarele, aici, 
S-aţină calea ţapilor pitici, 

Cind ai venit să stai cu vinătorul 

Și să-i sfinţești coliba? Jos zăvorul! 
Să-mi satur ochii, Solveig! Să te văd! 
Ce de lumină-n tine! Ce prăpăd! 

Să te ridic! Eşti ca un fulg! O viaţă 
Te-aş ţine-așa și te-aș purta pe brață! 
N-am să-ţi sărut nici dulcile veșminte! 
N-am să m-ating de gura ta fierbinte! 
Mult te-am dorit eu, floare de lumină, 
Dar n-o să te tirăsc cu mine-n tină. 
Ce-am injghebat sărman e pentru tine 
Căci mindru adăpost ţi se cuvine... 


SOLVEIG 


Sărman sau mindru,-aici e casa mea. 

Aici răsuflu-n voie, chiar dacă-i vreme rea. 
Mă-năbușeam în vale... şi mult m-a spăimintat 
Pustiul drum ce şerpuia spre sat. 

Aici susură brazii... tăcerea nu m-apasă... 

Îmi pare că-i un cîntec... sint acasă... 

PEER GYNT 


Adevărat? Și cît? Necontenit? 


SOLVEIG 


Pe-un drum fără intoarcere-am pornit. 


PEER GYNT 


A mea eşti, deci! Treci pragul mai curînd! 
Mă duc să caut vreascuri! Luminind, 

Să dogorească-n vatră focul blind, 

Să nu-ți mai fie frig nicicînd... nicicind... 


( Descuie ușa. Solveig intră in casă. El rămine citva 
timp nemișcat, apoi dă un chiot de bucurie și sare-n 
sus.) 


PEER GYNT 


Hei! Fată de-mpărat, aleasa mea! 
Palat împărătesc îți voi dura! 


(Îşi ia securea și pleacă. Tocmai atunci iese dintr-un 

tufiş, aținindu-i calea, o femeie îmbătrinită, îmbră- 

cată în zdrenţe verzi; un băiețaș urit, cu o ulcică în 
mină, se ţine de fusta ei, șchiopătind.) 


FEMEIA 
Peer iute de picior, zic seară bună! 
PEER GYNT 
Ce-i? Cine eşti? 
FEMEIA 


Peer Gynt, prieteni vechi! 
Stau ici. Sintem vecini. 


PEER GYNT 
Da? 

FEMEIA 


Împreună 
Ni se nălțau colibele... Perechi... 


PEER GYNT 
(dind să plece) 
Eu sint grăbit... 
FEMEIA 
Grăbit ai fost mereu, 
Dar te-am ajuns din urmă. 
PEER GYNT 


Nu sint eu! 
Greşeşti, mătuşă. 


FEMEIA 


Am făcut greşeală 
Cînd luai de bună-a ta făgăduială. 


PEER GYNT 
Făgăduială? Eu? Cind naiba? 
FEMEIA 
Cind? 
Cînd ai băut la tata. Ai uitat? 
PEER GYNT 
Dar nici nu mi-a trecut măcar prin gind! 
Cind ne-am văzut? Cind zici că s-a-ntimplat? 
FEMEIA 


Odată ne-am văzut! 
(Către copil.) 
la dă-i, băiete, 
Lui taică-tu să bea, că i-o fi sete! 

PEER GYNT 
Eu, taică-su? Eşti beată? Ce tot zici? 


FEMEIA 
Păi porcul il cunoşti după şorici! 
Schilod e la picioare, bietul plod, 
Așa cum tu la minte eşti schilod. 
PEER GYNT 


Vrei să mă faci să cred... 


FEMEIA 


Priveşte numa’... 


PEER GYNT 


Lunganul ăsta? Zău, te-ntreci cu gluma! 


FEMEIA 


Crescu-ntr-o zi cît alții într-un an. 


PEER GYNT 


N-o să mă faci să cred, tu, trol cu rit... 


FEMEIA 
Peer Gynt, eşti cel mai mare bădăran! 
(Plingînd.) 


Ce vină am că chipu-i mai urit 

Decit atunci pe pajiştea fierbinte? 

Născui az-toamnă... M-a moșit chiar dracu’. 
Nu-i de mirare că e slut, săracu'! 

Tu vezi-mă frumoasă ca-nainte! 

De-ai alunga din casă fata aia, 

De-ai izgoni din gind și ochi văpaia, 

Oh, ţi-aș uita uritele cuvinte... 

PEER GYNT 


Piei, vrăjitoare! 


FEMEIA 


Bine! Ia aminte! 


PEER GYNT 


Îți rup spinarea! 


FEMEIA 


Cearcă, de eşti nechibzuit! 
Hei, Peer Gynt, eu sînt greu de nimerit. 
În orice zi, în casă, pe sub prag 
M-oi strecura; şi-atunci cînd tu vei vrea, 
Pe laviţă, s-o stringi la piept cu drag, 
Şi-ai să primeşti striînsoarea înapoi, 
Eu am să fiu acolo, între voi, 
Necontenit cerîndu-mi partea mea, 
Și ai să-mi dai şi mie ce-i dai ei... 
Şi-acu de miine-nsoară-te, de vrei... 


PEER GYNT 


Piei, znamie! 


FEMEIA 


Uitasem de fecior! P 
Să ţi-l hrăneşti, se cade! Pici iute de picior 
Ha: la tăicuțul tău, măi puişor! 

COPILUL 


(scuipind spre el) 
Ptiu! Să-l cioplesc oleacă din topor! 

FEMEIA 


(sărutind copilul) 
Ehei! Ce cap pe trupul ăsta răsucit! 
Mare-o să fie taică-su leit! 


PEER GYNT 
(lovind din picior) 
Vedea-v-aș... 
FEMEIA 
in zadar îţi ieşi din minţi! 
PEER GYNT 
(fringindu-și miinile) 
Şi toate astea... 
FEMEIA 
Ginduri și dorinţi! 
Asta-i păcatul, Peer. 
PEER GYNT 
| Cumplit păcat! 
O, Solveig! Aur pururea curat. 
FEMEIA 


Da, zice dracu, mă-sa pătimește 
Că taică-su s-a îmbătat porcește. 


(Femeia porneşte spre pădure, tirindu-și copilul, 
care zvirle cu ulcica după Peer.) 
PEER GYNT 


(după o lungă tăcere) 
Fugi, zicea Boygen! Fugi! Aşa-i, băiete! 
Palatul meu cu vuiet se dărimă. 

Stă între ea și mine un perete. 

Din fericire, n-a rămas fărimă. 

Fugi, fugi, băiete! Între ea şi tine, 
Cărare dreaptă nu mai e de-acum... 

Și totuşi, dacă ţin eu minte bine, 

A mai rămas al pocăinței drum. 

Da, scrie undeva în sfinta carte... 
Dar slovele din mintea mea s-au sters 

Și popa cu scriptura-i prea departe... 
Căinţa! Pină-acolo-i mult de mers. 
Drum lung... şi zilele sint numărate. 
Frinturi şi cioburi dintr-al vieţii clocot 
Cum să le-mbini, lipindu-le pe toate? 
Poate-o vioară-mbini, dar nu un clopot... 
Nu calci sub talpă lujerul subţire! 
Minţit-a zgripţuroaica cea haină! 

Sînt năluciri desprinse de privire. 

Dar poate-au prins în suflet rădăcină? 
S-au furişat ca şerpii-n el și scurmă? 
Ingrid și păstorițele nebune 

Se vor ivi aici? Mi-au dat de urmă? 
Mi-or cere, ca şi hida spurcăciune, 

Să le-ndrăgesc, căzindu-mi în genunchi? 
Fugi, fugi, băiete! De-aş avea miini lungi 
Pe cit sînt brazii de înalți la trunchi, 
Prea sus n-aş ridica-o, nici atunci, 

Ca s-o păstrez curată-n fața mea. 

Nu pierde, nu cîştigă nimenea. 

Nu! Să mă-nghită negurile-adineci! 

Să las deci toate, să mă dau la fund! 


(Face citiva pași spre colibă, dar se oprește in loc.) 


Cum să mă-ntore sluţit și plin de glod 
Și însoţit de-al trolilor norod? a? 
Să tac? Să-i spun? Să-i spun sau să-i ascund: 


(-Aruncind securea.) 


E-ajun de sărbătoare. Aş fi nelegiuit 
Cu sufletu-ntinat să intru-n schit. 

SOLVEIG 
Vii? 
PEER GYNT 
(cu glas moale) 
Plec! 
SOLVEIG 
Ce spui? 


PEER GYNT 
: Așteaptă, draga mea. 
E întuneric și povara-i grea... 
SOLVEIG 
Vin să-ţi ajut... S-o impărţim. 
PEER GYNT 
Rămii 
Acolo. Las” c-o scot la căpătii. 
SOLVEIG 


Întirzii mult? 


PEER GYNT 
' = Cit, nu ştiu, să-ți spun drept. 
Oricit o fi, așteaptă-mă. 
SOLVEIG 


(făcind un semn de incuviinţare) 


Te-aştept. 


(Peer Gynt o ia spre pădure. Solveig rămine in 
pragul uşii intredeschise.) 

(Odaia în care stă mătușa Åse. Pilpiirea busteni- 

lor din vatră luminează slab. Pisica s-a ghemuit 

pe un scaun, la picioarele patului. Ase stă în pat, 

cu mîinile deasupra plapumei, privind neliniş- 
tită în jur.) 


ASE 
O, Doamne! S-o întoarce oare? 
L-aştept de-atit amar de timp! 
Să-i dau de ştire nu-s în stare... 
Şi multe am să-i spun. În schimb, 
N-am vreme de pierdut de fel. 
Grăbită sînt: mă sting curind... 
Am fost prea mașşteră cu el! 
Prea aspră! Cui să-i dea prin gind? 


PEER GYNT 
(intrind) 
Bună seara! 
ASE 


Slavă ţie! 
Of, dragul mamei! Bun venit! 
Întorsu-te-ai din pribegie, 
Dar viaţa ţi-ai primejduit. 


PEER GYNT 


O, nu pun mare preţ pe viaţă... 
Și... trebuia să vin încoace... 


ASE 


Ruşine Kari o să paţă, 
lar eu... eu voi pleca ìn pace. 


PEER GYNT 


Să pleci? Ce vorbe-s astea, mamă? 
De ce să te gindeşti la moarte? 

ASE 
Ah, Peer, băiatul meu! Mi-e teamă 
Că nu-i sfirșitul prea departe. 
PEER GYNT 


(cclcind apăsat prin odaie) 
Lăsa: povara strivitoare, 
Gindind să sorb un strop de viaţă! 
Îţi îngheţară miini, picioare? 


ASE 


Da, Peer. Tot trupul imi îngheață. 
Curind holba-voi ochii, ştiu... 
Închide-mi pleoapele... Şi-apoi, 
Ai grijă, maică, de sicriu; 

Găseşte unul mai de soi 

Cu toate că... 


PEER GYNT 
Zău, n-are rost! 
E incă timp destul, socot. 
ÅSE 
Da, da. 


(Privind neliniştită prin odaie.) 
Puţinul din ce-a fost. 
Nu ne-au iertat! Ne-au luat tot... tot... 


PEER GYNT 


(intorcindu-se bruse) 


Iar, mamă! (Aspru.) Ştiu că eu port vina, 
Dar ce folos să-mi spui mereu? 


ASE 


Nu tu! Beţia e pricina. 
Ea poartă vina, dragul meu. 

Ea iscodeşte fapte crunte, 
Afurisita... N-are leac... 
Păţania cu cerbu-n munte... 
Să nu te miri... erai buimac. 


PEER GYNT 


Hai să lăsăm povestea asta 
C-am fost zănatic şi candriu. 
Nenorocirea și năpasta 

Să le lăsăm pe mai tirziu... 


(Aşezindu-se pe marginea patului.) 


Să povestim oleacă, mamă, 
De lucruri slobode şi bune, 
Să dăm uitării griji și teamă, 
Zavistie şi-amărăciune... 

Uite şi miţa cea beteagă... 
Parcă şi-a mai venit in fire. 


ASE 
Se vaită, biata, noaptea-ntreagă... 
O fi avind vreo presimţire... 
PEER GYNT 
(schimbind vorba) 
Ce-i nou prin sat? Ia dă-mi de ştire! 
ASE 


(zimbind) 
Ei, maică, multe şi mărunte... 
Cică o fată, în neștire 
Cată, cu ochii trişti, spre munte... 


PEER GYNT 
(zorit) 
Mads Moen... tot cu jalea-n suflet? 

ASE 


Și cică fetei nici nu-i pasă 

C-o ţin bătrinii intr-un plinset... 
Zău, dacă inima te lasă, 

Poate-i găseşti tu, Peer, vreun leac... 


PEER GYNT 


Fierarul tot mai face spume? 


ÅSE 


Mai lasă-l ciorilor de drac, 
Și haide să ţi-o spun pe nume, 
Să ştii ce fată e, anume... 


PEER GYNT 


Să povestim oleacă, mamă, 
De lucruri slobode și bune, 

Să dăm uitării griji și teamă 
Zavistie şi-amărăciune... 

Vrei apă să-ți aduc? Ți-e sete? 
Stai bine-n pat? E cam scurtuţ. 
Ia uite! Patul tău, băiete, 

De cind erai copil micuţ. 
ŢȚi-aduci aminte cum stăteai 
La căpătiiul meu de strajă? 
Cu blana caldă mă-nveleai 

Și m-adormeai ca într-o vrajă. 


ASE 


Cind taică-tău la drum pleca, 
Mi-aduc aminte ca acuş, 
Zburai cu blana pe podea 
Ca sania pe derdeluş. 


PEER GYNT 


Tu inginai atunci un cintec... 
Dar, mamă,-ţi mai aduci aminte 
De caii ce mîncau jăratec? 

ASE 


De bună seamă | Doamne sfinte! 
Era cotoiul din vecini 


n hățuri prins la buturugă. 


PEER GYNT 


Porneam de voie bună plini, 
Plesnind din bici. Dădeam o fugă 
Ìntii spre Soarele-răsare, 

Către castelul fermecat. 

Era harapnic, mi se pare, 
Toiagul de alun crestat. 


ASE 


Tăiam de-a dreptul prin nămete! 


PEER GYNT 


Scăpaţi din friu, mincau pămint. 
Tu te-ntorceai: „Ți-e frig, băiete?“ 
Mă întrebai din cind în cînd. 
Să-ţi deie Domnul alinare 

Oricit de aspru m-ai certat. 

De ce te vaiţi? 


ASE 
Păi de spinare. 
Prea tare-i scindura la pat. 
PEER GYNT 
la-ntinde-te, cit poţi s-apuci. 
Asa. Îţi e mai bine-acum? 
ASE 
(neliniștită) 


Ei, Peer Gynt, eu mă duc... 

PEER GYNT 
Te duci? 


De mult stau s-o pornesc la drum. 


PEER GYNT 


Ce vorbe-s astea, mamă? lar? 
Mai bine-ar fi să te-nveleşti. 
Scurtăm al nopţii lung hotar, 
Ca șşi-altă dată, cu poveşti. 


ASE 
Dă-mi cartea mea de rugi. Mă duc... 
Îngerul morţii m-a chemat. 
PEER GYNT 


La rege musafiri buluc, 
Sus, în Castelul fermecat. 
Mîn sania şi calu-i zmeu. 
Tu odihneşti pe perne moi. 


ASE 


Dar, dragă Peer, poftită-s eu? 


PEER GYNT 
Da, ne-a poftit pe amindoi. 

(Aruncă o sfoară după rezemătoarea scaunului pe 
care stă pisica, pune mina pe un băț și se așază la 
picioarele patului.) 

Dii, Murgule, şi fă-te vint! 
Măicuţă dragă, nu ţi-e frig? 
Cu calul ăsta negru sint 
Întotdeauna în cîştig! 

ASE 
Peer dragă, parcă-aud un zvon... 
PEER GYNT 
E clinchetul de clopoței... 
ASE 
Prea sună trist şi monoton... 
PEER GYNT 
Urcăm fiordul cu polei... 


ASE 


Mă-niricoşez! Ce vaier lung 
Și nefiresc se-aude-acu? 


PEER GYNT 


Sint brazii care ceru-mpung, 
Smuciți de vint. N-ai grijă tu! 


ASE 


Ceva in zare-a scăpărat... 
Ce licăreşte ca un foc? 


PEER GYNT 


Ferestrele de la palat. 
Auzi cum tropotă la joc? 


ASE 


PEER GYNT 


Sfintul Petru iese-n prag... 
Se-nclină-n fața ta, semin. 

ASE 
Se-nelină2 
PEER GYNT 


Da. Şi-apoi cu drag 
Ne-mbie să sorbim din vin. 


ÅSE 
Vin? Nu-s cofeturi? 
PEER GYNT 
Berechet ! 
Și preuteasa — da, chiar ea — 


Ţi-a pregătit la foc încet 
O ceaşcă mare de cafea. 


ASE 
Eşti tu cu mine, Peer? Aici? 
PEER GYNT 
Cu tine-s, mamă. Şi-o să fiu. 
ÅSE 


Ce bucurie! Hai, dă bici! 
Să nu ajungem prea tirziu. 


PEER GYNT 
(plesnind din bici) 
Dii, Murgule! 


ÅSE 
Da drumu-i bun? 

PEER GYNT 


(același joc) 
Că doar nu min de azi, de ieri! 
E drumul mare. 


ASE 


| __ Ce să-ți spun, 
Mă simt sleită de puteri. 


PEER GYNT 


Zăresc castelul pe colnic... 
Acu ajungem... 


ASE 


Drumu-i greu... 
Vreau ochii să-i închid un pic. 
Mă-ncred în tine, fătul meu... 


PEER GYNT 


Dii! Goneşte, cal sirep! 
Zarvă-i în castel, colind: 

Că soseşte, toţi pricep. 

Cu măicuţa lui, Peer Gynt.... 
Sfinte Petru, ce-ai de gind? 
S-o opreşti pe maică-mea? 
N-o să afli, prea curînd, 
Suflet mai curat ca ea. 

Cum fusei cam nărăvaş 

Sint, pesemne, de prisos. 
De mă laşi sau nu mă lași, 
Sint la fel de bucuros. 

Am fugit de adevăr, 

Si pe mama, ca un prost, 
Am tot luat-o in răspăr. 
Răul răilor am fost. 

Pe ea, sfinte, ai s-o pui 

Sus, in strană, vrind-nevrind, 


515 


Căci în parohie nu-i 
Suflet mai duios și blind. 
lată: Dumnezeu din cer 
Sfinte Petru-ţi dă porunci: 


(Cu voce groasă.) 


„Maica Âse-i, doar! Străjer! 
Dă incuietorii brînci!“ 
(Izbucnește în ris și se intoarce către maică-sa.) 
Ei! A înghiţit un hap! 
la să-ncep alt basm mai bun... (Neliniștit.) 
Ce-ţi dai ochii peste cap? 
Mamă! Mă auzi ce-ţi spun? 
(Se duce la căpătiiul patului.) 
Ochii ţi-s sticloşi şi reci! 
Mamă,-s eu... eu... 


(li atinge ușor fruntea și miinile; pe urmă aruncă 
sfoara și zice înăbuşit.) 


A-mpietrit ! 
Te vei odihni în veci... 
Drumul nostru s-a sfirșit... 


(i închide ochii și se apleacă deasupra ei.) 


Pentru viaţa mea de prunc, 
Basme și ocări — acum 
Mulţumescu-ţi din adînc... 


(Lipindu-și obrazul de buzele ei.) 


Asta-i plata pentru drum. 


FEMEIA GOSPODARULUI VECIN 
(intrind) 

Tu, Peer? Era ca de pămint... 

Băiete, bine c-ai venit. 


Ce somn adine! O, Doamne sfint! 
Sau poate că... 

PEER GYNT 
S-a prăpădit. 


(Kari plinge lingă trupul neinsuflețit al bătrinei; 
Peer Gynt se invirtește prin odaie, apoi se oprește 
lingă pat.) 


PEER GYNT 


S-o-nmormintați. Eu n-am un ban, 
Și trebuie să plec. 


FEMEIA 
Departe? 


PEER GYNT 


Peste ocean. 


FEMEIA 
Peste ocean! 
Aşa departe? 
PEER GYNT 
Mai departe... 
(Peer Gynt iese.) 


Actul IV 


(Pe coasta de sud-vest a Marocului. Pădure de 
palmieri. Masa de prinz întinsă; corturi pentru 
soare, rogojini. Mai departe, inlăuntrul pădurii, 
atirnă citeva hamacuri. În apropierea coastei plu- 
teşte un iaht cu abur, arborind pavilioanele nor- 

vegian şi american. Chiar lingă țărm, o iolă. Soa- 
rele stă gata să scapete. 

Peer Gynt, bărbat frumos, de virstă mijlocie, 
îmbrăcat in costum de călătorie, cu  lornietă 
de aur atirnindu-i de şnur, aşezat în capul mesei, 
își îmbie oaspeţii: Master Cotton, Monsieur Ballon, 
domnii von Eberkopt şi Trumpeterstrâle, care 

sînt pe cale să sfirşească praznicul. 


PEER GYNT 


Beţi, domnilor! Omu-i făcut 

Ca să se bucure de viață. 

Ce-a fost rămîne în trecut, 

Ce-i mort de-a pururea îngheaţă. 


TRUMPETERSTRĂLE 
Eşti, frate Gynt, de ne-ntrecut! 


PEER GYNT 
Însă uitarăţi buzunarul, 
Și steward-ul și bucătarul. 
MASTER COTTON 
Pentru toţi patru! Very welllt 


MONSIEUR BALLON 


Văd, monsieur, că dumneata 
Deţii un goût?, un ton, un fel 
Deosebit de-a te purta. 
Ceva-n sfirşit ce nu se-nvaţă. 


VON EBERKOPF 


Da. O conceptzie de viatză 
Buternică. Nimic burtghez. 


1 Foarte bine! (i. engl.) 
: Bun-gust (l. fr.). 

Privire ageră. Un crez 

De nici un moft inlăntzuit, 
Un spirit foarte azcutzit, 
Călit, dar pus pe nebunii, 
Stă-n virfu-acestei triologii. 
Ei, monsieur, am nimerit? 


MONSIEUR BALLON 


Întrucîtva. Dar n-are miez 
Ca-n mlădiosul grai francez. 


VON EBERKOPF 


Was? Graiu-i cam rigid puţin... 
Dar fenomenul, pe deplin, 
Chiar în esenţa lui, de vrei 
A-l cerceta... 


PEER GYNT 


Eu sint holtei. 
Da. lată cheia, domnii mel. 
Și n-am nimica de ascuns. 
„Fii însuţi tu“, e-al meu răspuns. 
La ce bun să te împoveri 
Cu suferințe şi dureri 
Ca o cămilă, în zadar? 
Gîndeşte-te la tine, doar. 


VON EBERKOPF 


Această concentrare-n sine 
Aţi cucerit-o greu... 


PEER GYNT 


Vezi bine. 
Pe vremuri. Dar în bătălie 
Cinstea-mi păzii cu străşnicie. 
Odată cit p-aci să pic 
În plasa-ntinsă. Ce să zic, 
Nu prea eram de aruncat: 

Flăcău frumos, înflăcărat. 
Mi se păruse că iubesc 
O fată dintr-un neam domnesc. 


MONSIEUR BALLON 


Domnesc? 


PEER GYNT 
Din spiță de-mpăraţi... 
TRUMPETERSTRĂLE 


(bătind cu pumnul în masă) 


Ah! Păcătoşi aristocrați! 


PEER GYNT 
(ridicind din umeri) 
Boierii ăştia nici în somn 
Nu uită că sînt os de domn, 
Şi-i scot pe nas că ești plebeu. 
MASTER COTTON 
Cred că ţi-a fost destul de greu... 
MONSIEUR BALLON 


Familia nu vrea de loc? 
PEER GYNT 
Din contra! 
MONSIEUR BALLON 
Ah! 


PEER GYNT 


Păi la mijloc 
Era şi-un lucru ce da ghes 

Să ne nuntim... Ati înțeles. 
Afacerea, intr-un cuvint, 
M-a-ngreţoșat grozav, căci sint 
Greu de strunit şi-am vrut mereu 
Să umblu după capul meu. 

Cînd socru-meu s-u-nfăţişat 
Cerindu-mi să-mi fac grabnic rost 
De-un titlu de boier, am fost 
Scirbit, și neintirziat 

Le-am spus, vezi bine, bun rămas. 
l-am părăsit și m-am retras 

Cu demnitate și amar, 

Lăsindu-le mireasa-n dar. 


(Bate cu degetele în masă, părind dus pe ginduri.) 


Există şi un Fatum!, deci. 
Aveau dreptate vechii greci. 
Şi n-ai ce face: te supui. 
Oricare şi-are soarta lui. 


MONSIEUR BALLON 


Și-aţi terminat? 


PEER GYNT 


A fost scandal. 
Tot neamul, ca un singur val, 
S-a năpustit asupra mea. 
Cei tineri mai ales. Şi-așa 
Cu şapte-n spăngi m-am înfruntat. 
Oi ţine minte şi-un văleat. 
Scăpai cu bine. l-am învins. 
Dar singele ce dinadins 
A curs atunci ca din izvor, 
M-a înălțat în ochii lor. 
Aşadar, o dovadă-n plus 
Că e un Fatum cum v-am spus. 


1 Destin, soartă (lat.), 

VON EBERKOPF 


Eu, domnul meu, vă-nalţ, pe drept, 
La rang de mag și înţelept. 
Din tot ce-aţi spus reiese clar 
Că nu săpaţi ca un sobol, 

Că nu orpecăiţi in gol, 
Ci-atingeţi totul unitar. 

Ales fiind printre aleși, 

Aveţi soluţii fără greș, 

Ca medicina pentru boli. 
Acţionaţi ca un strateg 
Străluminînd acest întreg; 

Și totuși, n-aţi urmat la şcoli! 


PEER GYNT 


Nu. Sint un autodidact. 

Nu-i greu, de altfel, să luaţi act. 
De studiat n-am studiat, 

Dar am privit şi-am cugetat. 
Am mai citit, aşa, un pic, 
Cite ceva şi mai nimic. 

M-am luat de carte cam tirziu 
Şi-i anevoie, pe cit ştiu, 

Să ari pămîntu-nțelenit. 

Am adunat ce-am nimerit, 

De ici, de colo, pas cu pas. 
Cînd am avut puţin răgaz. 
Religia, cu opinteli, 

Cercai s-o înţeleg. Cirpeli. 

S-a strecurat ce-a fost mai bun. 
Învățătura, cum să spun, 
N-o-nghiţi, n-o rumegi tacticos. 
Eu cred că-nveţi să tragi folos. 


MASTER COTTON 
Ce spirit practic! 

O — 


PEER GYNT 


(aprinzind o ţigară) 
Dragi amici! 

Gindiţi-vă la viaţa mea. 
Cum am venit din Vest, aici? 
Gol pușcă, fără o para. 
Pentru-n dărăb de piine-atunei 
Trudeam pînă dădeam în brinci. 
Dar viaţa, după cum vedeţi, 
Ca neagra moarte-i mai la preț. 
Norocul mi-a suris din plin. 
S-a-ntors şi vitregu-mi destin. 
De aripile soartei dus 
Urcai din ce în ce mai sus. 
Aşa că, după zece ani, 
De unde nu aveam un ort, 
La Charlestown!, armatorii-n port, 
Mă botezaseră: Cresus. 
Purtat pe braţe de noroc, 
Faima-mi zbura din loc în loc. 


MASTER COTTON 


Și ce vindeai? 
PEER GYNT 
Duceam în China 
Idoli, și negri-n Carolina. 
MONSIEUR BALLON 


Fi donc!2 


TRUMPETERSTRĂLE 


La naiba, nene Gynt! 


' Se pronunţă în două silabe. 
2 Expresie de dispreţ (îr.). 

PEER GYNT 


Spureată treabă,-aşa-i? Nu mint. 
Făceam negoţ. Şi ce negoţ! 

Mă socoteam eu însumi hoţ, 
Tilhar şi traficant murdar. 

Dar — veşnic blestematul „dar“ — 
Cind i-ai dat drumul, în zadar 
incerci s-o rupi. Te prinde-n chingi 
ȘI, mai pe urmă, cînd atingi 
Un grad înalt și iei avint, 

Cind mii de oameni ai virit 

În întreprindere și-atît 

Bănet, mă credeţi pe cuvint, 
S-o rupi deodată-i şi mai greu. 
Și vă mărturisesc că eu 

„S-o rup deodată“ nici nu pot. 
Dar socoteam — şi mai socot! — 
Că e nevoie să păstrez 

O consecvență. Nu cutez, 

Şi sint de multe ori timid: 

Mă tem să nu sar peste cal 
Sau să izbesc cu oiștea-n zid. 
Trec anii. Adevăr banal. 
Îmbătrinesc, n-am ce să fac. 
Am, iacă, jumătate veac. 
Ți-albeşte părul — și un gînd 
Începe-a te munci curînd, 
Oricit de teafăr te-a: simţi: 

Că se apropie o zi 

Cind judecata de apoi 

Va despărţi pe țapi de oi... 

Ce fac? Cu China nu puteam 

Să tai comerțul, tam-nesam. 

O casă-nfiinţai, de schimb, 
Numaidecit, avind drept scop 
Să le transporte, în ăst timp, 

În primăvară idoli, iar 

În fiecare toamnă popi, 

Care duceau pe sub stihar, 

Să-] creştineze pe chinez, 
Ciorapi şi biblii, rom, orez. 


MASTER COTTON 


Ciștig aveai? 


PEER GYNT 


Bine-nțeles. 
Ciştig, nu glumă. Pe ales, 
Pentru un idol cumpărat 
Primeam un culi botezat: 
Și rău-n bine se-ntorcea. 
Ogorul nu părăginea: 
Era activitatea-n toi, 
Căci idolii vinduţi de noi 
Erau ţinuţi de popi in șah. 


MASTER COTTON 


În Africa răzbit-ai? 


PEER GYNT 


Ah! 
Morala mea a-nvins şi-aici. 
Mi-am dat eu seama, mă-nţelegi, 
Că-: o prostie cu moşnegi 
Să faci comerţ: nu ştii cind pici. 
Pe urmă-ţi mai întind capcane 
Și filantroapele cucoane, 
Năbădăioase vijelii, 
Avarii, riscuri, mii şi mii 
De neplăceri ce-ţi vin de hac. 
Mi-am zis, deci: „Vela de bumbac, 
Peer, rupe-ol“ Şi-ncepui s-asud 
ingrămădind pămint în Sud. 
Am reţinut pentru moşie 

Transportul ultim, carne vie, 
Intiia calitate și, 

Cum prosperau din zi în zi, 

Au devenit lucioși și graşi 

Că nu-ţi venea din ochi să-i lași. 
Nu că mă laud, dar le-am fost 
Ca şi un tată: adăpost 

Le-am dat şi i-am ferit de frig, 
Dar m-am ales cu bun ciştig. 
Școli le-am durat. l-am ridicat 
La un nivel cuviincios, 

Cu străşnicie am vegheat 

Să nu coboare mult prea jos, 
Sub zero, termometrul. Da. 

Pe urmă le-am întors aşa: 
C-am luat o-ntreagă avuţie 

Pe dobitoace şi moșie. 

Vitele astea-ntr-adevăr 

Le-am dat cu piele și cu păr. 
Le-am dat o vadră de rachiu 
La despărţire. Ce mai chiu! 
S-au îmbătat bărbaţii tun; 

Că de femei ce să mai spun; 
Vădanelor le-am dat tutun 
Pentru prizat... De asta zic, 
Și nu greşesc întru nimic: 

Faci bine-atunci cînd nu faci rău. 
Greşalele-mi trecute, zău, 

Vor fi uitate, eu putind, 

Mai bine decit mulţi, oricînd, 
Cu fapta bună să lovesc 
Păcatele ce săvirșesc. 


VON EBERKOPF 


(ciocnind paharul cu el) 


Vital principiu, descinzind 

Din noaptea teoriei, zboară 
Spre noi, nezdruncinat nicicînd 
De contingenţe dinafară! 

PEER GYNT 


(care in timpul celor petrecute mai înainte a umblat, 
foarte sirguincios, cu sticla) 


Noi, cei din Nord, purtăm război 
Oriunde și din vremuri vechi. 

De vrei s-ajungi departe-apoi, 
Înfundă-ţi vată în urechi, 

Să nu pătrundă vreo năpircă. 


MASTER COTTON 
Năpircă? | 
PEER GYNT 


| Da, o mică fiară 
Înveninată, ce te-ncurcă 
Și piîn-la urmă te doboară. 


(Bea iarăși.) 


Arta-ndrăznelii, după mine, 

E să rivneşti la fapte mari, 
Luînd însă seama foarte bine 
Să-niringi capcanele pe cari 
Le-ntinde viaţa, orișşiunde. 
Știind că lupta-i ne-ntreruptă 
Să te strecori la timp din luptă, 
Să ştii să îţi păstrezi o punte 
Spre-a da-napoi cînd eşti silit... 
Un crez ce mi-a îngăduit 
Să-naintez chiar și-n pustiu; 
Principiu eminent pe care 
L-am moștenit din tată-n fiu... 


MONSIEUR BALLON 
Sinteţi norveg? 


PEER GYNT 


Da, din născare. 
Prim fire-al lumii cetăţean. 

Averea striînsă, ban cu ban, 
Americii i-o datoresc, 

lar înclinarea să citesc, 
Germaniei cărturăreşti. 

Haina, purtările firești, 

Și ascuțimea de gindire, 
Le-am luat din Franţa. Îndirjire 
În muncă, poftă de procente, 
Din Anglia. De la evrei 

Am învăţat s-aştept cit vrei. 
Gustul de dolce farniente 
Italia mi l-a transmis. 

Și-o dată, cind un singur pas 
Mă despărţise de abis — 

Cu tot strategicul meu crez — 
M-a mintuit de la impas, 
Fidel, oţelul suedez. 


TRUMPETERSTRĂLE 
(ridicind paharul) 
Oţelul suedez! 


VON EBERKOPF 


Da, lui 
Paharul plin i se cuvine! 


(Ciocnesc și beau cu Peer, care incepe să dea semne 
de chercheleală. ) 


MASTER COTTON 
Perfect! Dar n-ai vrea să ne spui, 
Sir, lăzile cu aur pline 
La ce ţi-au folosit, şi cum? 
PEER GYNT 


(zimbind) 
La ce? 

TOŢI PATRU 
(irăgindu-se mai aproape) 

Să te-auzim! 

PEER GYNT 


La drum 

Pornii, intii, spre Sud şi Nord... 
Şi astfel v-am poftit pe bord, 
Ca musafiri, în Gibraltar. 
Să-i dănțuiască, pe altar, 
Viţelului de aur, vrui, 
Un grup de dansatori amici... 

VON EBERKOPF 


Spiritual cum altul nu-i! 


MASTER, COTTON 
Ştiut e: pinza n-o ridici 
Doar ca s-o spînzuri la catarg. 
Un scop, deci, v-a împins în larg. 
Ce scop? 
PEER GYNT 


Vreau împărat s-ajung. 
TOȚI PATRU 


Cum? 


PEER GYNT 


(dind afirmativ din cap) 
Împărat. 


DOMNII 


Al cui anume? 

PEER GYNT 


Al lumii-ntregi în lat şi-n lung! 


MONSIEUR BALLON 


Și cum, prietene? 


PEER GYNT 


În lume 
E aurul atotputinde. 
Un gind mai vechi. Dar mi se-aprinde 
Mereu în minte, peste tot. 
Ca băietan, visam să pot 
Peste ocean zbura, pe-un nor, 
Și, spre uimirea tuturor, 
Călare să cobor pe plai 
Cu sceptru-n mină şi alai... 
Puterea-i, insă, ţinta mea. 
S-a seris, sau cineva a spus, 
Nu-mi amintesc, pe undeva, 
Că oricit te-ai sălta de sus 
Și-ai ţine lumea in cirlig, 
Dacă tu însuţi te-ai pierdut, 
N-ai dobiîndit un alt ciștig 
Decit coroana așezată 
Pe-un craniu-n două desfăcut. 
Cam asta am citit odată, 
Și nu-s de loc cuvinte seci... 


VON EBERKOPF 
„Tu însuţi“ gyntian, ce-i, deci? 
PEER GYNT 
Lumea ascunsă-n craniul meu, 
Care mă face să fiu eu, 
Nu altul, precum Dumnezeu 


Nu-i Diavolul. 

TRUMPETERSTRĂLE 


l Acum, spun drept, 
Am priceput! 


MONSIEUR BALLON 


Mare-nţelept! 


VON EBERKOPF 
Măreţ poet! 


PEER GYNT 


(ridicind tot mai mult glasul) 


Alcătuit 
„Tu însuți“ gyntian e, dară, 
Din patimi, pofte şi dorinţi: 
„Tu însuţi“ gyntian e-un mit, 
O mare dind pe dinafară 
De toane, vise şi cerinţi; 
Pe scurt: al pieptului frămint 
Care mă face-aşa cum sint. 
Cum Domnului i-a trebuit 
Lut, cînd pe om l-a zămislit, 
Ca împărat peste coclaur 
Îmi trebuie și mie aur. 


MONSIEUR BALLON 


Al aur! 


PEER GYNT 


Încă nu de-ajuns. 
Poate destul dacă-aş fi uns 
Crai peste-un şir de ţări mărunte. 
Eu însă vreau să am un munte, 
Vreau să fiu Gynt în lumea mare. 
Sir Gynt, din creştet la picioare... 

MONSIEUR BALLON 
(entuziasmat) 
Să stăpineşti ce-ţi e pe plac! 
VON EBERKOPF 


Johannisbergul, vechi de-un veac. 


TRUMPETERSTRĂLE 
Și arsenalul ce-l avea 
Carol al doisprezecelea. 
MASTER COTTON 
Prilej de-a cîştiga din plin.. 


PEER GYNT 


L-am şi aflat. Peste puţin 
Plecăm — în seara asta chiar — 
Spre nord. Citii într-un ziar 

O veste mare. 


(Ridicind paharul.) 


Așadar 
Cînd ai încredere deplină 
În tine, soarta ți se-nchină. 


DOMNII 
Dar ce e? 
PEER GYNT 


În Helada creşte 
Răscoala. 


TOȚI PATRU 


(ridicindu-se in picioare) 
Grecii? 

PEER GYNT 


Ei, fireşte. 
Se scoală. 


TOŢI PATRU 
Ura! 


PEER GYNT 


Și în cleşte 
Sint turcii prinși. 


( Deșartă paharul.) 


MONSIEUR BALLON 


Pornim la greci! 

Ne-aşteaptă gloria, în veci! 

Cu arme-am să-i ajut, din Franţa. 
VON EBERKOPF 


Cu tracte eu — păstrind distanţa. 


MASTER COTTON 


Și eu cu furnituri. 


TRUMPETERSTRĂLE 


La drum! 
La Bender voi găsi curele 


De pinteni clasa-ntii. 


MONSIEUR BALLON 
(luindu-l de git pe Peer Gynt) 


Acum 
Să-mi cer iertare se cuvine, 
Că-ntii te-am judecat greșit. 

VON EBERKOPF 


(stringindu-i miinile) 
Și eu, netrebnicul de mine, 
Credeam că eşti un pui de lele. 


MASTER COTTON 


Asta-i prea mult! Eu, doar smintit. 


TRUMPETERSTRĂLE 
(dind să-l sărute) 
Eu, îrate-meu, iertat să-mi fie, 


O drojdie, o scirnăvie 
Yankee. 


VON EBERKOPF 


Toţi ne-am înșelat! 


PEER GYNT 


Ce spuneți? 


VON EBERKOPF 
Ni s-a arătat, 


Azi, chipul gynticei puteri 
Cu visuri, patimi și plăceri. 


MONSIEUR BALLON 


(admirativ) 
Sir Gynt cel viu și-adevărat. 


VON EBERKOPF 


| (același joc) 
Gynt, demn de cinste, om ales. 

PEER GYNT 


Dar spuneţi-mi... 


MONSIEUR BALLON 
N-aţi înțeles? 


PEER GYNT 


Să mor dacă pricep ceva! 


MONSIEUR BALLON 


Cum asta? N-ai spus dumneata 
C-o să-i ajuţi pe greci cu bani 
Și-o să plecăm ne-ntirziat? 


PEER GYNT 


(fluierind a pagubă) 
Pe greci? Ce, crezi c-am căpiat? 
Eu am să-i sprijin pe tirani: 
Pe turci îi scot de la impas! 


MONSIEUR BALLON 


De necrezut! 


VON EBERKOPF 


N-ai nici un haz! 


PEER GYNT 


(tace, se reazemă de un scaun și iși compune 
o figură gravă) 
Eu cred c-ar fi mai nimerit 
Să ne vedem de drum, acum, 
Cît încă nu s-a risipit 
Prietenia ca un fum. 
Cind n-ai ce pierde, e uşor 

Să fii viteaz; căci, domnilor, 

Umbreşti pămintul in zadar 

Cind ești lipsit de orice bun. 

Sînt mulţi, sortiţi din leagăn chiar, 

Să fie carne pentru tun. 

Dar cind în viaţă ai invins 

Și eşti, precum sînt eu, un ins 

Scăpat de griji şi de restriști, 

Îţi vine foarte greu să riști. 

Plecaţi la greci în toată graba. 

Vă dau și arme pe degeaba. 

Cu cit e focul mai virtos 

Cu-atita trag mai mult folos. 

Luptaţi pentru un crez înalt. 

Porniţi cu surle la asalt. 

Deschideţi libertăţii vad, 

Trimiteţi-i pe turci in iad, 

Suiţi, cu glorie, la cer 

În lancea unui ienicer, 

Sau retezaţi de-un iatagan. 

Pe mine mă iertaţi. ( Își bate buzunarele.) 
Am bani. 

Am lăzi cu aur şi argint 

Și sint eu însumi: Sir Peer Gynt. 


(Își deschide umbrela de soare și dispare în pădurea 
unde se văd atirnind hamacurile.) 


TRUMPETERSTRĂLE 
Un porc! 


MONSIEUR BALLON 


Și-a terfelit onoarea | 


MASTER COTTON 
Onoarea! De-asta nu mă mir. 
Zău, mă gindesc, ce chilipir 
Dacă cu ascuţişul spadei 
Și-ar cuceri neatirnarea | 

MONSIEUR BALLON 


Vedeam frumoasele Heladei 
Slăvindu-mi faptele viteze! 


TRUMPETERSTRĂLE 


Eu, gloriile suedeze 
Pe creştetu-mi puniînd cunună! 


VON EBERKOPF 


Eu, peste mări și țări stăpină 
Marea Germaniei cultură! 


MASTER COTTON 


Goddam! Cumplită lovitură! 
Abia-mi ţin plinsul. Într-acestea 
Mă și vedeam, măcar un timp, 
Proprietar peste Olimp. 

Căci, după cum îi merge vestea, 
Muntele are zăcăminte 

De cupru-n mare cantitate 
Care-ar putea fi explorate. 

Mai e, dacă ţin bine minte, 

Și fluviul cel faimos, Kastale, 
Care din munte se prăvale 
Într-un şirag de-adinci cascade 
Şi, calculind modest, cînd cade 
Rostogoleşte o avere: 

Mai mult de-o mie cai-putere... 


TRUMPETERSTRĂLE 


Eu plec. Oţelul suedez 
Întrece aurul yankeu. 


MASTER COTTON 


Posibil. Aş pleca şi eu, 
Dar parcă-acum nu mai cutez, 


3 Înjurătură englezească. 


Căci dacă te înghite gloata 

Se duce dracului răsplata... 
MONSIEUR BALLON 

Blestem! Eu nu mai sper de loc. 


S-a dus și bruma de noroc. 


MASTER COTTON 


(ameninţind cu pumnul ambarcaţia) 
Acolo-i ferecat în lăzi 
Tot ce nababu-a strîns din prăzi! 


VON EBERKOPF 
Am o idee! Haide! Sus! 
Împărăția lui s-a dus! 
Ura! 

MONSIEUR BALLON 


Ce vrei? 


VON EBERKOPF 
Vreau să-l dobor! 


Matrozii vor ceda uşor, 
Și iahtul i-l înhaț! Pe bord! 
MASTER COTTON 


Cum... dumneata? 


VON EBERKOPF 
Îl jefuiesc! 
(Pornind spre iaht.) 


Sau poate nu ești de acord” 

MASTER COTTON 


Păi n-am ce face! E firesc 
S-accept să capăt partea mea. 


(Pleacă după el.) 


TRUMPETERSTRĂLE 
Un mizerabil! O lichea! 


MONSIEUR BALLON 


Mai binezis bandit... haiduc. 
Enfin!! N-am ce să fac. Mă duc. 


(Pleacă și el.) 


TRUMPETERSTRĂLE 


Intru și eu în cirdășie... 
Dar protestez cu energie. 


(Pe coastă, într-alt loc. Clar de lună şi nori 

călători. lahtul înaintează spre larg cu maşinile 

sub presiune. Peer Gynt aleargă de-a lungul ţăr- 

mului. Ba îşi ciupeşte braţele, ba cercetează, ìn- 
cordat, largul mării.) 


PEER GYNT 


Mi se năzare! Prea am dat de dușcă! 
Spre larg se-ndreaptă vasul ca din pușcă. 
Un vis urit! Sînt buimăcit de cap. 


(Fringindu-și miinile.) 
Nu-i cu putință chiar așa să mor! 
(Smulgindu-şi părul.) 


Aş vrea să fie vis! Îngrozitor! 
E vai şi-amar! Realitatea crudă! 


1 În sfîrșit! (îr.). 

Infami prieteni! Poate-o să m-audă 
Cerescul tată-n dreapta-i judecată. 


(Cu miinile inălțate a rugă.) 


Sint eu: Peer Gynt! Ajută-mă să scap! 
Căci altfel pier! Îndură-te, părinte! 
Ascultă, Doamne, ruga mea fierbinte: 
Oprește-le maşina! Fă-i să crape! 
Scufundă-i, Doamne, in adinc de ape! 
Lasă, tu, lumea şi spre mine cată!... 
Nici nu m-aude! Ocupat, probabil. 
Surd ca de obicei şi incapabil. 


(Făcind semn spre cer.) 


Pst! M-am lăsat de negri și de sclavi. 
Popi am trimis în China. Oameni bravi. 
Ți-am dat, oricum, o mină de-ajutor. 
Ajută-mă să scap din mina lor. 


(O flacără ţișneşte pe bordul iahtului. O diră 

groasă de fum urcă-n văzduh. Se aude bubuitul 

infundat al unei explozii. Peer Gynt scoate un ți- 

păt şi cade pe nisip. Încet, încet, fumul se risi- 
peşte în zare. Vasul a dispărut.) 


PEER GYNT 

(palid, cu glas scăzut) 
Ah! I-a trăsnit cu sabia de foc! 
Oameni și șoareci, iată-i, la un loc 
Se duc la fund. Destinu-a hotărit! 
Şi-a hotărit mai mult decit atit: 
Ei pier și eu sint teafăr. Slavă ţie 
Că ţi-ai întors privirea din tărie 
Și scut mi-ai fost deși-s plin de păcate. 

(Răsuflind din adinc.) 


Ce mîngiiere, ce minunăţie, 
Să știi că eşti păzit, iertat de toate. 

Dar unde să găsesc eu hrană, apă? 
Sint în pustiul Nu, el o să priceapă! 


Tare şi insinuant. 
$ 


El, care dă şi păsărilor hrană, 

O să se-ndure să-mi trimită mană. 
Să ne smerim, să-i acordăm răgaz. 
Facă-se voia lui! 


(Sărind inspăimintat.) 


l Ce-i? Aoleu! 
Parcă-a răcnit pe undeva un leu! 


(Făcindu-și curaj.) 


Nu. Leu nu poate fi în nici un caz! 
Fiara n-atacă omul. Îi e teamă. 

E regele naturii doar. Ţin seamă 

Fie şi din instinct. Şi bine fac: 

Cu focul să te joci nu are rost... 

Dar totuși... să mă pun la adăpost, 
Să-mi caut în pădure un copac. 
Pe-aicea se găsesc salcimi și palmi... 

Ah, de mi-aş aminti vreo doi-trei psalmi! 


(Se caţără într-un copac.) 


„Nu-i semuire între-amurg şi zori“ 
Verset faimos, cîntat adeseori. 


( Așezindu-se mai bine.) 


Cu duhul la-nălţime! Ce măreț! 

Un gind frumos ca banu-i mai de preţ! 
Mă-ncred în el. El știe, din pahar, 
Cit pot sorbi și drojdie şi-amar. 

Ca un părinte-mi vine-n ajutor. 


(Aruncă o privire spre mare și șoptește, suspinînd. ) 


Dar nu-i de loc... de loc risipitor. 

(Noapte. Tabără marocană la marginea pustiului. 
Soldaţii se odihnesc în jurul unui foc.) 


UN SCLAV 


(intră smulgindu-și părul) 


Calul alb al regelui nu-i de găsit! 


ALT SCLAV 


(aleargă sfișiindu-și hainele) 
Veşmintul sacru-al regelui a fost răpit! 


SUPRAVEGHETORUL 


(intrind) 
O sută lovituri la tălpi primiţi 
De nu-mi aduceţi hoţul prins. Zoriţi! 


( Războinicii sar pe cai și galopează prin pustiu, în 
toate directiile.) 


(Zori cenuşii. Pilcuri de arbori, palmieri şi sal- 
cimi. Peer Gynt, cocoţat în copac, a rupt o creangă 
şi se apără de un cîrd de maimuțe mici.) 


PEER GYNT 


Cumplită noapte! N-am dat geană-n geană; 
Iar ai venit? Spurcată lighioană 
Maimuţa asta! Uite alta-n pom! 

Puțin ii pasă ei că sînt eu om! 

Stă scris: „Cutează! Luptă!“ Cum să lupt? 
Sint nedormit, de oboseală rupt. 


(Din nou hărțuit și scos din fire.) 


Le-aş potoli dacă-aş avea un băț. 

Să-mi cadă una-n mină, s-o înhăţ, 

S-o spinzur, s-o jupoi, să mă strecor 
În blana ei cum oi putea, apoi, 

Nu mă-ndoiesc, li s-ar părea şi lor 
Că sint un veritabil maimuţoi. 

Ce ţi-e şi omul! Fulg! Cu-orice nărav 
Se-obişnuieşte, oricît de mirşav. 

Tii! Sînt puzderie. Și-atacă-n haită! 
Canalie! Parcă-i nebun! Huo, boaită! 
Ah! De-aș avea să îmi innod un smoc 
La spate, să mă creadă dobitoc 

De teapa lor! Dar asta ce-i, mă rog? 
Deasupra mea, un moş, un hodorog... 


(Privind în sus.) 


Da iacătă-l... deasupra mea atirnă, 
Și ţine-n labe-un ghemotoc de scîrnăl! 


(Se ghemuiește, speriat, și rămine o clipă nemișcat. 
Maimuţa face o mișcare. Peer Gynt incearcă s-o ade- 
menească vorbindu-i blind, cum ai vorbi unui ciine.) 


Hei, nenișorule! Ia fă-te-ncoace! 

Se ţine tare! Hai să facem pace! 

Să n-arunci, neiculiţă! Cum te cheamă? 
Hai: Cuţu! Cuţu! Doar sintem de-o seamă. 
Ai! Ai! Îţi ştiu şi graiul. Nu se-aude? 
Stai, şeiule, că doar sintem ca rude. 
Miine ţi-aduc şi zahăr! Ce folos! 

M-a bombardat! Ce-amestec puturos! 
S-o fi mincind? Să gust. Cu neputinţă! 
Gustul e o chestie de-obișnuinţă. 

N-a spus un ginditor: „Dă-ncolo sila! 
Scuipă şi speră“? Dumnezeu cu mila! 
lată, acum a năvălit prăsilal! 

Să fii scuipat de asemenea jivine 

Tu, om, stăpin al firii! Ce rușine! 
Puii-s mai răi ca moșul lor! Un salt! 
lar mi-au sărit în cap. Gewalt! Gewalt:? 


* Săriţi, săriți! (germ.) 

(Revărsatul zorilor. Un loc stîncos, de unde se 

vede pustiul. Într-o parte, o deschizătură în stincă 

şi o peşteră. La intrarea in peşteră, un hoţ şi un 

tăinuitor, cu calul şi veşmintele impăratului. Ca- 

lul, bogat inşeuat, e priponit de o stană de piatră. 
Un pilc de călăreţi se vede în zare.) 


HOȚUL 


la uite numa: 
Lăncii, văpaie... 
Nu mai echip! 


TĂINUITORUL 
Simt de pe-acuma 
Cum se desfoaie 
Trupu-n nisip. 


HOȚUL 
(incrucișindu-și braţele la piept) 
Tata fu hoț. 
Eu mai cu mot 
Nu pot să fiu. 


TĂINUITORUL 


Tata găzdoi 
De hoţi; apoi 
Și eu, ca fiu. 


HOȚUL 


Povara-ţi poartă. 
Te-ncrede-n soartă. 
Fii precum ești. 


TĂINUITORUL 


(atent) 


Zvon de paşi sună... 
Dar unde oare 
Să te pitești? 

HOȚUL 


În văgăună! 
Profetu-i mare! 


(Fug, părăsind prada. Călăreţii din zare se fac ne- 
văzuți.) 


PEER GYNT 


(apare tiindu-și un fluier dintr-o trestie) 
Răstimp încîntător al dimineţii! 
Se zbuciumă gîndacul de gunoi 
Rostogolindu-şi micul gogoloi; 
Melcul îşi duce casa in spinare; 
Și parcă-n gură-ţi intră stropi de aur. 
Există-o forţă tainică a vieţii 
Ce plăsmuiește-a zorilor lumină. 
Ai înfrunta, cutezător, şi-un taur 
Simţindu-te-n puterea ta deplină. 
Ce liniște-n lumina Jucăușă! 
Nici n-o băgam în seamă, mai demult, 
Închis într-al orașelor tumult 
Și despărţit de gloată doar de-o ușă! 
Da. Să respiri adînc şi să priveşti 
Nevinovata gizelor mişcare, 
Hîrjoanele şi harţele firești, 
De Creator sădite-n fiecare, 
Pecetluite de puterea firii 
Ca la-nceput, în clipa zămislirii... 


(Aşezindu-și lornieta pe nas.) 


lată-ntr-un bloc de gresie o broască 
Riîioasă. Nu clintește nici un ram. 
Nu-și scoate capul. Mă fixează. Cască. 
Priveşte lumea printr-un ochi de geam. 
Şi e ea însăşi, totuşi... (Reflectind.) 

3 l n pruncie 
Citii aşa ceva în zodiac, 
Sau într-o carte de solomonie? 
„El insuşi, totuşi...“ Nu am ce să fac! 

Observ că nu mai am, ca înainte, 
Aceeaşi bună ţinere de minte. 


(Întinzindu-se la umbră.) 


Ce bine-i să te-ntinzi la umbră-aici! 
Aha! Ferigi! S-o fi mîncind? 
(Gustind un pic.) 
Ferigi ! 
Pentru-animale! Scrie în Psaltire, 
În nu-ș ce loc: „Înfringe-ţi a ta fire.“ 
Și mai departe: „Cine se smereşte 
Se va-nălţa.“ (Neliniștit.) 
Se va-nălţa, fireşte; 
Şi eu acum mă voi smeri în toate, 
Că-ntr-altiel nu se poate... nu se poate. 
Sper să m-ajute, astfel, buna soartă 
Să scap de-aici. Îmi va deschide-o poartă. 
E-o încercare. Mintuirea vine, 
Dacă m-o ţine Domnul, de la sine... 


(Își alungă gindurile, aprinde o țigară de foi și pri- 
veşte spre pustiu.) 


Pustiul ăsta-i fără de sfirșit. 
Un struţ în zare, numai. Greu de spus 
De ce-a lăsat aicea, Cel-de-sus, 
Deşertul ăsta mort şi-ncremenit ! 
Pecinginea aceasta fără margini 
Tărimu-acesta vlăguit şi pleş, 
Fișia asta tristă de paragini, 
De la-nceputul lumii jalnic leş, 
Pe care l-a zvirlit aici, în pripă, 
Uitindu-l pe vecie. Ce risipă! 
Dar stai! Spre est nu-şi îilfiie pulpana 
Oceanu-n soare? Nu. Fata morgana... 
Marea-i spre vest, după colină. Sapă 
Pe dedesubtul ei și trage apă! 

(Un gind ii încolieşte în minte.) 


Da! Trage apă! Dealul nu e lat. 
Și dacă-ar fi în două despicat 

ÎI 
: Stat afr 


Ar năvăli șuvoi de apă vie 
Umplind prăpăstiile din pustie, 

Și unduind pe-ntinderea-i întreagă 
Acest mormint ar prinde lesne vlagă! 
Ochi i-ar da oazele. Ar prinde glas. 
Pisc verde, nordic, ar părea Atlas, 
Corăbiile-n voie ar pluti 

Și caravanele, spre miazăzi. 

Pale de vînt ar răspîndi răcoare, 
Ploaia-ar cădea din nori și aşezare 
Lingă-așezare-ar crește, verde, ud, 
Ar fi covorul ierbii. Da, in Sud, 
Și dincolo de al Saharei zid, 

Ar fi un colţ înfloritor de lume. 
În Tombuctù aș construi, anume, 
O fabrică cu abur; şi rapid 
Bornul-aș coloniza. În siguranţă, 
Prin Habes, în vagon, pe Nil in sus, 
Exploratorul ar putea fi dus. 

Rasa norvegă, rasă de prestanţă, 
Şi care-i oarecum de neam regesc, 
Eu m-aș incumeta s-o încuscresc, 
În plin ocean, într-o splendidă oază, 
Cu sîngele arab, spre-o nouă rasă. 
Pe-un țărm înalt, către ocean deschis, 
Zidi-voi un oraş: Peeropolis, 
Orașul capitală. Lumea veche 

S-a ramolit. Va fi fără pereche 
Era lui Gynt. Să fie capital 

Și lucru-i ca făcut! Al mării val 

O să-l descui cu-o cheie aurită, 

Și-o să cedeze-ncuietoarea porţii. 
Da. Cruciada împotriva morţii! 
Comoara îndelung agonisită, 
Clocind în solul rinced, se descarcă. 
Spre libertate ţările cutează; 

Şi voi răcni ca cel asin din arcă, 
Din ţărmu-acesta binecuvintat, 


ican; în 1902 teritoriul său a fost împărţit intre Nigeria şi Camerun 

Pină-oi vedea că lumea se botează 

În scalda libertăţii. Capital! 

Se mai găseşte-n Est sau Vest. Încearcă! 
Dar pină una alta: un regat... 

Sau jumătate numai, pe un cal! 


(Calul nechează la gura peșterii.) 


Un cal! Podoabe, arme, haine! Vis! 
Şi totuşi, nu! Stă pe o filă scris: 
Voința mută munţii... Bine! Dar 
Poate să mute chiar un armăsar? 
Soarta făcu acum pe cal să urc. 

Ab esse ad posse! — vorba latinească. 


(Îmbracă hainele şi se cercetează.) 


Sir Peer — acu din cap în tălpi eşti turc! 
Nu ştie omu-n veci ce-o să păţeascăl 
Așterne-te la goană, cal sirep! 


(Urcă în șa.) 


Tii! Scări de aur! Zău, nu mai pricep! 
După cum stă-n şa călare, 
Cunoști omul de neam mare. 


(Porneşte în galop prin pustie.) 


(Cortul unui şeic arab, singuratic, într-o oază. 

Peer Gynt, in veşmintele sale orientale, se odih- 

neşte, tolănit pe perne. Bea cafea şi fumează dintr-o 

pipă lungă. Anitra şi un grup de tinere fete dăn- 
tuie şi cîntă în onoarea lui.) 


CORUL FETELOR 


Profetul a venit! 

Profetul, stăpîn peste tot ce-are chip, 
Din cale, la noi s-a oprit, 

Plutind peste marea de colb și nisip! 
Profetul ce dă tuturora porunci, 


3 De ia a fi la a putea (lat.). 

Din cale la noi s-a oprit, 

Plutind peste marea de pulberi adinci! 
Răsune tobe și cavale! 

Profetul s-a oprit din cale! 


ANITRA 


Sirepu-i e alb ca smintina, 
Ca-n rai, înspumat, un șuvoi! 
Atingeţi cu fruntea ţărina! 
Și stele-i sint ochii-amindoi! 
Lucirea privirii n-o-ndură 
Sărmana țărînii făptură! 
Venit-a prin marea pustie 
De pieptu-i podoabe s-anină. 
În juru-i se face lumină, 

În urma lui, noaptea se-adună 
Și creşte fierbintea furtună! 
Venit-a prin marea pustie! 
Pustia sub pasu-i învie, 
Podoabă-a ţărinii bătrine, 

Și Kaba deşartă rămine; 
Aceasta-i a lui profeție. 


CORUL FETELOR 


Răsune tobe şi cavale! 
Profetul s-a oprit din cale! 


(Fetele dansează în ritmul unei muzici line.) 


PEER GYNT 


Stă scris în cărţi — și nu e un secret — 
„Nu-i nimenea în ţara lui profet.“ 

Decît în Charleston, printre armatori, 
Mă simt mai bine-aici de mii de ori. 
Era cam găunoasă acea treabă; 

Precară și neclară mai degrabă. 
Întotdeauna m-am simţit străin. 

Zău, ce mi-o fi venit să mă apuc 

De sclavi și de galere? Balamuc! 

Dezordine, încurcături, venin! 

Acelei vieţi eu nu-i mai aflu rost, 

Și mă împac cu gindul că a fost. 
Pe-un soclu aurit, cu orice chip 

Să fii tu însuţi este, într-un fel, 

Să-ţi construieşti o casă pe nisip. 
Pentru ceasornic, haine și inel, 
Oameni în toată firea dau din coadă, 
lar pentru acul de cravată, iată, 
Stau gata, bieţii, în genunchi să-ţi cadă, 
Deși nu-i nimeni ceas și nici cravată. 
Să fii profet, nu-i treabă încurcată. 
Știi, cel puţin, pe ce picior să stai. 
Te urcă-n slavă, oamenii, pe tine, 

Nu şilingii sau lirele sterline. 

Da, eşti ce ești, fără prea mult alai. 
Nu-ţi pasă de noroc. N-aștepţi nimic: 
Concesiuni, patente... De-aia zic: 
Profet să fii, e pleașcă mare. Știu: 

S-a intimplat să aflu, în pustiu, 
Pe-aceşti copii ai firii. lată, dar, 

Cum am ajuns profet. E lucru clar: 
Nu-i trag pe sfoară. E-o distanţă bună 
Între răspuns profetic și minciună. 

De altfel, pot să mă retrag oricînd. 
Nimica nu mă leagă. N-am de gind; 
Nu-i rău de loc! Și e ceva privat. 
Calul m-aşteaptă. Dacă vreau, rămin; 
Sau plec cum am venit. În rezumat: 
Pe-mprejurare sint deplin stăpin. 


ANITRA 


(apropiindu-se de intrare) 
Profet mărit! 


PEER GYNT 


Poruncă, roaba mea! 

ANITRA 


Pruncii deşertului, plin de speranţă, 
Veniră-n faţa cortului, potop, 
Nerăbdători să-ţi vadă chipul. 


PEER GYNT 


Stop! 
Tu zi-le să rămînă la distanţă. 
Le-aud de-acolo ruga. Să le spui 
Că-n cortul meu n-au ce căta. Aşa! 
Copila mea, tot neamul omenesc 
E slab şi păcătos de felul lui. 
Habar nu ai ce iute şterpelesc; 
Adică, vreau să spun, păcătuiesc... 
Ei, dar destul! Hai, fetelor, la joc! 
Dansaţi şi-nseninaţi-l pe proroc. 


FETELE 


(dansind) 
Profetul milostiv e-ndurerat 
Că fiii gliei săvirşesc păcat! 
Profetul bun, de cer a fost trimis 
Să cheme păcătoșii-n Paradis. 


PEER GYNT 


(urmărind cu ochii dansul Anitreij 
Ca beţele pe tobă-n goana mare 
Îi zdupăie picioarele uşoare. 
E dată naibii şi cu vino-ncoace. 
Are un trup ciudat, dar mie-mi place. 
În lume nu-i frumos, precum se ştie, 
Ce e frumos, ci doar ce-ţi place ţie. 
Ce-i frumuseţea? Ban, al cărui schimb 
Are valoare după loc şi timp. 
Convenţie. Și totuşi, de milenii, 
Au mare preț aceste ciudăţenii. 
În dragoste, n-ai simţurile treze: 
Ilmbli după prea slabe sau obeze, 

OERE CREDE Era at aie te 


După copile crude, băbătii, 

Găsind că-s fade cele mijlocii. 

Cam nespălată pe picioare. Mina 
Nu prea curată. Mai cu seamă, una. 
Dar farmecul nu-i scade. Ba rezultă 
Din toate-aceste neglijenţe-aș spune. 
Ascultă,-Anitra! 


ANITRA 


(apropiindu-se) 
Roaba ta te-ascultă! 


PEER GYNT 


Îmi placi, copilă. Are ginduri bune 
Profetul, tulburat; şi-ar vrea să-i stai, 
Ca hurie!, alăturea, în Rai. 


ANITRA 


Stăpîne, nu se poate! 


PEER GYNT 


Nu glumesc! 
Pe viaţa mea că nu glumesc de loc! 


ANITRA 


Dar eu n-am suflet! 


PEER GYNT 


Lasă, că-ți găsesc. 


ANITRA 


Păi cum, stăpine? 


: În Coran, denumirea fecioarelor din Rai. 

PEER GYNT 


Știu eu! Ai noroc! 
Am să te cresc eu însumi, ca profet. 
N-ai suflet zici? Eşti cam prostuţă, zău! 
Ţi-ai dat în petic. De, îmi pare rău! 
Dar pentru suflet loc ai berechet. 
la vino-ncoace, ţeasta să-ţi măsor! 
E loc destul. Ştiam eu. Să-ţi spun drept, 
S-ajungi departe tare nu m-aştept. 
Prea mare suflet nu cred să primeşti, 
Dar chiar și-aşa, o să răzbești ușor. 
Da, da, te-asigur eu c-o să răzbești. 
ANITRA 


Mărit profet, eu... 


PEER GYNT 
Zì! Nu te sfii! 


ANITRA 


Îmi vine greu să spun... 


PEER GYNT 
Vorbește! Zi! 
ANITRA 


De suflet nu-mi prea pasă... Dar mi-e dor... 
Să-mi dai... 


PEER GYNT 
Ce-ai vrea? 


ANITRA 


(arătind spre turbanul lui) 


Opalul din turban! 

PEER GYNT 
(incintat, întinzindu-i bijuteria) 


Anitra! Fiică-a Evei! Ca profet, 

Și ca bărbat, m-atragi ca un magnet! 
E, ceea ce numea un scriitor: 

„Das ewig Weibliche zieht uns an“. 


(Noapte cu lună. Crîng de palmieri în faţa cortului 

Anitrei. Peer Gynt, cu alăută arabă în mină, şade 

sub un copac. Şi-a tuns barba și părul, arată mult 
întinerit.) 


PEER GYNT 
(cintă, acompaniindu-se din lăută) 


Cind Paradisul, dinadins, 

L-am zăvorit cu chei 

Și am pornit pe-al mării-ntins, 
Frumoasele, cu glasul stins, 
Se jeluiau pe chei. 


Spre sud vislii din răsputeri, 
Împins de-al apei joc — 

Şi-n mindru golf cu palmieri 
Și răcoroase adieri — 

Dădui eu luntrei foc. 


De-atunci per pedes? am plutit, 
Pe luntrea mea urcat. 

Nori piscul Hieb au năpădit, 
Eu, ca o păsăre-n zenit, 

Un cint am înălţat. 


Anitra, vin întunecos 
De palmier, vin bun! 
Caşul de Angora, gustos, 


1 „Etcinul feminin ne atrage.“ (germ.) Cunoscut vers al lui Goethe. 
3 Pe jos (lat.). 

Și el ca tine-i mai prejos; 
Anitra, mă supun... 


(Îşi atirnă lăuta de umăr şi se apropie. ) 


Linişte! Ascultă, oare, 
Cîntecul frumoasa mea? 

În veșmintele-i ușoare 

Poate stă după perdea. 

Ssst! Parcă-i un dop ce sare 
Brusc din sticlă, pe podea. 
lar şi iar! E-o suspinare 

De iubire? Cint de dor? 
Nu! Anitra doarme-mi pare... 
E un sforăit uşor. 

N-o trezi, privighetoare! 
Chiar cînd moartea te pindeșşte, 
Trilul ţi-l prefaci în cint, 
Cinţi mereu, dumnezeiește, 
Cum ţi-e scris. Ca tine sint, 
Filomelă, ca şi tine 

Care-n inimă strecori 

Vraja nopţilor senine 

Și ai dragostei fiori. 

Da, ne leagă-ntr-o fiinţă 
Acest cîntec de alint. 

Noi. Nimic cu neputinţă: 
Filomela și Peer Gynt! 
Fata-n somnu-i să rămiie! 
Dragostea-i mai dulce-aşa: 
Buza, cupa o mingiie 

Fără a-ncerca să bea. 

Dar s-arată. Iat-o, vine! 

Și, de-altminteri, e mai bine! 


ANITRA 
(ieșind din cort) 


M-ai chemat, stăpine, oare? 

PEER GYNT 
Da, profetul te-a chemat. 


Un cotoi m-a deșteptat 
Mieunind după vinat. 


ANITRA 


Ah, stăpine, de vinare 
Nu-i ardea lui... 


PEER GYNT 
Dar de ce? 
ANITRA 
Mi-e ruşine! 


PEER GYNT 


Spune tare! 


ANITRA 


Mă roşesc... 


PEER GYNT 


(apropiindu-se) 

Sau poate e 
Ce-am simţit eu, bunăoară, 
Cînd ţi-am dat opalul? 


ANITRA 


(inspăimintată) 
Vai! 
Cum te-asemui tu, comoară, 
Cu-n cotoi bătrin! 

PEER GYNT 


Ia stai! 
În privința asta, fată, 
Nu-i de loc deosebire 
Între mîță şi proroc. 


ANITRA 


De pe buza ta-n neştire 
Mierea glumei curge. 


PEER GYNT 


Iată! 
Ca oricare-a ta surată 
Judeci doar pe dinafară 
Oamenii. De felul meu, 
Sint glumeţ şi plin de foc. 
Dacă-am fi doar tu și eu... 
Uneori îmi e povară 
Masca aspră de profet; 
Meseria nu-i uşoară, 
Ai necazuri berechet; 
Și necazul, vezi, te schimbă, 
Te acreşte. C-un cuvint 
Aste toate-s doar pe limbă, 
Căci în fond, în tête à tête! 
Sint eu, Peer... aşa cum sint. 
Deci, izgoni-vom pe profet 
Și-aşa cum sînt... voi fi al tău. 


(Se așază sub un copac și o trage spre el.) 


Anitra! Vino să te culci 

Sub palmierii verzi. Noi doi. 
Într-asta nu-i nimica rău. 

Eu iţi voi spune vorbe dulci 

Şi tu îmi vei zimbi. Apoi, 

Sub vraja miezului de noapte, 
Ai să-mi îngini și tu dulci şoapte, 


1 Între patru ochi (fr.). 

Iar buzele, ca rodii coapte, 
Ţi s-or deschide... Mingiieri 
Ne-om împărţi, sub palmieri. 


ANITRA 


(tolănindu-se la picioarele lui) 
Cuvintul tău e dulce cintec, 

Deşi nu-i aflu înțeles. 
Stăpine, spune-mi: e-un descîntec 
Să capăt sufletul ales? 


PEER GYNT 


ŢI l-o trimite sfintul Duh, 
Dar ai să-l capeţi mai tirziu, 
Cind slove de-aur, în văzduh, 
Pe răsăritul purpuriu 

Vor scrie: „Ziuă se făcu“. 
Abia atunci, copilă, tu 

Ai să primeşti invăţătură. 
insă ar fi o neghiobie 
Acum, in noaptea ce te fură, 
Şi-n încropita ei căldură, 
Cu hirburi de filozofie 

Să fac pe marele-nţelept. 
Nu-i totul sufletul. Pe drept 
Se socotește, şi s-a spus, 

Că inima e mai presus. 


ANITRA 


Stăpine, cind grăieşti, îmi pare 
Că văd opale-n scăpărare. 


PEER GYNT 
Subtilitatea e prostie 


Ajunsă-n virf. La răzbunare 
Ajung, cînd prea cumplit mă tem. 

Lașul e crud, precum se ştie. 
Cind cade în exagerare 

Și cind ajunge la extrem, 
Chiar adevărul, cum să-ţi spui, 
Se schimbă în contrariul lui. 
Copilă, un zăvod sărman 

Aş fi, de n-ar fi-n lume semeni 
Cu sufletul ales, ce greu 

Își taie cale spre liman. 

Pe vremi, am cunoscut şi eu 
Pe cineva cu ei asemeni, 

Un giuvaer de om, şi care 
Greşea, doar că-ntrecea măsura 
Strigindu-şi gindu-n gura mare. 
n jurul oazei, vezi arsura 
Pustietăţii pînă-n zare? 
Dacă-aş clinti doar din turban, 
Pustiu-ntreg ar fi ocean 

De unde pururi mişcătoare. 

Dar să-i: schimb fața n-are rost. 
De-aș face-așa, aș fi un prost. 
Ştii tu ce-nseamnă să trăieşti? 


ANITRA 


Învaţă-mă! 
PEER GYNT 


Să tot pluteşti 
Pe fluviul timpului, în jos, 
Să nu te uzi ci, sănătos, 
Să fii tu însuţi. Draga mea, 
Prin forţa bărbăţiei doar 
Mai pot să fiu ce sint. Bătrin, 
Vulturului nu-i mai rămin 
Nici fulgii. Birna veche, iar, 
Se-ndoaie. A dinţilor podoabă 
Și-o prăpădeşte orice babă, 
Un şontorog se ţine-n bețe; 
Tot sufletul se ofilește. 

O, tinereţe, tinereţe! 

Eu vreau, de-acuma înainte, 

Să fiu sultanul tău, fierbinte 
Și aprig. Nu stăpîn, fireşte, 
Ca într-un gyntian regat 

De palmieri înconjurat, 

Ci ca un sol, cînd poposești 

În gindurile feciorești. 

Fetiţa mea, ai înţeles 

Că inima eu ţi-am ales 
Spre-a-ntemeia un califat 
Scriindu-i tablele de legi? 
Vreau dorurile tale-ntregi! 

Vei fi a mea din tălpi în cap. 
Da, voi domni ca un satrap, 
Dar vreau să-ţi fac o închisoare 
Din aur şi mărgăritare. 

S-a zis cu viaţa (nota bene!: 

Cu viaţa ta) dacă mă lași. 
Făptura ta cu ochi, sprincene, 
Grumaz, genunchii buclucaşi, 
Va fi în întregime-a mea 

Fără să zică da sau ba. 

Gingaşe, darurile coapte, 

Ca un sultan, în miez de noapte 
Le voi culege: dulci ciorchini 
În babilonice grădini. 

Aşa că, dacă stau și cuget, 

E mult mai bine că n-ai suflet. 
Atunci cînd îţi e plină ţeasta, 
Te laşi furat de ginduri seci. 
Ai să rămii în starea asta 

În care ești. N-ai încotro. 

Dar am să-ţi pun brățări la glezne. 
Va fi pentru-amiîndoi mai lesne. 
Voi îi eu suiletul tău, deci: 
Așa. Și-ncolo... status quo?. 


(Anitra sforăie.) 


: Ja aminte (lat.). 
3 Nici o schimbare. (lat.). 

Cum? Doarme? Să n-o fi mişcat 
Nimic din tot ce-am îndrugat? 
Ba, fermecată de ce-am zis 
Și covirşită de iubire, 
Plutește-acuma lin, ca-n vis, 
Spre un tărîm de fericire. 


(Se ridică și-i pune, în poală, giuvaeruri.) 


Tu meriţi orice giuvaer! 

Dormi... şi gindește-te la Peer! 
Dormi, dormi! Pe îfruntea-ţi de regină 
Coroana-mprăștie lumină. 

În miezu-acestei nopţi senine, 

Peer Gynt s-a biruit pe sine. 


(Drum de caravane. Oaza rămasă departe, in ur- 
mă. Peer Gynt galopează prin pustiu pe calul său 
alb, ţinînd-o pe Anitra în faţă pe oblincul şeii.) 
ANITRA 

Dă-mi drumu'! Muge! 
PEER GYNT 
Stai, ştrengăriţă! 
ANITRA 
Ce vrei? 
PEER GYNT 


Ce vreau? Fii porumbiţă 
Şi eu un şoim. În joacă! Stai încet! 


ANITRA 
Nu ţi-e ruşine? Tu, bătrin profet ! 

PEER GYNT 
Profetul, gisco, nu-i bătrîn de loc. 
La bătrineţe nu-ţi arde de joc. 
ANITRA 


Dă-mi drumu’! Vreau acasă! 


PEER GYNT 


A, faci nazuri? 
La tata socru-acasă! Ei, drăciel 
Păi după ce-am zburat din colivie 
Vrei să ne-ntoarcem, iarăși, la necazuri? 
Copila mea, de altfel nici nu-i bine 
Să stai prea multă vreme într-un loc. 
Îşi pierd vecinii-ncrederea în tine, 
Și, mai ales atunci cînd ești proroc, 
Să te ivești ca-n basme, fiind oaspăt, 
Să pui degrabă ospeţiei capăt. 
Fiii pustiei greu se-ncred. Ajungi 
Să nu-ţi mai folosească smirnă, rugi. 

ANITRA 


Tu, ești profet? 
PEER GYNT 
Stăpiînul tău şi-atit! 
(Vrea s-o sărute.) 


Uite, ciocănitoarea, face git! 


ANITRA 


Dă-mi inelușul de pe inelar! 


PEER GYNT 


Anitra! Tot ce vrei îţi dau în dar! 

ÎN 


ANITRA 


E vorba ta un cint ameţitor! 


PEER GYNT 


Sint ameţit de dragoste. Cobor. 
Vreau calul să ţi-l port ca simplu sclav. 


(Îi dă cravașa și descalecă.) 


Ascultă, trandafirul meu suav! 

Prin colb și-arşiţă m-oi încumeta 

Ca demn să fiu de răsplătirea ta. 
Anitra, tu vezi bine că sînt june. 
Deci fapta pe cîntare nu mi-o pune. 
Poznaşă-i tinereţea: glumă, joacă. 

Și n-ai fi mereu așa posacă, 

Ai înţelege, scumpo, că mă număr 
Printre glumeţi și, ergo!, că sint tinăr. 


ANITRA 
Eşti tinăr, da. Inele ai? 


PEER GYNT 


Te cred! 
Cu ghiotura. Zburd, uite, ca un ied! 
Viţă de-ar fi, mi-aş împleti pe loc 
Cunună. Hai! Sint tinăr! Vreau să joc! 


(Jucind și cintind.) 


Eu sint cocoș cu moţul rog 
Şi tu ești găinușa. 

Hop! Ai să vezi acușal 

Eu sint cocoş cu moţul rog! 


ANITRA 


Ai obosit! Sudoarea-ţi curge rîu! 
Dă-mi mie să-ţi duc tașca de la briu. 


' Prin urmare (lat.). 


PEER GYNT 


-o dau de tot, Anitra! Tot ce-mi ceri! 
nd eşti iubit, nu-ţi trebuie averi! 


Ți 
Ci 
( Dansind iar și cîintind.) 


Peer Gynt e tinăr și poznaş, 
Habar nu are ce-i pe lume! 
De joacă-i arde şi de glume! 
Peer Gynt e tinăr şi poznaş! 
ANITRA 


E veselie cind profetul saltă! 


PEER GYNT 


Profetul dă-] încolo. Las-o baltă. 
la haina mea! 


ANITRA 
Caftanul e prea lung, 
Briu-i prea larg, șalvarii nu m-ajung! 
PEER GYNT 
Eh bien! 
(Îngenunchind.) 


Fă-mă să urlu de durere! 
Durerea, cînd iubeşti, e mîngiiere. 
Cind la castel vom face noi popas... 


ANITRA 


În Rai! E mult de mers? 


PEER GYNT. 


Păi, cam vreo mic 
De leghe. 
PIE PR ERE ae 


1 Ei, bine! (îr.). 


[3 
“ 


ANITRA 


Prea departe 


PEER GYNT 


N Pe vecie 
Primi-vei sufletul făgăduit... 


ANITRA 


iţi mulțumesc. Dar nu am trebuinţă. 
Ți-e dor, ziceai, de-un chin... 


PEER GYNT 
(ridicindu-se) 
Un chin cumplit. 
De o durere scurtă, însă grea... 
Să fiu, două-trei zile-n neființă... 


ANITRA 


Anitra te ascultă! Bun rămas! 


(li dă, cu biciușca, o lovitură îndeminatică peste 
degete, și o ia înapoi, prin deșert, în galop intins.) 


PEER GYNT 
(rămine, o clipă, ca trăsnit) 
Da! S-a-ntimplat ce trebuia. 


(Acelaşi loc. Un ceas mai tirziu. Peer Gynt, grav 

şi dus pe ginduri, își dezbracă veşmintele turceşti 

unul cîte unul. Apoi scoate din buzunarul hainei 

o caschetă de călătorie, şi-o pune pe cap şi rămine 
in hainele sale europeneşti.) 


PEER GYNT 
(zvirlind cit colo turbanul) 


Stă turcul colo, şi aici stau eu! 
Păginele deprinderi imi atirnau cam greu. 

S-au dus cu haina. Nu pot a mă plinge 

Că mi-au intrat, precum se zice,-n sînge. 

Ce mi-o fi trebuit atita chin? 

Bine-i stă omului ca bun crestin. 

De strai impăunat să se lipsească 

Și să păzească legea creștinească, 

Să fie-ntreg cum e, să aibă parte 

De un mormiînt şi-o cruce, după moarte. 

(Face citiva pași.) 

A naibii fată! Cum eram iubeţ, 

Puțin lipsi să-mi facă părul creţ. 

Să mă prefac în trol dacă-nţeleg 

Cum m-am pierdut cu firea... om întreg. 

Ei, am scăpat! S-a isprăvit de-acuma. 

Un pas mai mult și mă-ntreceam cu gluma. 

Da, am făcut-o fiartă. Mă consolez, un pic, 

C-a fost împrejurarea de vină. De-aia zic: 

Nu doar persoana mea era în joc, 

Ci viaţa asta tristă de proroc, 

De lincezire şi urit; o viaţă 

Atit de searbădă, că-ţi face greață. 

Urită-i meseria de profet! 

Te mişti ca printr-o ceaţă, nu zici pis, 

Stai treaz de veghe veşnic, umbli-ncet, 

Căci ești pierdut dacă te faci de ris. 

M-a ameţit dumnezeiescul har 

Și m-am lăsat vrăjit de-o giîscă... Dar, 

Cu toate astea... (/zbucnind în ris.) 
Zău aşa! Prostii! 

Cu ţopăieli vrei timpu-n loc să-l ţii, 

Și, împotriva valului, apoi, 

Să lupţi cu fandoseli; ca un cotoi 

Să miauni pe o strună, să suspini, 

Și jumulit de pene să termini, 

Ca un cocoş, punindu-le în seamă 

Profetului. Căci jumulit se cheamă 

C-am fost. Da, jumulit! Mi-a mai rămas 

La banca din America o brumă 

Din ce-am avut și-n buzunar o sumă: 

Destul ca să mă scoată din impas. 

La urma urmei, e mai bine. Ştiu 

Că nu-s legat de cal sau vizitiu, 

De cufere, căruţe, zdruncinare... 

Pe scurt: pe situaţie-s călare. 

Ce drum s-apuc? Sint multe căi. E drept, 
Aici s-alege prostul de-nţelept. 
Capitolul e încheiat ca șef 

Financiar. Cu dragostea s-a zis. 

Să merg ca racul înapoi, n-am chef. 

„Ori încotro-ai porni, aceeași cale; 
Încolo sau încoace, o cărare“— 

Într-o istorie cu haz stă scris. 

Să caut un ţel nobil, prin urmare, 
Dar să-mi aducă și ceva parale. 

Ce-ar fi să-mi scriu eu viaţa, dar pe şleau, 
Ca altora să fie pildă... sau 

Aşa ceva... Am timp destul... Ori dacă, 
În chip de temerar explorator, 

Aş sparge crusta vremilor, opacă? 

Ar fi ceva. Deși nu-i prea uşor. 
Atras întotdeauna de știință, 

În cronici am citit cu sîrguinţă. 

Vreau să colind pe căile-omenirii ! 

Și vreau, pe al istoriei șuvoi, 

Ca fulgul să plutesc, să retrăiesc — 
La adăpost, ca simplu spectator — 
Lupta spre bine-a marilor eroi; 

Să văd cugetătorii și martirii 

Căzind, întemeierea statelor 

Și prăbușirea lor, pierind ca fumul 
Virstele lumii... Vreau, într-un cuvint, 
Fluviul istoriei să-l smintinesc... 

Să nu uit însă să-mi procur volumul 
Lui Becker, ca să pot să dibuiesc 
Cronologia!. Recunosc, nu sint 

Prea învăţat, şi-i multă viclenie 

În trebile istoriei. Dar, fie! 

Adeseori, pornind la intimplare, 


: Karl-Friedrich Becker (1777 — 1806), erudit german, autorul unei cunoscute 
Istorii universale. 

Ajungi la rezultate uimitoare... 

E-nălţător să îţi alegi un ţel 

Si-apoi, trecind prin foc, s-ajungi la el. 
(Mișcat.) 


Să-nduri de bunăvoie-atita chin, 

Să-ţi laşi prieteni, ţară şi cămin, 

Şi bogăţia s-o arunci în vint, 

Să uiţi chiar al iubirii legămiînt, 

Spre-a da de-al adevărului mister! 
(Ștergindu-și o lacrimă.) 


Grozave sacrificii ţi se cer 

Cind viaţa cercetării ţi-o închini! 

Sint fericit cum n-am mai fost nicicind! 
Am dezlegat a vieţii taină, iată! 

Și hotărîrea mea-i nestrămutată. 

Că-mi ies din piele, deci, nu-i de mirare: 


Sint eu aşa cum sînt — Peer Gynt cel mare, 


Şi rege peste neamul omenesc. 
Risipa-ntr-un întreg o ghemuiesc. 
Căile vieţii nu se învechesc. 
Ziua de azi nu face cinci parale, 
Căci oamenii sînt simple tiritoare 
Cu sufletul și gindurile goale. 
(Dind din umeri.) 
Femeile, o rasă schimbătoare... 


( Iese.) 


(Zi de vară, sus, în munţii Nordului. O colibă în 

pădure. Un zăvor mare, de lemn, la uşa deschisă. 

Deasupra uşii, coarne de ren. Citeva capre pasc 

lingă cărarea care duce spre casă. O femeie de 

virstă mijlocie, bălaie și frumoasă, toarce, șezînd 
afară, la soare.) 


FEMEIA 


(cintă, cercetind poteca) 
Va trece primăvara, iarna rece 
Și vara caldă. Încă-un an va trece. 

Dar într-o zi te vei întoarce, știu, 
Și eu te-aștept. Cuvintul dat e viu. 


(Adună caprele, apoi toarce și cintă iar.) 


Să-ţi lumineze calea Domnul sfint. 
Să-ţi ocrotească viaţa pe pămiînt. 
Te-aştept să te întorci. De-o fi să pier, 
Iubitul meu, ne-om intilni în cer. 


(În Egipt. În zori, cind ziua se îngînă cu noaptea. 

Statuia lui Memnon, deasupra nisipului. Apare 

Peer Gynt care se opreşte şi priveşte o clipă în 
jur.) 


PEER GYNT 


Deci, mi-aş putea începe de-aici călătoria. 
Sint egiptean acuma, însă păstrind tăria 
Și-avind la bază eul gyntian. 

Să-ncepem, deci, cu ţărmu-asirian. 

De la crearea lumii dacă-aș porni a scrie, 
M-aş pomeni că fac o blasfemie. 

Aş vrea să merg pe-ale Scripturii căi, 

Dar laicele urme răsar sub pașii săi. 
Și-apoi, ca să le puric așa precum s-ar cere, 
N-am plănuit şi nu am nici putere. 


(Se așază pe o lespede.) 


Să mă aşez aicea și să aştept — măreaţă, 
Statuia să-şi inceapă cintul de dimineaţă. 
Măninc ceva, şi-n circa statuii sar, uşor. 

Aș vrea s-o văd oleacă şi prin interior. 

Spre ţărmul Mării Roşii pornesc apoi. Măcar 
Dacă-aş găsi mormîntul regelui Putifar. 

Sint asiat, așadar. Grădinile-atirnate 

În Babilon afla-voi, faimoase dezmăţate. 
Da, urme-ale culturii străvechi... Dintr-o suflare 
Sub zidurile Troiei aş fi, apoi pe mare, 

Tăind de-a dreptul calea, aș poposi, curind, 


569 


În falnica și vechea Atenă. Cercetind 

Din piatră-n piatră,-aş merge prin alți 
unde 

Viteazul Leonida, luptat-a, și-aş pătrunde 

Elina cugetare. Afla-voi în cetate 

Și inchisoarea-n care s-a otrăvit Socrate. 

Ba nu pot merge-acolo, că e război la greci. 

Rămiîne helenismul pe altă dată, deci. 


( Cercetindu-și ceasul.) 


Ce-o fi cu soarele de nu răsare? 
N-am timp de așteptat! În graba mare 
Pornesc spre Troia. 


(Se scoală și ascultă.) 


Ce s-a întimplat? 
Ce-i murmurul acesta prea ciudat? 


(Răsare soarele.) 


STATUIA LUI MEMNON 


(cîntă) 
Din spuza zeului prind viaţă 
Păsări ce cintă-n dimineaţă. 
Zeul atoateştiutor, 
L-a întrupat pe luptător. 
Buhnă-nţeleaptă, unde oare 
Dorm păsările cintătoare? 
Cîntul ascunde un mister 
Și cei care nu-l află, pier! 


PEER GYNT 


Nu-i vocea monumentului. Părere. 

Trecutul glăsuiește prin statuie. 

E melodia pietrelor ce suie. 

Dar, ca savant, să-nsemn pe loc se cere. 
(Notează in carnet.) 


„Statuia cintă. Cu urechea mea 
Am auzit-o. Nu ştiu ce spunea. 

A fost doar o iluzie? Mi-e teamă. 
În timpul zilei, azi, nimic de seamă.“ 


(Își vede de drum.) 


( Împrejurimile satului Gizeh. Marele Sfinx, săpat 

în stincă. Se văd în zare turlele geamiilor şi mina- 

retele din Cairo. Intră Peer Gynt. Priveşte cu lu- 

are-aminte Sfinxul— ba prin lornietă, ba făcîndu-și 
mina pilnie la ochi.) 


PEER GYNT 


L-am intilnit cindva, dar unde oare? 

De cine-mi aminteşte această arătare? 

Am mai văzut-o? Unde? În Nord? În Miazăzi? 
E cineva. Dar cine oare-o fi? 

Memnon, abia acum mi-am amintit, 

E moşul cel din Dovre, chip leit, 

Cum stă acolo ţeapăn şi pornit, 

Cu bucile înfipte pe coloană. 

Dar corcitura asta, lighioană 

Cu chipul de femeie și de leu, 

De un’ s-o iau? Din basme doar. E zmeu, 
Sau se asemuie cu cineva? 

Din basme? Nu. Mi-am amintit. Da, da. 
Ăsta e Boyg care mi-a dat la mir, 
Atunci cînd aveam febră... în delir. 


(Apropiindu-se.) 


Buzele, ochii-ntocmai. Ce spun eu! 
Pare să fie mai isteţ din fire, 

Dar luat în mare, nu-i deosebire. 
Aşadar Bøyg, tu semeni cu un leu 
Privit în plină zi, din spate! Oare 
Mai ştii să dai răspuns la ghicitoare? 
Am să te pun îndată la-ncercare. 


(Strigă spre Sfinr.) 
Hei, Boyg, cine eşti tu? 

O VOCE 


(în spatele Sfinrului) 
Ach, Sfinz, wer bist Du?! 
PEER GYNT 


Răspunde in nemţeşte ecoul? Sau visez? 


VOCEA 
Wer bist Du? 


PEER GYNT 


Ba, vorbește cu-nțeles. 
Interesant! Și nou! Ia să notez! 


(Notează în carnet.) 
„Ecoul in nemţește. Dialect berlinez.“ 


( Begriffenfeldi se ivește din spatele Sfinzului.) 
BEGRIFFENFELDT 
Un om! 


PEER GYNT 
Poftim, ecoul uimitor! 
(Votează în carnet.) 


„Concluzia o trag ulterior.“ 


BEGRIFFENFELDT 


(dind semne de neliniște) 
O, Lebensfrage?! Mă scuzaţi! Ce-anume 
Vă mină-aici la margine de lume? 


! Ab, Sfinxule, cine ești? (germ.) 
$? Problemă vitală! (germ.) 

PEER GYNT 


Unui amic venii să-i dau bineţe. 


BEGRIFFENFELDT 


Cum? Sfinxului? 


PEER GYNT 
(dind din cap afirmativ) 
Amic din tinereţe. 
BEGRIFFENFELDT 
Grozav | Și după-o noapte de calvar! 
Îmi crapă capul! Sare-n ţăndări! Dar 
Chiar îl cunoşti? Vorbeşte-atunci! Fii bun! 
El cine este? 
PEER GYNT 
Da, pot clar s-o spun: 
Este el însuşi. 
BEGRIFFENFELDT 
(sărind în sus) 
l Într-o fulgerare 
Enigma îşi găseşte dezlegare. 
El însuşi? 
PEER GYNT 


Da, asta-i părerea lui. 


BEGRIFFENFELDT 

El însuşi! Revoluţia departe nu-i! 
(Scoțindu-și pălăria.) 

Cum vă numiţi? 

PEER GYNT 


Peer Gynt m-au botezat. 


BEGRIFFENFELDT 


Peer Gynt! Adinc! Era de așteptat! 
Peer Gynt! Necunoscutul prevestit 
A căruia venire s-a-mplinit! 


PEER GYNT 
Nu, zău! Te pomeneşti că-l căutai? 
BEGRIFFENFELDT 
Peer Gynt! Ce-adinc şi tainic sună-n grai! 
Ca un străvechi proverb! Aş vrea să ştiu 
Ce sinteţi? 
PEER GYNT 


(cu modestie) 
De! Am incercat să fiu 
Eu insumi. lată pașaportul meu. 


BEGRIFFENFELDT 


Aceleaşi vorbe tainice, mereu! 
(Luindu-l de mină.) 


Hai la Cairo-n grabă! L-am aflat 
Pe-al tilmăcirilor mare-mpărat! 


PEER GYNT 
Eu, împărat? 


BEGRIFFENFELDT 
Hai, vino! 


PEER GYNT 
Mă ştii cu-adevărat? 

BEGRIFFENFELDT 


(trăgindu-l după el) 
Al tilmăcirilor mare-mpărat, 
Pe fundamentul propriului său eu! 


(La Cairo. Curte mare, cu ziduri înalte, înconju- 
rată de clădiri. Ferestre cu gratii. Cuşti de fier. În 
curte, trei gardieni. Soseşte şi al patrulea.) 


CEL CARE A VENIT 


Schafmann, directorul pe unde-o fi? 


UN PAZNIC 


Păi l-am văzut ieșind în zori de zi, 
Cu noaptea-n cap. 


PRIMUL 


Hm! Nu miroase-a bine... 


Căci astă-noapte... 


ALTUL 
Sst! lată-l că vine... 


( Begriffenfeldi il introduce pe Peer Gynt, incuie 
poarta și viră cheia in buzunar.) 


PEER GYNT 


(ca pentru sine) 


lată un om cu spiritul ales. 
Orice-ar rosti întrece banalul înţeles. 


(Privind in jurul său.) 


Deci ăsta-i Clubul celor învăţaţi? 

BEGRIFFENFELDT 


De toate soiurile veţi găsi. Aflaţi 
Că cercul celor mai subtili din ei 
Numără, de curind, o sută trei. 


(Strigind către paznici.) 


Fuchs, Schafmann, Schlingenberg, Mikkel, 
Imediat în cuşca de oţel! 


PAZNICII 
Cum? Noi? 


BEGRIFFENFELDT 


Păi cine altul? Mai repede... C-apoi... 
Cit se-nvirteşte lumea să ne-nvirtim şi noi! 


(Virindu-i cu de-a sila în cușcă.) 


Sosit-a Peer cel mare. Deci n-am zor 
De voi și nici nu vreau să vă mai văd! 


(Încuie cușca şi aruncă cheia in fintină.) 
PEER GYNT 


Domnule doctor, scumpe director... 


BEGRIFFENFELDT 


Nici una şi nici alta. S-a sfirşit! 
Domnule Peer... aș vrea să vă transmit... 
Știţi să tăceţi? 


PEER GYNT 


(din ce în ce mai neliniștit) 
Dar ce este? 


BEGRIFFENFELDT 
Prăpăd! 
Vreau să-mi promiţi că n-ai să te cutremuri. 

PEER GYNT 


Am să încerc. 


BEGRIFFENFELDT 
(îl trage intr-un colț, vorbindu-i în șoapti) 
l Ieri noapte la unsprezece ceasuri 
Și-a dat sfîrşitul adevărul absolut. 
PEER GYNT 


Doamne fereşte! 


BEGRIFFENFELDT 


Da. Cumplite vremuri! 
Un lucru, pentru mine, extrem de neplăcut. 
Da, o să am necazuri, 
Încurcături și neplăceri, 
Căci întreprinderea aceasta, pînă ieri, 
Era considerată balamuc. 
PEER GYNT 


Cum? Balamuc? 


BEGRIFFENFELDT 


Pricepi ce vreau să spun... 


PEER GYNT 


(palid, cu glas scăzut) 
Pricep, cum nu. Asta-i complet nebun, 
Dar nimeni nu-și dă seama că-i năuc. 


(Se indepărtează.) 
BEGRIFFENFELDT 


(urmindu-l) 
M-ai înţeles în întregime, sper. 
Căci e absurd cind spun că a murit. 

Exact ar fi: din piele şi-a ieşit, | 
Ca vulpea lui Münchhausen... știi... Dar... 


PEER GYNT 


O clipă numai! 


BEGRIFFENFELDT 


(fără să-l slăbească) 
Ba ca un ţipar, 
Nu ca o vulpe. Ca din ochi un ac... 
Și s-a zbătut de zid... 


PEER GYNT 
Ei? Ce mă fac? 


BEGRIFFENFELDT 


Hirst, beregata! Şi prin crăpături, 
Țişti! Şi-a ieşit din piele... 


PEER GYNT 
Vorbeşte într-aiuri! 


BEGRIFFENFELDT 


Fuga din sine, fără îndoială, 

Va fi-n curind urmată de-o răscoală 
Pe apă şi uscat. Se ințelege 

Că de la ung’pe noaptea, toți nebunii 
Au căpătat o minte strict normală, 
Conform cu noul stadiu-al rațiunii. 

Și după buna logică, e lege 

Că, începind chiar din acel moment, 
Orice-nţelept a devenit dement. 


PEER GYNT 
Vorbești de timp. Mă crede, am timpul limitat. 


578 


BEGRIFFENFELDT 
A, timpul dumitale! Vezi, asta mi-a scăpat 
( Deschide ușa și strigă.) 
leşiţi afară! Timpul și veacurile mint! 
Murit-a raţiunea! Slăvit fie Peer Gynt! 


PEER GYNT 
Prietene... 
(Nebunii ies unul după altul în curte.) 
BEGRIFFENFELDT 
Ei, bun venit! E ora 


Să-l salutaţi pe-acela ce-adus-a aurora; 
Pe impăratul vostru... 


PEER GYNT 
Cum? Împărat? 


BEGRIFFENFELDT 


Vezi bine! 


PEER GYNT 


Prea mare cinste. Nu mi se cuvine. 


BEGRIFFENFELDT 


Ah! Lasă modestia! Într-un asemeni ceas 
E deplasată, totuşi. 


PEER GYNT 


Daţi-mi puţin răgaz! 
M-aţi buimăcit. 

BEGRIFFENFELDT 


Buimac? Măreţul Peer 
Care-a ghicit al Sfinxului mister? 
Care-i el însuşi? 


PEER GYNT 


Vezi, aici e-aici. 
Da, sint eu însumi, precum bine zici. 
Dar ceilalți de-aici, de nu mă-nșală 
Vederea, sint săriţi din ei afară. 


BEGRIFFENFELDT 


Săriţi din ei! Eroare capitală! 
Nimeni de-aici nu și-a ieşit din piele. 
El însuşi fiecare-i, şi fiecare zboară 
Prinzind vint bun şi strașnic în vintrele. 
Închis ca-ntr-un butoi în eul său, 
Dospeşte-n el şi se aruncă-n hău; 
Se-astupă cu al eului său cep 

Și cetluieşte doaga la butoi. 

De jalea altuia, pe cit pricep, 

Nu plinge nimeni, fierbem doar în noi, 
Și sintem noi, în gînduri şi în cuget, 
Noi înșine sintem, din tălpi în creștet; 
Și prin urmare, spre-a le fi-mpărat, 

E limpede, ești cel mai indicat. 


PEER GYNT 
Mai bine m-ar lua dracu! 


BEGRIFFENFELDT 
N-ai stofă de eroul 
Orice-nceput pe lume pare, desigur, nou. | 
„El însuşi“. Vino-ncoace. Drept pildă, dacă vrei, 
Am să aleg acuma pe cel mai bun din el. 
(Unei figuri sumbre.) 
Ei, bună ziua Huhu! Ia spune-ne tu nouă 
De ce întotdeauna îţi ninge şi iţi plouă? 

HUHU 


Cum aş putea fi altfel, cînd oamenii aleși 
Pier unul după altul, ne-nţeleşi? 


(Către Peer Gynt.) 
Tu eşti străin. Ascultă! Ai rădbare? 


PEER GYNT 


(înclinindu-se) 


Sint gata să te-ascult. 


HUHU 


Dă-mi ascultare! 
Scapără spre est, în zare, 
Ţărmurile malabare. 
Olandezii, portughezii, 
O cultură-nsămînțară, 
Însă sînt, în astă-ţară, 
Băştinași, malabarezii. 
Limba lor e-amestecată. 
Ei, azi, stăpînesc limanul, 
Dar, în vremea de-altădată, 
Domn era urangutanul. 
Miîrîia-n pădurea deasă 
Singur, ca la el acasă, 
Și urla, strimbindu-și gura, 
Cum l-a zămislit natura. 
Da, urla, urla în lege, 
Căci era stăpin şi rege. 
Însă hoardele străine 
Încilciră graiul bine. 
Patru veacuri încheiate 
Noaptea stăpini-n cetate; 
Şi aceste nopți, se știe, 
Ţin popoarele-n robie. 
Strămoşeştile murmure 
Amuţiră în pădure, 
Și, fără vorbirea trează, 
Gindul nu se întrupează. 

Toate rasele corcite, 
Portughezii, olandezii — 

Nu mai spun, malabarezii — 
Sint la fel primejduite. 

Am luptat să se-ntărească 
Limba noastră strămoșşească, 
Şi, dînd leșului alt suflet, 
Dreptul am cerut la urlet, 
Urletul, care-i urzeală 

În producţia orală. 

Dar truda mea s-a-ntors în chin. 
Cred că pricepi de ce suspin. 
Mulţumesc de ascultare. 

Nu cunoşti vreun leac? Și care? 


PEER GYNT 


(incet, pentru sine) 
Eşti cu lupii impreună: 
Urlă, deci, şi tu la lună. 


(Cu glas tare.) 


Prietene, ştiu că-ntr-un loc 
Se află-n codrii din Maroc 
O specie de maimuţoi 
Lipsiţi de cintec şi cuvint. 
Între malabarezi și voi 
E-asemuire — așa zicînd — 
Și-ar fi un gest pilduitor 
Să vă mutaţi în ţara lor, 
Dindu-le-o mină de-ajutor. 


HUHU 


Mulţumesc de ascultare. 
Urmez sfatu-n graba mare. 


(Cu un gest plin de măreție.) 


Respins de Est, in Vest purced, 
La cimpanzei să fiu aed. 


( Iese.) 

BEGRIFFENFELDT 


Era sau nu el însuși? Nu mă-ndoiesc de fel. 
Plin ochi de eul său: el, numai el. 

De sine însuşi vorbele-i sînt pline. 

E însuşi el în forţa de-a izbucni din sine. 

Hai să-ţi arăt pe altul acum. Să vezi minunea. 
Și ăsta, de aseară-i certat cu raţiunea. 


(Adresindu-se unui felah care poartă o mumie 
în circă.) 


Ei, rege Apis! Ce faci prea-nălțate? 
FELAHUL 


(furios, către Peer Gynt) 
Sintem eu regele Apis? 


PEER GYNT 


(ascunzindu-se în spatele doctorului) 
l l Vedeți, în aste toate 
Nu mă pricep prea bine; abia-s aici de-un ceas. 
Dar cred că da, cind judec după glas. 
FELAHUL 


Și tu minţi! 


BEGRIFFENFELDT 


Preamărite, binevoiţi a spune 
Cum fuse întimplarea. 


FELAHUL 
De minune! 


(Către Peer Gynt.) 


Îl vezi pe ăla din spinare? 
Regele Apis se numea. 
Acum il port ca pe-o mumie, 
S-a prăpădit, e mort sadea. 

El piramidele durat-a 

Și Sfinxul mare a săpat; 
Cum zice doctorul, cu turcii 
S-a războit in lung şi-n lat. 
Egiptul l-a slăvit; de-aceea, 
Ca pe un zeu de-a pururi nou, 
Și pe altarele din temple 
L-a-nfăţişat în chip de bou. 
Că Jo sint acel rege Apis 
E clar, cum e afară zi; 

Și dacă te- -ndoiești o clipă, 
Numaidecit voi dovedi. 
Regele Apis, la vinare 
Minat de aprige nevoi, 

Şi coborind din șa o clipă, 
S-a ușurat pe-ogor, la noi. 
Pămîntul, ingrășat de rege, 
Cu grine m-a hrănit. Dovezi 
Sint coarnele aflate-n creştet 
Pe care însă nu le vezi. 
Rău e că nimenea puterea 
Nu vrea să-mi preamărească. Ah! 
Sînt din născare boul Apis 
Dar oamenii mă cred felah. 
De-ntrezăreşti vreo scăpare 
Dă-mi sfatul neprecupeţit: 
Cum să cîştig asemănarea 
Regelui Apis, preamărit? 


PEER GYNT 


Duraţi, Mărite, piramide 
ȘI Sfinxul mare, în regat; 
Cum zice doctorul, cu turcii 
Vă războiţi în lung și-n lat 


FELAHUL 


Uşor de zis. Dar păduchiosul 
Felah, sărman între sărmani, 
Abia işi apără coliba 

De şoareci şi de șobolani. 
Găseşte, omule, o cale 

Mai lesnicioasă, spre-a putea 
S-ajung măritul rege Apis 
Pe care-l port în circa mea. 


PEER GYNT 


Ce-ar fi, Mărite, să te spinzuri, 

Să zaci într-un sicriu de preț, 

Desăvirșind asemuirea 

De-a pururi ţeapăn și măreț? 
FELAHUL 


Aşa el Viaţa pe-o fringhie! 
Trăiască ștreangul! Chiar de-or îi 
La început, mici diferenţe 

Cu vremea ştiu că vor pieri. 


(Se depărtează şi incepe se-și pregătească cele nece- 
sare pentru spinzurat.) 


BEGRIFFENFELDT 


Domnule Peer, o personalitate. 
Om cu metodă. 


PEER GYNT 
Da. Tot ce poate. 


Îşi viră gitu-n ştreang! O, Doamne sfinte! 
Îmi vine să legin. Îmi ies din minte. 


BEGRIFFENFELDT 
O stare trecătoare. Scapi repede de ea. 
PEER GYNT 


Scap? Scap spre ce? Spre unde? Mă scuzi... dar 
am plecat. 

BEGRIFFENFELDT 
(oprindu-l) 
Ce, ești nebun? 
PEER GYNT 
Nu încă... Nebun, zici? Nu cumva... 


(Larmă. Ministrul Hussein trece prin mulţime.) 


HUSSEIN 
Mi s-a vestit un oaspete-mpărat. 
(Către Peer Gynt.) 
N-oi fi chiar dumneata? 
PEER GYNT 
(buimăcit) 
Aşa se pare. 
HUSSEIN 


Bun! „Notele“ acestea aşteaptă un răspuns. 


PEER GYNT 
(smulgindu-și părul) 
Dă-i drumul inainte! Departe am ajuns! 
HUSSEIN 
Nu vreți să mă cinstiți cu-o cufundare? 


(Făcind o plecăciune adincă.) 
Eu sint o peană. 


PEER GYNT 


(înclinindu-se și mai adinc) 
Nu mă îndoiesc. 


Eu sint un pergament împărătesc. 

HUSSEIN 


Povestea mea e scurtă. N-am noroc: 
Trec drept o nisiparniţă, şi eu sint toc. 


PEER GYNT 


Povestea mea e și mai scurtă. lată: 
Sint pagina mereu imaculată. 


HUSSEIN 


Oamenii, să priceapă la ce sint bun, nu-i chip. 
Pe foi, din mine-aruncă o brumă de nisip. 


PEER GYNT 


Am fost o carte dată unei femei în dar. 
Nebuni sau buni — o simplă greșeală de tipar, 


HUSSEIN 


Giîndiţi-vă la mine cite ponoase trag: 
Nicicind să nu m-ascută, ca peană, un briceag! 


PEER GYNT 
(sărind în sus) 


Îţi dă prin gind ce-nseamnă să fii un ren? Auzi! 
Să nu simţi sub copite pămîntul! Să tot zburzi! 


HUSSEIN 


Sînt bont din cale-afară. Degrabă, un cuţit! 
Se prăbușește lumea de nu sint ascuţit! 


PEER GYNT 


Ar fi păcat de lume, pe care Dumnezeu 
A întocmit-o bine, trudindu-se din greu. 

BEGRIFFENFELDT 
Poftim cuțitul! 


HUSSEIN 


(înșfăcindu-l) 
Straşnic! M-ascut în toată graba? 
Și am să prind cerneală! 


(Își taie beregata.) 


BEGRIFFENFELDT 


(ferindu-se) 
Nu împroșca degeaba! 


PEER GYNT 
(tot mai neliniștit) 
Ţineţi-l! 
HUSSEIN 


Da. Întocmai. Aşa e: să mă ție. 
Da, ţineţi bine tocul in mînă! Vreau hirtie? 


(Cade.) 
S-a isprăvit. Post scriptum să însemnați mai jos: 
„A fost cindva pe lume un toc fără folos.“ 
PEER GYNT 
(amețit) 


Cine sinteţi? Eu cine-s? Opreşte, Tu, Cel mare! 
Sint tot ce vrei: trol, turc, un păcătos... 
Ceva se fringe-n mine... îndurare... 


(Strigă.) 


Cum să te chem, nu-mi mai aduc aminte!... 
Ajută-mă !... Te-ndură-al smintiţilor părinte!... 


(Își pierde simţirea.) 

BEGRIFFENFELDT 


(cu o coroană de paie în mină, sare și se așază călare 
pe el) 


Ah! Cită măreție! Blagoslovit de cer, 
El şi-a ieşit din sine! E rege-ncoronat! 


(Îi apasă coroana pe cap şi strigă.) 


Trăiască-al eului mare-mpărat! 


SCHAFMANN 


(din cușcă) 
Es lebe hoch der grosse Peer!! 


Actul V 


(În Marea Nordului, aproape de coasta norvegi- 
ană, pe puntea unei corăbii. Apus de soare. Vre- 
mea prevestește furtună. Peer Gynt, bătrin vin- 
jos cu părul şi barba sure, stă la pupă, pe dunetă. 
E îmbrăcat pe jumătate marinăreşte, cu surtuc şi 
cizme cu carîmbi înalţi. Hainele sint vechi și roase. 
Obrazul, ars de vînt, are o expresie aspră. Căpi- 
tanul vasului stă la timonă. Marinari la pupă.) 


PEER GYNT 


(rezemindu-și miinile de balustrada punţii și pri- 
vind spre țărm) 
Căruntul Halling şi-a-mbrăcat cojocul. 
lată-l cum se făleşte-n amurgul roș ca focul. 
Frate-său Jokle,-n spate, parcă de stinci s-agaţă 
Cu ţurţuri verzi pe sarica-i de gheaţă. 
Lavina pare-n zare o gingașă fecioară 


: Trăiască marele Peer! (germ.) 

Şi-n văluri de in, albe, zăpada o-nfăşoară. 
Dar ce să mai vorbesc! Siînteţi asemeni 
Precum vă ştiu, prieteni: sure cremeni. 


CĂPITANUL 


(strigă) 
Doi marinari la cîrmă! Fanaru-aprindeţi grabnic! 


PEER GYNT 


Se intețeşte vintul. 


CĂPITANUL 


La noapte-avem furtună. 


PEER GYNT 


De-aici se vede Ronde? 


CĂPITANUL 
l Nu, cîtuși de puțin. 
Fonne i-ascunde fața mereu, ca un zăbranic. 
PEER GYNT 
Dar Blåhø? 


CĂPITANUL 


Nu, nici el. Pe vreme bună, 
Se vede Galdhøpigg, de pe catarg. 


PEER GYNT 


Dar Hårteig unde-i? 


CĂPITANUL 


(arătindu-i) îi 
Colo, către al zării larg. 

PEER GYNT 
Așa, deci! 


CĂPITANUL 


Văd că locul nu vi-i de loc străin. 


PEER GYNT 


Cind am plecat din țară, trecui pe-aici. Se ştie: 
Pe fund rămine zaţul cind sorbi paharul plin. 
(Scuipă și privește coasta.) 


Acolo, după creasta de steiuri, albăstrie, 
În negrele gitlejuri de văgăuni adinci, 
Între ripoase ţărmuri și prăvălite stînci — 
Și-acolo trăiesc oameni. 


(Întorcindu-se spre căpitan.) 


Se-nalţă, ici, colea, 
La mari distanţe-o casă în ţara asta... 


CĂPITANUL 


Da, 
Sălașuri risipite de oameni nevoiaşi. 


PEER GYNT 
În zori sintem acolo? 


CĂPITANUL 


Nădăjduiesc. Doar dacă 
N-o să ne fie noaptea și bezna ei vrăjmași. 


PEER GYNT 
Spre-apus se-ndeasă norii. 


CĂPITANUL 
Aşa el 


581 


PEER GYNT 


l l l „Stai oleacă! 
Să-mi spui cind tragi la mal. Căci am de gind 
Să-i miluesc, cu bani, pe marinari. 

Să nu uiţi! 
CĂPITANUL 


Mulţumiri |! 


PEER GYNT 


Nu sume mari. 
Minele de-aur le-am pierdut pe rînd. 
Norocul și cu mine sintem cam la cuțite. 
Ți-am dat ceva-n păstrare. Atita, pasămite, 
Mi-a mai rămas. Restul s-a dus la dracu’. 


CĂPITANUL 
Destul să vă respecte tot săracu” 
De pe meleagul ăsta. 

PEER GYNT 

| N-am rude. Aşadar, 

N-o să-l aștepte nimeni pe cel plecat hoinar. 
Scăpai de-nghesuială și îmbrinceli, pe chei. 

CĂPITANUL 


Vine furtuna! 


PEER GYNT 


Dacă vreunul dintre ei 
E prea lipsit, să-mi spui, căci deocamdată 
Să știi că n-am nevoie de bani. 


CĂPITANUL 


Prea bine. lată 
Un gest frumos. Mai toţi au stare proastă. 


592 


Mai toţi au casă grea: copii, nevastă... 

Şi cu simbria nu se-ajung de loc. 

Cind le-o cădea pe cap aşa noroc, 

Au să vă nalţe-n slavă, ca pe un Dumnezeu. 


PEER GYNT 


Zici că au prunci, neveste şi d-asta o duc greu? 
Sint însuraţi? 


CĂPITANUL 


Păi, care din ei nu-i însurat? 
Dar bucătarul trage, rău, targa pe uscat. 
Îi flămînzesc copiii şi nimănui nu-i pasă... 


PEER GYNT 


Sint însuraţi! I-așteaptă, deci, cineva acasă 
Cu dor și bucurie. Ce fel de bucurie? 


CĂPITANUL 


De oameni nevoiaşi... 


PEER GYNT 


Și ce-o să fie 
Cind s-or afla-mpreună? 


CĂPITANUL . 


l l Nevasta, de mincare 
Tot ce-i mai bun aduce... 


PEER GYNT 
Şi-aprinde-o luminare... 

CAPITANUL 
Ba, două chiar. Și umple paharul cu rachiu... 

PEER GYNT 


Și stau la căldurică. E foc în sobă. Știu. 
Copiii-n jur fac larmă. E-atita gălăgie 
Că nu se mai aude ce spun. Şi bucurie 
Zici că se cheamă asta? 


CĂPITANUL 


De marinari sărmani, 
Și gindul dumitale de-a-i ajuta cu bani 
E-o binecuvintare... 


PEER GYNT 


(izbind cu pumnul în balustradă) 
Ce, crezi că m-am ţicnit? 
Să le deșert în palme avutu-agonisit 
Doar ca să-şi simtă piîntecul sătul? 
Ca să adun avere, am pătimit destul. 
Pe bietul Peer Gynt nimeni nu-l va PMI pe 
chei. 


CĂPITANUL 


Sint banii dumitale şi faci cu ei ce vrei. 


PEER GYNT 


Sint banii mei, aşa e. Să n-am încurcătură! 
Să-mi faci, deci, socoteala cînd om ajunge-n 
| , : port. 
Din Panama, biletul și speze de transport. 
Ceva rachiu la oameni. Mai mult nici o lăscaie. 
De nu mi-oi ține vorba, dă-mi una peste gură. 


CĂPITANUL 


Vă datorez chitanța. Atit. Nu și-o bătaie. 
lertați-mă. Am treabă. Furtuna nu se-ndură. 


(Se îndreaptă spre puntea superioară! a corăbiei. 
S-a intunecat. Se aprind luminile in cabine. Hula 
mării crește. Ceaţă și nori grei.) 

PEER GYNT 


Să ai acasă-o droaie de copii, 

Să-ţi sară-n jur, cînd te intorci, zglobii, 

Să ştii că cineva te are-n gind 

Cind pleci... La mine nimeni nu s-a gindit, nici- 
cînd.. 

Şi luminări... Le fac eu felul, lasă! 

Le dau să bea pîn-or cădea sub masă. 

Pe țărm n-ajunge nimeni, din dracii ăştia, treaz. 

Să-şi suduie nevasta, ca omul la necaz, 

Să-şi blesteme copiii, să nu ştie ce-ngaimă, 

Să dea cu pumnu-n masă, să răspindească spaimă. 

Femeile, cu pruncii tiriş, s-o ia la goană 

Urlind... Le stric eu cheful. Fac pomană! 


(Corabia se înclină foarte tare; Peer se poticnește și 
e gata să-și piardă echilibrul.) 


S-a clătinat, nu glumă! Ei, drăcie! 

Trudeșşte marea asta parc-ar primi simbrie. 
Nu s-a schimbat nimica: tot nordu-i călăuz, 
Și valul mării-același: potrivnic şi ursuz. 


(Ascultind.) 
Ce strigăt fu acesta? 
MARINARUL DE CART 
(la pupă) 
Vas sfărimat, sub vint! 
CĂPITANUL 
"(în mijlocul punţii, comandini) 
Cu vintul inainte! Propteşște cîrma bine! 
TIMONIERUL 
Sint oameni pe epavă, cumva? 
MARINARUL DE CART 


Trei parcă sint. 

PEER GYNT 


Daţi drumul bărcii-n apă. 


CĂPITANUL 
E șubredă. Nu ţine. 
(Se îndreaptă spre proră.) 
PEER GYNT 
Să nu-ţi vină a crede! 
(Citorva, din echipaj.) 
Udaţi-vă un pic! 
Scăpaţi-il Sinteţi oameni! 
SEFUL DE ECHIPAJ 
Nu-i de făcut nimic! 
E prea turbată marea. 
PEER GYNT 


Strigă iar! 
Şi vintul urlă! Frate bucătar, 
Nu vrei să-ncerci? Plătesc! 


BUCĂTARUL 
Ce? Nu ţi-e bine? 
Nici pentru douăzeci lire sterline! 

PEER GYNT 
Creștini sinteţi? Ba cîini! Nici nu vă pasă 
Că-s şi ei oameni. Că-i așteaptă acasă 
Nevasta și copiii. 

ȘEFUL DE ECHIPAJ 


S-aștepte mult şi bine. 

CĂPITANUL 


Valul dă gata vasul! 
TIMONIERUL 
Începe să se-ncline! 
PEER GYNT 


Vă place, nu? 


ȘEFUL DE ECHIPAJ 


Deseară, căpitane, 
Vor fi mai mult pe lume, trei vădane. 


(Furtuna crește. Peer Gynt se îndreaptă spre pupă.) 


PEER GYNT 


Ticăloșită-i lumea! E oare cu putinţă? 

S-a dus şi omenia și bruma de credinţă. 
Fac un pospai de bine şi-apoi o iau la fugă! 
Nu se mai tem de Domnul şi nu mai cred în rugă. 
Pe noapte şi furtună-i primejdie. Părinte, 
N-au cutezat să-şi pună nici unul viaţa-n joc. 
Netrebnicii, gîndesc că-i mai cuminte 

Să-și vadă de-ale lor. Dar eu, de loc 

Nu-s vinovat. N-am pregetat o clipă 

Să le plătesc, să fac de bani risipă. 

Dar ce folos? Cum zice şi una din zicale: 

„E cugetul curat o pernă moale“. 

O îi, dar pe uscat, nu pe ocean. 

Cînd marea-i răsculată, nu face nici un ban, 
Chiar dacă te deosebești de gloată, 

Căci pe ocean, tu insuţi nu poţi fi niciodată. 
Te-amesteci cu mișeii: matroz şi bucătar; 

Și cînd le sună ceasul, porneşti la măcelar 

Cu turma-ntreagă, nu te ştie nime, 

Şi nimeni nu te smulge din mirșava mulţime. 
Te duci pe copcă, nimeni nu te- ntreabă. 
Greşeala e c-am fost eu prea de treabă. 

De-asta trăsei ponoase fără număr. 

Aş ști eu cum s-o-ntorc de-aș fi mai tînăr. 

Da, mi-ar cinta in strună... Tirziu nu-i nici acum. 
Se va zvoni că Peer Gynt se-ntoarce de la drum 
Bogat și plin de fală. Averea ce-am avut 
Vreau s-o răscumpăr, apoi voi înălţa-n ţinut 
Mindreţe de castel, mai mare dragul. 

Dar nu vreau nimenea să-mi treacă pragul. 
Să stea, milogi, cu cușma-n miini, la poartă. 
Da, n-au decit să-și plingă trista soartă. 
N-am să le dau un sfanţ să-i văd crăpind 

Şi-o să le intre bine-n cap un gind: 

C-aşa cum sint, sint încă de temut. 


CĂLĂTORUL STRĂIN 


(răsare, din intuneric, în faţa lui Peer Gynt și il 
salută prietenos) 
Bună seara! 


PEER GYNT 

A, bună seara! Nu v-am văzut pînă acum! 
CĂLĂTORUL 

Eu sînt, dacă-mi permiteţi, tovarășul de drume 
PEER GYNT 

Aşa! Credeam că-s singur pe punte pasager. 
CĂLĂTORUL 

V-aţi inşelat. E limpede-acum, sper. 


PEER GYNT 


E de mirare, însă, c-abia in astă-seară 
Vă intilnesc. 

CĂLĂTORUL 


Eu ziua nu umblu pe afară. 


PEER GYNT 
Sinteţi bolnav? Alb ca un sloi de gheaţă! 


CĂLĂTORUL 
Ba-s teafăr tun. Aşa sînt eu la faţă. 


PEER GYNT 


Furtuna se-nteţește. 


CĂLĂTORUL 


Da. Slavă Celui mare. 


PEER GYNT 


Cum slavă? 


CĂLĂTORUL 


Numai valuri cit casa pină-n zare... 
Îmi lasă gura apă! Păi nu-i aşa? Năpasta 
Va scufunda corăbii destule-n noaptea asta! 
Și leşuri. Cite leșuri vor fi pe țărm! Grămezi! 


PEER GYNT 


Ferească Domnul! 


CĂLĂTORUL 


Spune-mi: ţi s-a-ntimplat să vezi 
Un spinzurat sau poate un înecat, chip hid? 


PEER GYNT 


Curată nebunie! 

CĂLĂTORUL 

| Da. Leșurile rid. 

Dar rid in silă, mutra li se schimbă. 

Rid, cei mai mulţi, muşcindu-se de limbă. 
PEER GYNT 

Să piei din ochii mei! 
CĂLĂTORUL 


| O întrebare! 
Să zicem că o stincă în faţă ne răsare 
Și vasul se scufundă... 
PEER GYNT 


E cu putinţă, crezi? 


CĂLĂTORUL 


La intrebarea asta nu ştiu ce să-ţi răspund... 
Eu scap și dumneatale te prăvăleşti la fund... 


PEER GYNT 
Ah! Balivernel! 


CĂLĂTORUL 
l l Totuși se-ntimplă-ades, pe apă. 
Şi-atunci cind ești cu un picior în groapă, 
Eşti mai milos... C-așa e firea noastră. 
PEER GYNT 


(băgind mina in buzunar) 
Vrei bani? 
CĂLĂTORUL 
= Nu. Dăruiţi-mi cadavrul dumneavoastră. 
Îmi e de-ajuns. Ce ziceţi? 

PEER GYNT 
Nu! Asta-i prea de tot! 


CĂLĂTORUL 
Spre binele științei. Aţi înţeles, socot. 
Cadavrul, stirvul numai... 

PEER GYNT 


Piei! Mare idiot. 


CĂLĂTORUL 


Gindeşte-te! Nu-i lucru de-aruncat. 

Te vede-o lume-ntreagă tăiat şi disecat. 

Eu caut sediul viselor; de-aceea 

Te tai atent şi critic, sperind să aflu cheia... 


PEER GYNT 


Hai, cară-te! 


CĂLĂTORUL 
Ascultă: odată înecat... 


PEER GYNT 


Taci, piază rea! Furtuna s-a mai incrincenat. 
Vrei să-nteţeşti prăpădul? Furtună şi potop! 
Și marea se tot umflă parcă-ar avea drept scop 
De vii să ne înghită. Și dumneata cobești... 


CĂLĂTORUL 


Nu-i vreme de palavre şi povești. 
Curînd se vor petrece schimbări cum nu gindești. 
(Salutind prietenos.) 


Ne întilnim la fund, în apa rece, 
Sau poate mai-nainte. Şi pină-atunci iţi trece... 


(Intră in cabină.) 

PEER GYNT 
Siniștri sint savanții. Nelegiuiţi. Atei. 
(Către șeful de echipaj, care trece prin faţa lui.) 


Prietene, o vorbă. Răspunde-mi, dacă vrei, 
Cine-i trăsnitul ăla de-şi zice pasager? 


ŞEFUL DE ECHIPAJ 
Eu ştiu că sinteţi singurul! 
PEER GYNT 


Mister! 
Se-ncurcă treaba. 


(Către mus, care iese din cabină.) 


Cine s-a strecurat, răspunde, 
Acuma în cabină? 


MUSUL 


Ciinele de pe punte! 
(Își vede de drum.) 


MARINARUL DE CART 


(strigă) 
Pămînt în faţă! 


PEER GYNT 


Cufărul! Degrabăl 
Aduceţi-l pe punte! 


SEFUL DE ECHIPAJ 
Avem noi altă treabă! 

PEER GYNT 


Ei, fleacuri, căpitane! Glumeşte omul! Dar 
Fii sigur că-l ajut pe bucătar. 
CĂPITANUL 


S-a frint catargul! 


TIMONIERUL 


Vela se rupe de parimă! 


ŞEFUL DE ECHIPAJ 


(strigă) 
Prora cedează! 


CĂPITANUL 


Vasul se sfărimă. 


(Corabia trosneşte și se înclină. Larmă, invăl- 
mășeală. ) 


(Lîngă țărm, printre recife şi stinci. Corabia se 
scufundă. Prin ceaţă se zăreșşte o luntre cu doi oa- 
meni. Un val o izbeşte, o umple şi o răstoarnă. Se 
aude un țipăt. Un răstimp de tăcere. Apoi se ză- 
reşte fundul luntrei ieşind la suprafaţă şi, alături, 
răsărind din valuri, capul lui Peer Gynt.) 


PEER GYNT 


O luntre! Ajutor! Pier... pier in hău! 
O, Doamne, mîntuieşte-ţi robul tău! 


(Se agaţă de barcă.) 

BUCĂTARUL 
(plutind de cealaltă parte a bărcii) 


O, Doamne,-ndură-te de pruncii mei! 
Ajută-mă să mă întorc la ei! 


(Se agaţă și el de barcă.) 
la mina! 
BUCĂTARUL 


la-o tu! 


PEER GYNT 
Dau! 


BUCĂTARUL 


Dau şi eu! 


PEER GYNT 


Te bat şi te arunc ca pe-un pietroi! l 
Dă drumul! Luntrea-ntoarsă nu poate duce doi! 


BUCĂTARUL 


Asta ştiu eu! Dă drumul! 


PEER GYNT 


Te-arunc în apăl 


BUCĂTARUL 
Greu! 


(Se luptă. Bucătarului îi scapă o mină. Se agaţă, 
strins, cu cealaltă.) 

PEER GYNT 


Jos laba! 


BUCĂTARUL 
Fie-ţi milă şi cruţă-mă... Doar ştii 
Că mă aşteaptă-acasă o droaie de copii. 
PEER GYNT 
Eu trebuie să scap cu viaţa-ntii, 
Că nu am nici copii, nici căpătii. 
BUCĂTARUL 
Dă drumul! Ai trăit destul! Sint tinăr! 


PEER GYNT 


Hai, cară-te! Mi-atirni prea greu de umăr. 


BUCĂTARUL 


Îndură-te, că las în urmă jale... 
Nu plinge nimeni după dumneatale. 


(Scoate un țipăt şi își dă drumul.) 
Mă-nec! 
PEER GYNT 
(îl prinde) 


Ba te mai ţin. Poate-i îi vrind 
Să zici un „Tatăl nostru“? 


BUCĂTARUL 


Of! Mi-a pierit din gind! 
Văd negru înainte! 


PEER GYNT 


Zi, în fugă! 

BUCĂTARUL 


Dă... dă-ne nouă... 


PEER GYNT 
RR Cu frînturi de rugă 
Nu faci nimic. Zi, frate bucătar! 
BUCĂTARUL 


Dă... dă-ne nouă pîinea noastră... 


PEER GYNT 


lar? 
Ai fost, se vede, şi brutar puţin... 


(Îi dă drumul.) 


BUCĂTARUL 


(scufundindu-se) 
Dă... dă-ne-o nouă astăzi... 


(Se îneacă.) 


PEER GYNT 

Ei! Amin! 

Ai fost şi iar ești tu, în siguranţă! 
(Încalecă barca.) 


Unde e viaţă, este și speranţă. 
CĂLĂTORUL STRĂIN 
(agățindu-se de barcă) 

Zic: bună dimineaţa! 

PEER GYNT 
Off! 


CĂLĂTORUL 
Auzii strigind. 


Ei, ai văzut? Ne-am intilnit curind. 
Se-adeverește ce spuneam... 


PEER GYNT 


Jos laba! 
Abia-i loc pentru mine, aici. 


CĂLĂTORUL 
Te temi degeaba! 
Am să înot doar cu piciorul sting. 
Plutesc pe apă numai dacă string 


Din degete și prind doar crăpătura... 
Dar să nu uit... Cadavrul... 


PEER GYNT 
Tacă-ţi gura! 
CĂLĂTORUL 


De altfel, cred că jocul e făcut. 
PEER GYNT 

Taci! Taci o dată! 
CĂLĂTORUL 


Bine. Am tăcut. 
( Tăcere.) 


PEER GYNT 
Ai spus ceva? 
CĂLĂTORUL 
Ba nu. Tac. Îţi fac placul. 

PEER GYNT 

Ia spune, ce dorești? Te joci de-a dracul? 
CĂLĂTORUL 

Aştept! 
PEER GYNT 


Îmi pierd răbdarea! Cine eşti? 


CĂLĂTORUL 
(înclinind din cap) 
Sint sluga dumitale! 
PEER GYNT 


Poate aştepţi porunci? 


CĂLĂTORUL 


Nu-ţi vine-n minte nimeni să mă asemuieşti? 
Ia uită-te mai bine! 


PEER GYNT 


Cu diavolul, atunci! 


CĂLĂTORUL 


(cu glas scăzut) 


În viaţa ta, cînd bezna e deplină, 
N-aprinzi, să scapi de spaime, o lumină? 


PEER GYNT 


Începi, așadar, să te dai de gol. 
Lumina te trimite aicea? Eşti un sol? 

CĂLĂTORUL 


De două ori pe an, nu luat-ai seama 
Dacă te-ncearcă zbuciumul şi teama? 


PEER GYNT 

Primejdia te inspăimîntă-ades. 

Dar vorbele-ţi au dublu înţeles. 
CĂLĂTORUL 

Și nu ţi s-a-ntimplat, cu mintea trează, 


Să ţi se schimbe biruinţa-n groază? 


PEER GYNT 


(privindu-l) 
Văd că-mi deschizi o uşă, şi-aș fi un mare prost 
Să nu merg înainte. Cind n-ai un adăpost, 
Și marea-ţi cere capul, desigur, n-are rost 
Să te tocmești, căci nu ai de ales. 


CĂLĂTORUL 


Poate izbinda e mai lesnicioasă 
Cînd stai la vatră, liniştit, acasă? 


PEER GYNT 


Ciudate vorbe scoţi din gură, dragă. 
Îmi pare mie, sau ești pus pe șagă? 


CĂLĂTORUL 


Eu vin de-acolo unde, la fel e de măreț 
Și Patosul şi Risul — şi au același preţ. 


PEER GYNT 


Toate la vremea lor. Stă scris, fireşte: 
Nu pentru toţi aceeași măsură se brodește. 

CĂLĂTORUL 


Mulţimile ce dorm in spuza urnii 
Nu poartă-n fiecare zi coturnii. 


PEER GYNT 


Piei, arătare! Du-te! Și totuşi, ajutor! 
Vreau să ajung la țărm. Nu vreau să mor! 


CĂLĂTORUL 


Fii fără grijă: moartea n-are loc. 
Nu mori cind actul cinci e la mijloc. 


(Lunecă și dispare.) 


PEER GYNT 


Ei! Am scăpat de el — şi mai exist! 
Ce om plictisitor! Un moralist. 


(Cimitirul unui sat aşezat sus, în munte. Cortegiu 

mortuar. Un preot şi popor. Ciîntarea psalmilor 

e pe sfirşite. Peer Gynt trece pe drum prin faţa 
lor.) 


PEER GYNT 


(oprindu-se in poartă) 
Un consătean. Se-ntoarce trupu-n glie. 
Nu-s eu acela. Doamne, slavă ţie! 


(Intră.) 


PREOTUL 


(vorbește lingă groapă) 
Acum, cînd duhu-i sus, la Judecată, 
Și pulberea-i păstaie goală, cată, 
lubiţii mei, să spunem un cuvint 
De cel călătorit de pe pămînt. 
Bogat n-a fost şi nici prea firoscos. 
Cu glasul stins, moliu şi cam fricos, 

Nu se băga în suflet nimănui. 

De-o parte sta, și-n casa Domnului 
Se furişa sfios, abia-ndrăznea 

Să-și afle loc in strană, undeva. 

Din Gudbrandsdal cind a venit aici 
Era flăcău; și dacă pe potici 

Îl întilneai, din intimplare chiar, 
Vedeai că-și ţine dreapta-n buzunar. 
Cu dreapta-n buzunar l-am pomenit 
Și-n mintea noastră așa s-a-ntipărit. 
A fost mereu, pin-a urcat la cer, 
Înstrăinat de oameni şi stingher. 
Trecea pe uliţă cu mers greoi 

Și legănat, ferindu-se de noi. 

Dar toţi ştiau că patru deşte doar 
Avea la dreapta-ascunsă-n buzunar. 
Venise-n Lunde — ţin minte-acei zori — 
Comisia de recrutat feciori. 

Era război. Şi ţara, din prăpăd, 

Toţi ne sileam s-o scoatem. Parcă-i văd: 
La masă, căpitanul, aşezat, 

De pristavi și sergenţi înconjurat, 
Lua-n cercetare şi scria pe rind 
Flăcăii pentru oaste. În curînd, 
Odaia se umplu şi larmă, chiu 
De-afară răzbătea. Într-un tirziu, 
Intră, strigat fiind, un nevoiaș, 

Alb cum e neaua; și, făcînd doi paşi, 
Se-apropie de masă. Mina dreaptă 
Legată-n cirpe. Căpitanu-așteaptă 
Răspuns la întrebare. El îngaimă 
Ceva-ncilcit şi, tremurînd de spaimă, 
Istoriseşte, poticnit şi timp, 

Că și-a tăiat, cu secera, la cimp, 

Un deget. Amuţiră toţi. Din gură 
Strimbară unii, sau din ochi făcură. 
Privirile, ca grindina în munte, 
Loveau în el de pretutindeni, crunte. 
Se scoală căpitanul, foc şi pară, 
Scuipă scirbit şi-i strigă: „leşi afară!“ 
Flăcăul a plecat dar, pin-la poartă, 


61i 


Priviri pedepsitoare ce nu iartă, 

S-au împlintat în el ca nişte suliți. 
Zbughind-o-apoi, infricoşat, pe ulii, 
A luat-o către munte. S-a tot dus, 
Prin grohotiş şi cioturi, pină sus, 
Unde-şi avea bordeiul. Oameni buni! 
A coborit, după vreo șase luni, 

Cu maică-sa, un prunc și o muiere, 
Și pe pămîntul sterp, fără putere, 
Învecinat cu Lom, s-a aciuat. 

După o vreme-apoi s-a cununat 

Și casă şi-a durat, muncind, nu șagă, 
Că pe colnic tot locul e pirloagă. 

În strană sta, cum știți, cu dreapta-ascunsă; 
Cu cele nouă 'deşte trudea acasă, însă, 
Mai mult decit, cu zece, alţi plugari.. 
Dar într-o primăvară ape mari 

S-au revărsat și-abia scăpară, goi. 
S-au înjugat la muncă iar, şi-apoi 
Spre toamnă se-nălţa fuior de fum 
Din casa lor, la adăpost acum 

De revărsări, nu însă de zăpadă. 
După doi ani, căzu zăpezii pradă. 
Dar nu s-a dat învins. Tiriş-grăpiş 
A curăţat ogorul de pietriș; 

lar pîn-să. vină gerul cel abraș, 
Pentru a treia oară-avea sălaș. 

Trei fii avea, trei sprinteni flăcăuaşi. 
Dar şcoala nu era la doi-trei pași, 
Și pînă-n sat, erai silit să treci 

Pe buze de prăpăstii, pe poteci 
Înguste, de zăpadă, prin nămeţi. 

El ce-a făcut? Pe ăl dintre băieţi 
Care era mai mare, doar pe el, 

Îl slobozea să umble singurel, 

Și coarda-i arunca numai atunci 
Cind cobora prin ripe prea adinci. 

Pe ceilalţi doi: pe prislea și-ăl mezin, 
li lua-n spinare. A-ndurat ăst chin 
An după an, pină-au crescut flăcăi. 
Venise rindul lor. Feciorii, răi 

La suflet şi cu bani la buzunar, 

De tatăl lor n-au mai avut habar. 
Om mărginit la minte, nu vedea 
Decit pe cei din jurul lui, şi-așa, 
Cuvintele care ne merg la suflet 

I se păreau ca-ndepărtatul clinchet 
De zurgălăi, tot ce-i mai sfint in viață — 
Țară şi neam — el le zărea ca-n ceaţă. 
Însă era om harnic și smerit, 

Păşea pe uliţi ca un osîndit 

Din ziua concentrării, roșu-aprins, 
Cu mîna dreaptă-ascunsă, dinadins. 
Greșit-a faţă de-ale ţării legi? 

Se poate! Dar se cade să-nţelegi 

Că mai presus de legi, în fiecare 

Se află, undeva, o scăpărare, 

Cum scapără în Glitterdind, în zori, 
Înalte piscuri, învelite-n nori. 
Bisericii şi Statului, le-a fost 

Copac neroditor şi fără rost; 

Dar colo sus, pe țarina de piatră, 
Unde trudea pentru ai lui, la vatră, 
Acolo era mare, era el, 

El însuși. Zămislit pentru-acest ţel 
Părea să fie, pe acest pămînt, 

Și niciodată nu s-a dat infrint. 
Fie-ţi ușoară, deci, ţărina, ţie, 
Ostaş căzut în lupta pentru glie! 
Nu judecăm, noi, păminteana faptă, 
Ci Domnul, sus, la Judecata dreaptă. 
Sfirşind, eu cred, îndurerat norod, 
Că stă în fața Lui ca un schilod. 


(Ncrodul se risipește. Peer Gynt rcmine singur.) 
PEER GYNT 


Aşa creştinătate, da, mai zic! 
N-a dat pe faţă numai ce-a fost rău. 
Dezvăluit-a, în cuvintul său, 

Că poţi să fii tu însuţi, — mare, mic — 
Şi că în drum nu-ți poate sta nimic. 


(Privind în groapă.) 


Nu-i ăl de s-a ciuntit cu o secure 

Cînd doboram copacii în pădure? 

Nu ştiu de-i el sau nu. Dar seama bag 

Că, de n-aş sta plecat peste toiag, 

Pe mine- aş crede că m-a dus norodul, 

Că popa mie mi-a citit prohodul, 

Și omelia pentru mine-a fost. 

Bun obiceiul creştinesc: cu rost 

Să-ţi pomenească viața- -n ziua cînd 

Te bagă pe vecie în pămînt, 

Şi mult aş vrea ca popa ăsta vrednic, 

El să-mi rostească ultimul pomelnic. 
Dar pină m-o lăsa groparu-n groapă, 
Pe girlă-o să mai curgă multă apă. 

Că doar stă scris: „Tot binele-i spre bine“. 

Și: „Timpul se-ngrijeşte, el, de tine“. 
Mai scrie-apoi: „Nu-ţi tirgui mormânt“. 
Bisericii să-i dăm, deci, crezămiînt. 
Nu prea le luam în seamă, mai nainte, 
Dar te mîngiie-asemenea cuvinte. 

yi asupra ta putere au, de lege. 
ntr-adevăr: „Ce semeni vei culege“. 

Să fii tu însuţi, colo și aici, 

În lucrurile mari şi-n cele mici, 

Să le iubești pe toate deopotrivă, 

Şi chiar de nu e soarta milostivă, 

Credinţa ta nicicînd să n-o dezici. 

Şi-acum: acasă! De-o fi drumu-ngust, 

Şi din batjocură de-o fi să gust, 

Bătrinul Peer Gynt merge, neclintit, 

Pe drumul lui: sărac, însă cinstit... 


(Iese.) 


(Un dìmb, lingă un rîu secat. Lîngă albia seacă, 
o moară prăbuşită pînă la temelie. Jur împrejur, 
pustietate. Mai sus, pe coasta muntelui, se vede o 

gospodărie cuprinsă. În ogradă, lucrurile sint scoa- 

se la mezat. Mulțimea strinsă-n ogradă bea şi face 

larmă. Peer Gynt stă jos, pe un morman de pietre, 
lingă moara părăsită.) 


PEER GYNT 


Oriincotro ai lua-o, deosebire nu e; 

Încolo sau încoace, aceeași cărărue. 

Timpul a măcinat mal şi puhoi. 

Hai — zicea Boyg — dă-i drumul, vedem noi... 


OMUL ÎN HAINE CERNITE 
Totu-i amestecat şi risipit. 
(Zărindu-l pe Peer Gynt.) 


A, un străin pe-aiceal Bun venit! 


PEER GYNT 


E veselie mare. Bun găsit! 
Botez sau nuntă? 


OMUL ÎN HAINE CERNITE 


l Praznic, mai curind... 
Rod din mireasă viermi de pămînt. 


PEER GYNT 
Și viermii ăştilalți prin boarfe rod. 
OMUL ÎN HAINE CERNITE 


Cîntecul de-altădată e prohod. 


PEER GYNT 


Toate sfirşesc aşa şi toate-s vechi. 
Ăst cint, de prunc, îmi răsuna-n urechi. 

UN FLĂCĂU DE DOUĂZECI DE ANI 


(cu un polonic în mină.) 
Priviţi ce giuvaier am luat. Peer Gynt 
Topea in ăsta nasturii de-argint. 


ALT FLĂCĂU 


Dădui pe punga asta un ban. 


AL TREILEA 


Bun muștiriul! 
Eu am plătit jumate pe-un sac de chirigiu. 


PEER GYNT 


Peer Gynt? Cine-i acela? 


OMUL CU HAINE CERNITE 


Pe cit ştiu, 
Cu potcovarul Aslak și moarta se-nrudea. 


OMUL ÎN HAINE SURE 


Pe mine m-ai uitat! Te-ai imbătat! 


OMUL ÎN HAINE CERNITE 


Tu uiţi c-a fost o șură-ncuiată la Haegstad! 


OMUL ÎN HAINE SURE 


Adevărat! Tu însă nu te-ai scirbit de ea. 


OMUL ÎN HAINE CERNITE 


Cu moartea, vezi că nu i-a mers nici el. 
OMUL ÎN HAINE SURE 
Cumnate, hai să bem ceva! Ce bei? 

OMUL ÎN HAINE CERNITE 


Cumnat ţi-e dracul Te-ai triflit! 


OMUL ÎN HAINE SURE 
, l Prostii! 
Singele nu-i prea limpede-n copii. 
Cu Peer Gynt rudă poţi oricînd să fii. 


(Ies amindoi.) 


PEER GYNT 
(incet) 


Dădui de cunoștințe. 


UN FLĂCĂU 


(strigind după omul în haine cernite) 


l Ascultă, Aslak! Dacă 
Mai bei, vine mămuca din groapă şi te-nșiacă. 


PEER GYNT 
(ridicîndu-se) 
Sfatu-agronomului aici nu ţine: 
„Riîmă adînc ca să-ţi miroasă bine“. 
UN FLĂCĂU 


(cu o blană de urs) 
lacătă şi motanul din Dovre! Pielea doar. 
Cu ea vinat-a trolul în noaptea de Crăciun. 


ALT FLĂCĂU 


Ăsta e renul mindru, ce-i fuse armăsar 
Cînd Peer Gynt peste Gjendin zbura ca un nebun. 


AL TREILEA 


Măi Aslak! Uite barosul! Vino-ncoace! 
Cu el l-ai scos pe diavol din găoace. 

UN BĂTRIÎN 


(cu miinile goale) 
Mads Moen, uite clopul ce nevăzut te face! 
Cu el Peer Gynt şi Ingrid în zbor s-au avîntat. 


PEER GYNT 


Rachiu, băieți! De-acuma-s bătrin şi eu și-aş vrea 
Să scot niscai bulendre la mezat. 


UN FLĂCĂU 


Ce-ai de vinzare? 


PEER GYNT 


Apăi, un castel 
În munţii Ronde, sus. Castel sadea. 


FLĂCĂUL 


Eu dau un bumb. 


PEER GYNT 


Eu cer un păhărel, 
C-ar fi de ris, altfel... 


ALTUL 
Posnaș unchiaș! 
(Lumea se stringe în jurul lui.) 
PEER GYNT 
(strigind) 
Scot murgul la vinzare — cine-l ia? 
UNUL DIN MULȚIME 


Dar unde-i? 

PEER GYNT 
l Hăt, spre Soarele-apune! 
Băiete, calul ăsta nărăvaş, 
Deși-: bătriîn, goneşte mai dihai 
Decit minţea Peer Gynt. 
GLASURI 


Alt, ce mai al? 


PEER GYNT 


Aur și boarfe! Ce-a putut s-adune 
Un om ca mine. Marfă de la foc. 
O dau în pierdere. Banii pe loc. 


UN FLĂCĂU 
Și altceva? 
PEER GYNT 


Drept ac de păr, un vis 
Despre o carte-n cătărămi. 


FLĂCĂUL 


S-a zis 
Cu visele! 


PEER GYNT 


Şi cu al meu regat! 
Îl scot, cu toată pompa la mezat. 


FLĂCĂUL 


Vinzi și coroana? 


PEER GYNT 


Da. Din paie fine. 
Oricine-o pune, o să-i vină bine. 

Hei! Dar mai am un ou umplut cu aer. 
O barbă de profet. Și surul caer, 

Al părului de om bătrin. Pe toate 

Le dau pe loc acelui care poate 

Să îmi arate-n munte, spre cătun, 
Stilpul pe care scrie: Drumul bun! 


JANDARMUL 


(care tocmai sosise) 
Te porţi așa, că n-ar fi de mirare 
Să zaci, miine-poimiîine-n inchisoare. 


PEER GYNT 
(scoţindu-și pălăria) 
O fi! Dar Peer Gynt cine-i, de-i auzii pe unii? 
JANDARMUL 


Un mincinos cum altul nu-i sub soare. 


PEER GYNT 


Un mincinos? 


JANDARMUL 


Da, regele minciunii. 
Į se părea că-i fapta lui, anume, 
Tot ce-i mai mindru și frumos în lume. 
Dar azi am trebuiri. Nu-mi arde de glume. 


(Iese.) 


PEER GYNT 


Şi unde-i omul ăsta năzdrăvan? 


UN BĂTRIÎN 


Apăi s-a pribegit peste ocean. 
De multă vreme s-a răsnit de turmă. 

A dus-o rău pe-acolo, s-a lefterit de bani. 
L-au agăţat în ştreang acu... mulţi ani. 


PEER GYNT 


L-au spinzurat? la uite! Eu aflu-abia acum! 
Dar Peer Gynt, răposatul, să ştii că pin-la urmă 
A mers, neabătut, pe-acelaşi drum... 


( Ride.) 
Ei, bun rămas şi mulţumesc din suflet. 


(Face cîțiva pași, dar se răzgindește. Se oprește-n 
loc.) 


Flăcăi voioșşi și fete, drept răsplată 
Vreţi s-auziţi un basm de altădată? 


MAI MULȚI 


Știi basmul? 


PEER GYNT 
Da. Și să vi-l spun nu preget. 


(Se apropie; chipul său capătă o expresie 
străină.) 


Umblam prin San Francisco, după aur. 

Ploua cu scamatori pe-acel coclaur. 

Unul cînta la scripcă, făcînd piciorul mină. 

Altul spaniolește, ingenuncheat, dansa. 

lar altul făcea versuri, în timp ce-n căpăţină 

Burghiul creierii îi stredelea. 

Pe cind era în toi, odată, jocul, 

Veni să îşi incerce şi diavolul norocul, 

Și şmecheria lui, era, mă rog, 

Să grohăie ca porcul, in chip de ventrilog. 

Făcuse vilvă. Chipeş ştiţi că nu-i, 

Dar se- -mbulzeau să-l vadă. Pășea în manta lui— 
“ilfiitoarea mantă a satanii— 

Man muss sich drapiereni — cum spun germanii. 
Însă sub manta lui — știa doar el — 

Ținea ascuns, spurcatul, un purcel. 

Dracu-l pişca și porcul trăgea un guiţat. 

Un fel de fantezie. Totul era brodat 

În jurul existenţei porceşti: intii — godac, 
Închis sau nu, dar neavind habar, 

Guiţă, dîndu-şi duhul, răpus de măcelar. 

Se retrăgea, cu-adincă plecăciune. 

Unii băteau din palme, fiindu-le pe plac. 

Unii îl înjurau, alţii-l slăveau; 

Ziceau că grohăitul n-are candoare, sau 

Că guițatul este lipsit de dicţiune, 

Dar toţi specialiștii erau de o părere: 

Că guiţa purcelul cu prea multă putere. 

Așa păţi satana, cînd, din prostie multă, 

Nu şi-a dat seama cine-l priveşte și-l ascultă. 


(Ride, salută și pleacă. Oamenii tac, buimăciţi.) 


(Ajun de Rusalii. Adînc de codru bătriîn. În depăr- 

tare, într-un luminiș, o colibă, cu coarne de ren 

țintuite deasupra ușii. Peer Gynt, tirindu-se de-a 
buşilea prin tufişuri, culege ceapa ciorii.) 


PEER GYNT 


Un nou punct de vedere. Unde-i cel următor? 
Se cade să-ncerc totul, să n-aleg în zadar. 
Aşa-mi fu soarta: sus — ca un Cezar, 

Și jos — ca un Nabucodonosor. 

Scriptura zice: fiul încărunţit de jale 
Se-ntoarce iar la sînul maicii sale. 

Așa şi eu: mă-ntore iar la ţărină. 

Dar burta-mi ghiorţăie de-o săptămînă, 

Și ceapa ciorii nu-i poate fi hrană. 

Să fiu isteţ: prind păsări în capcană! 

Apă-n izvor destulă. Fiind cea mai de vază, 
Nici o sălbăticiune s-atace nu cutează. 


? Trebuie să te drapezi (germ.). 

De-o fi să mor — căci s-ar putea să fie — 
Sub un copac mă tirii, pălit de vijelie, 

Mă învelesc, ca ursul, cu frunze, şi în lemn 
Cu litere de-o şchioapă am să-nsemn: 

„Aicea odihneşte Peer Gynt, om insemnat, 
Şi peste dobitoacele toate, împărat.“ 

Ce? Împărat? 


(Rizind în sine.) 


Bătriîn și tot scrintit! 
Tu eşti o ceapă, nu-mpărat velit. 
Și-am să-ţi smulg, Peer, cămășile de foi! 
Plingi, urli, e-n zadar. Răminem goi! 


(Luind o ceapă și rupindu-i foile, una cite una.) 


Pojghiţa asta dinafară, ruptă, 

E cel ce-n naufragiu cu valurile luptă, 

lar învelișul ăsta, sfrijitul călător — 

Ba cu Peer Gynt aduce la gust — cel următor 

E cel ce-n măruntaie aur cată. 

Sucul s-a dus, dacă-o îi fost vreodată. 

Pojghiţa asta groasă, că nici s-o rupi nu poci, 

E cel ce-n golful Hudson vina, pe vremuri, foci, 

lar asta, dinlăuntru, parcă mi-aduce-aminte 

De o coroană — las-o, dă-i drumul înainte! 
sta-i cercetătorul vechimii — scurt, vinjos. 

Iar ăsta e profetul — şi fraged și zemos. 

Da, pute a minciună, precum Scriptura scrie, 

Şi-ţi lăcrimează ochii de-atita pioşie. 

Pojghiţa asta moale şi veştedă-mprejur 

E domnul care-a dus-o-n răsfăţuri şi huzur. 

lar asta degerată, virstată-n negru, hai 

Să zicem că-i un negru sau popă-n negru strai. 


(Smulgind mai multe foi deodată.) 


Prea multe-ngrămădite la un loc! 
Nu are-un miez, un simbure-n mijloc? 


(Rupind intreaga ceapă.) 


Of, Doamne! Și-nlăuntru-aceleaşi fuste, 

Din ce în ce mai mici și mai înguste! 
Glumeaţă-i firea! 
(lruncă ce a mai rămas.) 


Bată-și capul dracu'! 
Dacă te-nfunzi în ginduri, dai înapoi ca racu'! 
Eu însă la primejdii pot să latru: 
Stau țeapăn pe picioare, pe toate cele patru. 
(Sc irpinindu-se după ceafă.) 


De ce m-oi zbuciuma, zvicnind din pulpe?! 
Viaţa e, cum s-ar spune, vicleană ca o vulpe: 
li scapă unul — hopa! ca Mikkel, face saltul, 

Înștacă pe...nici unul, sau prind- -n gheare altul! 


(S-a apropiat de colibă. O zărește. Tresare.) 
O casă? În pustiul acesta? 
(Frecindu-se la ochi.) 


Doamne! Parcă 
Ar fi cea de-altădată! Ce năluciri mă-ncearcă? 
Coarne de cerb deasupra ușii scunde, 
Și ştima, ca un pește zbătindu-se în unde. 
Vedenii. Nu-i rusalca. Cuie. Scinduri. 
Zăvor, să te ferească de necurate ginduri. 


SOLVEIG 


(cîntă în colibă) 
Toţi de Rusalii s-au gătit... 
Tu, dragul meu, flăcău pribeag.. 
N-o să-mi răsai odată-n prag? 
Dacă mai ai de pribegit, 
O, cruţă-ţi osteneala, 
Căci eu te-aștept necontenit, 
Ținind făgăduiala... 


PEER GYNT 


(ridicindu-se incet, palid ca un mort) 


Acolo-i amintirea, şi dincoace — pustia. 
Unu-a pierdut și altul n-a risipit un bob. 

Să nu te joci cu-acela ce-i e credinţii rob! 
O, zbucium! Da, acolo mi-a fost impărăţia... 


(Aleargă pe o potecă și se afundi in codru.) 


(Noapte. Pădure de pini. Un luminiș pustiit de 

foc. Jur împrejur, trunchiuri carbonizate. O ceaţă 

albă plutește aproape de pămînt. Peer Gynt aleargă 
prin luminiş.) 


PEER GYNT 


Leşuri, putregai, duhoare! 
Ceaţă, pulbere și scrum! 
Gropi căscate pină-n zare! 
Ai cu ce clădi acum! 
Vise, plăsmuiri deşarte, 
În zidire le aduni, 
Urci în foişor, departe, 
Urci pe trepte de minciuni! 
Risipire, gind şi faptă 
Sus, pe ziduri a lucit, 
Și-apoi judecata dreaptă: 
Petrus Gyntus Caesar fecit” 


( Ascultă.) 


Plinge un copil sau geme? 
Plins și cîntec! Uite-acum, 
La picioare, gheme-gheme! 


(Izbindu-le cu piciorul.) 


La o parte! Nu-mi sta-n drum! 


GIEMELE 


(rostogolindu-se) 


Noi sintem ginduri 
Fără prihană, 


e e aan O Mate 


1 „Făcut de împăratul Peer Gynt!“ ( iat.) 

În zeci de rinduri 
Puse pe goană! 


PEER GYNT 
(invirtindu-se printre ele) 


Unuia i-am dat suflare! 
Slut pornit-a pe picioare. 


GHEMELE 


Sintem în noapte, 
Voci mustrătoare, 
Gheme de şoapte 
Sure şi-amare! 


PEER GYNT 

(se împiedică) 
Ah! Ghem netrebnic și-afurisit! 
De ce de glezne te-ai răsucit? 


(Fuge.) 


FRUNZE VEȘTEDE 


(duse de vint) 


Sintem cuvinte 
Ce n-ai rostit. 
Ah! Ia aminte: 
Ne-am veştejit! 
Cu ne-ndurare 
Viermii ne rod; 
Flori fără floare 
Și fără rod! 


PEER GYNT 


Nu în zadar vă naşteți voi: 
Slujiţi drept roditor gunoi. 

PALE DE VÎNT 


Noi sintem cinturi 
Neglăsuite, 
Zvirlite-n vinturi, 
Frinte, strivite! 
Cintec senin 
Neavind prilej 

Să fim, venin 
Stăm în gitlej. 


PEER GYNT 


Refren nărod! Ba-n gitul tău venin: 
Avut-am timp de fleacuri să mă ţin? 


(Fuge pe o cărare.) 


BOABE DE ROUĂ 


(picurind din brazi) 


Noi sintem boabe 
Neplinse-n viaţă! 
Topeam, chiar slabe, 
Sloiul de gheaţă. 
Dar gheaţa-i prinsă 
De pieptul tău; 
Puterea-i stinsă: 
Cum e mai rău! 


PEER GYNT 


M-am descurcat şi fără voi. Dovadă: 
Cînd am scăpat din Ronde, fără coadă. 


PLEAVA 


Noi sintem fapte 
Ne-nfăptuite, 
Coapte, răscoapte 
Și azvirlite! 

Venim, grămadă, 
Toate-n lumină, 
Ochii să-ţi vadă 
Marea ta vină! 


PEER GYNT 


Voi? Voi să mă chemaţi la judecată? 
Ştiam că după faptă şi răsplată! 


(Se grăbeşte să plece.) 


GLASUL MĂTUȘII ASE 


(de foarte departe) 
Of! Ce mai vizitiu! 
Hai, îndărăt! 
Aici e loc pustiu, 
Îngheţ, omăt! 
Nici urmă de castel! 
Peer, ai greşit! 
Vai, dracul, numai el 
Te-a rătăcit! 


PEER GYNT 


S-o iau din loc! Îmi aruncaţi în spate 
Și pe-ale necuratului păcate! 

O să mă fring de şale. Sint prea grele, 
Și-abia le duc în spate pe-ale mele! 


(Fuge.) 


(Alt loc, în pădure.) 


PEER GYNT 
(cintă) 
Gropari şi ciocli! Ciini înrăiți! 
Veniţi prohodul să-l prohodiţi! 

Doliu la cuşmă! Morţii sint şir. 
Să-i duc la groapă, în cimitir. 


(Turnătorul de nasturi, cu lădița de scule și o lin- 
gură mare, de topit, apare de pe o potecă lătural- 
nică.) 

TURNĂTORUL DE NASTURI 


Bun găsit, moșule! 


PEER GYNT 
Bun găsit, bade. 
TURNĂTORUL DE NASTURI 
Vericul e grăbit? Unde-a pornit? 


PEER GYNT 
La cimitir. 
TURNĂTORUL DE NASTURI 


Nu văd eu cum se cade? 
Nu-ţi zice Peer? 


PEER GYNT 


Ba da, Peer Gynt imi spune. 


TURNĂTORUL DE NASTURI 


Așa noroc mai rar. Tii! De minune! 
Pe Peer îl căutam şi l-am găsit. 


PEER GYNT 


Nu, zău! Și ce-ai cu mine? 


TURNĂTORUL DE NASTURI 


Mai nimic. l 
Sint turnător de nasturi. Te bag in polonic. 

PEER GYNT 
Și ce să fac acolo? 
TURNĂTORUL DE NASTURI 
Să te topești. 
PEER GYNT 
Ce zici? 
Să mă topesc? 
TURNĂTORUL DE NASTURI 


E goală, curată: uite ici! 
Vezi: groapa ţi-i săpată, coșciugul pregătit. 
Viermii ţi-așteaptă trupul la ospăț. 
Mi-a poruncit stăpinul, negreşit 
Să-ţi caut sufletul şi să-l înhăţ. 


PEER GYNT 


Nu-i cu putinţă! Nu mi-aţi dat de veste. 


TURNĂTORUL DE NASTURI 


La morţi şi la botezuri e-o datină la noi. 
Alegem ziua-n taină. Nu facem tărăboi. 
Pe oaspeţi îi scutim de veşti funeste. 


PEER GYNT 
Așa-i. Sint buimăcit. Eşti, deci, anume... 
TURNĂTORUL DE NASTURI 


Sint turnător de nasturi, ţi-am spus... 


PEER GYNT 


M-am lămurit. 
Copilul drag are mai multe nume. 
Așadar, Peer, voiajul ia sfirșit. 
De data asta n-ai fost om de treabă. 

Nu înţeleg de ce atita grabă? 

Oi îi eu apucat, dar, drept să spun, 
Mă socotiți de-a binelea nebun. 

Oi fi eu haimana şi de prisos, 

Dar nu sînt, propriu-zis, un păcătos. 


TURNĂTORUL DE NASTURI 


Păi tocmai asta-i buba. Deci, ca să n-o mai scald, 
Eşti păcătos, nu însă în înţeles înalt. 

De asta, vezi, de chinuri eşti scutit. 

Și intri-n linguroiul de topit. 


PEER GYNT 


Zi-i lingură, sau smire zi-i — după vrere. 
Brună sau blondă, berea e tot bere. 
Satană, piei! 


TURNĂTORUL DE NASTURI 


N-ăi fi în așa hal 
Să iscodești de tropot ca un cal, 
Sau dacă am copite cu potcoavă?! 


PEER QYNT 


Vulpoi sau cal, cu gheare sau copite, 
N-am timp de tine. Cară-tel 


TURNĂTORUL DE NASTURI 


Iubite! 
Ascultă-mă: faci o eroare gravă. 
Nici eu n-am vreme de pierdut. De-aceea 
Vreau să-ţi arăt pe scurt, care e cheia 
Problemei. Da, precum ai spus și ştiu 
Nu ești taxat un păcătos în lege — 
Eşti păcătosul tipic mijlociu. 


PEER GYNT 


Vorbeşti cu şir acum. Se înțelege! 

TURNĂTORUL DE NASTURI 
Răbdare! Mijlociu ca păcătos, 
Ar fi prea mult să-ţi spunem virtuos. 
PEER GYNT 


Dar nici nu v-am cerut așa ceva... 


TURNĂTORUL DE NASTURI 
Hm! Pe la mijloc, deci: așa... şi-așa... 
Să ştii: un păcătos cu greutate, 
În vremea noastră e o raritate. 
Spre-a săvirşi păcat întreg, se cere 
Și îndărătnicie şi putere. | 
Nu e destul să te stropeşti cu tină. 
PEER GYNT 
E drept ce spui. Atunci cînd cazi în vină 
Trebui să mergi orbește prin smîrcul cel murdar. 
TURNĂTORUL DE NASTURI 
Tu, în păcat, n-ai fost prea îndrăzneţ. 
PEER GYNT 


Păcatul, pentru mine, este o pată doar. 


TURNĂTORUL DE NASTURI 


Păi vezi că ne-nţelegem! Pentru voi, 
Care v-aţi tăvălit doar prin noroi, 
Nămolul de pucioasă e prea la mare preţ. 


PEER GYNT 
Aşadar: pot să plec cum am venit. 


TURNĂTORUL DE NASTURI 
Ba, dimpotrivă, verel Vei fi pe loc topit. 

PEER GYNT 


E-un meșteșug scornit de voi, văd bine, 
Pe cind hălăduiam prin țări străine. 


TURNĂTORUL DE NASTURI 


Ba-i vechi de cînd e șarpele, mă iartă, 

Și-a fost scornit ca-n lume nimic să nu se piardă. 
Eşti om de meserie. Ştii că la topitori 
Turnatul în tipare dă greş de multe ori. 

Un nastur fără borte ştii doar că nu-i de soi. 
Ce faci cu el? 


PEER GYNT 


Îl zvirlu la gunoi. 


TURNĂTORUL DE NASTURI 


Păi vezi! Jon Gynt, dădea cu banii-n cîini 
C-avea de unde şi n-avea stăpini. 

Însă stăpinul meu e om avar, 

Și din pricina asta, bogat ca el mai rar. 
S-arunci un lucru pentru el e-o crimă: 

|! foloseşte ca plămadă primă. 

Fuseseşi hărăzit să fii un bumb 

Pe haina lumii, lucitor și scump; 

Dar vezi: n-ai borte, şi-ai s-ajungi în ladă, 
Să fii topit, cu cei stricaţi, grămadă. 


PEER GYNT 


Ce, vrei să mă topești chiar laolaltă 
Cu alde terchea-berchea? Las-o baltă! 


TURNĂTORUL DE NASTURI 


Ba, chiar aşa! În polonic te pui. 

Am mai topit, cu mina mea, destui. 

La fel se procedează in Kongsberg, mi se pare, 
Cu banii şterși de prea multă umblare. 

PEER GYNT 


Asta-i harpagonism! Ba chiar păcat. 

Dă-mi drumu’, dragul meu! Fă-mă scăpat! 
Un nastur fără borte, sau un bănuț tocit, 
Ce-nseamnă, oare, pentru Stăpînul tău slăvit? 


PURNĂTURUL DE NASTURI 


Pină nu-și află, duhul, să iasă, o potecă, 
Metalul işi păstrează valoarea intrinsecă. 


PEER GYNT 


În felul ăsta, nu primesc să pier! 
Găseşte altceva! Nu, niciodată! 


TURNĂTORUL DE NASTURI 


Cum altceva? Fii om cu judecată! 
Eşti mult prea greu ca să te urci la cer. 


PEER GYNT 


Nici nu rivnesc să urc atit de sus. 

Dar lupt să mă salvez precum ţi-am spus. 
La judecată, deci, să mă supună 

Urmind întocmai datina străbună. 

Să mă întemniţeze, cît vrea, măritul drac, 
De-i supărat pe mine, chiar şi-un veac, 

Căci în privinţa asta, eu nu stau la tocmeală, 
Pentru că, vezi, tortura-i în primul rind morală. 
N-aș Îi trimis de-a dreptul la topeală. 

Să aibă, omul, timp să se disculpe. 

Cum zice, undeva, cumătra vulpe: 

Îndură cu tărie, nu te teme! 

Suna-va ceasul răfuielii-n vreme. 

Și orice-ai îndura, șopteşte-n tine: 

Curind veni-vor zile mai senine. 

Dar să mă sui ca fulgul în senin 

Să nimeresc şi intr-un trup strein, 

Şi-n linguroiul de topitorie 

Să-mi fiarbă entitatea mea pyntiană, vie— 
Nu pot să-ndur! E cel mai groaznic chin. 


TURNĂTORUL DE NASTURI 


Dar, dragă Peer, te-arăţi prea violent, 

Prea aprig pentr-un lucru neinsemnat, absent. 
Tu însuţi, dragă Peer, nicicind n-ai fost, 

Să fii acum, cînd mori, mai are rost? 


PEER GYNT 


N-am fost nicicind? Mă faci să rid ! Mereu, 
Peer Gynt a fost el insugi, ţi-o spun eu. 
Degeaba, turnătorule de bumbi! 
Judeci orbește: Dacă ochii-ţi strimbi 

Ar căpăta de undeva, puteri 

Să vadă în rărunchii mei niţel, 

Ar da de Pcer acolo, de Peer și iar de Pecr, 
De nimeni şi nimic decit de el! 


TULNĂTURUL DE NASTURI 
Nu cred. De altfel iată şi împuternicirea: 
„Cată-l şi adă-l pe Peer Gynt, erou 
Care-a trăit degeaba şi și-a greșit menirea. 
Ca orice marfă proastă, va fi topit din nou". 
PEER GYNT 
Prostii! Mă iei drept altul! Priveşte pe hirtie! 
Nu scrie Rasmus, Jon? Chiar Peer Gynt scrie? 
TURNĂTORUL DE NASTURI 
Pe ăia i-am topit de-un car de ani. 
Hai, Peer, grăbeşte! Timpul costă bani! 
PEER GYNT 
Ba, nicidecum! Şi dacă cel de azi 
Miine-o fi altul? Nu dai de necaz? 

Se mai intimplă, dragul meu. Păzea! 
la seama să nu dai de vreo belea. 


TURNĂTORUL DE NASTURI 
Am ordin scris. 
PEER GYNT 


Dă-mi, totuşi, un răgaz. 


TURNĂTORUL DE NASTURI 
La ce-ţi slujeşte? 


PEER GYNT 


Vreau să fac dovadă 
C-am fost eu însumi toată viața mea — 
Căci ăsta e litigiul, precum ştii... 
TURNĂTORUL DE NASTURI 


Cu ce să faci dovadă? 


PEER GYNT 


Cu martori și hirtii. 


TURNĂTORUL DE NASTURI 


Stăpinul n-o să vrea nici să le vadă. 


PEER GYNT 


Bun! Oin vedea atunci ce-i de făcut. 
Dă-mi, dragă, eul meu cu împrumut. 
Mă-ntorc curind. Trăieşti numai o dată. 

Și omul pentru viaţă-i născut ca să se zbată. 
Ei, ce zici? 

TURNĂTORUL DE NASTURI 


Fie, atunci! Dar ţine minte: 
La cea dintii răscruce, îţi ies iar inainte. 


(Peer Gynt o ia la fugă.) 


(Departe, în adincul pădurii.) 


PEER GYNT 


gonind) 
Timpul înseamnă bani — cum s-a mai spus. 
Dar undc-o fi întiia răscruce? Colo, sus? 
Poate-i aproape, poate e departe... 
Ca fieru-ncins pămîntul, astăzi, arde. 
Un martor! Da, un martor! În pădure? 
P-aici nu-i nimeni să culeagă mure. 
Lumea-i o farsă. Eşti ţinut de rău 
Că nu găsești dovadă pentru un drept al tău. 


(Un moș girbov, cu un toiag în mină și traista-n 
spinare, îi iese în cale.) 


MOȘUL 


(oprindu-se-n loc) 
Un gologan, stăpine, pentru-n moșneag cărunt! 


PEER GYNT 
Iartă-mă, moşule, dar n-am mărunt. 


MOŞUL 
A! Prinţul Peer! Ia uite, ce-ntimplare! 


PEER GYNT 
Tu cine eşti? 


MOŞUL 
Bătrinul din Ronde, ăla care... 

PEER GYNT 
Cum? Tu să fii?! 
MOŞUL 
Bătrinul din Dovre, taică, eu... 
PEER GYNT 


Chiar tu eşti? Tu? Bătrinul din Dovre? 


BĂTRÎNUL DIN DOVRE 


Tare greu 
O duc, nepoatel Nu mai am nimic. 


PEER GYNT 
Nimic? 
BĂTRÎNUL DIN DOVRE 


Nimica. Am ajuns calic. 
Sint ca un ctine de pripas, lihnit. 


PEER GYNT 


Bravo! Iată un martor grozav de potrivit! 


BĂTRÎNUL DIN DOVRE 


Alteța sa a cam albit la păr. 


PEER GYNT 


De, tată socrule, te ia vremea-n răspăr. 

Dar chestiuni private și strict familiare 

Să le lăsăm deoparte, te rog. Am fost, îmi pare, 
Pe vremuri, un zănatic. 

BĂTRÎINUL DIN DOVRE 
| De, prinţe! Tinerete. 
N-asculţi, cînd eşti prea tinăr, de poveţe. 
Însă alteţa voastră a procedat prea bine 
Cînd a gonit mireasa: de grijă şi ruşine 
A fost scutit. Ea însă abia se ţine vie. 
PEER GYNT 


Păi cum? 


BĂTRÎINUL DIN DOVRE 
Se bălăceşte in apă şi leşie. | 
Cu Trond stă împreună; și ăla un zurliu. 
PEER GYNT 
Trond! Care Trond? 


BĂTRÎNUL DIN DOVRE 
Acela din Munții Negri. 


PEER GYNT 


| Ştiu! 
ĂI de-l lăsai mofluz de păstorițe. 


'BĂTRÎINUL DIN DOVRE 


Însă nepotu-i mare și gras. Are mlădiţe. 
Copii frumoși. A impinzit ţinutul. 


PEER GYNT 


Nu-mi povesti, acum, cu de-amănuntul. 

Pe mine, astăzi, altceva mă doare. 

Da, tată socrule, sint la strimtoare, 

Și-aş vrea o mărturie sau o adeverinţă 

Să-mi dai, ca socru. Tare mi-ar fi de trebuinţă. 
Fac rost de băutură şi-ţi mulţumesc frumos. 

BĂTRÎNUL DIN DOVRE 


Cum, prinţe Peer? Se poate să-ţi fiu eu de folos? 
ȘI... aş putea să-ţi cer ceva în schimb? 


e 


PEER GYNT 


Fireşte. Dar pe unde am fost eu să mă plimb 
Am cheltuit parale şi banii s-au cam dus. 
String baierile pungii. Să-ţi spun ce am de spus. 
Ţii minte, cred, că într-un asfintit, 

M-am abătut la Ronde? Venisem în peţit. 


BĂTRÎNUL DIN DOVRE 


Cum de nu, prinţe! 


PEER GYNT 


Lasă prinţu-acuma! 
Ţii minte, cred, c-atuncea v-aţi intrecut cu gluma 
Şi-ai vrut să-mi tai, sub pleoapă, aici, un rotogol 
Să-mi pui un ochi de vită, să mă prefaci în trol? 
Ții minte c-am luptat din răsputeri 
Zicînd că vreau să fiu cum sint? Plăceri, 
Coroană, cinste, dragoste, soţie, 
Le-am refuzat eu însumi spre-a rămîne. 
Despre aceste fapte să dai, azi, mărturie. 


BĂTRÎNUL DIN DOVRE 
Ei, de-aș putea! 
PEER GYNT 
Ce tot vorbeşti, bătrine? 
BĂTRINUL DIN DOVRE 
A Ie să jur strimb? Să fiu un mincinos? 
Uiţi că ţi-am tras, atunci, nădragii jos 


ȘI c-ai sorbit din mied? 

PEER GYNT 


M-aţi amăgit. 
Însă la urma urmei, luptind, am biruit: 
Am rămas om. Da, om. Nici trol, nici rege. 
Și urma hotărăște — ea alege! 


BĂTRÎNUL DIN DOVRE 
Sfirşitul ăsta, Peer, nu-mi prea convine. 
PEER GYNT 


De ce, adică? 


BĂTRÎNUL DIN DOVRE 


Învăţaseşi bine, 
Cind ai plecat din Ronde, crezul nostru. 


PEER GYNT 


Ce crez? 


BĂTRÎNUL DIN DOVRE 
Un crez ce-şi are întotdeauna rostu’. 


PEER GYNT 


Anume? 


BĂTRÎNUL DIN DOVRE 


Că pe trolu-n munte-ascuns 
De om il osebește: „Fii tu, indeajuns“. 


PEER GYNT 


(dindu-se un pas inapoi) 


Îndeajuns! 

BĂTRÎNUL DIN DOVRE 


De el făcut-ai uz. 
Ţi-a fost în viaţă, pururi, călăuz. 


PEER GYNT 
Eu? Eu, Peer Gynt? 


BĂTRÎNUL DIN DOVRE 


(plinge) 
Ah! Om cu suflet gol! 
Deşi-ai ţinut în taină, ai fost mereu un trol. 
Căci ai făcut avere și-ai izbindit în viață 
Urmând fără-ncetare a trolilor povaţă. 
Și-acuma ponegrești, om uitător, 
Crezul ce-ţi fuse sprijin şi-ajutor!... 


PEER GYNT 


Îndeajuns! Un trol! Eu, eu — și-atit! 
E-un şiretlic la mijloc! Hotărit! 


BĂTRÎNUL DIN DOVRE 


(dind la iveală un teanc de ziare vechi) 
Crezi că n-avem ziare? Stai că-ți arată, mogu! 
Ai să citeşti acum — negru pe roşu — 
Cum „Foaia de la munte“ și „Glasul văgăunii“ 
Te urcă-n slăvi din iarna cînd ai plecat; ba unii 
Te socotesc un geniu in sensul egoist. 
Citește, Peer! Citește, aşadar, 
Aici, sub semnătură: „Copită de-armăsar” 
Şi colea: „Despre geniul naţional trolist“. 
Se dovedește, fără putinţă de tăgadă, 
Că nu-i, musai, nevoie de coarne sau de coadă: 
Cu o curea de piele-i destul să fii incins. 
„Îndeajuns al nostru“ -— incheie acest ins — 
„Dă omului amprenta de trol“ — și te citează 
Pe tine ca exemplu. 

PEER GYNT 
Un trol? Eu? Aiurează! 


BĂTRÎNUL DIN DOVRE 
E limpede ce spune! 
PEER GYNT 

De ce-am plecat incoace 
Și n-am rămas la Ronde, intr-o tihnită pace? 
Aş fi scăpat de griji și de belele 
Şi-aş fi cruțat o groază de pingele. 
Peer Gynt un trol! Eşti prost, sau eşti nebun. 
la-ţi tălpăşița! lacă un ban, pentru tutun. 


BĂTRINUL DIN DOVRE 
Nu, înălțimea-voastră. 
PEER GYNT 
Dă-mi pace! Eşti năuc? 
Dacă ești slab la minte, du-te la balamuc. 
BĂTRINUL DIN DOVRE 


Bun bucuros m-aş duce eu. Ehei! 
Nepotu-meu, așa cum iţi spusei, 

A împiînzit ţinutul cu prunci, și-aceste iasme 
Scornit-au despre mine că sînt un mit din basme, 
Încerc pe pielea mea zicala crudă: 

Că răul ţi-l aduce un frate sau o rudă. 

O scoţi la capăt greu cind eşti un mit. 


PEER GYNT 
Știu, dragul meu. Și alții-au pătimit. 
BĂTRINUL DIN DOVRE 
În Ronde nu-i nici casă de-ajutor, 


Nici de economii. şi — mă-nfior — 
Nu-i nici azil pentru sărmani. 

PEER GYNT 
___ Răspuns 
Aveaţi mereu, la toate: „Fii tu, îndeajuns“! 
BĂTRINUL DIN DOVRE 


Alteță, crezul nostru, pe cit ştiu, l 
Ţi-a ajutat oriunde și-oricind. Poate te-nduri... 


PEER GYNT 


Le inţolegi pe toate într-aiuri. l 
Stau, ca să zic aşa, pe-un deal pustiu. 


BÁTRÎNUL DIN DOVRE 
Alteță, nu cumva ați scăpătat?! 
PEER GYNT 


Sint lefter. Principatul a fost scos la mezat. 
Din vina voastră, troli spurcați. Se spune: 
Merele rele strică p-ăle bune. 


BĂTRINUL DIN DOVRE 


S-a dus speranța naibii. Plec de sirg. 
Poate-oi găsi ceva de lucru-n tirg. 


PEER GYNT 


Ce vrei să faci acolo? 


BĂTRINUL DIN DOVRE 
Păi, scrie în jurnale, 
Se caută la teatru subiecte naționale. 
PEER GYNT 


Drum bun, cale bătută! Necazul de se curmă, 
Și ies basma curată aici, te-ajung din urmă. 

Eu scriu un fel de farsă, hazlie, dar cu miez. 
„Sic transit gloria mundi“! — mi-e-n gînd să o botez. 


(Porneşte iar, in goană. Bătrinul din lovre strigă 
după el fără nici un rezultat.) 


(O răspîntie) 


PEER GYNT 
Peer, azi e mai la preț ca viața-ntreagă. 
Crezul din Dovre nu mai are vlagă. 


Corabia e spartă. Să mă agăț de scinduri. 
Poate-oi scăpa de gloată şi-acum ca-n alterindur! 


TURNĂTORUL DE NASTURI 
(răminind la răspintie) 
Ei, Peer, găsiși dovada? 
PEER GYNT 
l Credeam că-i mai departe 
Răspintia. Prea iute-am ajuns! 
TURNĂTORUL DE NASTURI 


| Citesc ca-n carte 
Pe faţa ta, nainte de a deschide gura. 


PEER GYNT 


M-a istovit, mă crede, cumplit alergătura. 


TURNĂTORUL DE NASTURI 


Alergi s-ajungi, pesemne, în lingură la tartor. 


1 Astfel trece gloria lumii (lat.). 

PEER GYNT 


De, noaptea, prin pădure, e greu să dai de-un 


martor. 
TURNĂTORUL DE NASTURI 
Uite-un moșneag! Hai să-l chemăm! 
PEER GYNT 
Dă-i pace! 


E beat. Nu vezi că umblă-n papainoage. 


TURNĂTORUL DE NASTURI 
Poate că, totuşi... 


PEER GYNT 
Lasă-l! Nu-i în stare! 
TURNĂTORUL DE NASTURI 
Bine, cum vrei. Atunci... 


PEER GYNT 


O întrebare. 
Ce-nseamnă fii tu însuţi“ în fond? 
39 $ ? 


TURNĂTORUL DE NASTURI 


Ciudat cuvint 
În gura unui om ce, de curind... 


PEER GYNT 
Răspunde-mi dacă inima te-ndeamnă. 
TURNĂTORUL DE NASTURI 


„Fii însuţi tu“, la urma urmii-nseamnă 
Să mori fiind tu insuţi, deci să nu fii sperjur. 

Sau, dacă vrei, înseamnă ca fără de murmur 
Să te supui voinţei Stăpinului. 
PEER GYNT 
Dar dacă 
N-ajungi să știi Stăpinul cu tine ce-o să facă? 
TURNĂTORUL DE NASTURI 


Atunci ghicește-i vrerea! 


PEER GYNT 
Să zicem că n-ai nas, 
Adulmeci prost și drumul te duce ad undas!... 
TURNĂTORUL DE NASTURI 


Peer Gynt, cînd vrei s-adulmeci, 
iți cauţi, la iuţeală, 
Vlăstare cu copite, cîrlige şi momeală. 


PEER GYNT 


Anevoioasă treabă! Ascultă ce zic eu: 

Renunţ să fiu eu însumi, căci o să-mi fie greu 
S-aduc dovezi şi acte. Consider jumătate 

Din cauză pierdută. Dar prin pustietate, 
Pe-aici, cind adineauri umblam fără folos, 
Simţii că, dintr-o dată, se face-n mine ziuă; 
Și-atunci, mi-am zis: ești totuşi un mare păcătos. 


TURNĂTORUL DE NASTURI 


Începem iar să batem apa-n piuă. 


PEER GYNT 


Ba, nicidecum! Zic „mare“; aşadar, ia aminte: 
Păcătuind prin fapte, dorințe și cuvinte. 
Eu, prin străinătate-am făcut blestemăţii. 


2 în furtună... (at.). 

TURNĂTORUL DE NASTURI 
Se poate. Eu cer, insă, dovezi şi mărturii. 
PEER GYNT 
Ingăduie-mi un popă, pe undeva să caut. 
Ti-aduc certificatul. Să vezi că nu mă laud. 
TURNĂTORUL DE NASTURI 
Dacă-l aduci e lucru lămurit 
ŞI scapi de linguroiul de topit. 
Dar, totuși, Peer, porunca... 
PEER GYNT 


Hirtia ta, mă iartă, 

E veche. Se referă la epoca deşșartă 
Din viaţa mea şi ştearsă, cînd mai credeam în 
soartă, 


Şi mă-mbrăcam in pielea profetului. Ce spui? 
Mă laşi să-ncerce? 
TURNĂTORUL DE NASTURI 


Dar... 


PEER GYNT 


Dragul meu, nici nu-i 
Prea mare greutate s-accepţi. Precum îţi spun. 
În tot ţinutul ăsta e-un aer foarte bun. 
Trăiesc, toţi, mult pe-aicea, fie că-s buni sau răi. 
Cunoşti ce spune popa din Justedal, om sfint: 
„Rar calcă moartea prin aceste văi“. 


TURNĂTORUL DE NASTURI 
Te las. Dar la răscruce, să ştii, cu jurămint... 

PEER GYNT 
Am să găsesc un popă, de-l scot și din pămint. 
(Fuge.) 
(Deai cu vegetaţie măruntă. O cărare şerpuieşte, 
urc ind.) 
PEER GYNT 


Espen zicea: „Mi-o fi de vreun folos“ — 
Luind pana coţofenei, pierdută-n zbor, de jos. 
Aș fi crezut vreodată că multele-mi păcate 

De la încurcătură mă vor scoate? 

E drept că n-am trecut peste hotar: 

Din spuză pot să cad oricind în jar. 

Dar e o vorbă veche ce-atirnă în balanţă: 

Unde e viaţă este și speranţă. 


(O persoană slăbănoagă, intr-o reverendă inchisă 
pină la git, cu o plasă de păsărar pe umăr, coboară 
in grabă dealul.) 


PEER GYNT 


Care-i acolo? Uite un popă cu o plasă 
De păsărar pe umăr. Părinte, bună seară! 
E tare grea poteca. 


SLĂBĂNOGUL 


E tare-anevoioasă. 
Dar ce nu faci cind omul stă să moară? 


PEER GYNT 
A! Urcă-n rai vreun suflet, se vede? 


SLĂBĂNOGUL 


Nicidecum. 
Nădăjduiesc s-o ia pe celălalt drum. 


PEER GYNT 


Îngăduieşti, părinte, tovărăşia mea? 


SLĂBĂNOGUL 
Cu bucurie! Chiar te rog. 
PEER GYNT 


Aş vrea 
Să-ţi spun ce am pe suflet. 


SLĂBĂNOGUL 
Grăieşte fără teamă. 


PEER GYNT 
Un om cinstit în faţă vă stă. Ținut-a seamă 
De legile-n vigoare cu multă străşnicie, 
Și n-a fost niciodată băgat în puşcărie. 
Dar mai greşeşti în viaţă, şi calci strîmb 
citeodată. 
SLĂBĂNOGUL 
Ei, asta li se-ntimplă şi celor fără pată. 
PEER GYNT 
Păcate ușurele-am făcut... 


SLĂBĂNOGUL 
Cum? Uşurele? 
PEER GYNT 
Adică n-am făcut păcate grele. 
SLĂBĂNOGUL 
Ei, dragul meu, atuncea ai glăsuit degeaba. 


Mă semuiești cu altul. Cată-ţi treaba, 
La degetele mele n-ai remarcat nimic? 

PEER GYNT 


Ba unghiile parcă ar fi cam lungi un pic. 


SLĂBĂNOGUL 
Și-acuma la picioare priveşte! Fii atent! 
PEER GYNT 
(arătind cu degetul) 
Copita-i naturală? 
SLĂBĂNOGUL 
imi faci un compliment! 
PEER GYNT 
(scoţindu-și pălăria) 
Aș fi jurat că sinteţi un preot! Am onoarea! 
Ei, cu atit mai bine. Trec pragul prin intrarea 
Din faţă, nu ca alţii, pe din dos. 
Stăpinului, nu slugii, mai bine-i să te-arăţi. 
SLĂBĂNOGUL 
Dă-mi mîna! Mi se pare că n-ai prejudecăţi. 
Să-mi spui cu ce anume îți pot îi de folos? 
Să nu-mi ceri bani, putere, că nu pot să- ţi fac rost 
De-ar fi chiar să mă spinzuri. Da, trec prin zile grele. 


Afacerile mele merg tare, tare prost. 
Și sufletele, iarăşi, intră pe sponci și ele. 


PEER GYNT 
Așadar, omenirea s-a vindecat de rele? 


SLĂBĂNOGUL 


Ba s-a ticăloşit cum nu se poate. 
Merg la topit, de-a valma, toţi şi toate. 

PEER GYNT 


Am auzit ceva în legătură 
Cu-o lingură... de asta am dat fuga... 


SLĂBĂNOGUL 
Vorbeşte! Te ascult! 


PEER GYNT 


Peste măsură 
De n-ar fi îndrăzneala, eu te-aș ruga, umil... 


SLĂBĂNOGUL 

Am înţeles! Doreşti să-ţi dau azil. 
PEER GYNT 

Da. Mi-ai ghicit și nerostită, ruga... 


Afacerile se prezintă prost 
Şi poate-ar fi mai lesne să-mi dai un adăpost. 


SLĂBĂNOGUL 
Dar, dragul meu... 


PEER GYNT 


Ştiu, ştiu că nu-s parale. 
De leafă n-am nevoie. După prilej şi loc, 
Un trai tihnit, relații amicale. 


SLĂBĂNOGUL 
Vrei şi-ncălzire? 
PEER GYNT 


Nu, nu prea mult foc! 
Cer însă să fiu slobod, cum s-ar spune, 

Să pot să mă retrag nestingherit, 
De-o fi să se ivească zile bune. 
SLĂBĂNOGUL 


Prietene, mă crede, sint mihnit, 
Dar cite jalbe de-astea primesc eu, nici nu poţi 
Măcar să îţi inchipui, cu carul, de la toți, 
Atuncea cind de pe pămint purced. 

PEER GYNT 


Trecutul meu mă-ndreptăţeșşte, cred, 
Și sper că nu fac jalba în zadar. 


SLĂBĂNOGUL 

Ai săvirşit păcate mici. 
PEER GYNT 

l Nu chiar! 

Făcui negoţ cu negri, pe vremuri; deci, socot... 
SLĂBĂNOGUL 

Alţii-au vindut voințe şi suflete — şi tot 

Nu-i pot primi. E prea măruntă vina. 
PEER GYNT 


Idoli cu chip de Buda am exportat in China. 


SLĂBĂNOGUL 


Vorbeşti ca un ţircovnic. Astea sint fleacuri, dragă. 
Prin cuvintări şi scrieri, alţii, în lumea-ntreagă 
Au exportat imagini care te infioară; 
Şi totuşi, au rămas pe dinafară. 

PEER GYNT 
Un timp m-am prefăcut că sint profet. 

SLĂBĂNOGUL 


A! În străinătate! Știu. Las-o mai încet! 
Mai toţi de alde ăştia sfirșiră-n linguroi. 
Dacă la asta te rezumi, apoi, 

Îmi pare rău, dar nu poţi să fii printre aleşi. 


PEER GYNT 


Ascultă: cînd, pe mare, era să pier, în luntre — 
Deşi pe drept se spune: te faci luntre şi punte 
Să scapi, şi: înecatul se-agaţă și de un pai — 

Pe jumătate, totuşi, sint vinovat, că-n leş 
Schimbat, biet bucătarul, a luat-o către rai. 


SLĂBĂNOGUL 


În orice caz, e-o faptă mai aleasă. 

Bine că n-a fost vorba de o bucătăreasă. 
Însă ce vorbă-i asta: „pe jumătate“? Oare 
În vremurile astea de restrişti, 

Pe cine vrei, zău, dumneata, să mişti, 
Să-l pui să-ncingă ditamai cuptoare, 
Pentru un fleac lipsit de importanţă? 
Meriţi să intri-n iad, cu siguranţă, 

Însă obişnuieşte-te cu gindul — 

Și iartă-mă că îţi vorbesc pe şleau — 

Că la topit, curînd, îţi vine rîndul. 

La ce bun găzduire să-ţi mai dau? 

Pari om cu judecată. Da, păstrează 

În minte amintirea. E adevăr în frază. 
Dar amintirile, cu vremea, zboară, 
Sau, și mai rău, se schimbă în povară 

Şi inimii și minţii — „un lucru fără haz“, 
Cum zicem noi. De ce să-ţi faci necaz, 
Să te-nveleşti în ele ca într-un fald, 

Să urli, să te bucuri, să plingi de desperare, 
Cînd nu ţin nici de rece nici de cald, 

Și pin-la urmă-ajung siciitoare? 

PEER GYNT 


E-o vorbă: Să-nțelegi nu-i prea uşor 
Unde te stringe gheata, cind n-o ai pe picior. 


SLĂBĂNOGUL 


E drept ce spui. Eu, după moda veche, 
Port în picioare cizme nepereche. 

Și fiindcă veni vorba de cizme, chiar acum 
Sint nevoit să mă aștern la drum, 

Că dacă-ntirzii fripturica-mi scapă — 

Şi-i o friptură grasă, de-mi lasă gura apă. 
Mă iartă, trăncănii destul aici. 


PEER GYNT 


Cu ce-a păcătuit de vrei să-l frigi? 


SLĂBĂNOGUL 
+ 
Păi, după cite știu şi mi s-a spus, 
A fost el însuși ziua şi noaptea, necurmat, 
Și lucrul ăsta e un păcat de neiertat. 


PEER GYNT 


El însuși? Pentru asta ţi-a devenit supus? 


SLĂBĂNOGUL 


Se mai întimplă. Poarta stă-n orice caz, crăpată. 

Și poţi să fii tu însuţi — asta ţi-o spun în taină — 
Cu dosul ori cu faţa, întocmai ca o haină. 
Descoperirea de recentă dată 

Făcută în Parisul inventiv, 

Cu ajutorul razelor solare, 

Arată că o poză două imagini are, 

Numite: pozitiv şi negativ. 

Imaginea din urmă pare a fi pe dos: 

Negrul e alb, iar albul e negru-ntunecos, 

Si ageamiii o privesc urit. 

Asemuirea insă e-n ea, şi n-ai decit, 
Cu-ndemiînare, să o dai pe faţă. 

Dacă un suflet s-a pozat în viaţă 

În negativ, clișeul nu-l rupi şi nu-l arunci. 

Mi se trimite mie şi, cind îl am, atunci 
M-apuc să-l spăl, să-l curăţ, cu artă migăloasă, 
Și să-l expun la aburi de pucioasă, 

Pină răsare-n poză figura dimpotrivă, 
Adică-nfăţişarea numită pozitivă. 

Cînd însă-i ștearsă poza, ca dumneata, și roasă 
N-ajută nici legie, nici potasă. 


PEER GYNT 
Faci lebădă din corb, pe cît văd eu. 
Te rog să-mi spui dacă nu ţi-e prea greu: 
Ce scrie pe portretul negativ 
Pe care vrei să-l schimbi în pozitiv? 
SLĂBĂNOGUL 
Scrie: Peer Gynt. 
PEER GYNT 


Peer Gynt! Zău? Pe cuvint? 
Peer Gynt, el însuși? 


SLĂBĂNOGUL 


Da, cu jurămiînt. 
PEER GYNT 
Acest domn Peer, e demn să-i dai crezare. 


SLĂBĂNOGUL 


Poate-l cunoști? 

PEER GYNT 
Din pură intimplare. , 
Cunosc atiția! 
SLĂBĂNOGUL 
Spune-mi — friptura să nu scap — 
Ultima oară unde l-ai intilnit? 
PEER GYNT 
La Cap. 


SLĂBĂNOGUL 


Di buona speranza? 


PEER GYNT 


l Da, insă mi se pare 
Că-şi pregătise vasul de plecare. 


SLĂBĂNOGUL 


Fug într-acolo, poate dau de el. 

Cu Capul ăsta duc de mult răzbel. 
Misionari mişei şi popi, buluc. 

Din Stavanger picaţi mai toţi. Mă duc. 


(Porneşte spre sud.) 


PEER GYNT 


Ciine turbat! Gonește acum cu limba scoasă, 
Cu balele la gură. Prea bine. Nici nu-mi pasă. 
I-am tras o păcăleală de-o să mă pomenească. 
Pe cine vrea, măgarul, să prostească? 

Își află naşul fiecare naș. 

Curiînd, o să se lase păgubaș. 

Cu meseria asta, azi, miine o să cadă, 

Și parcă-l văd trăgind mîța de coadă. 


657 


Dar şi pe mine soarta cit colo mă azvirlă: 
Vobleţea eului s-a dus pe girlă. 


(Cade o stea; el ii face semne.) 


Peer Gynt iţi dă salutul din urmă, soră stea! 
Sclipeşti, te stingi și piei — în noaptea grea. 


(Se stringe în sine, cuprins de neliniște, și intră mai 
adine in ceață. Rămine așa un răstimp, apoi izbuc- 
nește. ) 


În gloata asta să nu fii nimica; 
Nimic în cer, în haos nimic, nici atitica! 


(Se arată din nou mai in faţă, iși aruncă pălăria 
și-și smulge părul. În cele din urmă, se potoleşte.) 


Cit este de sărmană a omului făptură 
Orbecăind prin ceața asta sură! 

Să nu-mi porţi pică, tu, pămint frumos, 

Că iarba ţi-am călcat-o de prisos. 

Tu, soare sfint, peste-o colibă goală 

Ţi-ai răspindit lumina ta domoală. 

Căci mută, rece-a stat și-ntunecoasă: 
Stăpinul veșnic a lipsit de-acasă. 

O, soare minunat, ţărină, piatră, 

De ce i- ați fost voi maicii mele vatră? 
Sărman e duhul şi sărmană firea 

Cind îţi plăteşti cu viaţa odrăslirea! 

Ah! Vreau să urc pe culme, să mă agăţ de grind, 
Vreau soarele să-l mai zăresc suind, 
Făgăduita țară s-o cercetez, alene; 

Pe urmă să mă- nghită zăpada în troiene. 
„Aici nu zace nimeni“ — vor scrie într-o zi — 
Pe urmă, mai pe urmă, tirziu... Fie ce-o fi! 


CREDINCIOŞII 


(cîntă, trecind pe cărarea din pădure) 
Zi sfintă intru toate! 
Azi ale Domnului văpăi, 
Încing, ca flacăra oţelul, glia! 
Voi, fraţi de prin palate, 


ŞI voi, aflaţi pe ţarini și în văi, 
Slăviţi-i, într-un glas, Împărăţia! 


PEER GYNT 


(tîrindu-se, infricoșat) 


Nu vreau să-i văd. Pieire și pustiul 
Mi-e groază c-am murit cit încă-s viu! 


(Încercind să se strecoare prin tufișuri, ajunge la o 
răscruce.) 


TURNĂTORUL DE NASTURI 


Ei, bună ziua, Peer Gynt! Ai adunat dovezi? 


PEER GYNT 


Am răscolit tot codrul să dau de-un om —mă crezi? 
TURNĂTORUL DE NASTURI 
Și n-ai găsit nici unul? 


PEER GYNT 
Un fotograf. Atit. 


TURNĂTORUL DE NASTURI 
S-a isprăvit răgazul... aşa am hotărit. 


PEER GYNT 


S-a isprăvit cu toate. Ei, Dumnezeu cu mila! 
Auzi cum ţipă buhna? A mirosit feştila... 


TURNĂTORUL DE NASTURI 
Ba-i clopotul ce bate de utrenii. 

PEER GYNT 


(arătind) 
Ce străluceşte colo, la marginea poienii? 


TURNĂTORUL DE NASTURI 


Lumina dintr-o casă... 


PEER GYNT 


Și murmurarea, ce e? 


TURNĂTORUL DE NASTURI 


Un cintec. Îl ingină pesemne o femeie. 


PEER GYNT 


În adăpostul ăla, am să găsesc eu, zău, 
Dovezile. 


TURNĂTORUL DE NASTURI 


(inhățindu-l de braţ) 
Mai bine-ngrijeşte-te de-al tău. 


(les amindoi din mărăcinișuri și se opresc in faţa 
unei căsuțe. Se crapă de ziuă.) 


PEER GYNT 
De adăpostul meu? Acesta-i! Du-te! 


Hai, șterge-o! Linguroiul, de-ar fi cît un coşciug, 
Nu mă cuprinzi intr-insul cu nici un meşteșug! 


TURNĂTORUL DE NASTURI 
Plec pină la răscrucea a treia. Vino iute. 


(O ia spre stinga și dispare.) 

PEER GYNT 


(apropiindu-se de casă) 
Oriincotro ai lua-o, deosebire nu e. 
Încolo sau încoace — aceeaşi cărărue. 


(Oprindu-se.) 


Mă sfişie un vaiet nespus şi îmi e dor 
Să-mi reazem iarăşi mina de uşor! 


(Face cițiva pași și se oprește din nou.) 
Cîrmește! — zicea Bøygen. 
( Ascultind cintecul care vine din casă.) 


Nu. Am ajuns în prag. 
Merg drept, fie ce-o fi, pe-acest drumeag. 


(Aleargă spre casă. Tocmai atunci apare in uşă 

Solveig, in haine de sărbătoare, cu cartea de rugă- 

ciuni impăturită in băsmăluţa albă. În mină are un 
toiag. Se ține drept și chipul ei e blind.) 


PEER GYNT 


(aruncindu-se pe prag) 
Sint osindit, ştiu bine, dinainte! 


SOLVEIG 
Tu eşti! Slăvit fii, Doamne sfinte! 


(Bijbiie după el, căutindu-l.) 


PEER GYNT 


Blestemă! Osindeşte-mi vina grea! 
SOLVEIG 


Cu ce-ai păcătuit, iubirea mea? 


(Bijbiie iar după el pini îl găseşte.) 

TURNĂTORUL DE NASTURI 


(din spatele casei) 


Dovada, Peer Gynt! 
PEER GYNT 


Strigă-mi c-am făptuit păcat! 


SOLVEIG 
(așezindu-se lingă el) 

Tu mi-ai făcut din viață un cintec minunat. 
Fii binecuvintat că ai venit, 
Și ziua de Rusalii, că ea mi te-a ivit. 

PEER GYNT 
Deci, sint pierdut. 

SOLVEIG 


Îți vin într-ajutor! 


PEER GYNT 


(rizind) 
Pierdut! Cimiliturii nu-i aflu ghicitor. 


SOLVEIG 
Nu vrei s-o spui? 


PEER GYNT 


Ți-o spun eu, nu te teme. 
„Unde a fost Peer Gynt atita vreme?“ 


SOLVEIG 


Unde a fost? 


iie 


PEER GYNT 


Da. Unde? Pecetluit pe frunte, 
Fugind din calea Domnului? Răspunde! 
Și, de nu ştii să dai răspuns, atunci 
Eu plec în ţara piclelor adinci. 

SOLVEIG 

(zimbind) 
Nu-i grea cimilitura. 

PEER GYNT 


Dacă-i ușoară, ghici! 
Unde am fost eu însumi, cît am lipsit de-aici? 
Eu, cel intreg, deplinul, pecetluit pe frunte 
De Dumnezeu, eu însumi, unde am fost? Răspunde! 


SOLVEIG 


În dragostea, nădejdea şi în credința mea! 


PEER GYNT 


(se dă înapoi) 


Ce spui îmi face inima mai grea. 
Vorbești ca mama care-a crescut în ea un prunc. 


SOLVEIG 


Sint mama. Tatăl cine-i? Cel ce, rugat adine 
De mamă, de păcate te iartă. Nu-i aşa? 
PEER GYNT 


(pătruns de o rază de lumină, strigă) 
O. maică şi soţie, fecioară, inger bun! 
? 3 Li X 
Ascunde-mă, ascunde-mă la sin! 


(Se lipește strins de ea şi își ascunde fața in poala 
ei. Tăcere lungă. hăsare soarele.) 

SOLVEIG 
(cintă incet) 


Dormi adinc, feciorul meu! 
Te-oi veghea, te-oi legăna... 


Băiatu-a stat in poala mamei sale 
O viaţă-ntreapă, dezmierdat cu jale. 


De-o viaţă-ntreagă maica îl veghează. 
Lumina mea, să-ţi fie Domnul pază! 


O viaţă-a stat la sinul meu; acum 
E obosit de-atit amar de drum. 


Dormi adinc, feciorul meu! 
Te-oi veghea, te-oi legăna. 


GLASUL TURNĂTORULUI DE NASTURI 


(din spatele casei) 
La ultima răscruce tot ne-ntilnim noi, Peer. 
Acu te las. Nimica nu-ţi mai cer. 


SOLVEIG 


(cintă mai tare, privind răsăritul) 


Dormi, visează, dragul meu, 
Te-oi veghea mereu, mereu... 


Cuprinsul volumului | 


Henrik Ibsen, fondatorul teatrului modern 

